Cetakan Pertama, 1989

Cetakan Kedua, 1993

© Angkatan Belia Islam Malaysia

ISBN: 967-940-032-8

Hak Cipta Terpelihara. Setiap bahagian daripada terbitan ini tidak boleh

diterbitkan semula, disimpan untuk pengeluaran atau dipindahkan kepada

bentuk lain, sama ada dengan cara elektronik, mekanik, gambar, rakaman dan

sebagainya tanpa izin pemilik hakcipta terlebih dahulu.

Cetakan Ketiga, 2023

Jabatan Kemajuan Islam Malaysia dan

Angkatan Belia Islam Malaysia

ISBN: 978-983-042-686-0

Penerbitan buku ini adalah penerbitan bersama:

Penulis : Dr. Taha Jabir Fayyadh Al-`Alwani

Penterjemah : Haji Muhammad Rivai Batubara

Editor : JAKIM dan ABIM

Jabatan Kemajuan Islam Malaysia

(JAKIM)

Blok A & B, Kompleks Islam

Putrajaya

No.23, Jalan Tunku Abdul Rahman

Presint 3, 62100 Putrajaya

No. Telefon: +603-8870 7000

No. Faks: 03-8870 7707

Laman Sesawang: www.islam.gov.my

Dicetak oleh:
Visual Print Sdn. Bhd.

Angkatan Belia Islam Malaysia

(ABIM)

No. 6, Jalan TC 2A/2, Taman Cemerlang

53100 Kuala Lumpur.

No. Telefon: +603-4108 4500

No. Faks: +603-4108 2400

Emel: sap@abim.org.my

FB: @ABIM.Malaysia

Laman Sesawang: www.abim.org.my

Data Pengkatalogan-dalam-Penerbitan

Perpustakaan Negara Malaysia

dari Perpustakaan Negara Malaysia

ISBN 978-983-042-686-0

http://www.islam.gov.my/

mailto:sap@abim.org.my

http://www.abim.org.my/

Jadual Transliterasi

Kata Pengantar YAB Perdana Menteri

Prakata Penerbit

Prakata Penterjemah

Kata Pengantar

MuqAddiMAh

BAB PERTAMA: hAKiKAT PERSELiSihAN PENdAPAT
dAN PERKARA-PERKARA YANG BERKAiTAN

6 Perselisihan Pendapat dan Ilmu Mengenai
Perselisihan Pendapat

7 Perdebatan dan Ilmu Berdebat

8 Perbalahan

9 Perselisihan Pendapat yang Diterima dan Ditolak

10 Antara Faedah yang Dapat Diterima

10 Pembahagian Perselisihan Pendapat Mengikut
Faktor-faktor Penggeraknya

15 Pendapat Para Ulama Mengenai Perselisihan
Pendapat

BAB KEduA: SEJARAh PERSELiSihAN PENdAPAT
dAN PERKEMBANGANNYA

20 Perselisihan Pendapat dan dalam Kalangan
Sahabat pada Zaman Rasulullah ṣallAllāhu ‘alayhi
wa sallam

ISI KANDUNGAN

viii

ix

xi

xvi

xviii

1

5

19

23 Takwil dan Jenis-jenisnya

24 a. Takwil yang Hampir

24 b. Takwil yang Jauh

26 c. Takwil yang Dianggap Jauh

27 Garis Panduan Takwil

31 Ahli Ijtihad dalam Kalangan Para Sahabat

35 Peringatan Nabi ṣallAllāhu ‘alayhi wa sallam kepada
Sahabat-sahabatnya Mengenai Perselisihan Pendapat

38 Panduan Adab Perselisihan Pendapat pada Zaman Nabi
ṣallAllāhu ‘alayhi wa sallam

39 Adab Perselisihan Pendapat pada Zaman Sahabat

40 a. Perselisihan Pendapat Antara Para Sahabat Mengenai
Kewafatan Rasulullah ṣallAllāhu ‘alayhi wa sallam

42 b. Perselisihan Pendapat Antara Para Sahabat Mengenai
Pusara Rasulullah ṣallAllāhu ‘alayhi wa sallam

43 c. Perselisihan Pendapat Antara Para Sahabat Mengenai
Khalifah Rasulullah ṣallAllāhu ‘alayhi wa sallam

49 d. Perselisihan Pendapat dalam Memerangi Orang yang
Enggan Membayar Zakat

53 e. Perselisihan Pendapat dalam Sesetengah Masalah Fiqh

54	 Antara	‘Umar	dengan	‘Alī

55 Antara ‘Umar	dengan	‘Abdullāh	bin	Mas‘ūd

58	 Antara	Ibn	‘Abbās	dengan	Zayd	bin	Thābit

62	 Gambaran	Ḍirār	Mengenai	‘Alī	dan	Tangis	Mu‘āwiyah

81

95

64 Ciri-ciri Utama Perbezaan Pendapat Pada Zaman
Khulafā’	al-Rāshidīn

65 Perselisihan Pendapat pada Zaman Tābi‘īn dan
Adabnya

69 Kesan Pergelutan Politik Terhadap Perselisihan Akidah
dan Fiqh

77 Dialog Antara	Ibn	‘Abbās	dengan	Khawārij

BAB KETiGA: PERBEZAAN MANhAJ PARA iMAM dALAM
MENETAPKAN huKuM

82 Mazhab-Mazhab Fiqh

83 Manhaj Para Imam yang Masyhur

85	 Manhaj	Imām	Abū	Ḥanīfah

87	 Manhaj	Imām	Mālik

89	 Manhaj	Imām	al-Shāfi‘ī

91	 Manhaj	Imām	Aḥmad	bin	Ḥanbal

92	 Manhaj	Imām	al-Ẓāhirī

93 Ulasan Kami

BAB KEEMPAT:  SEBAB-SEBAB PERBEZAAN
PENdAPAT dAN PERKEMBANGANNYA

96 Sebab-sebab Perbezaan Pendapat pada Zaman
Kenabian Hingga Zaman Fuqaha

99 Sebab-sebab Perbezaan Pendapat dalam Lapangan
Fiqh pada Zaman Fuqaha

99 a. Sebab-sebab yang Berpunca daripada Bahasa
(Lughah)

105 b. Sebab-sebab yang Berpunca daripada Riwayat
Sunnah

107 c. Sebab-sebab yang Berpunca daripada Kaedah ‘Uṣūl
dan Panduan Istinbāṭ

BAB KELiMA: PANduAN dAN AdAB PERBEZAAN
PENdAPAT dALAM KALANGAN iMAM MAZhAB

115	 Surat	Layth	bin	Sa‘ad	kepada	Imām	Mālik

119	 Abū	Ḥanīfah	dan	Mālik

119	 Muḥammad	bin	al-Ḥasan	dan	Mālik

120	 Al-Shāfi‘ī	dan	Muḥammad	bin	al-Ḥasan

122	 Mālik	dan	Ibn	‘Uyaynah

123	 Mālik	dan	al-Shāfi‘ī

123	 Aḥmad	bin	Ḥanbal	dan	Mālik

124	 Pendapat	Sebahagian	Ulama	Mengenai	Abū
Ḥanīfah

126	 Pendapat	Sesetengah	Ulama	Mengenai	Imām	al-
Shāfi‘ī

127	 Antara	Imām	Aḥmad	dengan	Imām	al-Shāfi‘ī

BAB KEENAM: PERSELiSihAN PENdAPAT
SELEPAS KuRuN TERBAiK dAN AdABNYA

133 Situasi Selepas Kurun Keempat

140 Taklid dan Akibatnya

142 Situasi Umat pada Zaman Akhir

146 Sebab-sebab Perselisihan Pendapat Hari Ini

149 Jalan yang Selamat

PENuTuP

CATATAN

131

153

164

111

viii

JADUAL TRANSLITERASI

ADAB PERBEZAAN PENDAPAT DALAM ISLAM

ix

Segala puji bagi Allāh Tuhan sekalian alam. Selawat dan salam
buat Nabi Muḥammad, semulia-mulia Nabi dan Rasul, begitu juga
buat keluarga baginda, para sahabat baginda, dan para pengikut

baginda hinggalah ke hari akhirat.

Alḥamdulillāh, segala puji dipanjatkan ke hadrat Ilahi, yang
dengan izin dan ilham kurnia-Nya jualah, karya Adab al-Ikhtilāf fī
al-Islām hasil tulisan Shaykh Dr. Ṭāha Jābir al-‘Alwānī raḥimahullāh
berjaya diterbitkan kembali dengan judul Adab Perbezaan Pendapat
dalam Islam. Inisiatif ini adalah usaha berterusan Kerajaan Malaysia
menggalakkan wacana pemikiran Islam yang boleh memberi
pencerahan dan kebaikan kepada masyarakat umum.

Shaykh Dr. Ṭāha Jābir al-‘Alwānī adalah ulama yang istimewa
dan konsisten menjunjung prinsip hikmah, kebenaran dan keadilan.
Sebagai seorang sahabat dan tokoh pemikir, pandangan beliau sarat
dengan hikmah dalam menuntaskan isu berkaitan umat Islam.

Beliau dalam mengupas adab dalam berbeda pendapat dengan
memberi gambaran perbedaan pandangan antara ulama-ulama besar
sebelum ini amat bertolak ansur asalkan perkara yang berbeza itu tidak
melanggar syariat atau hukum yang tetap (thabit) sekaligus mengelakkan
dari terjerumus dalam perbalahan. Dalam konteks semasa khususnya
media sosial dan ruang awam yang lain juga, saya melihat kepentingan
memahami mesej Shaykh Dr. Ṭāha Jābir dalam buku ini agar perdebatan
yang berlaku di ruang awam kini mestilah atas hujah dan fakta dan tidak
menggunakan kata kesat serta maki hamun.

Selain itu, nukilan Buya Hamka dalam bukunya Ayahku serta
pengalamannya berhadapan dengan pelbagai perbedaan
pandangan dalam Islam di Indonesia ketika itu juga telah mengambil
langkah bijak dengan pendekatan yang lebih lembut supaya dapat

KATA PENGANTAR
YAB PERDANA MENTERI

بمس هللا الرمحن الرح�

 ، نَ ْ
ْرَسِل�ي ُ ِبَياِء َوالْ

ْ
ن
َ أ ْ
ِف ال َ ْ �ش

َ
 أ

َ
ُم َعل

َ
ال  َوالسَّ

ُ
ة
َ
ال ، َوالصَّ نَ ْ

�ي ِ
َ
َعال

ْ
 هلل َرّبِ ال

ُ
ْمد َ الْ

ُ
ا َبْعد مَّ

َ
، أ ِ

ن �يْ ِ
ّ

 َيْوِم الد
َ

ْحَساٍن ِإل إِ ْم �بِ ِبَعُ
َ
اِبِه َوَمْن ت َ صْ

َ
 أهل َوأ

َ
َوَعل

ADAB PERBEZAAN PENDAPAT DALAM ISLAM

x

berdamping dan menerima pelbagai pihak yang berseberangan
dengan pandangan masing-masing. Sehubungan itu, saya
menganjurkan kita mengamalkan budaya bersedia bersetuju dan
tidak bersetuju dalam suasana yang penuh hikmah dan kebijaksanaan.

Justeru, kandungan buku ini dilihat memiliki remedi yang baik
kepada isu perbezaan pendapat. Ia mengingatkan bahawa umat Islam
perlulah menangani perbezaan pendapat dengan baik, dengan adab,
dengan susila sepertimana yang diajarkan Islam dan diwarisi oleh
budaya timur. Ia mengingatkan agar umat Islam meskipun berbeza
pendapat, tetap bersatu padu, memiliki waḥdatul fikri (kesatuan fikiran),
dan tidak membawa keegoan serta ketaksuban ketika menangani
perbezaan pendapat

Oleh itu, saya ingin merakamkan setinggi-tinggi penghargaan
kepada YB Senator Dato’ Setia Dr. Haji Mohd Na’im bin Hj. Mokhtar,
Menteri di Jabatan Perdana Menteri (Hal Ehwal Agama), Jabatan
Kemajuan Islam Malaysia (JAKIM), Angkatan Belia Islam Malaysia
(ABIM), serta semua pihak yang terlibat dalam menjayakan penerbitan
semula buku Adab Perbezaan Pendapat dalam Islam ini. Pada hemat
saya, buku ini perlu dijadikan panduan utama dalam membantu kita
mengemudi masa depan umat Islam di Malaysia ini ke arah yang
lebih baik, inshā’Allāh.

Mudah-mudahan segala sumbangan dan usaha baik ini diberkati
oleh Allāh subḥānahu wa ta‘ālā, dan buku ini dapat dimanfaatkan oleh
segenap lapisan masyarakat. Saya yakin, melalui penyebaran ilmu
yang terkandung dalam buku ini, ia akan memberi impak yang sangat
besar kepada agama, bangsa dan negara kita yang tercinta ini.

Akhirul kalam, marilah kita bersama-sama berdoa agar usaha
penerbitan buku ini sedikit sebanyak akan menyumbang syiar
mengukuhkan kesatuan umat Islam di tanah air kita Malaysia ini
dipermudahkan dan dibantu Allah subḥānahu wa ta‘ālā. Sekian,
terima kasih.

YAB Dato’ Seri Anwar Ibrahim

ADAB PERBEZAAN PENDAPAT DALAM ISLAM

xi

AdAb Al-IkhtIlāf fI Al-IslAm dan mIn AdAb
Al-IkhtIlāf IlA nAbdh Al-khIlAf: kisah sebuah

legasi

Atas nama Allāh, Yang Maha Pemurah lagi
Maha Mengasihani. Selawat dan salam

buat Rasūlullāh. Seterusnya,

A
ntara penyakit yang paling berbahaya yang menimpa umat
Islam pada zaman ini ialah penyakit ikhtilāf atau perselisihan
pendapat. Ia berakar daripada ego dan melarat ke dalam

segenap institusi masyarakat Islam hari ini. Ia telah merugikan umat
dan memecahbelahkan kesatuannya yang sedia ada lemah. Benarlah
seperti yang disifatkan Nabi yang mulia ṣallAllāhu ‘alayhi wa sallam
tentang umatnya yang akan berpecah-belah, meskipun banyak
bilangannya akan tetapi lemah dan rapuh seperti buih di lautan (H.R.
Abū Dāwūd dan Aḥmad). Justeru, para ulamalah yang bertindak
untuk menyatukan umat ini dan menjaganya daripada semakin
terpecah dan terpesong. Merekalah penjaga umat ini dengan makna
yang sebenarnya. Mereka menyeru umat Islam agar kembali kepada
rujukan Islam yang sebenar dan menegah umat Islam daripada terus
berpecah-belah dan saling bermusuhan.

Sudah tentu setiap daripada para ulama memiliki pendekatan
masing-masing berkaitan masalah ini. Ada yang melihat dan
merawatnya daripada sudut fiqh seperti Ibn Rushd dengan Bidāyah
al-Mujtahidnya. Ada yang melihat dan merawatnya daripada sudut
akhlak dan tarbiyah seperti Imām al-Shahīd Ḥasan al-Bannā dengan
Uṣūl ‘Ishrīnnya. Ada yang melihat dan merawatnya daripada sudut
‘uṣūl al-fiqh seperti Imām al-Ghazālī dengan Mustaṣfānya. Namun,
yang lebih menarik perhatian kita dan lebih menjawab keperluan
semasa kita ialah sebuah buku yang ditulis oleh Shaykh Dr. Ṭāha
Jābir al-‘Alwānī raḥimahullāh (w. 2016M), seorang pemikir Islam yang
ensiklopedik dan berwawasan jauh. Buku tersebut ialah buku yang

PRAKATA PENERBIT

ADAB PERBEZAAN PENDAPAT DALAM ISLAM

xii

berada di hadapan sidang pembaca; Adab al-Ikhtilāf fi al-Islām atau
boleh juga diterjemahkan Adab Perbezaan Pendapat dalam Islam.

Shaykh Ṭāha adalah antara tokoh pemikir Islam tersohor yang
dikenali di dunia Timur dan Barat. Tokoh kelahiran Iraq ini bukanlah
calang-calang tokoh. Dalam dunia pendidikan, beliau telah melalui
sistem pengajian tradisi di al-Azhar daripada peringkat sekolah,
kemudian ijazah sarjana muda, sarjana, seterusnya doktor falsafah.
Beliau adalah seorang yang ‘ālim, mengajar di beberapa buah
Universiti di Timur Tengah, dan kemudiaannya berhijrah ke Amerika
Syarikat dengan mengasaskan institusi pemikiran Islam yang kini
dikenali ramai, iaitu International Institute of Islamic Thought (IIIT), dan
dilantik menjadi Presidennya. Angkatan Belia Islam Malaysia (ABIM)
semenjak awal penubuhannya mempunyai hubungan rapat dengan
IIIT dan para ilmuwannya termasuk Shaykh Ṭāha. Shaykh Ṭāha secara
peribadinya mempunyai hubungan yang sentimental dengan ABIM,
yang memberi kebenaran kami menterjemahkan buku Adab al-
Ikhtilāf ke dalam bahasa Melayu, dan diterjemahkan oleh al-Fadhil
Ust. Muhammad Rivai Batubara, diterbitkan pertama kali oleh ABIM
pada tahun 1989.

Pada tahun-tahun akhir hayat beliau, beberapa orang
pimpinan ABIM Pusat telah mengadakan lawatan ke Mesir.
Dalam keadaan Shaykh Taha yang tidak mengizinkan, beliau
telah memanggil pimpinan ABIM ke rumahnya sebanyak
dua kali, iaitu pada bulan Mac 2015, dan Disember 2015. Kekaguman
kami terhadap beliau kian memuncak kerana di sebalik kekangan
kesihatannya, beliau masih lagi mengajak kepada diskusi ilmu.
Dalam sela-sela dialog, beliau turut menyentuh bukunya yang
telah kami terjemahkan itu, dan menyebutkan bahawa beliau telah
mengembangkan pemikiran beliau dalam mencari solusi kepada
pertelingkahan dan perpecahan akibat perbezaan pendapat, dan
telah menyiapkan tulisannya yang terbaru yang bakal diterbitkan, dan
mewasiatkan kepada kami agar diterjemahkan dan disebarkannya.

Buku yang sedang berada di hadapan para pembaca sekalian ini
adalah merupakan antara buku terawal yang dikarang oleh Shaykh
Ṭāha. Dalam buku yang komprehensif ini, beliau menyusun enam
bab dengan baik, dimulakan dengan perbahasan apa itu ikhtilāf –
apa yang boleh diikhtilāfkan dan apa yang tidak boleh diikhtilāfkan;
beliau memaksudkan ikhtilāf dalam furū‘ dibolehkan –, diikuti dengan
perbahasan sejarah ikhtilāf dalam tamadun Islam bermula daripada

ADAB PERBEZAAN PENDAPAT DALAM ISLAM

xiii

zaman para sahabat hinggalah ke zaman para ulama selepas
mereka, kemudian perbahasan perbezaan metodologi (manhaj)
yang digunakan para ulama dalam menyikapi ikhtilāf, kemudian
penjelasan sebab-sebab ikhtilāf, kemudian panduan dan adab ikhtilāf
dalam kalangan ulama – khususnya ulama salaf al-ṣāliḥ  yang hidup
di tiga kurun pertama hijriyah – adab-adab yang wajar dicontohi kita
selaku khalaf. Ikhtilāf menurut Shaykh Ṭāha dalam buku ini sekiranya
mengikuti adab dan batasnya, tidak akan menjadi asbab kepada
perpecahan umat.

Buku ini diterima ramai, diwacanakan dan diterjemahkan ke pelbagai
bahasa termasuklah bahasa Melayu. Buku ini dijadikan panduan
umum para pelajar Islam dan penggerak dakwah Islam berkenaan
cara mengendali ikhtilāf di lokaliti masing-masing dan telah banyak
membantu mencerahkan pemikiran umat Islam berkenaan isu
ikhtilāf khususnya dalam kalangan anak muda dan para sarjana yang
berfikiran wasatiyah.

Shaykh Ṭāha berkali-kali diminta untuk menulis semula dan
menambah isi kandungan kepada buku Adab al-Ikhtilāf ini. Akan
tetapi, sesuai yang ditakdirkan Allāh ta‘ālā, beliau telah melakukan
murāja‘ah (bacaan semula) kepada buku Adab al-Ikhtilāf dan
mendapati perlunya satu usaha mengkonsistenkan buku tersebut
dengan konsep marja‘iyyah al-Qur’ān (Al-Qur’ān sebagai sumber
utama) dan metode al-‘Arḍ ‘alā al-Qur’ān (membandingkan dan
menganalisis sesuatu pendapat dengan al-Qur’ān) yang dibinanya
sepanjang hayatnya. Beliau menulis sebuah buku baharu yang
berjudul, Min Adab al-Ikhtilāf ilā Nabdh al-Khilāf yang boleh
diterjemahkan sebagai Daripada Adab Ikhtilāf kepada Menghapuskan
Khilāf. Buku ini diterbitkan oleh IIIT di Jordan secara anumerta pada
tahun 2017. Buku ini kurang dikenali. Mungkin kerana ia diterbitkan
dalam bahasa Arab dan diterbitkan selepas kewafatan Shaykh Ṭāha
raḥimahullāh, maka buku ini kelihatan tenggelam dan tidak begitu
rancak diwacanakan seperti bukunya yang pertama Adab al-Ikhtilāf.

Buku kedua ini boleh kita katakan sebagai kelangsungan kepada
buku Adab al-Ikhtilāf dan ditulis pada marhalah nudhuj (kematangan)
beliau. Dalam mukadimah buku kedua ini, beliau menyatakan ada
beberapa perkara yang ditariknya semula (taraju’) daripada Adab al-
Ikhtilāf (m.s. 14-27). Antaranya ialah ikhtilāf dan perbezaan pendapat
perlu dihapuskan sama sekali dan tidak lagi diulas dengan retorik
‘adab.’ Menghapuskan khilāf merupakan perintah Allāh ta‘ālā dan

ADAB PERBEZAAN PENDAPAT DALAM ISLAM

xiv

caranya ialah dengan merujuk semula al-Qur’ān, bukan kepada
pendapat-pendapat individu dan kelompok (firqah) tertentu.
Begitu juga menurut beliau, perbincangan ukhuwwah Islāmiyyah
(persaudaraan Islam) dalam buku Adab al-Ikhtilāf lebih bersifat retorik
dan tidak mendalam, ia perlu dibincangkan semula dan diperhalusi
agar ia konsisten dengan semangat persaudaraan seperti yang
diajarkan oleh Allāh subḥānahu wa ta‘ālā dalam al-Qur’ān.

Nadir sekali wujudnya seorang ulama seperti ini, yang adil
terhadap diri sendiri dan amanah kepada ilmu.  Beliau dalam
mukadimah bukunya (m.s. 27) mengungkapkan sebuah kata-kata
yang terbit daripada ketawadukan dan kematangan ilmu.

“Daku berkata seperti ini, dan daku memohon ampun
daripada Allāh buat diriku dan diri kalian. Daku berharap
agar Allāh ‘azza wa jalla mengurniakan(ku) kebenaran,
dan agar Dia menilaiku dengan niatku yang baik, bukan
dengan pendapatku dan perbuatanku yang tidak baik.
Sekiranya daku dapati sendiri kesilapan-kesilapan
menurut metode ini – metode al-‘Arḍ ‘alā al-Qur’ān al-
Majīd – dalam apa saja buku-bukuku, maka daku bersedia
untuk menariknya semula sekiranya daku masih hidup.
Daku juga berharap agar murid-muridku dan saudara-
saudaraku memohon keampunan buatku atas perkara-
perkara yang daku tidak sempat untuk murāja‘ah (menilai
semula) dan memaklumkan penarikan (pendapat) itu
ketika daku masih hidup. Semoga Allāh mengurniakan
taufiq kepada kita semua, kepada perkara yang dicintai-
Nya dan diredai-Nya.” (Min Adab Al-Ikhtilāf ila Nabdh al-
Khilāf, m.s. 27)

Raḥimahullāh Shaykh Ṭāha. Kedua-dua buku ini merupakan
hasil perahan umur beliau dan niat baik beliau di jalan dakwah,
memikirkan untuk umat Islam, dan menyediakan solusi yang praktikal
untuk umatnya. Justeru, penerbitan semula terjemahan Adab al-
Ikhtilāf ini merupakan satu pengiktirafan yang baik kepada jasa besar
Shaykh Ṭāha, yang wajar diraikan. Dalam masa yang sama, kita juga
perlu menghormati keputusan Shaykh Ṭāha untuk menarik dan
memperbetulkan pendapat-pendapatnya yang dinilai kurang tepat,
dengan membaca dan merujuk buku keduanya Min Adab al-Ikhtilāf
ila Nabdh al-Khilāf ini.

ADAB PERBEZAAN PENDAPAT DALAM ISLAM

xv

Buku kedua ini telah dikupas dengan baik oleh Dr. Ismā‘īl al-
Ḥasanī dalam artikelnya, Qirā’ah Kitāb ‘Min Adab al-Ikhtilāf ilā Nabdh
al-Khilāf (2020) yang diterbitkan oleh Jurnal al-Fikr al-Islami al-Mu’asir,
yang penting juga untuk dirujuk.

Semoga Allāh merahmati Shaykh Ṭāha dan menempatkan beliau
di sisi-Nya Yang Maha Kasih. Semoga Allāh ta‘ālā mengurniakan
kita kefahaman kepada ilmu yang benar dan amal yang soleh, dan
mengurniakan umat Islam di Malaysia akan kesatuannya yang menjadi
kunci kepada keamanannya dan kemakmurannya. Amin.

Editor

ADAB PERBEZAAN PENDAPAT DALAM ISLAM

xvi

D
alam meniti arus kebangkitan Islam pada hari ini, banyak
cabaran yang harus dihadapi. Antaranya ialah perpecahan
yang berpunca daripada perbezaan pendapat. Adakah benar

perpecahan itu berpunca daripada perbezaan pendapat? Bukankah
perbezaan pendapat itu satu naluri yang telah dijadikan Tuhan di
dalam diri manusia? Bukankah ia merupakan sebahagian daripada
fenomena ṭabī‘ī yang dapat melahirkan perkara-perkara positif,
sekiranya dipelihara batas-batas dan adabnya? Bukankah telah
berlaku perbezaan pendapat dalam kalangan sahabat, tābi‘īn, para
imām mujtahidīn dalam kalangan ulama Salaf al-ṣāliḥīn? Mengapa
ia tidak menimbulkan perkara-perkara yang negatif seperti yang
berlaku pada umat Islam hari ini?

Jawapannya akan dapat ditemui dalam buku Adab al-Ikhtilāf fī
al-Islām yang ditulis oleh Dr. Ṭāha Jābir al-‘Alwānī, pensyarah dan
profesor fiqh dan ‘uṣūl al-fiqh di Universiti al-Imām Muḥammad
bin Su‘ūd di Riyad, Arab Saudi, di samping ketua Biro Penyelidikan,
Institut Pemikiran Islam Antarabangsa yang berpusat di Washington.
Dalam buku ini, penulis telah menghuraikan hakikat perbezaan
pendapat dan perkara-perkara yang berkaitan dengannya, sejarah
perkembangannya, sebab-sebabnya, panduan dan adabnya. Penulis
tidak melewatkan penanya untuk menyoroti situasi dan kondisi umat
pada zaman yang akhir berhubung dengan perbezaan pendapat
dan perkara-perkara yang timbul daripadanya. Sebagai seorang
sarjana yang mahir dengan ‘uṣūl al-fiqh, dan penglibatannya dalam
ḥarakah islāmiyyah di peringkat antarabangsa, penulis telah berusaha
melakukan diagnos terhadap penyakit yang menimpa umat dan
seterusnya menampilkan pemikiran dan saranan-saranan beliau
untuk mengubati dan menyelesaikan penyakit tersebut. Berdasarkan
cabaran-cabaran yang dihadapi oleh umat pada hari ini, kami
berpendapat bahawa buku ini perlu dibaca dan diketahui lebih luas
oleh masyarakat, terutamanya mereka yang terlibat dalam kerja-kerja
dakwah islāmiyyah dan para belia harapan umat.

 PRAKATA
PENTERJEMAH

ADAB PERBEZAAN PENDAPAT DALAM ISLAM

xvii

Sesuai dengan harapan Ustaz Hj. Siddiq Fadzil, Presiden Angkatan
Belia Islam Malaysia (ABIM), saya berusaha menterjemahkan buku ini.
Semoga memenuhi maksudnya. Kepada ABIM Pusat yang berusaha
menerbitkan buku ini diucapkan terima kasih. Akhirnya buah
fikiran yang membina daripada semua pihak untuk kesempurnaan
terjemahan ini sangat dialu-alukan. Kepada Allāh yang Maha Pengasih
dipohonkan taufiq dan hidayah-Nya. Amin!

Haji Muhammad Rivai Batubara

Ipoh, 1989

ADAB PERBEZAAN PENDAPAT DALAM ISLAM

xviii

ور  هلل من �ش مده ونستعينه ونستغفره, ونعوذ �ب
ن

المد هلل �

د هللا فال مضل هل، ومن  أنفسنا ومن سيئات أمعالنا, من �ي

د أن ل إهل إل هللا وأن حممد صل هللا  يضلل فال هادي هل، وأ�ش

عليه وسمل عبده ورسوهل، وبعد:

B
uku ini adalah buku yang kesembilan dalam rangkaian “Kitab al
Ummah” yang diterbitkan oleh pimpinan Jabatan Kehakiman
Syariah dan Pengurusan Islam, Qatar, dengan tajuk Perbezaan

Pendapat dalam Islam oleh Dr. Ṭāha Jābir Fayyaḍ Al-‘Alwāni,
sebagai sumbangan baru dalam usaha mewujudkan budaya ilmu
dan penyempurnaan pembangunan Islam serta mengatasi krisis
pemikiran yang menyebabkan perselisihan dan perpecahan sesama
sendiri, di samping menghidupkan kekuatan iman dalam diri orang
Islam yang tidak berperanan dalam hubungan antara sesama kita
untuk memimpinnya ke arah hubungan yang lebih sihat disebabkan
fahaman yang menyeleweng, praktik-praktik yang salah dan tekanan
masyarakat yang bukan Islam. Dengan adanya iman yang kuat dan
fahaman yang sihat, ia merupakan jaminan yang sebenar untuk
memimpin hubungan kita serta membersihkan segala pertikaian
dan penyelewengan. Barangkali habuan kita daripada ilmu dan
pengetahuan tidaklah sedikit, tetapi masalah yang kita hadapi hari
ini ialah kehilangan kepimpinan yang sebenarnya dapat memberi
kepada kita ketepatan dan keselamatan ilmu dan pengetahuan itu.
Sesungguhnya, kita berusaha untuk mendapatkan pengetahuan,
tetapi kita kehilangan akhlaknya. Kita memiliki cara-caranya, tetapi
kita kehilangan tujuan dan matlamatnya. Alangkah sering terjadi
disebabkan pertikaian kita dalam masalah sunat dan harus, kita
luput daripada perkara-perkara fardu dan wajib. Kita sangat mahir
dalam soal perbezaan pendapat, tetapi kita kehilangan adabnya dan
melazimi akhlaknya. Kita jatuh disebabkan pertikaian sesama sendiri

 KATA
PENGANTAR

ADAB PERBEZAAN PENDAPAT DALAM ISLAM

xix

dan pertengkaran yang menyebabkan kegagalan dan hilangnya
kekuatan. Firman Allah ta‘āla:

...
“…Dan janganlah kamu berbantah-bantahan, kalau tidak
nescaya kamu menjadi lemah semangat dan hilang
kekuatan kamu...” (al-Anfaal, 46)

Sesungguhnya Allah memperingatkan kita tentang sebab-
sebab kejatuhan yang menimpa umat yang terdahulu untuk menjadi
pengajaran dan pelajaran. Firman Allah ta‘āla:

“…Dan janganlah kamu menjadi daripada mana-
mana golongan orang musyrik, iaitu orang-orang
yang menjadikan fahaman agama mereka berselisihan
mengikut kecenderungan masing-masing serta mereka
pula menjadi berpuak-puak; tiap-tiap puak bergembira
dengan apa yang ada padanya (dari fahaman dan amalan
yang terpesong itu.” (ar-Rūm, 31-32)

Perselisihan pendapat yang menyebabkan perpecahan adalah
dianggap jauh daripada sebarang petunjuk kenabian dan kerasulan.
Firman Allah ta‘āla:

“Bahawasanya orang-orang yang mencerai-beraikan
ugama mereka (dengan perselisihan-perselisihan
yang berdasarkan hawa nafsu), dan mereka menjadi
berpuak-puak, tiadalah engkau terkait sedikit pun dalam
(perbuatan) mereka…” (al-An‘ām, 159)

Dalam hal ini, kehancuran ahli kitab bukan disebabkan kekurangan
ilmu dan pengetahuan, tetapi disebabkan mereka menjadikan ilmu
dan pengetahuan untuk melakukan penyelewengan dan kezaliman
sesama mereka. Firman Allah ta‘āla:

ADAB PERBEZAAN PENDAPAT DALAM ISLAM

xx

“…Dan orang-orang (Yahudi dan Nasrani) yang diberikan
Kitab itu tidak berselisih (mengenai ugama Islam dan
enggan menerimanya) melainkan setelah sampai kepada
mereka pengetahuan yang sah tentang kebenarannya;
(perselisihan itu pula) semata-mata kerana hasad dengki
yang ada dalam kalangan mereka...” (Ali ‘Imrān, 19)

Adakah kita telah mewarisi penyakit ahli kitab berbanding
mewarisi Al-Kitab? Adakah kita mewarisi kedengkian dan
penyelewengan berbanding mewarisi ilmu dan pengetahuan serta
melazimi akhlaknya? Sesungguhnya, perselisihan, kedengkian dan
perpecahan agama adalah penyakit ahli kitab yang menyebabkan
kehancuran mereka dan bergantinya agama mereka. Maka, tinggallah
kisah-kisah mereka untuk dijadikan pengajaran dan pelajaran kepada
orang-orang yang mewarisi kitab dan kenabian. Sedangkan orang-
orang Islam tidak ada jalan untuk meminta ganti kerana mereka
adalah pemilik risalah yang terakhir. Sesungguhnya penyakit ini tidak
menghancurkan tubuh sepenuhnya. Bahkan penyakit yang menimpa
umat ini sama ada akan berterusan yang menyebabkan umat terus
dalam keadaan lemah, atau dirawat. Maka akan berlakulah pembaikan
supaya ia sihat dan berlakulah kebangkitan dan menghentikan
pertikaian sesama sendiri dan inilah ciri-ciri risalah yang terakhir.

Sesungguhnya, apa yang dihadapi oleh kaum muslimin hari ini
tidak terlepas daripada menjadi sasaran budaya asing dan pencemaran
pemikiran Islam serta krisis akhlak. Tidak ada jalan keluarnya selain
daripada menyelesaikan bibit-bibit yang menimbulkan krisis
pemikiran, membetulkan kefahaman dan mengembalikan sikap
dan cara hidup yang berakhlak sebagai suatu keperluan. Jika tidak,
keadaan kita adalah laksana memukul besi yang dingin.

Sudah pasti bahawa perbezaan pendapat dalam cara pemikiran,
menilai dan menghukum sesuatu adalah merupakan fitrah tabi’i
yang mempunyai hubungan dengan pelbagai bentuk peribadi. Oleh
itu, tidak mungkin kehidupan dan hubungan sosial antara manusia
dapat dibina mengikut pendapat dan kemahuan seorang sahaja,
kerana pemikiran dan amalan itu memerlukan kemahiran yang
berbeza-beza. Seolah-olah ada hikmah Allah yang telah menentukan

ADAB PERBEZAAN PENDAPAT DALAM ISLAM

xxi

bahawa manusia mempunyai bakat dan perbezaan masing-masing,
sama ada daripada sifat semulajadi atau daripada kemahiran yang
dipelajari, dan tiap-tiap sesuatu telah dipermudahkan mengikut
kejadiannya. Berdasarkan ini manusia berbeza-beza dan orang-orang
mukmin mempunyai beberapa darjatnya. Antara mereka ada yang
menganiaya dirinya, dan ada yang pertengahan, dan ada pula yang
lebih dahulu berbuat kebaikan. Firman Allah ta‘āla:

“Dan kalaulah Tuhanmu (wahai Muhammad)
menghendaki, tentulah Ia menjadikan umat manusia
semuanya menurut ugama yang satu. (Tetapi Ia tidak
berbuat demikian) dan kerana itulah mereka terus-
menerus berselisihan.” (Hūd, 118)

Di sini dapat kita katakan bahawa perbezaan pendapat dengan
pelbagai aliran pemikiran yang merupakan fenomena sihat yang
mencambahkan pemikiran seorang Muslim dengan kesuburan
pendapat yang terbuka terhadap pelbagai perspektif dan pandangan
terhadap banyak perkara dari berbagai aspek dan sudut, serta saling
melengkapi antara satu dengan yang lain, telah berubah menjadi alat
untuk saling bertikai sesama sendiri, bercakaran dan berbunuhan
pada masa kemunduran Islam. Malahan, sampai setengah orang-
orang yang berselisih pendapat itu berusaha melenyapkan
lawannya atau meminta tolong kepada musuh-musuh Islam untuk
menghapuskan orang yang berlainan pendapat dengannya dan
sejarah telah menyaksikan yang demikian. Seringkali seseorang
itu tidak mampu memberikan pandangan dan pendapat yang
komprehensif terhadap sesuatu perkara melalui pelbagai aspek, lalu
ia bersembunyi di sebalik persoalan kecil lantas memperbesarkannya
sehingga ia tenggelam di sebaliknya dan tidak mampu melihat hal-
hal lain atau pendapat orang lain, malahan pendapat musuh lebih
hampir kepadanya daripada pendapat saudaranya yang berbeza
pendapat dengannya, walaupun mereka masih dipertemukan oleh
asas akidah mereka sendiri.

Barangkali peristiwa-peristiwa sejarah telah menunjukkan kepada
kita betapa perbezaan pendapat yang kehilangan adab-adabnya
telah menyebabkan setengah golongan umat meninggalkan ajaran
agamanya. Di sini, disorotkan satu daripada peristiwa itu untuk
menjadi pengajaran kepada kita hari ini.

ADAB PERBEZAAN PENDAPAT DALAM ISLAM

xxii

Diriwayatkan bahawa Wāṣil bin ‘Aṭā’ datang ke Rifqah di mana
mereka mendapati kaum Khawarij. Lalu Wāṣil berkata kepada
ahli Rifqah. “Ini bukan urusan kamu, pergilah dan biarkanlah aku
dengan mereka.” Ahli Rifqah hampir saja binasa, maka mereka
berkata kepada saya, “Ini adalah urusanmu.” Maka, pergilah Wāṣil
menemui kaum Khawarij, lalu mereka berkata, “Apakah hal engkau
dengan sahabat-sahabatmu itu?” Wāṣil menjawab, “Orang-orang
musyrik yang meminta perlindungan supaya mendapat kesempatan
mendengar kalam Allah dan mengetahui undang-undangnya.” Maka
mereka berkata, “Kami memberikan perlindungan kepada kamu”.
Wāṣil berkata, “Ajarilah kami”. Lalu mereka mengajarkan hukum-
hukum mereka. Lantas Wāṣil berkata, “Sesungguhnya, aku dan orang-
orang yang bersama aku telah menerimanya.” Maka, mereka berkata,
“Pergilah kamu dengan berteman kerana kamu saudara kami”. Wāṣil
berkata, “Bukan begitu, tetapi kerana Allah telah berfirman:

“Dan jika seseorang dari kaum musyrik meminta
perlindungan kepadamu (untuk memahami Islam),
maka berilah perlindungan kepadanya sehingga ia
sempat mendengar keterangan-keterangan Allah
(tentang hakikat Islam itu), kemudian hantarlah dia
ke mana-mana tempat yang ia beroleh aman...”
(at-Tawbah, 6)

Oleh itu, hantarlah kami ke tempat yang aman bagi kami, maka
mereka melihat antara satu sama lain, kemudian mereka berkata,
“Itulah hak kamu.” Lalu mereka berjalan semuanya sehingga sampai
ke tempat yang aman bagi mereka.” (Al-Kāmil fil lughah wal adab oleh
Mubarrad, 2/122).

Demikian runcingnya perselisihan pendapat apabila seorang
musyrik lebih mendapat keamanan di sisi sesetengah puak Islam
daripada saudara Islamnya yang berbeza pendapat dengannya dari
segi aliran pemikiran dan ijtihad, sehingga ia terpaksa menzahirkan
sifat syirik supaya ia terlepas daripada dibunuh.

Perselisihan pendapat itu terus berkembang dan bertambah
dalam jurang yang memisahkannya, sehingga ia menguasai

ADAB PERBEZAAN PENDAPAT DALAM ISLAM

xxiii

perasaan seseorang yang menyebabkan dia lupa makna yang
mengikat dan menghubungkannya dengan saudara muslimnya.
Pandangannya hanya tertumpu kepada perkara-perkara yang mereka
perselisihkan dan hilang daripadanya norma-noma akhlak Islam yang
menyebabkan penilaian menjadi kacau bilau, ẓannī bertukar kepada
qaṭ‘ī, mutashābih kepada muḥkam, khafiyud dilālah kepada wāḍiḥud
dilālah dan ‘ām kepada khāṣ. Jiwa yang sakit merasa senang berada
dalam perselisihan, akhirnya ia jatuh dalam jurang mengkafirkan
orang-orang Islam dan mengutamakan orang-orang musyrikin
daripada kaum muslimin.

Lebih malang lagi bahawa pendapat-pendapat ijtihad dan aliran-
aliran fiqh yang dihasilkan oleh ahli pemikir dan mujtahid telah
bertukar menjadi kelompok-kelompok pemikiran, taksub politik dan
pemecah belah masyarakat di tangan orang-orang yang taklid. Untuk
kepentingan ini mereka mentakwilkan ayat-ayat al-Quran dan hadis-
hadis Rasūlullāh ṣallAllāhu ‘alayhi wa sallam. Setiap ayat atau hadis
yang tidak sesuai dengan kepentingan ini, sama ada ditakwilkan
atau dinasakhkan. Perasaan fanatik semakin menjadi-jadi, sehingga
berulang kembali kata-kata jahiliyyah, “Pembohong suku Rabī‘ah
lebih baik daripada orang jujur suku Muḍar.”

Kebanyakan perselisihan pendapat antara kita hari ini ialah
berpunca daripada fahaman yang tidak tepat yang menyebabkan
timbulnya penyakit-penyakit jiwa seperti takbur dan ujub dengan
pendapat sendiri dan terpesona dengan diri sendiri, serta
kepercayaan bahawa kebenaran, kepimpinan dan ketokohan
hanyalah dengan menuduh orang lain, yang akhirnya berkembang
menjadi permusuhan. Semoga Allah melindungi kita.

Sesungguhnya, kita amat sedikit melihat ke dalam diri kita kerana
sibuk memperkatakan aib orang lain, sehingga tidak ada masa bagi
kita untuk merenungkan diri kita sendiri. Dalam athar ada disebut:
“Berbahagialah orang yang sibuk dengan aib dirinya sendiri daripada
aib orang lain.”

Sesungguhnya, para Salafus ṣāliḥ riḍwānullāhi ‘alaihim
telah berbeza pendapat, namun perbezaan pendapat itu tidak
menyebabkan persengketaan antara mereka kerana kesatuan
hati mereka mengatasi segala-galanya. Sesungguhnya, mereka
terselamat daripada penyakit-penyakit jiwa, walaupun ada yang
ditimpa oleh penyakit anggota. Rasūlullāh ṣallAllāhu ‘alayhi wa
sallam pernah memberitahu sahabat mengenai seorang lelaki dalam

ADAB PERBEZAAN PENDAPAT DALAM ISLAM

xxiv

kalangan mereka bahawa dia adalah ahli syurga. Apabila para sahabat
menyelidiki keadaan dan amalnya, maka ternyata bahawa dia tidak
akan tidur selagi hatinya tidak bersih daripada perasaan dengki kepada
saudaranya yang Muslim. Adapun kita hari ini, musibah kita berada
dalam diri dan hati kita. Oleh itu, kebanyakan slogan-slogan persatuan
hanyalah berpura-pura dan menipu diri sendiri yang barangkali tidak
banyak berbeza daripada musuh kita. Firman Allah ta‘āla:

“Dan tinggalkanlah kamu dosa yang nyata dan yang
tersembunyi...” (al-An‘ām,120)

Akibatnya, dunia Islam yang tadinya merupakan satu negara yang
diperintah dengan undang-undang yang berdasarkan Kitab Allah dan
Sunnah Rasul-Nya, hari ini terpecah kepada 87 negara atau lebih dan
sejauh mana perselisihan mereka hanyalah Allah sahaja yang Maha
Mengetahui. Semuanya melaungkan slogan persatuan, bahkan dalam
satu negara mempunyai pelbagai pertubuhan. Bukanlah merupakan
satu kenyatan setengah pekerja-pekerja Islam hari ini yang dikaitkan
dengan tugas menyelamatkan lebih baik halnya daripada institusi-
institusi mereka yang rasmi.

Sesungguhnya, krisis yang kita hadapi adalah krisis pemikiran dan
masalah yang berdepan dengan kita ialah ketiadaan kepimpinan yang
sebenarnya. Sekiranya umat Islam mendapat suasana pemikiran yang
sihat dan undang-undang yang dijunjungnya dalam kehidupannya
berdasarkan al-Quran dan Sunnah, nescaya dia mampu memikul
risalah dan menegakkan kemajuan, walaupun ia menghadapi
kesukaran hidup dan cabaran kebendaan kerana disebalik kesukaran
itu ada kelapangan. Persoalanya ialah penyelewengan daripada al-
Quran dan al-Sunnah itu adalah punca terjadinya pertengkaran dan
kegagalan, firman Allah ta‘āla:

“Dan taatlah kamu kepada Allah dan Rasul-Nya, dan janganlah
kamu berbantah-bantahan; kalau tidak nescaya kamu menjadi
lemah semangat dan hilang kekuatan kamu...” (al-Anfāl, 46)

ADAB PERBEZAAN PENDAPAT DALAM ISLAM

xxv

Sesungguhnya, Islam telah menghentikan perpecahan dan
percakaran sesama sendiri, dan mengarahkan bangsa Arab kepada
Tuhan yang Maha Esa lagi Hak serta menghancurkan semua tuhan-
tuhan yang palsu, di mana setiap kabilah mempunyai tuhannya
sendiri untuk disembah.

Adapun orang-orang Islam hari ini bukan menderita kerana
kekurangan benda dan keperluannya, namun begitu mereka bertukar
menjadi umat yang rosak taraf pemikiran dan kebendaan kerana
mereka telah kehilangan makna perpaduan dan persamaan nasib, di
samping kehilangan hukum syarak yang mengatur hidup mereka dan
kecederaan dalam pemikiran mereka.

Bertitik tolak daripada perkara ini, bolehlah kita katakan, perlulah
ada usaha pembinaan semula dengan mengembalikan disiplin
dalam cara berfikir. Untuk itu, ia mestilah kembali kepada kitab-
kitab usul, di mana para ulama kita telah menyusun garis panduan,
kaedah-kaedah untuk membanding dan menilai, disiplin pemikiran
dan keharusan ilmu dengan akhlaknya. Perkembangan kajian-
kajian itu akan menguatkan perpaduan ummah, sementara manhaj
pendidikan mesti dipersenjatai dengan akhlak yang menonjolkan
titik-titik persamaan dan menyingkirkan segala perselisihan.

Di sinilah pentingnya kemunculan “buku ini”, pada waktu di mana
kaum muslimin sangat menghajatkannya. Ia merupakan sumbangan
yang amat berharga dalam menghuraikan persoalan yang penting
ini dan ia akan menjelaskan serta memperlihatkan kepada golongan
terpelajar secara umum manhaj-manhaj para ulama dalam berijtihad
dan dasar-dasar yang menjadi asas ijtihad dan perbezaan pendapat
yang berlaku dalam kalangan mereka supaya disedari bahawa
perbezaan pendapat ini mestilah berlandaskan kepada garis panduan,
kaedah-kaedah dan dasar-dasarnya. Seseorang yang ingin memasuki
lapangan ijtihad mestilah menguasai alat-alatnya, di samping akhlak
dan adabnya supaya ia terpelihara daripada penyelewengan.

Sesungguhnya, contoh dan teladan yang paling baik untuk
diikut dan diteladani telah pun ditunjukkan oleh sirah para Salafus
ṣāliḥ riḍwānullahi ‘alaihim, iaitu sebelum aliran-aliran ijtihad bertukar
menjadi ideologi politik dan kelompok pemikiran di tangan orang-
orang yang bertaklid. Sesungguhnya, takhaṣṣus pengarang dalam
ilmu-ilmu Islam dan ‘uṣūl al-fiqh  telah membantunya dalam menyusun
buku ini. Sudah tentu dari beberapa segi buku ini menonjolkan sifat
ilmiah yang bercorak akademik, namun dalam pandangan kami ia

ADAB PERBEZAAN PENDAPAT DALAM ISLAM

xxvi

adalah satu keperluan yang semestinya, terutama untuk golongan
terpelajar Islam, secara umumnya iaitu mereka yang tidak berpeluang
mempelajari perkara-perkara yang berkaitan dengan dasar-dasar
Syariah. Oleh yang demikian, boleh dikatakan bahawa buku ini
berfungsi sebagai guru, walaupun kami percaya bahawa mempelajari
manhaj dan adab-adab ini tidak cukup untuk menyelesaikan masalah
kaum muslimin dan mengubati krisis pemikiran mereka. Tetapi di
samping itu mesti ada tarbiyyah ilmiah dan praktik adab perbezaan
pendapat serta akhlak yang wajib diikuti.

Kami tidak lupa untuk menyatakan di sini dengan semangat
keislaman dalam ukhwah dan kerjasama yang kami rasakan dari
Institut Pemikiran Islam Antarabangsa di Washington, yang telah
memberi perhatian utama kepada buku ini supaya termasuk dalam
rangkaian “Kitab al-Ummah”, dengan kesatuan matlamat dan tujuan.
Kepada Allah kami bermohon agar semua dikurniai keikhlasan dalam
beramal dan kebenaran dalam berfikir, sesungguhnya, hanya Dialah
Pembimbing ke jalan yang benar.

‘Umar ‘Ubaid Ḥasnah

1

ٍد  مَّ َ  محُ
ِد�نَ  َسّيِ

َ
المحُ َعل  َوالسَّ

حُ
ة

َ
ال نَ َوالصَّ �ي ِ

َ
َعال

ْ
 هلِل َرّبِ ال

حُ
ْمد َ الْ

ى
َ

َواْهَتد ْعَوِتِه
َ

ِبد َدَعا  َوَمْن  ِبِه  ْ َوصَ آِلِ
َ

َوَعل نَ  ّ
ِب�يِ النَّ  َ ا�تَ

َ
خ

ِ وبعد
ن �ي ِ

ّ
 َيْوِم الد

َ
ِيِه ِإل

ْ
د َ

�بِ

Sesungguhnya, penyakit umat Islam pada masa kini sangat
kompleks, meliputi seluruh aspek persoalan agama dan dunia.
Namun demikian, umat Islam masih dapat meneruskan hidupnya,
walaupun bertalu-talu ditimpa oleh pelbagai penyakit yang
berbahaya itu. Seandainya sebahagian penyakit ini menimpa bangsa
lain nescaya sudah cukup untuk meleburkan bangsa itu. Agaknya
punca keselamatan umat Islam hingga dapat bertahan sampai ke
hari ini, di samping kelemahannya, ialah adanya Kitab Allāh dan
sunnah Rasul-Nya di hadapan mereka di samping doa Nabi-Nya dan
istighfar orang-orang soleh dalam kalangan generasi umat ini:

“Dan Allah tidak sekali-kali akan menyeksa mereka,
sedang engkau (wahai Muhammad) ada di antara
mereka; dan Allah tidak akan menyeksa mereka
sedang mereka beristighfar (meminta ampun).”
(al-Anfāl, 33)

Antara penyakit yang paling berbahaya yang menimpa umat
Islam pada masa-masa yang akhir ini ialah penyakit ‘perselisihan
pendapat,’ iaitu perselisihan pada segala sesuatu dan atas segala
sesuatu, sehingga meliputi akidah, pemikiran, wawasan dan
pendapat, di samping perasaan, tindakan, sikap dan perangai, bahkan
sampai kepada uslub-uslub fiqh dan persoalan-persoalan ibadat.
Seolah-olah segala perintah dan tegahan yang ada di hadapan umat
ini menggesa mereka supaya berselisih pendapat, padahal hakikat
yang sebenarnya adalah sebaliknya, kerana Kitab Allāh dan sunnah
Rasul-Nya tidak mementingkan sesuatu – selepas tauhid – melainkan
memberi perhatian yang utama kepada usaha untuk mengukuhkan

MUQADDIMAH

2

ADAB PERBEZAAN PENDAPAT DALAM ISLAM

perpaduan umat dan membuangkan perselisihan pendapat dalam
kalangan mereka, serta mengatasi segala keadaan yang dapat
mengeruhkan kemurnian perhubungan antara orang-orang Islam,
atau yang merosakkan ukhuwah dalam kalangan mereka.

Kiranya perlu diingat bahawa ajaran Islam tidak mencerca
sesuatu dengan keras – selepas syirik kepada Allāh – seperti
cercaannya kepada perselisihan umat dan tidak menggalakkan
sesuatu perkara – selepas beriman kepada Allāh – seperti galakannya
atas perpaduan umat Islam. Perintah-perintah Allāh dan Rasul-rasul-
Nya jelas dalam seruannya untuk membentuk umat bagaikan satu
tubuh, apabila sebahagiannya merasa sakit, maka seluruh tubuh ikut
merasa sakit.

Sementara itu, risalah Islam adalah risalah yang berjejak di
atas realiti, berinteraksi dengan manusia mengikut keadaannya
di mana Allāh ta‘ālā, Pencipta manusia, yang Amat Mengetahui
makhluk yang dicipta-Nya telah menganugerahkan kepada hamba-
Nya akal dan kemampuan yang berbeza-beza, yang menyebabkan
terjadinya perbezaan pemikiran, pendapat dan pendirian mereka
dalam banyak perkara. Oleh yang demikian, Islam mengharapkan
agar segala perselisihan pendapat itu tidak sampai mengancam
perpaduan umat, supaya diusahakan permuafakatan dan kesatuan
pendirian dalam menghadapi persoalan-persoalan besar dan
kaedah-kaedah yang asas.

Adapun dalam perkara-perkara furu‘ yang dapat membantu
perbezaan pendapat untuk mendapatkan yang lebih utama dan
lebih ideal, maka tidak ada halangannya, dengan syarat perbezaan
pendapat itu mempunyai garis panduan, undang-undang, kaedah
dan adabnya, dan janganlah sampai menjejaskan kesatuan
pemikiran umat dan sikapnya terhadap persoalan-persoalan asas.
Oleh itu, apakah hakikat perbezaan pendapat itu? Apakah undang-
undangnya yang tidak boleh dilanggar? Apakah sebab-sebabnya?
Apakah ukuran yang dibolehkan berbeza pendapat? Apakah garis
panduan dan adab-adabnya? Apakah cara untuk menghindarkan
akibat negatifnya? Inilah perkara-perkara yang akan kita usahakan
untuk membahasnya dalam usaha penyelesaian ini, inshā’Allāh
ta‘ālā.

MUQADDIMAH

3

Memandangkan pembahagian yang banyak dalam tajuk ini,
maka banyak pulalah sumbernya. Dalam bidang mantiq yang
bercorak perdebatan, dibahaskan oleh kitab-kitab mantiq khas
berkenaan dengan adab-adab perbincangan dan pertukaran fikiran.1
Manakala dalam bidang ‘uṣūl yang dibicarakan oleh kitab-kitab ‘uṣūl
– yang mengutarakan pembahasan mengenai sebab-sebab perbezaan
pendapat,2 yang mana para ahli ‘uṣūl membicarakannya pada

1 Misalnya: Matan Ādāb al-Baḥath, oleh ‘Aḍad al-Dīn al-Ījī, wafat tahun
756H. Matan ini kecil, tetapi syarahnya banyak. Selain itu ada lagi susunan
Zayn al-Dīn al-Mirṣāfī, wafat tahun 1300H, di mana beliau telah menyusun
dalam kitab ini sejumlah adab perbincangan dan bertukar fikiran. Demikian
juga susunan Ṭāsh Kubrā Zādah, wafat tahun 968H pengarang kitab yang
terkenal Miftāḥ al-Sa‘ādah iaitu merupakan susunan yang terpenting dalam
hal ini, di mana beliau menjelaskan hakikat bertukar fikiran dan adab-
adabnya dan diringkaskan kepada sembilan perkara. Beliau juga menyatakan
apa yang dituntut dari penanya dan pengomentar untuk menggunakan adab
ketika bertukar fikiran. Demikian juga kitab yang disusun oleh al-Sayyid
Muḥammad al-Amīn al-Shinqītī al-Juknī dalam tajuk ini untuk mahasiswa
Universiti Islam di Madinah al-Munawwarah.
2 Antara kitab-kitab ini ialah:

a) Kitab al-Tanbīh ‘Alā Asbāb Allatī Awjabat al-Ikhtilāf Bayn al-
Muslimīn fī Ārā’ihim wa Madhāhibihim wa I‘tiqādātihim, oleh
Abū ‘Abdullāh bin Muḥammad al-Sayyid al-Baṭliyūsī, wafat tahun
521 H. Kitab ini telah dicetak dua kali di Kaherah, yang terakhir
diterbitkan oleh Dār al-I‘tiṣām, disunting dan diberikan komentar
oleh Dr. Aḥmad Ḥasan Kuḥayl dan Dr. Ḥamzah ‘Abdullāh al-
Nushratī.

b) Kitab Raf‘ al-Malām ‘an al-A’immat al-A‘lām, oleh Shaykh al-
Islām ibn Taymiyyah, wafat tahun 728 H. Telah dicetak berkali-
kali di Mesir, Shām, India dan Arab Saudi. Kitab yang masyhur dan
banyak tersebar.

c) Kitab al-Inṣāf fī Bayān al-Ikhtilāf fī al-Aḥkām al-Fiqhiyyah oleh
Shāh Waliyyullāh Aḥmad bin ‘Abd al-Raḥīm al-Fārūqī al-Dahlawī,
wafat tahun 1176 H. Dicetak secara bersendirian berkali-kali, dan
juga telah dicetak bersama-sama kitabnya yang terkenal; al-Ḥujjat
al-Bālighah.

Selain itu, banyak kalangan muḥaddithīn telah menulis perkara yang penting
ini dalam aspek-aspek ‘uṣūl fiqh, antaranya:

• Al-Shaykh ‘Alī al-Khafīf raḥimahullāh yang menulis kitabnya,
Asbāb Ikhtilāf al-Fuqahā’, sebagaimana yang ditulis oleh Ustādh

4

ADAB PERBEZAAN PENDAPAT DALAM ISLAM

sesetengah perbahasan qiyās.3 Dan ada bidang fiqh yang terserlah
pada halaman kitab-kitab yang mementingkan perbahasannya
dalam lapangan ‘fiqh perbandingan’ atau apa yang dinamakan al-
Khilāfiyyat.

Adapun contoh-contoh adab boleh didapati daripada kitab-
kitab ṭabaqāt, riwayat hidup, perbincangan, sejarah dan sebagainya.
Sesungguhnya, kami telah berusaha dalam pembahasan ini
mengambil dari sumber, kemudian kami susun bermula dengan
mukadimah, enam bab pembahasan dan penutup. Selain itu, kami
tambahkan dengan catatan-catatan nota kaki dan komentar, kerana
hasrat kami agar setiap keterangan yang kami sebutkan kukuh dan
dapat dipertanggungjawabkan berdasarkan sumber-sumbernya yang
dipercayai, dan akhirnya kami iringi dengan faharasat bagi tajuk-
tajuk yang dibicarakan. Kami mohon kepada Allāh subḥānahu
wa ta‘ālā semoga berkenan memberi taufiq dan pimpinan-Nya,
menyatukan umat Islam dan menyatukan hati mereka dalam
mencintai-Nya dan mencintai Rasul-Nya dan mengeratkan hubungan
kasih sayang antara mereka serta menghilangkan sebab-sebab yang
boleh membawa kepada perselisihan. Sesungguhnya, Dia Maha
Mendengar dan Maha Memperkenankan.

Dr. Ṭāha Jābir al-‘Alwānī

Muṣṭafā Ibrāhīm al-Zulamī untuk tesis doktor falsafahnya tentang:
Asbāb Ikhtilāf al-Fuqahā’ fī al-Aḥkām al-Shar‘iyyah.

• Demikian juga Dr. Muṣṭafā Sa‘īd al-Khan dengan tesisnya tentang
Āthār al-Ikhtilāf fī al-Qawā’id al-Uṣūliyyah fī Ikhtilāf al-Fuqahā’.

• Dr. ‘Abdullāh al-Turkī dengan tesis Masternya tentang Asbāb
Ikhtilāf al-Fuqahā’, demikian juga Dr. Muṣṭafā al-Bughā dengan
tesis doktor falsafahnya, Āthār al-Adillah al-Mukhtalaf Fīhā.
Muḥammad Abū al-Fataḥ al-Bayānūnī pula menulis kitab, Dirāsāt fī
al-Ikhtilāfāt al-Fiqhiyyah, dan al-Shaykh ‘Abd al-Jalīl ‘Īsā menulis
kitabnya, Mā lā Yajūz al-Ikhtilāf fīhī Bayn al-Muslimīn.

3 Rujukan boleh dibuat dalam pembahasan yang berkaitan dengan Qawā‘id
al-‘illah wa al-as’ilah al-wāridah ‘alā al-qiyās.

 Hakikat PerselisiHan
 PendaPat dan

 Perkara-Perkara
Yang Berkaitan

Ba
B

Pe
rt

am
a

TIDAK BOLEH DIJUAL6

ADAB PERBEZAAN PENDAPAT DALAM ISLAM

Perselisihan PendaPat (االختالف) dan ilmu
mengenai Perselisihan PendaPat (عمل االختالف)

Perselisihan pendapat ( ) ialah apabila seseorang melalui
satu cara yang berbeza daripada orang lain mengenai perilaku atau
pendapatnya. Perkataan  atau perselisihan membawa erti yang
lebih umum daripada  atau perlawanan, kerana setiap yang
berlawanan mestilah berselisih, tetapi bukan semua yang berselisih
itu berlawanan. Dan apabila perselisihan pendapat yang berlaku
antara manusia membawa kepada pertengkaran, maka digunakanlah
perkataan  untuk pertengkaran dan perdebatan. Contohnya
seperti yang terdapat dalam Firman Allāh subḥānahu wa ta‘ālā:

 ...

“Kemudian, golongan-golongan (dari kaumnya) itu
berselisihan sesama sendiri...” (Maryam, 37)

...

“...dan kerana itulah mereka terus-menerus
berselisihan.” (Hūd, 118)

“Sesungguhnya kamu berada dalam keadaan
berlainan pendapat (mengenai agama yang dibawa
oleh Nabi Muḥammad ṣallAllāhu ‘alayhi wa sallam).”
(al-Dhāriyāt, 8)

HAKIKAT PERSELISIHAN
PENDAPAT DAN PERKARA-

PERKARA YANG BERKAITAN

7

BAB PERTAMA

 ...

“...sesungguhnya Tuhanmu akan menghukum di antara
mereka pada hari kiamat tentang apa yang mereka
perselisihan itu.” (Yūnus, 93)

Berdasarkan maksud dalil-dalil di atas, bolehlah dikatakan
bahawa  adalah bermaksud semata-mata perbezaan
yang berlaku pada ucapan, pendapat, kelakuan, cara dan pendirian.

Manakala  yang dikenali dalam kalangan Ahl al-Ikhtiṣāṣ,
ialah ilmu yang membolehkan seseorang memelihara pendapat yang
dihasilkan oleh imam-imam mazhab dan menghancurkan setiap
pendapat yang berlawanan dengannya tanpa berdasarkan kepada
dalil-dalil yang tertentu, kerana seandainya berdasarkan kepada
dalil dan menggunakan dalil itu, nescaya seseorang itu berijtihad
menggunakan kaedah-kaedah ‘uṣūl. Andaian yang digunakan dalam
perselisihan pendapat ini ialah ia tidak membahas dalil-dalil fiqh,
tetapi memadai dengan hanya berpegang kepada pendapat imamnya
kerana wujud kehendak dan keperluan hukum secara keseluruhan di
sisi imamnya. Perkara ini sudah memadai baginya untuk menetapkan
sesuatu hukum atau menafikannya.

Perdebatan ( ) dan ilmu berdebat ( )

Apabila semakin agresif salah seorang atau kedua-dua yang
berselisih dalam ucapan, pendapat atau pendiriannya dan semakin
berusaha mempertahankan pandangannya untuk menundukkan
pihak lain supaya menerimanya, inilah yang dimaksudkan dengan
perdebatan.

Perdebatan ( ) menurut bahasa ialah, berunding dengan cara
bertengkar dan saling mengalahkan. Perkataan  diambil daripada
perkataan , yang bererti seseorang memintal tali dengan
kukuh, kerana setiap seorang daripada dua orang yang berdebat itu
berusaha untuk mengikat hujah lawannya kepada pendapatnya.

8

ADAB PERBEZAAN PENDAPAT DALAM ISLAM

Manakala ilmu berdebat ( ) ialah ilmu yang berdiri di atas
pertentangan dalil-dalil bagi menzahirkan pendapat-pendapat fiqh
yang lebih kuat.1

Sesetengah ulama mentakrifkannya sebagai ilmu yang digunakan
untuk memelihara sesuatu persoalan yang dikehendaki walaupun
ia batil; dan menghancurkan sesuatu persoalan yang dikehendaki
walaupun ia benar.2

Mengikut takrif ini, ilmu perdebatan tidak bergantung kepada
dalil-dalil tertentu, tetapi ia adalah kemampuan atau bakat yang
diberi kepada seseorang, walaupun dia tidak mempunyai ilmu
mengenai al-Qur’ān dan al-Sunnah atau yang seumpamanya.

Perbalahan (الشقاق)

Apabila permusuhan antara orang yang berdebat bertambah tegang,
yang masing-masing lebih mementingkan kemenangan daripada
mencari kebenaran, sehingga persefahaman dan persetujuan antara
keduanya tidak mungkin tercapai, maka ketika itu ia dinamakan
sebagai perbalahan ( ). Perkataan ini berasal daripada
( ), iaitu tiap-tiap seorang berada pada belahan bumi
atau sebahagiannya, seolah-olah satu bumi tidak cukup untuk kedua-
duanya tinggal bersama-sama. Dalam al-Qur’ān, Allāh subḥānahu
wa ta‘ālā berfirman,

“Dan jika kamu bimbangkan perpecahan antara mereka
berdua…” (al-Nisā’, 35)

Ia merujuk kepada perselisihan sengit yang menimbulkan
persengketaan, di mana tiap-tiap seorang daripadanya berada
pada bahagian yang lain daripada tempat lawannya, maka Allāh
subḥānahu wa ta‘ālā mengeluarkan firman-Nya, iaitu:

1 Lihat kitab Miftāḥ al-Sa‘ādah (2/599) cetakan Dār al-Ḥadīthah Mesir dan
al-Ta‘rīfāt oleh al-Jurjānī (66), cetakan al-Ḥalabī.
2 Lihat kitab Miftāḥ al-Sa‘ādah (2/599) cetakan Dār al-Ḥadīthah Mesir dan
al-Ta‘rīfāt oleh al-Jurjānī (66), cetakan al-Ḥalabī.

9

BAB PERTAMA

 ...

...

“...sesungguhnya mereka akan tinggal berkekalan
dalam perbalahan dan permusuhan (dengan kamu)...”
(al-Baqarah, 137)

Perselisihan PendaPat yang diterima dan
ditolak

Allāh subḥānahu wa ta‘ālā mencipta manusia dengan pelbagai
variasi yang merangkumi perbezaan bahasa, warna kulit, wawasan
dan pemikiran. Setiap keadaan ini telah melahirkan pelbagai pendapat
dan hukum yang berbeza mengikut siapa yang mengatakannya.
Perbezaan bahasa, warna kulit dan rupa kejadian kita merupakan
satu tanda daripada kekuasaan Allāh subḥānahu wa ta‘ālā, begitu
juga perbezaan fikiran dan akal serta apa yang dihasilkannya itu pun
merupakan tanda daripada kekuasaan Allāh subḥānahu wa ta‘ālā
yang Maha Tinggi. Sesungguhnya, pembangunan dan kemakmuran
bumi ini tidak akan tercapai sekiranya manusia dijadikan sama
dalam segala keadaan, kerana setiap sesuatu itu telah dipermudahkan
mengikut penciptaan-Nya. Firman Allāh subḥānahu wa ta‘ālā:

“Dan kalaulah Tuhanmu (wahai Muhammad)
menghendaki, tentulah Ia menjadikan umat manusia
semuanya menurut agama yang satu. (Tetapi Ia tidak
berbuat demikian) dan kerana itulah mereka terus-
menerus berselisihan, Tetapi orang-orang yang telah
diberi rahmat oleh Tuhanmu, (mereka bersatu di dalam
agama Allah)); dan untuk (perselisihan dan rahmat) itulah
Allah menjadikan manusia...” (Hūd, 118-119)

Sesungguhnya, perselisihan pendapat yang berlaku dalam
kalangan umat semenjak dahulu hingga ke hari ini adalah merupakan
fenomena ṭabī‘ī. Sekiranya umat ini tidak melampaui batasannya,
dan sentiasa beradab, nescaya akan melahirkan pelbagai faedah.

10

ADAB PERBEZAAN PENDAPAT DALAM ISLAM

antara faedah yang daPat diterima

Sebagaimana yang diterangkan bahawa perselisihan pendapat akan
melahirkan beberapa perkara yang positif, sekiranya dipelihara
batas-batas dan adab-adabnya. Antaranya ialah:

1. Memberi peluang dan kesempatan – jika niatnya benar – bagi
mengenal pasti segala kemungkinan untuk mempergunakan
dalil ke atasnya mengikut salah satu cara kaedah penetapan
dalil.

2. Perselisihan pendapat adalah latihan berfikir dan pertukaran
pandangan serta membuka pelbagai bidang pemikiran untuk
sampai kepada pelbagai andaian yang mungkin dapat dicapai
oleh pemikiran yang berbeza.

3. Terdapat pelbagai metode penyelesaian dalam menghadapi
setiap persoalan bagi mendapatkan penyelesaian yang
bersesuaian dengan keadaan dan suasana yang dihadapi supaya
selari dengan mudahnya beragama, di mana manusia bergaul
dalam kehidupan mereka.

Faedah-faedah berkenaan mungkin akan dapat dicapai sekiranya
perselisihan pendapat itu tetap berada dalam batas-batas dan adab-
adabnya yang wajib dijaga dan dipelihara. Tetapi, sekiranya batas-
batasnya tidak dijaga dan adabnya juga tidak dipelihara, maka ia
akan berubah menjadi perdebatan dan perbalahan, yang akan
melahirkan gejala-gejala negatif, yang boleh membawa akibat
buruk kepada umat. Ketika itu perselisihan pendapat akan bertukar
daripada fenomena membina kepada binasa.

Pembahagian Perselisihan PendaPat mengikut
faktor-faktor Penggeraknya

PERTAMA Perselisihan pendapat yang didorong oleh hawa
nafsu

Kemungkinan besar perselisihan pendapat ini lahir daripada
keinginan untuk mencapai kepentingan diri atau keinginan peribadi.
Mungkin juga didorong oleh keinginan untuk menunjuk-nunjuk

11

BAB PERTAMA

kelebihan ilmu atau kefahaman. Perselisihan pendapat jenis ini
adalah dicela dalam segala bentuk dan rupanya kerana hawa nafsu
berperanan lebih kuat di dalamnya daripada mencari kebenaran,
sedangkan hawa nafsu tidak akan membawa kebaikan, malahan
membawa seseorang kepada kekufuran. Firman Allāh ta‘ālā:

“...Maka patutkah, tiap-tiap kali datang kepada kamu
seorang Rasul membawa sesuatu (kebenaran) yang
tidak disukai oleh hawa nafsu kamu, kamu (dengan)
sombong takbur (menolaknya), sehingga sebahagian
dari Rasul-rasul itu kamu dustakan, dan sebahagian
yang lain pula kamu membunuhnya?”  (al-Baqarah, 87)

Hawa nafsu yang terbit daripada orang zalim dapat mengalahkan
keadilan di pihak lain. Firman Allāh ta‘ālā:

“...Oleh itu, janganlah kamu turutkan hawa nafsu
supaya kamu tidak menyeleweng dari keadilan...”
(al-Nisā’, 135)

Hawa nafsu yang menyeleweng dan sesat dapat menyesatkan
seseorang. Firman Allāh ta‘ālā:

“...Katakanlah lagi: “Aku tidak akan menurut hawa
nafsu kamu, kerana kalau aku turut, sesungguhnya
sesatlah aku, dan tiadalah aku dari orang-orang yang
mendapat hidayah petunjuk.” (al-An‘ām, 56)

Hawa nafsu itu adalah lawan ilmu, musuh kepada kebenaran,
kerosakan dan jalan menuju kesesatan. Firman Allāh ta‘ālā:

12

ADAB PERBEZAAN PENDAPAT DALAM ISLAM

“...Dan janganlah engkau menurut hawa nafsu, kerana
yang demikian itu akan menyesatkanmu dari jalan
Allāh...” (Ṣad, 26)

Firman Allāh ta‘ālā:

“Dan kalaulah kebenaran itu tunduk menurut hawa
nafsu mereka, nescaya rosak binasalah langit dan bumi
serta segala yang adanya.” (al-Mu’minūn, 71)

Firman Allāh ta‘ālā:

“...Dan sesungguhnya kebanyakan manusia hendak
menyesatkan dengan hawa nafsu mereka dengan tidak
berdasarkan pengetahuan...” (al-An‘ām, 119)

Terdapat pelbagai jenis hawa nafsu dan berbagai-bagai jenis
sumbernya. Secara umumnya, ia merujuk kepada keinginan dan
kecintaan terhadap diri sendiri. Hawa nafsu inilah yang menjadi
punca kepada segala kesalahan dan penyelewengan. Seseorang
tidak akan terperangkap dalam hawa nafsunya melainkan setelah ia
menganggap penyelewengan itu adalah sesuatu yang betul. Moga
Allāh subḥānahu wa ta‘ālā melindungi kita. Boleh jadi perselisihan
pendapat yang berlaku dalam kalangan pengikut mazhab dan
pembuat bid‘ah adalah berpunca daripada penyakit hawa nafsu ini.
Bagaimanapun dengan adanya perlindungan Allāh subḥānahu wa
ta‘ālā kepada hamba-hamba-Nya, telah dapat memberi pendedahan
kepada kita bahawa pengaruh hawa nafsu dapat membawa kepada
kesesatan, di mana Allāh subḥānahu wa ta‘ālā telah menyalakan
obor iman dalam hatinya, sehingga menampakkan penyelewengan
mazhab, pemikiran dan pendirian tersebut. Sebenarnya kebaikan itu
masih wujud secara hakiki dalam jiwanya, bahkan gambaran yang
digambarkan oleh hawa nafsu itu hanyalah gambaran khayalan

13

BAB PERTAMA

yang tidak pernah wujud melainkan dalam fikiran orang-orang yang
terpedaya.

Untuk mendedahkan pengaruh hawa nafsu dalam sesuatu
pemikiran memerlukan pelbagai cara. Ada yang bersifat luaran dan
ada yang bersifat dalaman:

a. Cara-cara yang bersifat luaran adalah untuk mendedahkan
bahawa hawa nafsu berada di sebalik pemikiran. Perkara
yang menjadi asas persoalan dalam perselisihan pendapat
itu ialah bahawa ia bertentangan dengan wahyu nyata
daripada al-Qur’ān atau sunnah. Dengan itu, orang yang
mengutamakan kebenaran tidak perlu membuang masa
untuk melibatkan dirinya dalam percaturan pemikiran
yang bertentangan dengan al-Qur’ān dan sunnah.

Pemikiran yang berpunca daripada hawa nafsu bertentangan
dengan kehendak akal yang sihat, telah diterima manusia
sebagai suatu yang norma. Misalnya pemikiran yang
menyeru agar beribadat kepada selain daripada Allāh
subḥānahu wa ta‘ālā, atau berhukum kepada hukum selain
syariat Allāh subḥānahu wa ta‘ālā atau menghalalkan zina,
mengharuskan pembohongan, menggalakkan pembaziran.
Semua perkara ini adalah lahir dari hawa nafsu yang
dipropagandakan oleh mereka yang telah dikuasai
pemikirannya oleh syaitan.

b. Manakala cara-cara dalaman pula adalah mendedahkan
bahawa hawa nafsu menjadi taman asuhan pemikiran, iaitu
dengan meneliti dan memikirkan secara mendalam sumber
pemikiran itu dan bertanya pada dirinya secara jujur, sebab
kepada terbinanya pemikiran itu dan pengaruh persekitaran
terhadap pendukung pemikiran, dan sejauh mana keteguhan
pemikiran sekiranya terjadi perubahan, dan adakah terdapat
tekanan yang mendorong seseorang supaya berpemikiran
seperti itu? Kemudian tekanan tersebut masuk ke dalam
lubuk pemikiran itu sendiri, sekiranya didapati bahawa
ia goyah dan tidak kukuh, serta terumbang-ambing
antara kuat dan lemah mengikut perasaan tertentu, maka
ketahuilah bahawa ia berpunca daripada hawa nafsu dan
godaan syaitan. Oleh itu, berlindunglah kepada Allāh
subḥānahu wa ta‘ālā yang Maha Mendengar lagi Maha

14

ADAB PERBEZAAN PENDAPAT DALAM ISLAM

Mengetahui dan bersyukurlah kepada-Nya kerana telah
memperlihatkan kepada anda hakikat yang sebenarnya
sebelum anda terjerumus ke dalam perangkap hawa nafsu.

KEduA Perselisihan pendapat yang berpunca daripada
kebenaran

Kemungkinan juga berlaku perselisihan pendapat bukan disebabkan
oleh desakan dan pengaruh hawa nafsu, tetapi perselisihan pendapat
yang lahir dari sumber kebenaran iaitu dorongan ilmu, kehendak
akal dan desakan iman. Misalnya perselisihan yang lahir dari
pendukung iman terhadap pendukung kekufuran, syirik dan nifaq
adalah perselisihan yang wajib, yang tidak mungkin dielakkan oleh
seseorang Muslim, ataupun ia cuba hendak meniadakannya, kerana
ia adalah perselisihan yang didorong oleh iman dan berpunca dari
kebenaran. Perselisihan orang-orang Islam terhadap golongan
kufur dan golongan atheis seperti; Yahudi, Kristian, Animisme
dan Komunisme. Bagaimanapun perselisihan terhadap mereka
tidak menghalang untuk melakukan dakwah ke atas mereka
bagi menghapuskan sebab-sebab perselisihan itu supaya mereka
memeluk Islam, dengan membasmi faktor-faktor perselisihan itu,
iaitu kekufuran, syirik, perseteruan, nifaq, kerosakan akhlak, ilḥād,
bid‘ah dan keterlibatan dalam ideologi-ideologi yang merosakkan.

KETigA Perselisihan pendapat yang terumbang-ambing
antara pujian dan celaan

Perselisihan jenis ini tidak berpihak sepenuhnya kepada salah
satu antara kedua-duanya. Ini merupakan perselisihan pendapat
yang berlaku dalam perkara-perkara furu‘, yang hukumnya berada
antara beberapa kemungkinan, di mana sesetengahnya lebih
kuat daripada yang lain dengan sebab adanya faktor-faktor yang
menguatkan dan sebab-sebab yang tertentu, yang akan diterangkan
kemudian, inshā’Allāh. Contohnya, perselisihan ulama tentang
perkara yang membatalkan wuduk, seperti darah luka dan muntah
yang disengajakan. Perselisihan tentang hukum membaca surah
di belakang imam, membaca bismillāh sebelum al-Fātiḥah,
menjaharkan “āmīn” dan sebagainya. Perselisihan jenis ini
merupakan tempat berlakunya penyelewengan, kerana boleh jadi

15

BAB PERTAMA

berlaku padanya kesamaran di antara hawa nafsu dengan taqwa, ilmu
dengan prasangka, yang kuat dengan yang lemah dan yang diterima
dengan yang ditolak. Tidak ada jalan untuk menghindarkan diri
daripada penyelewengan itu melainkan dengan mengikut kaedah-
kaedah yang digunakan dalam perselisihan pendapat, peraturan-
peraturan dan adabnya. Sekiranya tidak, ia akan bertukar menjadi
perbalahan, pertengkaran dan kegagalan, yang boleh menyebabkan
orang-orang yang berselisihan pendapat itu tergelincir daripada
maqam takwa ke jurang hawa nafsu, dan berlakulah kekacauan, di
mana syaitan mengambil peluang memainkan peranannya.

PendaPat Para ulama mengenai Perselisihan
PendaPat

Para ulama memberi ingatan tentang perselisihan pendapat dengan
segala jenisnya dan mereka menekankan kewajipan menjauhinya.

Ibn Mas‘ūd raḍiyAllāhu ‘anhu berkata:

“Perselisihan itu tidak baik.”3

Al-Subkī raḍiyAllāhu ‘anhu berkata, “Bahawa sesungguhnya
rahmat itu menghendaki tidak ada perselisihan.”

Firman Allāh ta‘ālā:

“…Tetapi mereka bertelingkah, maka timbulah antara
mereka: orang yang beriman, dan orang yang kafir…”
(al-Baqarah, 253)

Demikian pula menurut sunnah. Rasūlullāh ṣallAllāhu ‘alayhi wa
sallam bersabda:

3 Lihat Ta’wīl Mukhtalif al-Ḥadīth oleh Ibn Qutaybah, hlm. 22, dan
al-‘Awāṣim min al-Qawāṣim, hlm. 78, dan rujuk al-Maḥṣūl (2/Q1480).

16

ADAB PERBEZAAN PENDAPAT DALAM ISLAM

ائِيَْل بَِكْثَةِ ُسَؤالِِهْم   »إِنََّما َهلََكْت َبُنْو إِْسَ
نْبَِيائِِهْم «

َ
َواْختلَِ�فِِهْم َعَ أ

“Sesungguhnya Banī Isrā’īl itu binasa disebabkan
banyaknya soalan dan perselisihan mereka terhadap
Nabi-nabi mereka.”4

Terdapat banyak ayat al-Qur’ān dan hadis berkaitan hal ini. Al-
Subkī raḍiyAllāhu ‘anhu membahagikan jenis perselisihan pendapat
ketiga (antara pujian dan celaan) kepada tiga bahagian. Beliau
berkata, “Perselisihan pendapat terbahagi kepada tiga: Pertama
perselisihan dalam perkara ‘uṣūl, yang diisyaratkan dalam al-Qur’ān.
Sudah pasti ia bid‘ah dan kesesatan. Kedua mengenai pendapat-
pendapat dan peperangan. Ia adalah haram juga, kerana mensia-
siakan kemaslahatan. Ketiga mengenai furu‘ seperti perselisihan
mengenai halal dan haram dan yang seumpamanya.”5

Apa yang dapat dipastikan ialah persetujuan dan persepakatan
pendapat mengenai yang ketiga ini lebih baik daripada perselisihan
pendapat sebelumnya. Beliau juga menarik perhatian terhadap kata-
kata Ibn Ḥazm yang mencela perselisihan mengenai hal ini, kerana

4 Terjemahan hadis ini selengkapnya dari Abū Hurayrah, iaitu:

ْم  ِ ِ
ف

�
اَ

ِتال
ْ

اخ ْم، واَ اِلِ
اَ
ِة ُسؤ اَ ْ �ث

اَ
ْ ِبك كُ

اَ
ْبل

اَ
ق

اَ
ن

اَ
ْن ك  ماَ

اَ
ك

اَ
ل ا هاَ اَ مَّ ِإ�ف

اَ
ف  ْ ُتكُ

ْ
ك اَ ا �تاَ ي ماَ ِ

ُرو�ف
اَ
»ذ

ْ ْيُتكُ اَ اَ ا �ف
اَ
ِإذ ، واَ ْ ْع�تُ

اَ
ط ا اْستاَ ِمْنُه ماَ وا

ُ
ت
اَ
أ
اَ
ف ٍء  ْ ي

اَ ْ ِب�ث كُ
ُ
ْرت ماَ

اَ
أ ا

اَ
ِإذ

اَ
ف ْم،  ِ ِ

ا�ئ ِبياَ
ْ
ن
اَ
أ

اَ
ل  عاَ

ُعْوُه«
اَ

د
اَ
ٍء ف ْ

ي
اَ ْن �ث عاَ

“Biarkanlah apa yang tidak kusebutkan kepada kamu, kerana
umat yang terdahulu binasa dengan sebab banyaknya pertanyaan
dan perselisihan pendapat mereka terhadap nabi-nabi mereka.
Oleh itu bila aku menyuruh kamu melakukan sesuatu buatlah
mengikut kesanggupan kamu, dan apabila aku melarang kamu
melakukan sesuatu tinggalkanlah.” Diriwayatkan oleh Aḥmad
pada Musnadnya, Muslim, al-Nasā’ī dan Ibn Mājah mengikut
al-Fatḥ al-Kabīr (2/120) al-Iḥkām (5/66).

5 Lihat al-Ibhāj (3/13).

17

BAB PERTAMA

beliau tidak menjadikan perselisihan itu sebagai rahmat, tetapi
menganggap keseluruhannya sebagai azab.

Memadailah untuk mengetahui tentang bahaya kerosakan yang
ditimbulkan oleh perselisihan, bahawa Nabi Hārūn ‘alayhissalām
pernah menganggap bahawa bahayanya lebih dahsyat daripada
menyembah berhala, iaitu ketika al-Sāmirī membuat patung anak
lembu daripada emas untuk kaumnya, lalu ia berkata kepada mereka:

“…Ini ialah tuhan kamu dan tuhan bagi Mūsā…”
(Ṭāha, 88)

Maka Nabi Hārūn ‘alayhissalām mengambil sikap berdiam diri
menunggu saudaranya Nabi Mūsā ‘alayhissalām kembali. Apabila
Nabi Mūsā ‘alayhissalām sampai dan melihat kaumnya menyembah
patung anak lembu itu, beliau mencerca saudaranya Nabi Hārūn
‘alayhissalām sekeras-kerasnya, maka tidak ada jawapan saudaranya
untuk menyatakan keuzurannya melainkan berkata:

“Nabi Harun menjawab: "Wahai anak ibuku! Janganlah
engkau meragut janggutku dan janganlah menarik
(rambut) kepalaku. Sesungguhnya aku takut bahawa
engkau akan berkata kepadaku: Engkau telah memecah-
belahkan kaum Bani lsrail sesama sendiri, dan engkau
tidak berhati-hati mengambil berat pesananku!”
(Ṭāha, 94)

Nabi Hārūn ‘alayhissalām menjadikan perpecahan dan
perselisihan antara kaumnya sebagai alasan untuk tidak bersikap
keras mengingkari dan menentang perbuatan kaumnya, sehingga
baginda terpaksa berpisah dengan mereka, sekiranya sikapnya ini
tidak berguna kepada mereka.

 SEJARAH PERSELISIHAN
 PENDAPAT DAN

PERKEMBANGANNYA
Ba

B
KE

DU
a

20

ADAB PERBEZAAN PENDAPAT DALAM ISLAM

Perselisihan PendaPat dalaM kalangan sahabat
pada ZaMaN Rasūlullāh ṣallallāhu ‘alayhi wa
sallam

Pada zaman pemerintahan Rasūlullāh ṣallAllāhu ‘alayhi wa sallam,
tidak ada sesuatu pun yang mungkin membawa kepada berlakunya
perselisihan pendapat mengikut pengertian yang telah kita sebutkan.
Ini disebabkan Rasūlullāh ṣallAllāhu ‘alayhi wa sallam menjadi
tempat rujukan untuk semua mendapatkan kesepakatan, kerana
Baginda ṣallAllāhu ‘alayhi wa sallam adalah pemimpin yang dapat
menyelesaikan semua persoalan yang dihadapi. Apabila berlaku
perselisihan pendapat dalam kalangan para sahabat mengenai sesuatu
persoalan, mereka akan segera merujuk kepada Rasūlullāh ṣallAllāhu
‘alayhi wa sallam. Bagi para sahabat yang menghadapi persoalan,
tetapi tidak dapat merujuk terus kepada Rasūlullāh ṣallAllāhu
‘alayhi wa sallam kerana mereka tinggal berjauhan dari Madinah,
sedangkan dalam kalangan mereka berlaku perselisihan pendapat,
seperti penafsiran beberapa ayat al-Qur’ān dan sunnah yang telah
mereka pelajari dan cara perlaksanaannya terhadap peristiwa yang
dihadapi, ataupun mereka tidak mendapati nas mengenainya, lalu
mereka akan berijtihad dan hasil ijtihad mereka inilah yang akan
menimbulkan perselisihan pendapat. Apabila mereka kembali ke
Madinah dan bertemu Rasūlullāh ṣallAllāhu ‘alayhi wa sallam,
mereka akan mengemukakan apa yang mereka fahami daripada nas-
nas yang ada pada mereka, ataupun hasil ijtihad mereka terhadap
persoalan yang dihadapi. Dalam perkara ini Rasūlullāh ṣallAllāhu
‘alayhi wa sallam akan mengambil sikap sama ada menerima dan
memperakuinya, sehingga menjadi sebahagian daripada sunnah
ataupun Rasūlullāh ṣallAllāhu ‘alayhi wa sallam menerangkan
kepada mereka jawapan yang benar dan tepat, sehingga mereka
puas hati dan menerima ketetapan Rasūlullāh ṣallAllāhu ‘alayhi wa
sallam itu. Dengan itu, selesailah masalah perselisihan pendapat
tersebut.

SEJARAH PERSELISIHAN
PENDAPAT DAN

PERKEMBANGANNYA

21

BAB KEDUA

Antara contohnya ialah peristiwa berikut:

Pertama:
Apa yang diriwayatkan oleh Imām Bukhārī dan Muslim, bahawa
Nabi ṣallAllāhu ‘alayhi wa sallam telah bersabda dalam peperangan
Aḥzāb:

 » «

“Jangan solat Asar seorang pun melainkan di Banī
Qurayẓah.”

Namun, sebahagian daripada mereka mendapati waktu Asar
telah masuk ketika mereka masih dalam perjalanan, lalu berkatalah
sebahagian daripada mereka, “Kami tidak akan mengerjakan solat
Asar sehingga kami sampai di kampung Banī Qurayẓah.” Tetapi,
yang lain pula berkata, “Bahkan kami akan mengerjakan solat Asar,
dan tidak ada apa-apa salahnya.” Perkara ini telah diberitahu kepada
Baginda ṣallAllāhu ‘alayhi wa sallam tetapi Baginda tidak mencela
sesiapa pun di antara mereka.”1

Pandangan para sahabat riḍwānullāh ‘alayhim berhubung
dengan pendirian mereka mengenai perlaksanaan solat Asar tersebut
terbahagi kepada dua; satu golongan berpegang kepada zahir lafaz
(seperti yang dikatakan oleh ahli mantiq) atau mengikut istilah ahli-
ahli uṣūl Ḥanafiyyah dinamakan sebagai ‘ibārah al-naṣ. Manakala
golongan yang satu lagi, mengeluarkan (istinbāṭ) daripada nas itu
tentang makna tertentu yang terkandung dalamnya.

Sikap Rasūlullāh ṣallAllāhu ‘alayhi wa sallam yang bersetuju
dengan pandangan kedua-dua golongan itu menjadi bukti
bahawa pendapat kedua-dua mazhab itu disyariatkan. Dengan
itu, seseorang boleh berpegang kepada zahir nas, dan boleh pula
mengistinbāṭkan makna-makna yang terkandung dalam nas itu
dan boleh berdalil di atasnya. Tidak ada halangan dan celaan bagi
seseorang yang menggunakan segala kesungguhannya untuk itu
(berijtihad), sekiranya ia mempunyai keahlian yang diperlukan.

1 Lihat Ṣaḥīḥ al-Bukhārī di tepi syarahnya Fatḥ al-Bārī (7/313) dan Irshād
al-Sārī wa al-‘Aynī (83254) dan Matan al-Bukhārī (5/47). Pada kitab al-
Maghāzī, lebih baik dirujuk pada bab Ṣalāḥ al-Khawf dan Muslim pada kitab
al-Ṣalāḥ.

22

ADAB PERBEZAAN PENDAPAT DALAM ISLAM

Golongan yang kedua dalam kalangan sahabat tadi memahami
bahawa Rasūlullāh ṣallAllāhu ‘alayhi wa sallam hanya bermaksud
untuk menyuruh mereka mempercepatkan perjalanan. Dengan itu,
mereka menganggap bahawa mengerjakan solat sebelum sampai
di Banī Qurayẓah tidak menafikan perintah Rasūlullāh ṣallAllāhu
‘alayhi wa sallam untuk mengerjakan solat di Banī Qurayẓah, selagi
solat itu tidak melambatkan perjalanan mereka. Pandangan Ibn al-
Qayyim raḥimahullāh tentang perkara ini amat menarik. Beliau
telah mengemukakan perselisihan pendapat dalam kalangan fuqaha
yang membenarkan pendapat dua golongan ini dengan menerangkan
perbuatan yang lebih afdal daripada kedua-dua golongan itu.
Antaranya ada yang berkata; perbuatan yang afdal ialah mengerjakan
solat di tengah perjalanan, kerana ia akan mendapat keutamaan
mengerjakan solat pada waktunya dan menyahut perintah Rasūlullāh
ṣallAllāhu ‘alayhi wa sallam. Manakala yang lain berpandangan
bahawa perbuatan yang lebih afḍal ialah menta’khirkan solat di Banī
Qurayẓah.10

Saya berpendapat, selagi Rasūlullāh ṣallAllāhu ‘alayhi wa sallam
tidak mencela sesiapa pun antara kedua-duanya, maka para fuqaha
masih berpeluang untuk membahaskan sunnah Rasūlullāh ṣallAllāhu
‘alayhi wa sallam, tetapi mereka tidak boleh mempertikaikan perkara
yang telah diputuskan dan diselesaikan oleh Rasūlullāh ṣallAllāhu
‘alayhi wa sallam.

Kedua:
Hadis yang diriwayatkan oleh Abū Dāwūd dan al-Ḥakīm daripada
‘Amrū bin al-‘Āṣ raḍiyAllāhu ‘anhu katanya: “Aku telah bermimpi
pada malam yang sangat sejuk dalam peperangan Dhāt al-Salāsil,2
maka aku khuatir sekiranya aku mandi aku akan binasa, lalu aku
bertayamum, kemudian aku solat Subuh bersama sahabat-sahabatku.
Perkara ini telah diberitahu kepada Nabi ṣallAllāhu ‘alayhi wa
sallam, lalu baginda bertanya, “Ya ‘Amrū, kamu mengerjakan solat
dengan sahabat-sahabat kamu sedangkan kamu dalam keadaan
junub?” Maka, aku beritahu kepada Nabi ṣallAllāhu ‘alayhi wa
sallam akan firman Allāh subḥānahu wa ta‘ālā:

2 Satu tempat di dataran tinggi negeri Shām.

23

BAB KEDUA

“... dan janganlah kamu berbunuh-bunuhan sesama
sendiri. Sesungguhnya Allah sentiasa Mengasihani
kamu.” (al-Nisā’, 29)

Maka, Rasūlullāh ṣallAllāhu ‘alayhi wa sallam tertawa dan tidak
mengatakan sesuatu.3

takWil dan jenis-jenisnya

Kita tidak bermaksud menyenaraikan setiap perbezaan yang berlaku
dalam kalangan para sahabat riḍwānullāh ‘alayhim sama ada
semasa pemerintahan Rasūlullāh ṣallAllāhu ‘alayhi wa sallam atau
selepasnya, iaitu antara golongan yang berpegang dengan zahir nas
atau golongan yang sebaliknya mengikut perbezaan cara masing-
masing dalam mengistinbāṭkan pelbagai makna daripadanya.
Perkara ini sudah tentu mengambil masa dan memerlukan berpuluh-
puluh jilid buku untuk membicarakannya. Para sahabat riḍwānullāh
‘alayhim telah memahami melalui peristiwa-peristiwa seumpama
itu bahawa agama Islam mempunyai sikap terbuka dan syarak juga
memberi peluang kepada kedua-dua cara itu dan mengakui kedua-
dua manhaj tersebut.

Para mujtahid yang pakar dan fuqaha yang mahir adalah
golongan yang telah berusaha melakukan ijtihad untuk menerangkan
cara yang betul untuk mencapai objektif pensyariatan (Maqāṣid
al-Sharī‘ah). Kadangkala dengan cara mengambil pengertian
daripada apa yang ada di sebalik zahir lafaz, iaitu yang dikenali
sebagai takwil. Barangkali ada baiknya kita menyentuh persoalan
ini dengan mengemukakan serba ringkas jenis-jenis takwil dan garis
panduannya.

Dengan mengambil pengertian daripada makna-makna yang ada
di sebalik zahir lafaz, maka lahirlah takwil dalam bentuk-bentuk
seperti berikut:

3 Lihat Sunan Abū Dāwūd, hadis (334) Bab Idhā khāfa al-Junubu al-Barada,
dan Imām al-Bukhārī meriwayatkannya sebagai ta‘līq, lihat Fatḥ al-Bārī
(1/385) dan Nayl al-Awṭār (1/324).

24

ADAB PERBEZAAN PENDAPAT DALAM ISLAM

a. takWil yang haMPir

Iaitu mengetahui sesuatu perkara dengan berfikir secara mudah
akan kemungkinan makna yang terkandung oleh sesuatu lafaz itu.
Misalnya, dengan menyatakan bahawa memberikan sedekah dengan
menggunakan harta anak yatim, atau mendermakannya kepada
orang lain, atau membinasakannya adalah sama hukumnya dengan
memakannya, ataupun sama hukumnya dengan haram ataupun lebih
cenderung kepada haram, sepertimana firman Allāh ta‘ālā:

“Sesungguhnya orang-orang yang memakan harta
anak-anak yatim secara zalim, sebenarnya mereka
itu hanyalah menelan api ke dalam perut mereka...”
(al-Nisā’, 10)

Demikian juga, anggapan bahawa kencing dalam bejana
kemudian menuangkannya ke dalam air yang bertakung adalah sama
dengan kencing terus ke dalam air yang bertakung itu, sebagaimana
larangan Baginda ṣallAllāhu ‘alayhi wa sallam dalam sabdanya:

 ِفيِه«
ُ

ِسل
َ
ت
ْ
َّ َيغ ُ ، �ث ِ ِ

ا�ئ
َّ

اِء الد َ ي الْ ِ
ف

� ْ ُ
ك

ُ
َحد

َ
نَّ أ

َ
 َيُبول

َ
»ل

“Janganlah seorang di antara kamu kencing ke
dalam air yang tidak mengalir, kemudian ia mandi di
dalamnya.”4

Dengan anggapan bahawa kedua-dua perbuatan itu menyebabkan
kotornya air dan menimbulkan was-was.

b. TaKWIl yaNg jauh

Iaitu pemikiran secara mendalam tentang sesuatu perkara untuk
mengetahui akan kemungkinan makna yang terkandung di sebalik
sesuatu lafaz itu.

4 Muttafaqun ‘alayh, mengikut kitab al-Jāmi‘ al-Ṣaghīr (2/501) sebagaimana
juga diriwayatkan oleh Abū Dāwūd, al-Nasā’ī, Aḥmad, al-Tirmīdhī dan Ibn
Mājah mengikut kitab al-Fatḥ al-Kabīr (3/352).

25

BAB KEDUA

Contohnya istinbāṭ Ibn ‘Abbās raḍiyAllāhu ‘anhu, yang
mengatakan tempoh hamil sekurang-kurang enam bulan berdasarkan
firman Allāh ta‘ālā:

“…Sedang tempoh mengandungnya beserta dengan
tempoh menceraikan susunya ialah dalam masa 30
bulan...”  (al-Aḥqāf, 15)

Firman Allāh ta‘ālā seterusnya:

“Dan ibu-ibu hendaklah menyusukan anak-anak
mereka selama dua tahun genap iaitu bagi orang
yang hendak menyempurnakan penyusuan itu...”
(al-Baqarah, 233)

Demikian juga cara pendalilan Imām al-Shāfi‘ī menggunakan
ijmā‘ sebagai hujah, dengan firman Allāh ta‘ālā:

“Dan sesiapa yang menentang (ajaran) Rasulullah
sesudah terang nyata kepadanya kebenaran pertunjuk
(yang dibawanya), dan ia pula mengikut jalan yang
lain dari jalan orang-orang yang beriman, Kami akan
memberikannya kuasa untuk melakukan (kesesatan)
yang dipilihnya, dan (pada hari akhirat kelak) Kami
akan memasukkannya ke dalam neraka jahanam; dan
neraka jahanam itu adalah seburuk-buruk tempat
kembali.” (al-Nisā’, 115)

Begitu juga pendalilan para ahli uṣūl terhadap firman Allāh
ta‘ālā:

26

ADAB PERBEZAAN PENDAPAT DALAM ISLAM

“...Maka insaflah dan ambillah pelajaran (daripada
peristiwa itu) wahai orang-orang yang berakal fikiran
serta celik mata hatinya.” (al-Ḥashr, 2)

Semua dalil di atas adalah menggunakan qiyās sebagai hujah
dan kedudukannya sebagai dalil syarak. Ternyata bahawa dalam
membuat kesimpulan ini, walaupun nampaknya senang, tetapi
tidak mungkin tercapai oleh sesiapa yang tidak cekap berfikir dan
tajam pandangannya. Ia memerlukan kita merenung dan berfikir
secara mendalam yang tidak mudah bagi golongan awam untuk
memahaminya.

c. TaKWIl yaNg dIaNggap jauh

Iaitu perkara-perkara yang tidak mungkin terkandung dalam lafaz
itu, dan tidak ada pada orang yang mentakwil dalam takwilannya
satu jenis pun daripada jenis-jenis dilālah (pengertian lafaz kepada
makna). Perkara ini dapat dilihat melalui beberapa penafsiran
sesetengah golongan terhadap firman Allāh ta‘ālā:

“Dan (Ia mengadakan) tanda-tanda panduan jalan,
dan dengan bintang-bintang (pada waktu malam)
mereka dapat mengetahui arah yang hendak dituju.”
(al-Naḥl, 16)

Mereka mentakwilkan  adalah Rasūlullāh ṣallAllāhu ‘alayhi
wa sallam, manakala  merujuk kepada para Imām. Begitu
juga terhadap penafsiran firman Allāh ta‘ālā:

“Katakanlah (wahai Muḥammad): “Perhatikan dan
fikirkanlah apa yang ada di langit dan di bumi dari
segala kejadian yang menakjubkan, yang membuktikan

27

BAB KEDUA

keesaan Allah dan kekuasaan-Nya). Dalam pada itu,
segala tanda dan bukti (yang menunjukkan kekuasaan
Allah), dan segala Rasul (yang menyampaikan
perintah-perintah Allah dan memberi amaran), tidak
akan memberi faedah kepada orang-orang yang tidak
menaruh kepercayaan kepadanya.” (Yūnus, 101)

Dalam ayat di atas, sesetengah golongan, mereka mentakwilkan
ت �ي

آ
.sebagai para Nabi النذر sebagai para imam, dan ال

Demikian juga tafsiran terhadap firman Allāh ta‘ālā:

“Tentang apakah mereka bertanya-tanya?
Tentang berita yang besar, (berita kebangkitan manusia
hidup semula menerima balasannya).” (al-Nabā’, 1-2)

Sesetengah golongan, mereka mentakwilkan ayat �العظ  النبأ
sebagai Imām ‘Alī raḍiyAllāhu ‘anhu.5

gaRIs paNduaN TaKWIl

Nyatalah daripada keterangan yang telah kita sebutkan bahawa
takwil memerlukan sandaran di atas kemampuan berfikir dan
memerhatikan secara mendalam perkara-perkara yang dapat
digunakan sebagai dalil baginya. Sekiranya tidak, berpegang
dengan zahir maknanya adalah lebih selamat. Seseorang tidak
boleh memasuki pintu takwil, kecuali dalam perkara-perkara yang
disifatkan sebagai persoalan ijtihādiyyah. Adapun dalam masalah-
masalah i‘tiqādiyyah, tidak ada ruang untuk berijtihad di dalamnya.
Dengan itu, berpegang kepada zahir nas dengan menyerahkan
sepenuhnya kepada Allāh subḥānahu wa ta‘ālā akan makna yang
dimaksudkan dan kayfiyyatnya adalah cara yang paling selamat.
Inilah pendirian Salaf al-Ṣāliḥīn riḍwānullāh ‘alayhim.

5 Lihat Uṣūl al-Kahfī (1/16)

28

ADAB PERBEZAAN PENDAPAT DALAM ISLAM

Ketika penggunaan takwil sangat diperlukan, memahami nas
dan cara penghuraiannya adalah merupakan suatu kemestian, di
samping mengetahui segala cara penggunaan dilālah yang sesuai
dengan pengertian bahasa serta disokong oleh objektif pensyariatan
dan dibantu oleh prinsip-prinsip syariat dan kaedah-kaedahnya
yang umum. Oleh itu, dalam menetapkan sesuatu hukum dengan
memperlakukan nas ke atas zahirnya, atau menganalisisnya untuk
mengetahui perkara-perkara yang diperlukan daripada pelbagai
cara dilālah, merupakan bahagian ijtihād fiqhiyyah yang paling
penting dan al-i'tibār al-shar'iy yang paling mencabar firman Allāh
subḥānahu wa ta‘ālā:

“...Maka insaflah dan ambillah pelajaran (daripada
peristiwa itu) wahai orang-orang yang berakal fikiran
serta celik mata hatinya.” (al-Ḥashr, 2)

Ibn ‘Abbās raḍiyAllāhu ‘anhu ketika menerangkan garis
panduan tafsir telah menyebutkan empat cara iaitu:

a. Cara yang dikenali oleh orang Arab dalam pembicaraan mereka.
b. Cara yang tidak dimaafkan seseorang dengan sebab kejahilannya.
c. Cara yang diketahui oleh para ulama.
d. Cara yang tidak dapat diketahui melainkan Allāh subḥānahu wa

ta‘ālā.
Berdasarkan yang demikian dan keterangan yang terdahulu

mengenai takwil, nyatalah bahawa takwil dan tafsir mempunyai
hubungan yang amat erat, malahan antara satu dengan yang lain
saling menggunakan istilah Yang Menurunkan Sharī‘at Yang Maha
Bijaksana, seperti firman Allāh ta‘ālā:

“…Padahal tidak ada yang mengetahui takwilnya
(tafsir maksudnya yang sebenar) melainkan Allah.
Dan orang-orang yang tetap teguh serta mendalam
pengetahuannya dalam ilmu-ilmu agama, berkata:
“Kami beriman kepadanya…” (Āli ‘Imrān, 7)

29

BAB KEDUA

Kebanyakan ahli tafsir berpendapat bahawa yang dimaksudkan
dengan takwil di sini ialah tafsir dan penerangan. Antara mereka
ialah Imām al-Ṭabarī, yang meriwayatkan daripada Ibn ‘Abbās
raḍiyAllāhu ‘anhu dan selainnya daripada para Salaf al-Ṣāliḥīn.

Pendapat seperti ini terdapat dalam doa Rasūlullāh ṣallAllāhu
‘alayhi wa sallam terhadap Ibn ‘Abbās raḍiyAllāhu ‘anhu:

ِويِل«
ْ
أ التَّ ُه  ْ ِ

ّ
َوَعل  ، ِ

ف �يْ ِ
ّ

الد ي  ِ
ف

ُه � ْ ِ
�قّ
َ
ف لُهمَّ

َّ
ل
َ
»ا

“Ya Allāh, anugerahilah dia kefahaman dalam agama,
dan ajarilah dia ilmu takwil.”

Baginda Rasūlullāh ṣallAllāhu ‘alayhi wa sallam telah
menggunakan takwil dengan makna tafsir dan penerangan (al-
bayān).

Meskipun begitu, sebahagian ulama seperti al-Rāghib al-
Aṣfahānī di dalam kitab Mufradātnya menganggap tafsir lebih
umum daripada takwil. Namun, beliau mengingatkan bahawa tafsir
lebih banyak digunakan untuk menerangkan lafaz dan syarah,
manakala takwil pula lebih banyak untuk menerangkan makna dan
ayat. Di samping itu, beliau menerangkan bahawa, takwil mengikut
kebiasaannya digunakan untuk mengistinbāṭkan makna daripada
nas-nas al-Qur’ān dan sunnah, manakala tafsir meliputi istinbāṭ
makna daripada nas-nas al-Qur’ān, sunnah dan yang selain daripada
kedua-duanya.

Hubungan yang amat erat antara kedua-dua istilah ini dan
penggunaannya dalam al-Qur’ān dan sunnah secara khas,
membolehkan kita meminjam garis panduan yang digunakan oleh
golongan tertentu sebagai garis panduan bagi penggunaan tafsir
untuk kita gunakan sebagai garis panduan bagi takwil.

Antara perkara yang tidak diragukan bahawa telah terbit di dalam
al-Qur’ān perkara-perkara yang hanya Allāh subḥānahu wa ta‘ālā
sahaja yang dapat mengetahui hakikat nama-nama dan sifat-sifat
Allāh subḥānahu wa ta‘ālā, perincian mengenai perkara yang ghaib
dan yang seumpamanya. Demikian juga, ada perkara-perkara yang
hanya menjadi pengetahuan Rasūlullāh ṣallAllāhu ‘alayhi wa sallam

30

ADAB PERBEZAAN PENDAPAT DALAM ISLAM

sahaja. Dalam perkara-perkara seperti ini, sudah pasti bahawa tidak
seorang pun dibolehkan untuk mentafsir atau mentakwilkannya,
tetapi diwajibkan baginya mengikut batas-batas yang ditentukan
untuknya di dalam al-Qur’ān dan sunnah.

Di samping itu, terdapat juga bahagian ketiga, iaitu yang
merupakan ilmu-ilmu yang telah diajar oleh Allāh subḥānahu wa
ta‘ālā kepada Rasūlullāh ṣallAllāhu ‘alayhi wa sallam menurut apa
yang terkandung di dalam al-Qur’ān, lalu menyuruh Rasūlullāh
ṣallAllāhu ‘alayhi wa sallam mengajarkannya dan menerangkannya.
Bahagian ini terdiri daripada dua jenis perkara iaitu:

1. Perkara yang tidak harus diselami melainkan dengan jalan
pendengaran, seperti asbāb al-nuzūl, nāsikh dan mansūkh dan
selainnya.

2. Perkara yang diambil dengan jalan pemerhatian dan pembuktian,
iaitu terdapat dua pendirian dalam kalangan para pakar:
a) Sebahagian daripada mereka berselisih pendapat tentang

keharusan mentakwilkannya, seperti ayat-ayat tentang
nama-nama dan sifat-sifat Allāh. Pendapat Salaf al-Ṣāliḥīn
tidak boleh mentakwilkannya. Inilah pendapat yang sahih.

b) Sebahagian lagi daripada mereka sepakat tentang keharusan
mentakwilkannya, iaitu mengistinbāṭkan hukum-hukum
syarak daripada dalil-dalilnya yang terperinci, dan inilah
yang dinamakan “fiqh.”

Dalam hubungan ini, para ulama telah meletakkan beberapa
syarat bagi takwil dan tafsir, antaranya:

1. Takwil itu tidak menghilangkan zahir makna yang difahami
daripada lafaz mengikut kaedah bahasa Arab dan kebiasaan
orang Arab menggunakan kata-kata itu dalam percakapan
mereka.

2. Takwil itu tidak bertentangan dengan nas al-Qur’ān.
3.  Takwil itu tidak menyalahi kaedah syarak yang telah disepakati

antara para ulama dan para Imām.
4.  Wajib memelihara tujuan yang ditunjukkan dalam nas dari

sudut sebab-sebab turunnya.

31

BAB KEDUA

2

3

4

Manakala jenis-jenis takwil yang batil dan ditolak pula bolehlah
dimasukkan dalam bahagian-bahagian seperti berikut:

1.  Takwil dan tafsir yang terbit daripada orang yang tidak
mempunyai kelayakan mentakwil disebabkan tidak mempunyai
persediaan ilmu yang cukup dalam bahasa Arab dan Nahu dan
segala syarat yang diperlukan untuk mentakwil.

2.  Takwil perkara-perkara mutashābihāt tanpa sandaran yang
sahih.

3.  Takwil yang dilakukan oleh aliran-aliran yang menyeleweng
dan bertentangan dengan zahir al-Qur’ān dan sunnah atau
perkara-perkara yang telah disepakati oleh umat Islam.

4.  Takwil yang memastikan bahawa ia adalah yang dimaksudkan
oleh syarak tanpa ada dalilnya.

5.  Takwil yang berdasarkan hawa nafsu, seperti takwil golongan
bāṭiniyyah dan yang seumpamanya.

Takwil-takwil yang ditolak ini berada di bawah takwil yang
dianggap jauh seperti yang telah kami sebutkan terdahulu.

ahli ijtihad dalaM kalangan Para sahabat

Peranan ijtihad dan kesan-kesan yang timbul daripadanya adalah
penting. Oleh itu, hanya para sahabat Rasūlullāh ṣallAllāhu ‘alayhi
wa sallam yang mempunyai kelayakan dan kemampuan sahaja yang
boleh mempraktikkannya.

Apabila seseorang yang tidak mempunyai kelayakan dan
kemampuan mempraktikkannya dan ternyata ia tersalah, maka
Rasūlullāh ṣallAllāhu ‘alayhi wa sallam akan mengingkarinya dan
tidak memperakuinya.

Diriwayatkan daripada Abū Dāwūd dan al-Dāruquṭnī daripada
hadis Jābir bahawa beliau berkata, “Kami telah keluar dalam suatu
permusafiran, lalu salah seorang antara kami telah luka kepalanya
ditimpa batu, kemudian ia bermimpi keluar mani, lalu ia menanyakan
sahabat-sahabatnya: Adakah kamu mendapati rukhṣah bagiku

32

ADAB PERBEZAAN PENDAPAT DALAM ISLAM

bertayamum? Mereka menjawab: Kami tidak mendapati bagimu
rukhṣah, kerana engkau berkuasa mendapatkan air. Maka ia mandi,
lalu mati. Tatkala kami mendatangi Rasūlullāh ṣallAllāhu ‘alayhi
wa sallam untuk menceritakan perkara tersebut maka Rasūlullāh
ṣallAllāhu ‘alayhi wa sallam bersabda:

اُء
َ
ا ِشف َ َّ ِإ�ف

َ
ف وا  ُ َيْعلَ  ْ  لَ

ْ
وا ِإذ

ُ
ل
َ
 َسأ

َّ
ل

َ
، أ ُ ُهُم اللَّ

َ
َتل

َ
ق وُه

ُ
َتل

َ
»ق

ْو
َ
َم، َوَيْعِصَ  أ َيمَّ

َ
َيت

ْ
ن

َ
ِفيِه أ

ْ
 َيك

َ
ن

َ
ا ك َ َّ ، ِإ�ف

ُ
ال

َ
ؤ  السُّ

ِ
ّ
ِعي

ْ
ال

 ،
ً
ة

َ
 ُجْرِحِه ِخْرق

َ
 من راوي احلديث –  َعل

َّ
ك

َ
َيْعِصَب   –  ش

َ َجَسِدِه...« ِ  َسا�ئ
َ

ِسل
ْ
َوَيغ ا  َ ْ �ي

َ
َعل َسَح  ْ َّ �يَ ُ �ث

“Mereka telah membunuhnya, Allāh membunuh
mereka. Hendaknya mereka bertanya sekiranya mereka
tidak tahu, kerana ubat bagi yang tidak tahu itu ialah
bertanya. Sebenarnya memadailah ia bertayamum dan
membalut lukanya, dan menyapunya dan membasuh
sekalian tubuhnya...”6

Rasūlullāh ṣallAllāhu ‘alayhi wa sallam tidak memaafkan mereka
yang memberi fatwa dalam kalangan sahabat itu, bahkan mengecam
mereka dengan keras, kerana mereka memberi fatwa tanpa asas ilmu
dan menganggap mereka sebagai pembunuh saudaranya. Rasūlullāh
ṣallAllāhu ‘alayhi wa sallam menjelaskan bahawa yang wajib bagi
orang seperti mereka yang dalam keadaan jahil dan bingung ialah
bertanya, bukan cepat-cepat berfatwa walaupun tidak ada ilmu.
Apa yang diingatkan oleh Rasūlullāh ṣallAllāhu ‘alayhi wa sallam
tentang keperluan bertanya adalah selaras dengan apa yang tersebut
dalam al-Qur’ān sendiri seperti firman Allāh ta‘ālā:

“…Oleh itu bertanyalah kamu (wahai golongan
musyrik) kepada orang-orang yang berpengetahuan
agama jika kamu tidak mengetahui.” (al-Naḥl, 43)

6 Sunan Abū Dāwūd, dalam “Bāb fī al-Majrūḥ al-Tayammum” hadis (336).
Dan diriwayatkan oleh Ibn Mājah, hadis bil. (572) dan disahihkan oleh Ibn al-
Sakan. Lihat Nayl al-Awṭār (1/323).

33

BAB KEDUA

Imām Aḥmad, al-Bukhāri, Muslim, Abū Dāwūd, al-Nasā’ī dan
al-Ṭabranī meriwayatkan daripada Usāmah bin Zayd raḍiyAllāhu
‘anhu katanya, “Kami dihantar oleh Rasūlullāh ṣallAllāhu ‘alayhi wa
sallam kepada satu peperangan dan kami sampai di perkampungan
Jihaynah. Lalu aku menjumpai seorang lelaki dan dia terus berkata
“Lā ilāha illallāh,” lantas aku menikamnya. Kemudian timbul sesuatu
dalam hatiku, lalu aku sebutkan kepada Nabi ṣallAllāhu ‘alayhi wa
sallam. Rasūlullāh ṣallAllāhu ‘alayhi wa sallam bertanya, “Adakah
ia mengucap Lā ilāha illallāh dan engkau bunuh dia? “Aku berkata,
Wahai Rasūlullāh, sesungguhnya ia mengucapkannya kerana takut
kepada senjata.”

Rasūlullāh bersabda:

َ

ِلك
َ
ْجِل ذ

َ
َ ِمْن أ ْعلَ

َ
ت ِبِه، َح�قَّ

ْ
ل
َ
ق َت َعْن

ْ
ق

َ
ق

َ
 ش

َ
ل

َ
ف
َ
»أ

ِقَياَمِة؟«
ْ
ُ َيْوَم ال  اللَّ

َّ
 ِبل  ِإل

َ
ك

َ
؟ َمْن ل

َ
ْم ل

َ
ا أ َ الَ

َ
ق

“Adakah engkau belah hatinya sehingga engkau tahu
sebab yang demikianlah ia mengucapkannya atau
tidak? Apakah halmu dengan kalimat Lā ilāha illallāh
di hari kiamat nanti?”

Rasūlullāh ṣallAllāhu ‘alayhi wa sallam menyebutnya berulang
kali, sehingga aku merasa bahawa aku belum Islam sebelum hari itu.”7

Dalam hadis pertama, Rasūlullāh ṣallAllāhu ‘alayhi wa sallam
mengingkari sikap para sahabat yang begitu mudah menerima dalil-
dalil yang mewajibkan penggunaan air bagi orang yang berkuasa
mendapatinya dengan tidak memerhatikan keadaannya. Mereka
tidak mengambil perhatian kepada firman Allāh ta‘ālā:

7 Hadis ini telah datang dengan beberapa perbezaan dalam sesetengah
lafaznya, harap dapat diperhatikan di dalam Ṣaḥīḥ al-Bukhārī (73398).

34

ADAB PERBEZAAN PENDAPAT DALAM ISLAM

“…dan jika kamu sakit (tidak boleh kena air), atau
dalam pelayaran, atau salah seorang dari kamu datang
dari tempat buang air, atau kamu sentuh perempuan,
sedang kamu tidak mendapat air (untuk berwuduk dan
mandi), maka hendaklah kamu bertayamum dengan
tanah - debu yang bersih…” (al-Mā’idah, 6)

Dan mereka tidak bertanya, sedangkan mereka bukanlah dalam
kalangan orang yang memperhatikan.

Melalui hadis Usāmah pula, dapatlah difahami bahawa beliau
seolah-olah telah mentakwilkan firman Allāh ta‘ālā:

“Maka iman yang mereka katakan semasa melihat
azab Kami, tidak berguna lagi kepada mereka...”
(Ghāfir, 85)

Beliau juga menganggap bahawa ayat ini menafikan manfaat di
dunia dan akhirat dan ia umum meliputi kedua-dua hal itu, bukan hanya
untuk akhirat, seperti yang zahir daripada ayat itu. Barangkali inilah yang
menyebabkan Rasūlullāh ṣallAllāhu ‘alayhi wa sallam mencelanya.

Demikianlah antara fatwa-fatwa para sahabat riḍwānullāh
‘alayhim yang tidak diperakui oleh Rasūlullāh ṣallAllāhu ‘alayhi wa
sallam.8

Sesungguhnya, orang ramai meminta fatwa kepada Nabi
ṣallAllāhu ‘alayhi wa sallam berhubung dengan beberapa kejadian,
lalu Baginda memberi fatwa kepada mereka, atau dikemukakan
kepada Baginda beberapa persoalan, lalu Baginda menetapkan
hukumnya,9 atau ditunjukkan kepada Baginda perbuatan yang
elok, lalu Baginda menganggapnya baik dan menyanjung orang
yang melakukannya, atau ditunjukkan kepadanya perbuatan yang
bersalahan, lalu Baginda mengingkarinya. Para sahabat belajar
daripada Baginda hal-hal demikian, lalu meriwayatkan antara satu
dengan yang lainnya sehingga tersebarlah kepada semuanya.

8 Ibn Ḥazm telah menyenaraikan sejumlah fatwa sahabat yang tidak
diperakui oleh Rasūlullāh ṣallAllāhu ‘alayhi wa sallam. Lihat kitab al-Iḥkām
(6/84-85) dan rujuk (2/126-127).
9 Rujuk Ḥujjatullāh al-Bālighah (1/294).

35

BAB KEDUA

Kadang-kadang berlaku perselisihan pendapat dalam kalangan
mereka, sehingga terjadi perbincangan untuk mencari kebenaran,
namun tidak sampai membawa kepada pertengkaran, perbalahan,
tuduh-menuduh, dan cerca-mencerca, kerana mereka segera
kembali kepada al-Qur’ān dan sunnah yang memutuskan sebarang
perselisihan pendapat tanpa meninggalkan sebarang kesan yang
tidak baik kepada saudaranya.

Peringatan nabi ṣallallāhu ‘alayhi wassalam
kePada sahabat-sahabatnya Mengenai
Perselisihan PendaPat

Rasūlullāh ṣallAllāhu ‘alayhi wa sallam menyedari bahawa
kelangsungan hidup umat ini bergantung kepada kesatuan hati dalam
mencintai Allāh subḥānahu wa ta‘ālā, dan kehancurannya adalah
berpunca daripada hati mereka yang saling berantakan.

Oleh yang demikian, Rasūlullāh ṣallAllāhu ‘alayhi wa sallam sering
mengingatkan supaya perselisihan pendapat yang berlaku tidak sampai
merosakkan umat, lalu Baginda bersabda:

» ْ وُبكُ
ُ
ل
ُ
ق

َ
َتِلف

ْ
َتخ

َ
ف وا

ُ
َتِلف

ْ ف �قَ
َ

»ل

“Jangan kamu berselisih, nanti berselisih hati kamu.”10

Sesungguhnya para sahabat yang mulia berpendapat bahawa
perselisihan pendapat tidak membawa kebaikan, sebagaimana yang
diucapkan oleh Ibn Mas‘ūd raḍiyAllāhu ‘anhu:

ٌّ َ  �ث
ُ

لف فِ
ْ

احل

“Perselisihan pendapat itu tidak baik.”

Oleh yang demikian, Rasūlullāh ṣallAllāhu ‘alayhi wa sallam
mengungkai benih-benih perselisihan pendapat itu sebelum ia
tumbuh. ‘Abdullāh bin ‘Umar raḍiyAllāhu ‘anhu berkata, “Aku
berkunjung kepada Rasūlullāh ṣallAllāhu ‘alayhi wa sallam pada
suatu hari. Aku mendengar dua orang berselisih pendapat, tentang

10 Diriwayatkan oleh al-Bukhārī mengikut kitab al-Jāmi‘ al-'aghīr (2/494).

36

ADAB PERBEZAAN PENDAPAT DALAM ISLAM

satu ayat, maka keluarlah Rasūlullāh ṣallAllāhu ‘alayhi wa sallam,
kelihatan pada wajahnya tanda-tanda marah. Lalu Baginda bersabda:

ِكَتاِب«
ْ
ال ي  ِ

ف
ْم � ِ ِ

ف
ِتل�

ْ
خ ْ �بِ كُ

َ
ْبل

َ
ق

َ
ن

َ
 َمْن ك

َ
ك

َ
ا َهل َ َّ »ِإ�ف

“Sesungguhnya, telah binasa orang-orang yang
terdahulu daripada kamu disebabkan mereka berselisih
pendapat mengenai al-Kitāb.”11

Al-Nizāl bin Subrah pula pernah mengatakan bahawa beliau
ada mendengar ‘Abdullāh bin Mas‘ūd berkata, “Aku mendengar
seorang lelaki membaca ayat berbeza dengan apa yang aku dengar
daripada Rasūlullāh ṣallAllāhu ‘alayhi wa sallam, lalu aku pegang
tangannya dan aku bawa kepada Rasūlullāh ṣallAllāhu ‘alayhi wa
sallam.” Baginda bersabda:

ِسٌن« ْ مُ ا  َ ُ
ك »ِك

“Kamu berdua sama-sama elok.”

Shu‘bah pula menyangka bahawa Rasūlullāh ṣallAllāhu ‘alayhi
wa sallam bersabda:

وا«
ُ
ك

َ
ل َ َ �ف وا

ُ
ف
َ
َتل

ْ
اخ  ُ كُ

َ
ْبل

َ
ق َمْن

َّ
ِإن

َ
ف وا

ُ
َتِلف

ْ ف �قَ
َ

»ل
“Jangan kamu berselisih pendapat, kerana orang-orang
yang terdahulu daripada kamu berselisih pendapat,
maka hancurlah mereka.”12

Di sini Rasūlullāh ṣallAllāhu ‘alayhi wa sallam mengajar dan
memberitahu para sahabat dan generasi selepas mereka akan akibat
perselisihan pendapat serta mengingatkan mereka supaya berhati-
hati terhadapnya.

Sesungguhnya, Rasūlullāh ṣallAllāhu ‘alayhi wa sallam
mengajar para sahabat riḍwānullāh ‘alayhim satu adab yang penting

11 Rujuk al-Iḥkām fi Uṣūl al-Aḥkām oleh Ibn Ḥazm (5/66).
12 Rujuk al-Iḥkām fi Uṣūl al-Aḥkām oleh Ibn Ḥazm, dan lihat Ṣaḥīḥ al-
Bukhārī, dalam “Bāb Karāhiyyah al-Ikhtilāf” (13/289) dan bab “Nazala al-
Qur’ān ‘alā Sab‘ati Aḥruf” (9/22-36).

37

BAB KEDUA

antara adab-adab perselisihan dalam membaca al-Qur’ān khasnya,
lalu Baginda bersabda di dalam hadis sahih:

ا
َ
ِإذ

َ
ف  ، ْ وُبكُ

ُ
ل
ُ
ق ْيِه

َ
َعل ْت

َ
ف
َ
َتل

ْ
ائ َما

َ
ْرآن

ُ
ق
ْ
ال وا

ُ
َرؤ

ْ
 »اق

وُموا«
ُ
ق
َ
ف ِفيِه   ْ �قُ

ْ
ف
َ
َتل

ْ
اخ

“Bacalah al-Qur’ān selagi hati kamu bersatu padu,
apabila kamu telah berselisih mengenainya, maka
bangunlah kamu.”13

Rasūlullāh ṣallAllāhu ‘alayhi wa sallam menganjurkan supaya
mereka bangun dari al-Qur’ān al-Karīm ketika berselisih pendapat
tentang sesetengah huruf bacaan, atau tentang makna yang
dimaksudkan daripada ayat yang mulia sehingga tenang jiwa, hati
dan perasaan mereka dan hilang faktor-faktor yang menegangkan
perdebatan yang membawa kepada pertengkaran dan perbalahan.

Tetapi, apabila hati sudah bersatu dan timbul keinginan yang
ikhlas untuk mencari kefahaman, maka mereka boleh meneruskan
bacaan dan renungan memikirkan ayat-ayat al-Qur’ān. Kadang-
kadang al-Qur’ān al-Karīm mengingatkan mereka tentang adab
perselisihan pendapat ketika berlaku dalam kalangan sahabat
riḍwānullāh ‘alayhim. Daripada ‘Abdullāh bin al-Zubayr raḍiyAllāhu
‘anhu katanya, “Hampir sahaja dua orang yang baik jatuh ke lembah
kecelakaan – iaitu Abū Bakar dan ‘Umar raḍiyAllāhu ‘anhumā.
Kedua-duanya telah meninggikan suaranya di sisi Nabi ṣallAllāhu
‘alayhi wa sallam ketika Baginda dikunjungi rombongan Banī
Tamīm. Salah seorang menunjukkan al-Aqra‘ bin Ḥābis, manakala
yang seorang lagi menunjukkan al-Qa‘qā‘ bin Ma‘bad bin Zarārah.
Maka, Abū Bakar berkata kepada ‘Umar, “Engkau hanya ingin
menentang aku!” Lalu ‘Umar menjawab dengan suara yang kuat,
“Aku tidak ingin menentangmu!” Berikutan peristiwa ini Allāh
subḥānahu wa ta‘ālā telah menurunkan ayat:

13 Diriwayatkan oleh al-Shaykhān dan Aḥmad di dalam al-Musnad, dan al-
Nasā’ī mengikut kitab al-Jāmi‘ al-Ṣaghīr (1/86) dan al-Fatḥ al-Kabīr (1/218).

TIDAK BOLEH DIJUAL38

ADAB PERBEZAAN PENDAPAT DALAM ISLAM

“Wahai orang-orang yang beriman! Janganlah kamu
mengangkat suara kamu melebihi suara Nabi…”
(al-Ḥujurāt, 2)

Ibn al-Zubayr berkata bahawa selepas ayat ini ‘Umar raḍiyAllāhu
‘anhu sentiasa mencari kefahaman apabila memperdengarkan
bacaan ayat kepada Rasūlullāh ṣallAllāhu ‘alayhi wa sallam.14

paNduaN adab peRselIsIhaN peNdapaT pada
ZaMan nabi ṣallallāhu ‘alayhi wa sallam

Dalam konteks perbincangan terdahulu mungkin kita dapat
menyimpulkan panduan adab perselisihan pendapat pada zaman
Nabi ṣallAllāhu ‘alayhi wa sallam seperti berikut:
1. Para sahabat riḍwānullāh ‘alayhim berusaha untuk tidak

berselisih pendapat seboleh mungkin. Oleh itu, mereka
menghindarkan diri daripada memperbanyakkan soalan dan
perincian.15 Malahan mereka menyelesaikan sebarang peristiwa
yang berlaku di bawah naungan petunjuk Rasūlullāh ṣallAllāhu
‘alayhi wa sallam; Penyelesaian persoalan yang berlaku,
mengikut adatnya, tidak memberi peluang yang besar untuk
berdebat, apalagi untuk berbantah dan berbalah.

2. Apabila perselisihan pendapat berlaku, meskipun usaha untuk
menghindarinya dijalankan, mereka akan segera merujuk
perkara yang diperselisihkan itu kepada al-Qur’ān dan sunnah.
Hilanglah segala perselisihan.

3. Mereka segera bersikap tunduk dan komited terhadap hukum
Allāh subḥānahu wa ta‘ālā dan Rasūlullāh ṣallAllāhu ‘alayhi wa
sallam dengan penerimaan dan penyerahan yang sepenuhnya.

4. Tindakan Rasūlullāh ṣallAllāhu ‘alayhi wa sallam membetulkan
perkara yang mereka selisihkan dalam kebanyakan perkara
dapat ditakwilkan, di mana masing-masing mempunyai

14 Hadis ini adalah di sisi al-Bukhārī, lihat nota kaki syarahnya al-Fatḥ
(8/66 dan 454) dan (13/235).
15 Sebaliknya rujuk al-Fatḥ al-Bārī (12/219-228).

39

BAB KEDUA

perasaan bahawa pendapat saudaranya boleh jadi benar seperti
anggapannya terhadap pendapatnya sendiri. Perasaan ini cukup
sebagai jaminan untuk menghormati pendirian masing-masing
dan menghindari sikap fanatik terhadap sesuatu pendapat.

5. Beriltizam dengan sifat takwa dan menjauhi hawa nafsu, dengan
menjadikan kebenaran satu-satunya tujuan mereka berselisih
pendapat, di mana tidak penting bagi mereka siapakah antara
kedua-dua mereka yang dapat menzahirkan kebenaran, sama
ada melalui lisannya ataupun melalui lisan saudaranya.

6. Beriltizam dengan adab-adab Islam dengan memilih kata-kata
yang baik dan menghindari kata-kata yang tajam antara mereka
yang berselisih, berserta dengan sikap yang baik sewaktu
mendengar pendapat masing-masing.

7. Menghindari pembicaraan yang panjang dengan berusaha sejauh
mungkin agar dapat menepati asas persoalan yang dibincangkan.
Cara ini dapat memberi kesan kepada pendapat masing-masing
tentang sikap kesungguhan dan saling menghormati. Cara ini
dapat mendorong pihak lawan yang berbeza pendapat dengannya
untuk menerima pendapat, atau berusaha untuk mendahulukan
pendapat yang lebih baik.

Demikianlah panduan-panduan berkaitan dengan adab
perselisihan pendapat yang dapat kami utarakan dan dapat simpulkan
daripada peristiwa-peristiwa perselisihan pendapat yang berlaku
pada zaman kerasulan.

adab Perselisihan PendaPat Pada ZaMan
sahabat

Sesetengah kitab sejarah berusaha menggambarkan generasi sahabat
riḍwānullāh ‘alayhim dengan gambaran yang menjadikan masyarakat
umum berpandangan bahawa, generasi yang demikian bukan sahaja
istimewa, bahkan generasi tersebut adalah amat mustahil untuk
berulang. Cara seperti ini memberi kesan yang tidak baik kepada
Islam, dan tidak kurang buruknya dengan pendapat orang-orang
sesat yang menyangka bahawa bermula kehidupan Islam di bawah
naungan al-Qur’ān dan sunnah selepas zaman sahabat adalah satu

40

ADAB PERBEZAAN PENDAPAT DALAM ISLAM

perkara yang mustahil, yang tidak mungkin dapat dilakukan oleh
sesiapa. Pendapat ini mematikan cita-cita yang mula bersemarak
dalam jiwa, yang sentiasa mengharapkan lahirnya kehidupan yang
ideal berdasarkan syariat Islam yang maha suci.

Sesungguhnya, para sahabat riḍwānullāh ‘alayhim adalah
umat yang telah berjaya dibina dan dibentuk oleh al-Qur’ān dan
sunnah. Kita juga mampu membina umat Rabbāniyyah pada
bila-bila masa dan di mana-mana tempat sekalipun, sekiranya al-
Qur’ān dan sunnah dijadikan manhaj dan jalan, serta bertindak
dengan keduanya sebagaimana para sahabat riḍwānullāh ‘alayhim
melakukannya, dan akan menaungi mereka sehingga hari kiamat.
Dakwaan yang menganggap mustahil bagi generasi yang awal itu
berulang lagi adalah semata-mata menampakkan kelemahan kita
terhadap al-Qur’ān dan sunnah. Ini juga merupakan percubaan untuk
mengukuhkan pendapat bahawa kesan positif al-Qur’ān dan sunnah
terhadap kehidupan manusia bergantung kepada suasana dan tempat
yang tertentu, sedangkan zaman kita hari ini telah menjangkauinya
dengan sistem hidup yang telah dicipta untuk dirinya. Pandangan
hidup seperti ini membawa orang kepada kekufuran yang nyata.

Sesungguhnya, para sahabat Rasūlullāh ṣallAllāhu ‘alayhi wa
sallam telah berselisih pendapat dalam banyak perkara. Perselisihan
pendapat seumpama ini telah berlaku semasa hayat Rasūlullāh ṣallAllāhu
‘alayhi wa sallam, maka bagaimana pula perselisihan pendapat tidak
boleh berlaku selepas Baginda? Memang sudah berlaku! Namun, ada
sebab-sebabnya dan mengikut adab-adabnya. Antara perkara-perkara
yang menimbulkan perselisihan pendapat mengenainya adalah perkara-
perkara yang amat penting, seperti berikut:

a. Perselisihan PendaPat antara Para
sahabaT MeNgeNaI KeWaFaTaN Rasūlullāh
ṣallallāhu ‘alayhi wa sallam

Perselisihan pendapat yang mula wujud dalam kalangan para
Sahabat riḍwānullāh ‘alayhim selepas wafatnya Nabi ṣallAllāhu
‘alayhi wa sallam ialah mengenai hakikat kewafatan Baginda.
Ini kerana Sayyidinā ‘Umar bin al-Khaṭṭāb berkeras menyatakan
bahawa Rasūlullāh ṣallAllāhu ‘alayhi wa sallam tidak wafat. Beliau
menganggap bahawa pendapat yang mengatakan Baginda telah

41

BAB KEDUA

wafat hanya merupakan berita sensasi yang berniat jahat, hanya
sengaja disebarkan oleh kaum munāfiqīn, sehinggalah Abū Bakar
raḍiyAllāhu ‘anhu tiba dan membacakan firman Allāh subḥānahu
wa ta‘ālā kepada orang ramai:

“Dan Muhammad itu tidak lain hanyalah seorang Rasul
yang sudahpun didahului oleh beberapa orang Rasul
(yang telah mati atau terbunuh). Jika demikian, kalau
ia pula mati atau terbunuh, (patutkah) kamu berbalik
(berpaling tadah menjadi kafir)? Dan (ingatlah),
sesiapa yang berbalik (menjadi kafir) maka ia tidak
akan mendatangkan mudarat kepada Allah sedikitpun;
dan (sebaliknya) Allah akan memberi balasan
pahala kepada orang-orang yang bersyukur (akan
nikmat Islam yang tidak ada bandingannya itu)”
(Āli ‘Imrān, 144)

Dan firman Allāh ta‘ālā:

“Sesungguhnya, engkau (wahai Muhammad) akan
mati, dan sesungguhnya mereka juga akan mati.”
(al-Zumar, 30)

Lantas pedang terjatuh dari tangan ‘Umar, lalu beliau tersungkur
ke bumi dengan penuh keyakinan bahawa Rasūlullāh ṣallAllāhu
‘alayhi wa sallam telah terpisah daripada mereka dan wahyu telah
terputus. Dan beliau memperkatakan mengenai ayat yang dibaca
oleh Abū Bakar iaitu, “Demi Allāh, seolah-olah aku tidak pernah
membacanya.”16

16 Lihat al-Iḥkām (2/125), dan Tafsīr Ibn Kathīr (4/52). Rujuk juga Tafsīr
al-Ṭabarī (24/302) dan Sīrah Ibn Hishām (2/655).

42

ADAB PERBEZAAN PENDAPAT DALAM ISLAM

Ibn ‘Abbās raḍiyAllāhu ‘anhu meriwayatkan tentang Sayyidinā
‘Umar bercerita kepadanya bahawa ketika itu pada zaman
pemerintahannya: “Wahai Ibn ‘Abbās, adakah kau tahu apa yang
mendorong aku mengucapkan perkataan seperti yang kuucapkan ketika
wafatnya Rasūlullāh ṣallAllāhu ‘alayhi wa sallam?” Aku menjawab,
“Aku tidak tahu wahai Amīr al-Mu’minīn, engkau lebih tahu.” Lalu
beliau berkata, “Sebenarnya yang mendorong aku mengucapkan
perkataan yang sedemikian ialah kerana aku membaca ayat ini,

“Dan demikianlah (sebagaimana Kami telah memimpin
kamu ke jalan yang lurus), Kami jadikan kamu (wahai
umat Muhammad) satu umat yang pilihan lagi adil, supaya
kamu layak menjadi orang yang memberi keterangan
kepada umat manusia (tentang yang benar dan yang
salah) dan Rasulullah (Muhammad) pula akan menjadi
orang yang menerangkan kebenaran perbuatan kamu…”
(al-Baqarah, 143).

“Demi Allāh, aku menyangka bahawa Rasūlullāh ṣallAllāhu
‘alayhi wa sallam akan kekal berada di tengah-tengah umatnya
sehingga Baginda menjadi saksi amal perbuatan umatnya sampai ke
akhirnya. Inilah yang mendorong aku mengucapkan apa yang telah ku
ucapkan itu.”17 Seolah-olah ‘Umar raḍiyAllāhu ‘anhu telah berijtihad
tentang makna ayat yang mulia itu dan telah memahami bahawa yang
dimaksudkan dengan ayat tersebut ialah: penyaksian di dunia. Dengan
itu, ia menghendaki Rasūlullāh ṣallAllāhu ‘alayhi wa sallam kekal
hingga ke hari kiamat.

b. Perselisihan PendaPat antara Para sahabat
TeNTaNg pusaRa Rasūlullāh ṣallallāhu
‘alayhi wa sallam

Para sahabat berselisih pendapat mengenai tempat yang sewajarnya
Rasūlullāh ṣallAllāhu ‘alayhi wa sallam dimakamkan. Ada yang

17 Sīrah Ibn Hishām (2/661-666). Ada diriwayatkan beliau mengucapkan
yang demikian ketika memberi baiah kepada Abū Bakar di masjid.

43

BAB KEDUA

berkata, “Kita makamkan Baginda di dalam masjid.” Ada pula
yang berkata, “Kita makamkan Baginda bersama-sama sahabat-
sahabatnya.” Lalu Abū Bakar raḍiyAllāhu ‘anhu berkata, “Aku
mendengar Rasūlullāh ṣallAllāhu ‘alayhi wa sallam bersabda,

» «

“Tidaklah diwafatkan seorang Nabi melainkan
dimakamkan di tempat ia diwafatkan.”

Maka, diangkatlah tikar tempat Rasūlullāh ṣallAllāhu ‘alayhi wa
sallam wafat dan digalilah pusara untuknya.18

Perselisihan pendapat yang timbul daripada dua persoalan penting
ini selesai dengan merujuk kepada al-Qur’ān dan sunnah.

c. Perselisihan PendaPat Para sahabat Mengenai
KhalIFah Rasūlullāh ṣallallāhu ‘alayhi wa
sallam

Sesungguhnya, para sahabat telah berselisih pendapat tentang
siapakah yang berhak mengambil alih jawatan khalifah, adakah di
pihak Muhājirīn atau di pihak Anṣār? Apakah ia menjadi hak untuk
seorang individu atau lebih daripada seorang? Demikian juga tentang
keperluan yang mesti ada bagi seorang khalifah, mestikah ia bersikap
seperti Rasūlullāh ṣallAllāhu ‘alayhi wa sallam yang mempunyai
sifat sebagai seorang hakim dan Imām bagi kaum Muslimin ataupun
kurang dan berbeza daripadanya?

Ibn Isḥāq berkata, “Tatkala Rasūlullāh ṣallAllāhu ‘alayhi wa
sallam wafat, satu golongan daripada Anṣār memihak kepada Sa‘ad
bin ‘Ubādah di Saqīfah Banī Sā‘idah, sedangkan ‘Alī bin Abī Ṭālib,
al-Zubayr bin al-‘Awwām dan Ṭalḥah bin ‘Ubaydillāh mengasingkan
diri di rumah Fāṭimah, manakala bakinya orang-orang Muhājirīn
berpihak kepada Abū Bakar disertai oleh Usayd bin Ḥuḍayr di Banī
‘Abd al-Ashhal.”19

18 Sīrah Ibn Hishām (2/661-666). Ada diriwayatkan beliau dan Sunan
al-Tirmidhī, hadis no. (1018).
19 Sīrah Ibn Hishām (2/656)

44

ADAB PERBEZAAN PENDAPAT DALAM ISLAM

Fitnah besar hampir berlaku dan seandainya berlaku dalam
keadaan seperti itu ia bukanlah suatu yang sangat menghairankan
kerana kekosongan yang ditinggalkan oleh sahsiah agung seperti
Rasūlullāh ṣallAllāhu ‘alayhi wa sallam di tengah-tengah umat, di
mana Baginda sebagai Nabi dan Pemimpin Agung, bukanlah mudah
untuk mengisi kekosongan itu. Tambahan pula, dalam kalangan
mereka ada orang-orang seperti ‘Umar raḍiyAllāhu ‘anhu yang telah
berkeras mengatakan bahawa mustahil Nabi Muḥammad ṣallAllāhu
‘alayhi wa sallam wafat dalam suasana seperti itu. Manakala setiap
orang sangat mencintai Baginda hingga melebihi cinta mereka
terhadap diri sendiri. Merekalah yang berebut-rebut mengambil
titisan air wuduk Rasūlullāh ṣallAllāhu ‘alayhi wa sallam sebelum
sempat jatuh ke bumi. Setiap titisan air wuduk Rasūlullāh ṣallAllāhu
‘alayhi wa sallam yang jatuh akan disambut oleh tangan para
sahabat. Para sahabat yang paling mencintai Rasūlullāh ṣallAllāhu
‘alayhi wa sallam dalam kalangan umat di atas muka bumi ini.
Barangkali tidak ada seorang pun yang sanggup bertentang mata
dengan Rasūlullāh ṣallAllāhu ‘alayhi wa sallam disebabkan cinta
yang mendalam dan kehebatan peribadi Baginda yang memenuhi hati
dan sanubari mereka, di samping kerendahan hati dan ketinggian budi
Rasūlullāh ṣallAllāhu ‘alayhi wa sallam yang tidak terperi. Maka, jika
terjadi satu kejutan yang menggemparkan dengan berita kewafatan
Rasūlullāh ṣallAllāhu ‘alayhi wa sallam adalah wajar apabila ramai
antara mereka kehilangan pertimbangan dan kewarasan, dan memang
ia sudah berlaku. Mengapa tidak? Kerana Rasūlullāh ṣallAllāhu
‘alayhi wa sallamlah yang memimpin tangan mereka untuk mencapai
kemuliaan dunia dan kebahagiaan akhirat. Namun demikian, mereka
dapat mengatasi kepiluan hati berpisah dengan Rasūlullāh ṣallAllāhu
‘alayhi wa sallam dengan membaca ayat:

“Dan Muhammad itu tidak lain hanyalah seorang Rasul
yang sudahpun didahului oleh beberapa orang Rasul

45

BAB KEDUA

(yang telah mati atau terbunuh). Jika demikian, kalau
ia pula mati atau terbunuh, (patutkah) kamu berbalik
(berpaling tadah menjadi kafir)? Dan (ingatlah),
sesiapa yang berbalik (menjadi kafir) maka ia tidak
akan mendatangkan mudarat kepada Allah sedikitpun;
dan (sebaliknya) Allah akan memberi balasan pahala
kepada orang-orang yang bersyukur (akan nikmat Islam
yang tidak ada bandingannya itu).” (Āli ‘Imrān, 144)

Lalu mereka membulatkan tekad untuk menyusun perpaduan,
memelihara risalah abadi dan menghindarkan sebab-sebab
berlakunya fitnah.

Memang benar kepimpinan yang nyata adalah bagi Abū Bakar
raḍiyAllāhu ‘anhu, kemudian ‘Umar raḍiyAllāhu ‘anhu.Tidak ada
antara umat Islam yang tidak mengakui ketokohan kepimpinan
mereka. Abū Bakar raḍiyAllāhu ‘anhu adalah wazir, sahabat, teman
hijrah di samping menjadi ayah kepada isteri Baginda yang sangat
berpengaruh. Beliaulah orang yang tidak pernah ditinggalkan oleh
Rasūlullāh ṣallAllāhu ‘alayhi wa sallam dalam sebarang perkara
yang penting. Manakala ‘Umar raḍiyAllāhu ‘anhu, siapakah dia?
Sesungguhnya, Islamnya ‘Umar raḍiyAllāhu ‘anhu menjadi kekuatan
kepada Islam, hijrahnya merupakan tamparan bagi musyrikin dan
pendapatnya mendapat sokongan daripada Allāh subḥānahu wa
ta‘ālā. Banyak sekali disebut kata-kata seperti:

َ َوَمَعُه  ْيِه َوَسلَّ
َ
ُ َعل  اللَّ

َّ
ِ َصل

َّ
 الل

ُ
 َجاَء َرُسول

ُر  َ ٍر َوعُ
ْ
َبك ُبو

َ
أ

“Rasūlullāh ṣallAllāhu ‘alayhi wa sallam telah datang,
bersama-samanya Abū Bakar dan ‘Umar.”

dan,

ُر  َ ٍر َوعُ
ْ
ُبو َبك

َ
َ َوَمَعُه أ ْيِه َوَسلَّ

َ
ُ َعل  اللَّ

َّ
ِ َصل

َّ
 الل

ُ
َهَب َرُسول

َ
ذ

“Rasūlullāh ṣallAllāhu ‘alayhi wa sallam telah pergi,
bersama-samanya Abū Bakar dan ‘Umar.”

46

ADAB PERBEZAAN PENDAPAT DALAM ISLAM

dan,

َ َوَمَعُه ْيِه َوَسلَّ
َ
ُ َعل  اللَّ

َّ
ِ َصل

َّ
 الل

ُ
َزا َرُسول

َ
 غ

ُر  َ ٍر َوعُ
ْ
ُبو َبك

َ
 أ

“Rasūlullāh ṣallAllāhu ‘alayhi wa sallam telah
berperang, bersama-samanya Abū Bakar dan ‘Umar.”

Semua ini telah meringankan pengalaman pahit dalam peristiwa
sedih yang menggoncangkan hati dan sanubari, di samping
kekosongan perasaan menghadapi peristiwa ini yang membawa
kepada ketidakstabilan perasaan, adalah suatu perkara yang tidak
mudah untuk mengatasinya. Namun, mereka yang telah menjalani
tarbiyyah di bawah naungan nubuwah dan adab-adabnya telah
memimpin mereka dengan bijaksana untuk menghadapi segala
keadaan, iaitu dalam keadaan bersepakat dan dalam keadaan
berbeza pendapat – bahkan dalam setiap persoalan daripada
pelbagai persoalan kehidupan. Adab-adab nubuwah ini adalah
jaminan pencegahan untuk menolak segala bahaya yang mungkin
berlaku, untuk menjaga risalah dan memelihara perpaduan ummah,
serta memastikan setiap perkara yang berlaku itu berjalan seperti
pada zaman Rasūlullāh ṣallAllāhu ‘alayhi wa sallam. Para perawi
meriwayatkan, “Seseorang datang kepada Abū Bakar raḍiyAllāhu
‘anhu dan ‘Umar raḍiyAllāhu ‘anhu lantas berkata, “Bahawa satu
golongan daripada Anṣār telah pergi memihak kepada Sa‘ad bin
‘Ubādah di Saqīfah Banī Sā‘idah. Sekiranya kamu mempunyai
hasrat untuk menguruskan orang ramai ini pergilah temui mereka
sebelum perkara ini menjadi urusan yang sukar untuk diselesaikan.”

Berita ini sampai kepada Abū Bakar raḍiyAllāhu ‘anhu dan ‘Umar
raḍiyAllāhu ‘anhu, sedangkan urusan jenazah Rasūlullāh ṣallAllāhu
‘alayhi wa sallam belum selesai dan belum dimakamkan. ‘Umar
raḍiyAllāhu ‘anhu kemudian berkata kepada Abū Bakar, “Mari
kita pergi kepada saudara-saudara kita dari kaum Anṣār itu supaya
kita dapat melihat apa yang terjadi.” Kemudian Sayyidinā ‘Umar
raḍiyAllāhu ‘anhu terus bercerita, “…Sesungguhnya, orang-orang
Anṣār telah membelakangkan kita dan mereka berkumpul bersama
pemimpin-pemimpin mereka di Saqīfah Banī Sā‘idah, marilah pergi
menemui mereka, sehinggalah kami menjumpai dua orang soleh,

47

BAB KEDUA

lalu menyebutkan kepada kami apa yang telah mereka lakukan.”
Kedua-duanya berkata, “Hendak ke mana kamu wahai sekalian
kaum Muhājirīn?”  Kami menjawab, “Kami hendak berjumpa
dengan saudara-saudara kami kaum Anṣār.”  Kedua-duanya berkata,
“Janganlah hampiri mereka, wahai kaum Muhājirīn! Selesaikanlah
urusan kamu!” ‘Umar berkata, “Aku katakan, demi Allāh kami
akan menjumpai mereka, lalu kami pergi sehingga kami menemui
mereka di Saqīfah Banī Sā‘idah. Tiba-tiba di hadapan kami muncul
seorang yang berselimut, lantas aku berkata, “Mengapa dia?”
Mereka menyahut, “Dia sakit!” Tatkala kami duduk, kami saksikan
ucapan yang disampaikan oleh jurubicara mereka… di mana ia
menyebutkan perjuangan Anṣār dan kelebihan mereka serta alasan
mengapa mereka lebih berhak akan jawatan khalifah Rasūlullāh
ṣallAllāhu ‘alayhi wa sallam berbanding selain daripada mereka.”

Dalam hubungan ini perlu direnungkan bahawa kaum Anṣār
adalah penduduk negeri itu. Merekalah golongan majoriti mutlak –
mengikut istilah sekarang. Merekalah yang telah memberi tempat
kediaman dan pertolongan, yang menduduki kota Madinah dan yang
beriman dan membuka hati mereka kepada Islam. Tidak ada seorang
Muhājirīn pun yang tidak menerima kebaikan daripada saudara
Anṣārnya. Seandainya ada nas yang pasti daripada al-Qur’ān
dan sunnah mengenai persoalan khalifah ini, nescaya selesailah
persoalannya untuk sama-sama kita menerima dan nescaya tidak
akan terjadi perselisihan pendapat. Akan tetapi, tiada nas tentang
perkara tersebut melainkan hanya menggunakan kepandaian dalam
menggunakan kebijaksanaan dan pengalaman serta adab perbezaan
pendapat dan perbincangan yang membina akal fikiran yang tenang
berdasarkan kemampuan mengawal perasaan antara kedua-dua
belah pihak supaya dapat melepasi ujian yang berat dan seterusnya
mengatasi krisis yang amat mencabar.

Demikian cerita Sayyidinā ‘Umar raḍiyAllāhu ‘anhu dan
seterusnya beliau menambah, “Apabila jurubicara Anṣār diam,
aku ingin bercakap untuk menyampaikan ucapan yang telah aku
sediakan dengan sebaik-baik ucapan yang paling menarik hatiku.
Tiba-tiba Abū Bakar raḍiyAllāhu ‘anhu berkata, “Nanti dahulu
wahai ‘Umar!” Aku khuatir beliau marah, lalu aku biarkan beliau
bercakap, yang memang beliau lebih alim dan lebih tenang
daripada aku. Demi Allāh, beliau tidak meninggalkan satu kalimat

48

ADAB PERBEZAAN PENDAPAT DALAM ISLAM

pun yang aku sediakan yang menarik perhatianku, melainkan telah
diucapkannya dengan bersahaja, sama dengannya ataupun lebih
baik daripadanya, sampailah beliau diam. Antara yang disebut
oleh Abū Bakar, “Adapun yang kamu sebutkan tentang kebaikan-
kebaikan kamu memang benar adanya.” Dan beliau memuji
pengorbanan mereka terhadap agama dan saudara-saudara mereka
kaum Muhājirīn. Malahan beliau menyebutkan kebaikan dan
perjuangan mereka yang tidak disebut oleh jurubicara mereka tadi.
Selepas itu, beliau menyentuh persoalan utama yang diperkatakan
oleh jurubicara Anṣār tadi, iaitu bahawa persoalannya bukan
hanya terbatas di kota Madinah sahaja, tetapi meliputi seluruh
Jazīrah ‘Arab yang telah masuk Islam. Apabila orang-orang
Muhājirīn yang tinggal di Madinah dapat menyerahkan jawatan
khalifah itu kepada saudara-saudara mereka daripada kaum Anṣār,
yang mereka mengenali kebaikannya, maka orang-orang Arab
yang lainnya tidak akan bersedia menyerahkannya kepada selain
daripada orang Quraysh, maka terjadilah perpecahan yang akan
menghalang perkembangan Islam keluar Jazīrah ‘Arab. Dengan
itu, untuk kepentingan dakwah dikehendaki supaya jawatan
khalifah itu dilantik daripada orang Quraysh, demi kesinambungan
risalah, perpaduan ummah dan perkembangan Islam. Kemudian
beliau menyuruh salah seorang memilih salah seorang antara dua
orang Quraysh yang tidak dipersoalkan kebaikannya, iaitu ‘Umar
raḍiyAllāhu ‘anhu dan Abū ‘Ubaydah. Manakala beliau (Abū
Bakar) sendiri yang melucutkan diri daripada jawatan itu.”

Sayyidinā ‘Umar raḍiyAllāhu ‘anhu kemudiannya berkata,
“Tidak ada yang aku benci semua yang diucapkan oleh Abū
Bakar kecuali pencalonannya terhadap ‘Umar dan Abū ‘Ubaydah.
Sesungguhnya demi Allāh, bahawa aku datang, lalu engkau pukul
tengkukku (untuk memaksa aku) nescaya perkara itu tidak akan
menghampirkanku kepada dosa, lebih aku sukai daripada aku
diangkat menjadi Amīr pada satu kaum yang di situ ada Abū Bakar.”

Kemudian jurubicara lain daripada golongan Anṣār bangun
mengulangi persoalan utama yang diperkatakan oleh jurubicara
pertama tadi… lalu dia berkata, “Daripada kami seorang Amīr, dan
daripada kamu pun seorang Amīr, hai kaum Quraysh.” Kemudian
‘Umar berkata, “Terjadi kekacauan, hiruk-pikuk sehingga aku takut

49

BAB KEDUA

akan terjadi perselisihan.”20 Lalu aku berkata, “Hulurkan tanganmu
wahai Abū Bakar,” maka, beliau menghulurkan tangannya, lantas
aku membai‘ahkannya, kemudian orang-orang Muhājirīn dan Anṣār
memberikan baiah kepadanya.”21 Hampir sahaja Sa‘ad bin ‘Ubādah
raḍiyAllāhu ‘anhu, calon Anṣār itu, terbunuh dalam keadaan
berasak-asak itu. Sesungguhnya, orang ramai berasak-asak untuk
membaiah Abū Bakar sehingga hampir mereka membunuh Sa‘ad
tanpa menyedarinya.”22

Demikianlah kemampuan para sahabat riḍwānullāh ‘alayhim
menyelesaikan perselisihan pendapat tanpa meninggalkan sebarang
kesan yang tidak baik dalam hati sanubari mereka dan bersatu
padulah orang-orang Islam untuk meneruskan penyebaran risalah
kebenaran mengikut apa yang dikehendaki oleh Allāh ta‘ālā.

d. Perselisihan PendaPat dalaM MeMerangi
orang yang enggan MeMbayar Zakat

Ini merupakan perkara penting yang keempat yang membawa
kepada perselisihan pendapat dalam kalangan para sahabat.
Mereka juga telah berjaya mengatasinya dengan niat yang jujur, di
samping mengikuti dengan setia segala adab perselisihan pendapat.
Sesudah Abū Bakar raḍiyAllāhu ‘anhu dilantik menjadi khalifah
menggantikan Rasūlullāh ṣallAllāhu ‘alayhi wa sallam, didapati
sesetengah daripada kabilah yang baru sahaja memeluk Islam telah
murtad dan diikuti juga oleh sesetengah orang yang mendakwa
kenabian, seperti Musaylamah al-Kadhdhāb dan lain-lain.

Sebagaimana sesetengah kabilah enggan menunaikan
solat dan membayar zakat, terdapat sesetengah kabilah enggan
membayar zakat sahaja. Keengganan mereka membayar zakat ini
adalah disebabkan oleh kedegilan dan keangkuhan mereka untuk
membayarnya kepada Abū Bakar raḍiyAllāhu ‘anhu. Di samping itu,
syaitan juga mempermainkan mereka dengan penafsiran yang salah,
di mana mereka menyangka bahawa pada asasnya zakat ini dibayar
kepada Rasūlullāh ṣallAllāhu ‘alayhi wa sallam, kerana hanya nama
Baginda ṣallAllāhu ‘alayhi wa sallam yang tercatat dalam kitab

20 Maksudnya pertengkaran dan perbalahan.
21 Lihat Sīrah Ibn Hishām (2/656-661)
22 Ibid.

50

ADAB PERBEZAAN PENDAPAT DALAM ISLAM

untuk tugas mengambil dan membalasnya kepada mereka dengan
penyucian dan penyuburan serta mendoakan mereka seperti dalam
firman Allāh ta‘ālā:

“Ambillah (sebahagian) daripada harta mereka
menjadi sedekah (zakat), supaya dengannya engkau
membersihkan mereka (dari dosa) dan mensucikan
mereka (dari akhlak yang buruk); dan doakanlah
untuk mereka, kerana sesungguhnya doamu itu
menjadi ketenteraman bagi mereka. Dan (ingatlah)
Allah Maha Mendengar, lagi Maha Mengetahui.”
(al-Tawbah, 103)

Orang-orang yang enggan membayar zakat itu lupa atau
sengaja lupa bahawa Kitab ini bukanlah terbatas kepada
Rasūlullāh ṣallAllāhu ‘alayhi wa sallam sahaja, tetapi meliputi
juga orang yang mengendalikan urusan selepasnya, kerana Kitab
yang ditujukan kepada Rasūlullāh ṣallAllāhu ‘alayhi wa sallam
adalah disebabkan sifatnya sebagai hakim dan imam bagi kaum
Muslimin. Sesungguhnya, mengambil zakat daripada ahlinya
dan menyerahkannya kepada orang yang berhak menerimanya
adalah termasuk di bawah peraturan dan pentadbiran masyarakat,
sama seperti menjalankan undang-undang dan seumpamanya,
iaitu berpindah tanggungjawabnya kepada orang yang bertugas
menguruskan kaum Muslimin selepas Rasūlullāh ṣallAllāhu ‘alayhi
wa sallam sebagai pengganti daripada umat.

Sebagaimana tiap-tiap Muslim telah baiahnya Rasūlullāh
ṣallAllāhu ‘alayhi wa sallam untuk menunaikan solat dan
mengeluarkan zakat tanpa membuka ruang untuk memisahkan antara
solat dengan zakat, maka khalifah yang pertama telah memberikan
perhatian berat untuk meneruskan perjalanan Islam sebagaimana
yang berjalan pada zaman Rasūlullāh ṣallAllāhu ‘alayhi wa sallam.
Dengan itu, Sayyidinā Abū Bakar al-Ṣiddīq raḍiyAllāhu ‘anhu
memutuskan untuk memerangi orang-orang yang enggan membayar
zakat untuk mendorong mereka bertaubat, menunaikan zakat dan
kembali kepada lingkungan peraturan Islam serta komited dengan

51

BAB KEDUA

setiap perkara yang telah mereka berikan baiahnya kepada Rasūlullāh
ṣallAllāhu ‘alayhi wa sallam.23

Ketika berdepan dengan pendirian yang telah diambil oleh
khalifah yang pertama ini, terjadilah perselisihan pendapat
antara beliau dengan Sayyidinā ‘Umar raḍiyAllāhu ‘anhu, yang
berpendapat bahawa pada peringkat permulaan seperti ini kita
tidak harus memerangi orang-orang yang enggan membayar zakat.
Abū Hurayrah raḍiyAllāhu ‘anhu pun berkata: “Tatkala Rasūlullāh
ṣallAllāhu ‘alayhi wa sallam wafat, Abū Bakar raḍiyAllāhu ‘anhu
menghadapi orang-orang kufur (murtad) dalam kalangan orang-
orang Arab, maka ‘Umar raḍiyAllāhu ‘anhu berkata, “Mengapa
engkau memerangi manusia, sedangkan Rasūlullāh ṣallAllāhu
‘alayhi wa sallam telah bersabda:

“Aku diperintahkan memerangi manusia sehingga
mereka mengucapkan Lā ilāha illallāh. Sesiapa yang
mengucapkannya, terpeliharalah harta dan jiwanya
daripadaku melainkan dengan haknya dan perkiraannya
terpulang kepada Allāh ta‘ālā.”

Lantas Abū Bakar berkata, “Demi Allāh, aku akan memerangi
orang yang memisahkan antara solat dengan zakat, kerana zakat itu
adalah hak harta. Demi Allāh, andainya mereka tidak mahu bayar
kepadaku sebesar hujung rambut yang pernah mereka bayarkan
kepada Rasūlullāh ṣallAllāhu ‘alayhi wa sallam, nescaya akan aku
perangi mereka kerana enggan membayarnya.” ‘Umar berkata, “Demi
Allāh, pendirian yang sedemikian ialah kerana Allāh subḥānahu wa
ta‘ālā telah membukakan dada (memberi petunjuk kepada) Abū Bakar
untuk berperang, maka tahulah aku itulah yang benar.”24

Ibn Zayd pula berkata, “Telah difardukan solat dan zakat
bersama-sama dan tidak dipisahkan antara kedua-duanya.” Lalu dia
membaca firman Allāh ta‘ālā:

23 Lihat Ṣaḥīḥ al-Bukhārī dan nota kaki syarahnya Fatḥ al-Bārī (3/212)
24 Lihat Ṣaḥīḥ al-Bukhārī dan nota kaki syarahnya Fatḥ al-Bārī (3/211).

52

ADAB PERBEZAAN PENDAPAT DALAM ISLAM

“Oleh itu, jika mereka bertaubat (dari kekufuran), dan
mendirikan sembahyang serta memberi zakat, maka
mereka itu adalah saudara kamu yang seagama...”
(al-Tawbah, 11)

Allāh subḥānahu wa ta‘ālā tidak mahu menerima solat kecuali
bersama-sama dengan zakat. Lalu Ibn Zayd berkata, “Allāh memberi
rahmat kepada Abū Bakar yang sangat faham akan ayat ini, iaitu
tentang pendiriannya yang tegas untuk memerangi orang-orang
yang memisahkan antara solat dengan zakat.”25

Punca terjadinya perselisihan pendapat antara Abū Bakar
raḍiyAllāhu ‘anhu dengan Sayyidinā ‘Umar raḍiyAllāhu ‘anhu dan
golongan yang sependirian dengannya ialah, disebabkan mereka
berpegang kepada zahir lafaz hadis. Jelasnya, mereka berpendapat
bahawa dengan semata-mata memeluk Islam, iaitu mengucap
Shahādatayn – akan terpeliharalah darah dan hartanya serta
diharamkan memeranginya. Namun begitu, Abū Bakar al-Ṣiddīq
raḍiyAllāhu ‘anhu tetap berpegang kepada kata-kata Nabi dalam
hadis yang berkenaan:

ا« َ ِ
�قّ َ

 �بِ
َّ

»ِإل

“Melainkan dengan haknya.”

Beliau menganggap bahawa zakat adalah hak harta yang
menghilangkan jaminan pemeliharaan jiwa dan harta dengan
sebab keengganan membayarnya. Sebagaimana beliau memahami
perhubungan yang tidak dapat dipisahkan antara solat dengan
zakat dalam kebanyakan ayat al-Qur’ān dan hadis-hadis Rasūlullāh
ṣallAllāhu ‘alayhi wa sallam bahawa kedua-duanya adalah sama
dan tidak dapat dipisahkan.

Selagi mereka bersetuju bahawa keengganan menunaikan
solat adalah menjadi dalil murtad dan menjadi ikutan orang yang
mendakwa kenabian, maka keengganan menunaikan zakat juga

25 Tafsīr al-Ṭabarī (10/62).

53

BAB KEDUA

sepatutnya dianggap sebagai dalil murtad yang boleh diperangi
orang-orang yang melakukannya (enggan menunaikannya). Dengan
yang demikian, Abū Bakar al-Ṣiddīq raḍiyAllāhu ‘anhu mampu
meyakinkan para sahabat yang lain akan kebenaran ijtihadnya
dalam memerangi orang-orang yang enggan membayar zakat.26
Mereka dianggap murtad selagi mereka tidak bertaubat dan selagi
mana mereka tidak mendirikan solat serta menunaikan zakat.
Dengan demikian, hilanglah perselisihan pendapat dalam masalah
yang agak mencabar ini. Persepakatan untuk memerangi orang-
orang yang enggan membayar zakat, sebagaimana persetujuan
mereka memerangi orang-orang yang murtad sepenuhnya
daripada Islam. Islam terselamat daripada usaha penghancuran
dengan menanggalkan rukun demi rukun selepas mereka cuba
menghancurkan keseluruhannya. Andainya tidak ada ketegasan
pendirian Abū Bakar, yang kemudian disokong oleh para sahabat
nescaya Islam tidak akan tertegak dan tidak dapat kita perkirakan
apa yang akan terjadi terhadap kota Mekah dan kota Madinah, di
mana fitnah dan riddah bermaharajalela di seluruh pelosok Jazīrah.27

e. Perselisihan PendaPat dalaM sesetengah
Masalah fiqh

Apabila kita membahaskan perkara-perkara yang lain, kita akan
dapati banyak sekali perkara yang menarik mengenai adab
perselisihan pendapat dan sikap menghormati pendirian sesama
ulama. Antara perselisihan pendapat yang berlaku antara Abū Bakar
dan ‘Umar selain daripada yang telah kami sebutkan ialah menawan
orang-orang murtad. Dalam masalah menawan golongan perempuan
murtad, Abū Bakar raḍiyAllāhu ‘anhu berpendapat dengan pendapat
yang berlawanan dengan pendapat ‘Umar raḍiyAllāhu ‘anhu yang
membatalkannya dalam zaman pemerintahannya – iaitu hukum Abū
Bakar raḍiyAllāhu ‘anhu dalam masalah ini. ‘Umar mengembalikan
mereka kepada keluarganya dalam keadaan merdeka, kecuali yang
dilahirkan untuk tuannya. Antara mereka ialah Khawlah binti Ja‘far
al-Ḥanafiyyah ibu Muḥammad bin ‘Alī raḍiyAllāhu ‘anhu.

26 Sebaliknya lihat perincian dialog antara Abū Bakar dan ‘Umar raḍiyAllāhu
‘anhumā serta perincian pendapat-pendapat ulama mengenainya di dalam kitab
Nayl al-Awṭār, bab al-Haththu ‘alā al-Zakāt wa al-Tashdīd fī Man‘ihā (4/175).
27 Lihat perincian peristiwa-peristiwa sejarah dalam kitab-kitab sirah seperti
kitab al-Bidāyah wa al-Nihāyah (6/311) dan lain-lain.

54

ADAB PERBEZAAN PENDAPAT DALAM ISLAM

Mereka juga berselisih pendapat mengenai tanah-tanah yang
baharu dibuka. Dalam soal ini Abū Bakar berpendapat bahawa
tanah yang baharu dibuka boleh dibahagi-bahagikan, manakala
‘Umar pula berpendapat ia tidak boleh dibahagi-bahagikan tetapi
hendaklah diwakafkan. Demikian juga dalam masalah pemberian.
Abū Bakar berpendapat dalam soal pemberian, pembahagian
mestilah dilakukan sama rata. Sebaliknya ‘Umar pula berpendapat
boleh ada perbezaan (ada yang lebih dan ada yang kurang) dalam
pembahagian pemberian dan beliau telah melaksanakannya antara
orang-orang Islam. Walaupun ‘Umar belum dipilih sebagai Khalifah,
namun Abū Bakar telah melantiknya, sedangkan antara keduanya
berlaku perselisihan pendapat dalam berbagai-bagai masalah fiqh.28
Namun, perselisihan pendapat itu semakin mengeratkan kasih sayang
antara mereka berdua. Abū Bakar raḍiyAllāhu ‘anhu ketika melantik
‘Umar menjadi Khalifah telah ditanya oleh seseorang “Apa yang
engkau akan katakan kepada Tuhanmu sekiranya Dia bertanya engkau
tentang pelantikanmu kepada ‘Umar untuk kami, padahal engkau tahu
sikapnya yang keras?” Abū Bakar menjawab, “Aku berkata, Ya Allāh,
aku telah melantik atas mereka sebaik-baik ahli-Mu.”29

Ketika seseorang berkata kepada ‘Umar raḍiyAllāhu ‘anhu,
“Engkau lebih baik daripada Abū Bakar.” Hampir saja ‘Umar
raḍiyAllāhu ‘anhu menangis, lalu berkata, “Demi Allāh, satu malam
bagi Abū Bakar lebih baik daripada ‘Umar dan keluarga ‘Umar.”30

Demikianlah contoh antara perbezaan pendapat yang berlaku
antara antara kedua-dua tokoh tersebut, raḍiyAllāhu ‘anhumā.
Pendapat mereka berdua berbeza, namun hati tetap bersatu, kerana
jalinannya terikat kuat dengan kekuatan dari langit. Bilakah gerangan
kekuatan seperti itu kembali memimpin bumi?

aNTaRa ‘uMaR deNgaN ‘alī

Antara ‘Umar dan ‘Alī raḍiyAllāhu ‘anhumā telah berlaku beberapa
perbezaan pendapat, namun dalam konteks adab yang tinggi.

28 Lihat al-Iḥkām (6/76).
29 Lihat Ṭabaqāt Ibn Sa‘ad (3/199) dan al-Kāmil (2/292).
30 Lihat Ḥayāt al-Ṣaḥābah (1/646).

55

BAB KEDUA

‘Umar raḍiyAllāhu ‘anhu telah menghantar utusan kepada seorang
perempuan yang ditinggalkan suami (suaminya ghaib) dan telah
didatangi oleh seseorang, menyebabkan ‘Umar raḍiyAllāhu ‘anhu
tidak menyukainya. Utusan itu berkata kepada perempuan itu,
“Pergilah menghadap ‘Umar raḍiyAllāhu ‘anhu.” Perempuan itu
menjawab, “Celaka, apakah yang akan dilakukan ‘Umar raḍiyAllāhu
‘anhu terhadapku?” Dalam perjalanan ke tempat ‘Umar raḍiyAllāhu
‘anhu, dia terperanjat menyebabkan kandungannya terdesak untuk
keluar, lalu dia masuk ke dalam rumah dan melahirkan anaknya. Bayi
itu menangis dan terus mati. Lalu Sayyidinā ‘Umar raḍiyAllāhu ‘anhu
meminta pendapat para sahabat Nabi. Sesetengahnya mengatakan:
“Tidak ada tanggungan apa-apa atas engkau, kerana engkau adalah
pemerintah yang ingin memperbaiki adabnya.” Namun, ‘Alī
raḍiyAllāhu ‘anhu diam sahaja, lalu ‘Umar raḍiyAllāhu ‘anhu pergi
menghadapnya dan bertanya, “Apa pendapatmu?” ‘Alī raḍiyAllāhu
‘anhu berkata, “Sekiranya itulah pendapat mereka, pendapat itu adalah
salah, dan kalau pendapat itu untuk menyenangkan hatimu, nescaya
mereka tidak memberi nasihat kepadamu. Aku berpendapat bahawa
engkau wajib membayar diyat (anak yang mati itu), kerana engkau
yang menyebabkan perempuan itu terperanjat sehingga melahirkan
anaknya. Lantas ‘Umar raḍiyAllāhu ‘anhu memerintahkan untuk
membahagikan diyat anak itu kepada kaumnya.”31 Demikianlah
‘Umar raḍiyAllāhu ‘anhu meninggalkan pendapatnya untuk
menerima pendapat Sayyidinā ‘Alī raḍiyAllāhu ‘anhu dan beliau
menganggap bahawa tidak ada apa-apa kekurangan beramal dengan
ijtihad ‘Alī raḍiyAllāhu ‘anhu, walaupun beliau Amīrul Mu’minīn.

aNTaRa ‘uMaR deNgaN ‘abdullāh bIN Mas‘ūd

‘Abdullāh bin Mas‘ūd adalah antara para sahabat Nabi yang paling
tahu mengenai al-Qur’ān dan sunnah, sehingga banyak dalam
kalangan sahabat menganggapnya Ahl al-Bayt Rasūlullāh ṣallAllāhu
‘alayhi wa sallam kerana beliau sentiasa bersama-sama Rasūlullāh
ṣallAllāhu ‘alayhi wa sallam. Abū Mūsā al-Ash‘arī raḍiyAllāhu
‘anhu berkata, “Kami pada setiap masa tidak melihat Ibn Mas‘ūd

31 Muslim meriwayatkan āthār ini pada bab “Diyat al-Janīn” No. hadis
(1684) dan Sunan Abū Dāwūd, al-Nasā’ī, Ibn Ḥibbān dan selainnya. Lihat
komentar kami pada kitab al-Maḥṣūl (2/Q1/76) dan (Q2/377).

56

ADAB PERBEZAAN PENDAPAT DALAM ISLAM

dan ibunya melainkan berada dalam kalangan Ahl al-Bayt Nabi
ṣallAllāhu ‘alayhi wa sallam, kerana beliau sering mendatangi
mereka dan bersama-sama dengan mereka.”32

Abū Mas‘ūd al-Badrī berkata sambil menunjukkan kepada
‘Abdullāh bin Mas‘ūd ketika beliau melihatnya datang:

“Tidak aku tahu bahawa Rasūlullāh ṣallAllāhu ‘alayhi
wa sallam meninggalkan selepasnya orang yang lebih
mengerti tentang wahyu yang diturunkan oleh Allāh
melainkan orang yang datang tadi.” Abū Mūsā berkata,
“Sesungguhnya dia, ‘Abdullāh bin Mas‘ūd memang
selalu menyertai Rasūlullāh ketika kita tidak turut serta,
dan dia diberikan kebenaran masuk ke rumah Baginda
ketika kita tidak ada.”33

‘Umar raḍiyAllāhu ‘anhu sangat mengetahui akan kefaqīhan
dan ketinggian martabat Ibn Mas‘ūd. Beliau adalah antara
pembantu ‘Umar raḍiyAllāhu ‘anhu dalam melakukan berbagai-
bagai pekerjaan. Ibn Mas‘ūd menyetujui kebanyakan ijtihad ‘Umar
raḍiyAllāhu ‘anhu, sehingga para ahli sejarah undang-undang Islam
menganggap bahawa ‘Abdullāh bin Mas‘ūd adalah orang paling
terpengaruh dengan ‘Umar raḍiyAllāhu ‘anhu dalam kalangan
sahabat. Banyak sekali mereka bersetuju dalam ijtihad dan cara
pendalilan. Kadang-kadang ‘Abdullāh bin Mas‘ūd merujuk kepada
pendapat ‘Umar raḍiyAllāhu ‘anhu dalam sesetengah masalah fiqh,
contohnya dalam masalah pembahagian pusaka untuk datuk saudara,
sekali kepada satu pertiga dan sekali kepada satu perenam.”34

Mereka berselisih pendapat dalam banyak permasalahan, antara
perkara-perkara yang menjadi perselisihan adalah:

32 Diriwayatkan oleh Muslim dan lihat al-Iḥkām oleh Ibn Ḥazm (6/63).
33 Ibid.
34 Lihat al-Iḥkām (1/61) dan keterangan masalah itu.

57

BAB KEDUA

• Ibn Mas‘ūd menggenggam tangannya dalam solat dan
melarang meletakkannya di atas lutut, sedang ‘Umar
melakukannya dan melarang daripada menggenggamnya.

• Ibn Mas‘ūd berpendapat bahawa ucapan seseorang kepada
isterinya yang berbunyi, “Engkau haram atasku” adalah
sumpah, manakala ‘Umar pula berpendapat bahawa
ucapan itu adalah talak satu.

• Ibn Mas‘ūd berpendapat tentang masalah lelaki yang berzina
dengan seorang perempuan kemudian mengahwininya,
bahawasanya pasangan tersebut dianggap masih berzina
selagi keduanya bersama, sedangkan ‘Umar tidak
berpendapat demikian. Sebaliknya ‘Umar berpendapat
bahawa perbuatan kali pertama dianggap zina, manakala
yang kemudiannya adalah nikah.35

Ibn Qayyim menyebut dalam kitabnya I‘lām al-Muwaqqi‘īn
bahawa Ibn Mas‘ūd dengan Sayyidinā ‘Umar telah berselisih
pandangan dalam masalah fiqh tidak kurang daripada seratus
masalah, dan beliau menyebutkan empat daripadanya.36

Namun, perselisihan pendapat antara mereka tidak mengurangi
rasa cinta, kemesraan dan penghormatan di antara satu dengan yang
lain. Dalam peristiwa ketika mana Ibn Mas‘ūd didatangi oleh dua
orang sahabat; seorang belajar al-Qur’ān daripada Sayyidinā ‘Umar
raḍiyAllāhu ‘anhu manakala yang seorang lagi belajar al-Qur’ān
daripada sahabat yang lain. Maka, berkatalah orang yang belajar
al-Qur’ān daripada Sayyidinā ‘Umar raḍiyAllāhu ‘anhu, “Aku
akan membaca al-Qur’ān seperti yang aku dengar daripada ‘Umar
raḍiyAllāhu ‘anhu,” lantas Ibn Mas‘ūd menangis hingga air mata
membasahi pipinya, lalu berkata, “Aku akan membaca al-Qur’ān
kepada kamu berdua seperti bacaan yang engkau dengar daripada
‘Umar raḍiyAllāhu ‘anhu. Sesungguhnya, beliau adalah benteng
yang kukuh bagi Islam menyebabkan ramai orang memeluk Islam
dan tidak keluar lagi, tetapi apabila ‘Umar raḍiyAllāhu ‘anhu
dibunuh, hancurlah benteng itu.37

35 Ibid.
36 Lihat I‘lām al-Muwaqqi‘īn (2/218).
37 Lihat al-Iḥkām (6/61).

58

ADAB PERBEZAAN PENDAPAT DALAM ISLAM

Suatu hari Ibn Mas‘ūd datang ke majlis ‘Umar raḍiyAllāhu
‘anhu. Apabila ‘Umar melihatnya datang beliau berkata:

ا ً ْو ِعلْ
َ
أ ا  ً ِف�قْ ُمِلئُ

ٌ
َنْيف

ُ
ك

“Kunaif 38 penuh dengan fiqh dan ilmu.”

Dalam riwayat yang lain:

ِة اِدِسيَّ
َ
الق ْهِل

َ
أ ِبِه  ت  َ ا آ�ثَ ً ُمِلئُ ِعلْ

ٌ
َنْيف

ُ
ك

“Kunaif penuh dengan ilmu yang bersemarak untuk
ahli al-Qādisiyyah.”39

Demikianlah pandangan Sayyidinā ‘Umar raḍiyAllāhu ‘anhu
kepada ‘Abdullāh bin Mas‘ūd raḍiyAllāhu ‘anhu. Perbezaan
pendapat yang berlaku antara kedua-duanya hanya menambah
saling cinta dan penghormatan. Alangkah beruntung sekiranya kita
dapat meneladani peristiwa-peristiwa itu dengan adab-adab yang
mulia untuk dijadikan pelita bagi mengubati peristiwa-peristiwa
perselisihan pendapat yang berlaku antara kita.

aNTaRa IbN ‘abbās deNgaN Zayd bIN ThābIT

Kita kemukakan beberapa contoh yang berlaku dalam kalangan
sahabat riḍwānullāh ‘alayhim. Sesungguhnya, Ibn ‘Abbās sependapat
dengan Abū Bakar dan ramai sahabat riḍwānullāh ‘alayhim bahawa
datuk adalah seperti ayah boleh menggugurkan bahagian semua
saudara lelaki dan saudara perempuan dalam pembahagian harta
pusaka. Tetapi, Zayd bin Thābit sependapat dengan ‘Alī, Ibn Mas‘ūd
dan satu golongan yang lain daripada kalangan sahabat riḍwānullāh
‘alayhim bahawa datuk tidak menghalang saudara dan saudara
mendapat warisan bersama-sama datuk. Suatu hari Ibn ‘Abbās berkata,
“Tidakkah Zayd takut akan Allāh, Dia menjadikan anak daripada
anak itu anak, tetapi tidak menjadikan bapa daripada bapa itu bapa!”
Seterusnya Ibn ‘Abbās berkata, “Aku harap kita dapat bersama-sama

38 Kunaif dalam riwayat ini adalah panggilan ‘Umar merujuk kepada
‘Abdullāh bin Mas‘ūd.
39 Ṭabaqāt Ibn Sa‘ad (4/161) dan Ḥayāt al-Ṣaḥābah (3/791).

59

BAB KEDUA

berhimpun dengan orang-orang yang tidak sependapat denganku
dalam soal faraid ini, di mana bersama-sama dapat meletakkan tangan
di rukun Ka‘bah, kemudian marilah kita berdoa kepada Allāh dan
memohon supaya laknat Allāh ditimpakan kepada orang-orang yang
berdusta.”40

Demikianlah antara contoh-contoh perselisihan pendapat
fiqhiyyah yang berlaku dalam kalangan sahabat. Dikemukakan
contoh-contoh tersebut bukanlah untuk menjauhkan lagi jurang atau
memanjangkan perselisihan pendapat, tetapi untuk memperlihatkan
betapa jauhnya kehilangan adab-adab yang mulia itu; adab-adab
yang dapat mempertemukan kita untuk menyelesaikan perselisihan
pendapat dan fahaman yang berlaku sehingga menjadi cara hidup
dalam pergaulan sesama manusia.

Sesungguhnya, Ibn ‘Abbās merasa sangat yakin akan kebenaran
ijtihadnya dan kesalahan ijtihad Zayd dalam perkara yang
diperkatakan tadi.

Pada suatu hari Ibn ‘Abbās telah melihat Zayd bin Thābit datang
menunggangi kudanya. Lalu dia memegang tali kuda tunggangan
Zayd dan memimpinnya. Maka Zayd berkata, “Biarkanlah wahai
anak saudara Rasūlullāh ṣallAllāhu ‘alayhi wa sallam.” Lalu
Ibn ‘Abbās berkata, “Beginilah kami disuruh menghormati para
ulama dan pembesar kami.” Lantas Zayd berkata, “Hulurkanlah
tanganmu!” Maka Ibn ‘Abbās pun menghulurkan tangannya,
lalu dicium oleh Zayd sambil berkata, “Beginilah kami disuruh
menghormati Ahl al-Bayt Nabi kita.”41

Dan ketika Zayd wafat, Ibn ‘Abbās berkata, “Beginilah hilangnya
ilmu.”42 Dan pada riwayat al-Bayhaqī dalam Sunan Kubrānya,
“Beginilah hilangnya ilmu, sesungguhnya hari ini telah dikuburkan
ilmu yang banyak.”43 Sesungguhnya, Sayyidinā ‘Umar raḍiyAllāhu

40 Lihat takhrīj kami akan āthār ini daripada kitab-kitab āthār dalam
Ḥāshiyah al-Maḥṣūl (2/Q2/76) dan lihat juga (2/Q1/181).
41 Seperti pada Kanz al-‘Ummāl (7/37) dan Ḥayāt al-Ṣaḥābah (3/30). Di
sini dilihat taṣḥīḥnya dan marāja‘ahnya yang lain.
42 Lihat I‘lām al-Muwaqqi‘īn (1/18).
43 Sunan Bayhaqī (6/211) dan al-Maḥṣūl (2/Q2/77).

60

ADAB PERBEZAAN PENDAPAT DALAM ISLAM

‘anhu telah memberikan penghormatan kepada ‘Abdullāh bin ‘Abbās
raḍiyAllāhu ‘anhu dengan mengundangnya ke suatu majlis yang
dihadiri oleh pemuka-pemuka Muhājirīn dan Anṣār dalam kalangan
Ahli Badar untuk membincangkan pelbagai masalah ilmu.44

Sebenarnya, kalau kita cuba mengikuti setiap kes perselisihan
pendapat yang berlaku dalam kalangan sahabat berkaitan masalah
fiqh dan mengemukakan setiap cara yang mereka gunakan untuk
mengutarakan pendapat, sudah tentu kita akan menghasilkan
sebuah buku yang lebih besar. Ini bukanlah tujuan kita. Tujuan kita
hanyalah sekadar memberi contoh supaya kita dapat mencontohi
dan memetik adab-adab yang telah mendidik generasi sahabat
riḍwānullāh ‘alayhim, untuk membuktikan kepada kita, sejauh
mana komitmen mereka dengan adab-adab perselisihan pendapat
ini dalam menghadapi setiap keadaan.

Apabila takdir Allāh subḥānahu wa ta‘ālā berlaku mengikut apa
yang terdahulu dalam ilmu-Nya, iaitu terjadinya al-Fitan al-Kubrā,
di mana telah berlaku peristiwa-peristiwa antara sesama sahabat,
yang Allāh subḥānahu wa ta‘ālā sahaja mengetahui sebab-sebab dan
faktor-faktor yang melingkunginya, maka terjadilah pertembungan
senjata antara para sahabat. Namun demikian, mereka tidak
melupakan segala kebaikan orang yang berbudi tinggi. Peristiwa
yang dahsyat dan fitnah yang besar itu tidak melupakan mereka
daripada keluhuran budi dan sifat utama daripada golongan yang
berbudi mulia. Amīrul Mu’minīn ‘Alī bin Abī Ṭālib raḍiyAllāhu
‘anhu sebagaimana dilaporkan oleh Marwān bin Ḥakam, beliau
mengatakan bahawa: “Tidak pernah aku melihat seseorang
memuliakan orang yang telah kalah seperti ‘Alī raḍiyAllāhu ‘anhu,
iaitu kami bertembung dalam Perang Jamal, maka disuruhnyalah
orang yang menyerukan, “Jangan dibunuh orang yang luka.”45

‘Imran bin Ṭalḥah datang kepada ‘Alī raḍiyAllāhu ‘anhu selepas
Perang Jamal, lalu disambut dengan mesra oleh ‘Alī raḍiyAllāhu
‘anhu sambil berkata, “Sesungguhnya, aku mengharapkan agar

44 Muṣannaf ‘Abd al-Razzāq (11/28) No. (30489) dan al-Maḥṣūl (2/Q2/217)
dan selepasnya.
45 Ḥayāt al-Ṣaḥābah (3/12).

61

BAB KEDUA

Allāh menjadikan aku dan ayahmu termasuk dalam golongan orang
yang disebut dalam firman-Nya:

“Dan Kami cabut akan apa yang ada dihati mereka dari
perasaan hasad dengki sehingga menjadilah mereka
bersaudara (dalam suasana kasih mesra), serta mereka
duduk berhadap-hadapan di atas pelamin masing-
masing.” (al-Ḥijr, 47)

Kemudian beliau bertanya ahli keluarga Ṭalḥah seorang demi
seorang, termasuklah anak-anak dan ibu anak-anak tersebut. “Hai
anak saudaraku, bagaimana si fulan dan apa khabar si fulan?”
Keadaan ini menghairankan sesetengah orang yang hadir dalam
majlis itu, iaitu orang yang tidak dapat merasakan ketinggian peribadi
sahabat yang dibina oleh Rasūlullāh ṣallAllāhu ‘alayhi wa sallam,
yakni mereka tidak dapat mengetahui jenis manusia bagaimanakah
para sahabat Rasūlullāh ṣallAllāhu ‘alayhi wa sallam, sehingga
berkata dua orang yang duduk di suatu sudut ruangan itu. “Allāh
lebih adil daripada itu, kamu perangi mereka kelmarin, kemudian
kamu bersaudara nanti dalam syurga.” Imām ‘Alī raḍiyAllāhu ‘anhu
marah mendengarnya dan berkata kepada orang yang berkata itu,
“Mereka masih jauh ketika itu, siapa yang menghadapinya selain
daripada aku dengan Ṭalḥah, kalau begitu siapa lagi?46

Sesetengah mereka bertanya Amīrul Mu’minīn ‘Alī raḍiyAllāhu
‘anhu tentang sama ada Ahl al-Jamal itu kaum musyrik? Beliau
menjawab, “Mereka lari dan menjauhkan diri daripada syirik.”
Mereka bertanya lagi, “Adakah mereka munafik?” Beliau menjawab,
“Orang-orang munafik hanya sedikit sekali mengingati Allāh.” Lalu
beliau ditanya lagi, “Kalau begitu siapa mereka?” ‘Alī raḍiyAllāhu
‘anhu menjawab, “Mereka adalah saudara-saudara kita yang
membuat aniaya ke atas kita.”47

Seseorang mencela Umm al-Mu’minīn ‘Ā’ishah raḍiyAllāhu
‘anhā di hadapan ‘Ammār bin Yāsir yang berlainan pendapat

46 Ṭabaqāt Ibn Sa‘ad (3/244) dan Ḥayāt al-Ṣaḥābah (93/13).
47 Diriwayatkan oleh Bayhaqī di dalam Sunannya (8/173).

62

ADAB PERBEZAAN PENDAPAT DALAM ISLAM

dengannya dalam Perang Jamal. Lalu ‘Ammār berkata, “Diamlah,
dan berhentilah memperkatakan yang tidak baik itu! Adakah
engkau hendak menyakiti kekasih Rasūlullāh ṣallAllāhu ‘alayhi
wa sallam? Saksikanlah bahawa beliau adalah isteri Rasūlullāh
ṣallAllāhu ‘alayhi wa sallam dalam syurga. Sesungguhnya, ibu kita
‘Ā’ishah raḍiyAllāhu ‘anhā telah menempuh jalannya sendiri dan
sesungguhnya, kita tahu bahawa beliau adalah isteri Nabi ṣallAllāhu
‘alayhi wa sallam di dunia dan akhirat. Namun, sebenarnya Allāh
telah menguji kita, supaya kita tahu adakah Allāh yang kita taati
ataupun dia.”48

Adakah adab yang lebih tinggi daripada adab para sahabat
yang dengan takdir Allāh subḥānahu wa ta‘ālā mereka bertembung
sesama mereka, namun cahaya yang mereka serap daripada pelita
kenabian sentiasa menerangi hati mereka yang menyebabkan kabus
kekotoran tidak berupaya menutupinya. Adab-adab seperti ini
melimpah ruah dalam setiap perbezaan pendapat. Syukur kepada
Allāh yang telah menjalin dengan indah antara perbezaan pendapat
dengan adab-adabnya pada zaman keemasan ini.

gaMbaRaN ḌIRāR TeNTaNg ‘alī daN TaNgIs
Mu‘āWIyah

Abū Nu‘aym telah meriwayatkan dari Abū Ṣāliḥ, katanya, “Telah
masuk Ḍirār bin Ḍamrah al-Kinānī kepada Mu‘āwiyah, lalu
Mu‘āwiyah berkata kepadanya, “Sebutlah kepadaku sifat-sifat ‘Alī.”

Ḍirār berkata, “Atau engkau maafkan aku wahai Amīrul
Mu’minīn?”

Mu‘āwiyah berkata, “Aku tidak maafkan engkau.”

Ḍirār berkata, “Baiklah, kalau mesti disebut juga; demi Allāh,
sesungguhnya beliau mempunyai pengaruh yang sangat besar,
kekuatan yang sangat hebat, kata-katanya tegas, hukumnya adil,
ilmu yang berpancaran daripada segala sudut dan hikmah yang
berhamburan daripada segala aspek. Beliau menganggap sepi dunia

48 Diriwayatkan oleh Bayhaqī di dalam Sunannya; dan Kanz
al-‘Ummāl (7/166) dan Ḥayāt al-Ṣaḥābah (3/14).

63

BAB KEDUA

dengan segala kemegahannya, tetapi bermesra dengan malam dan
kegelapannya. Demi Allāh, beliau selalu menitiskan air mata dengan
lebatnya di samping jauh pemikirannya, beliau membalik-balikkan
tapak tangannya untuk bertanya dan menghitung-hitung dirinya,
beliau hanya tertarik kepada pakaian yang sederhana dan makanan
yang bersahaja. Beliau juga seperti kita, mesra apabila dikunjungi,
menjawab apabila ditanya, sentiasa merendah diri, bergaul dengan
penuh mesra dan cinta. Apabila beliau tersenyum laksana mutiara
tersusun. Beliau menghormati ahli agama, dan mencintai orang-
orang miskin. Beliau tidak memberi peluang kepada orang yang
gagah dalam kebatilannya dan tidak membiarkan orang yang lemah
berputus asa terhadap keadilannya. Aku bersaksi kepada Allāh
bahawa aku melihat beliau dalam sebahagian renungannya, pada
kala malam sudah melabuhkan tirainya, bintang-bintang masuk ke
balik tabir biliknya, beliau melangkah masuk menuju mihrabnya
memegang erat janggutnya, bergerak-gerak dan bergoncang
badannya, sambil menangis laksana tangis orang yang berdukacita.
Masih terngiang-ngiang di telingaku beliau berkata, “Yā Rabbanā,
Yā Rabbanā, sambil merendahkan diri tunduk kepada-Nya, dan
berkata kepada dunia, “Mengapa engkau datang mengunjungi aku,
mengapa engkau merindui aku, pergilah jauh-jauh, tipulah orang
lain selain daripada aku, aku telah menjatuhkan talak tiga kepadamu
(dunia), kerana umurmu singkat, majlismu hina dan bahayamu
mudah mempengaruhi, oh, oh amat sedikit bekalan, sangat jauh
pengembaraan dan sungguh ngeri perjalanan.”

Bercucuran air mata Mu‘āwiyah membasahi janggutnya tanpa
disedari dan disapu dengan lengan bajunya, sementara orang
ramai menangis, lalu Mu‘āwiyah berkata: “Demikianlah rupanya
Abū al-Ḥasan raḍiyAllāhu ‘anhu, dan bagaimanakah perasaanmu
wahai Ḍirār?” Ḍirār menjawab, “Seperti perasaan seseorang yang
disembelih di biliknya sendiri, tidak akan kering air matanya dan
tidak akan berhujung penderitaannya.” Kemudian beliau bangun
dan terus keluar.49

49 Al-Ḥilyah (1/84). Diriwayatkan juga oleh Ibn ‘Abd al-Barr di dalam kitab
al-Istī‘āb (3/44) dari al-Jurmāzī – orang Hamdān – dari Ḍirār al-Ṣadā’ī dengan
maknanya.

64

ADAB PERBEZAAN PENDAPAT DALAM ISLAM

cIRI-cIRI uTaMa peRbeZaaN peNdapaT pada
ZaMaN KhulaFā’ al-RāshIdīN

Berdasarkan keterangan yang telah dikemukakan isu-isu perbezaan
pendapat dalam kalangan para sahabat, kita dapati bahawa nafsu
bukanlah menjadi tenaga pendorong bagi mereka untuk berbeza
pendapat. Bahkan perbezaan pendapat yang telah dicirikan oleh
adab-adab yang tinggi dan mulia itu hanyalah semata-mata untuk
mencari dan mengutamakan kebenaran. Di sini hanya dikemukakan
sekelumit daripada rangkaian adab perbezaan pendapat dalam
kalangan sahabat selepas kerasulan dan berakhirnya wahyu:

1. Mereka berusaha menghindari perbezaan pendapat, walaupun
ada ruang untuk itu, namun mereka berusaha semampunya
untuk meninggalkannya.

2. Sekiranya ada sebab-sebab yang membolehkan perbezaan
pendapat, seperti sampai sunnah kepada salah seorang di
antara mereka, tetapi tidak sampai kepada yang lainnya, atau
perselisihan pendapat mereka dalam memahami nas, atau
tentang sesuatu lafaz tertentu dalam batas-batas yang mereka
fahami, maka mereka segera menyahut kebenaran dan mengakui
kesalahan tanpa ada perasaan rendah diri dan kekurangan.
Selain itu, mereka sangat menghormati ahli ilmu, ahli fiqh dan
cendekiawan dengan tidak mengorbankan harga dirinya dan
tidak pula mengurangi hak saudaranya. Setiap orang berhak
berkongsi pendapat dengan saudaranya, di mana kebenaran
itu mungkin di pihaknya sebagai pendapat yang terkuat, dan
mungkin pula di pihak saudaranya sebagai pendapat yang
kurang kuat, dan tidak ada halangan pendapat yang disangkanya
itu, tetapi sebenarnya kurang kuat, atau sebaliknya pendapat
yang disangkanya itu kurang kuat, tetapi kuat.

3. Bagi mereka, ukhuwah Islāmiyyah  adalah asas utama daripada
asas-asas ajaran Islam. Ia penting dan tidak akan berdiri Islam
tanpanya, yang mengatasi segala perbezaan pendapat atau
kesepakatan pendapat dalam masalah-masalah ijtihādiyyah.

4. Dalam masalah-masalah i‘tiqādiyyah, perbezaan pendapat tidak
berlaku sama sekali. Perbezaan pendapat hanya berlaku dalam
masalah-masalah furu‘.

65

BAB KEDUA

5. Sebelum masa pemerintahan Khalifah ‘Uthmān raḍiyAllāhu
‘anhu, para sahabat tinggal di Madinah dan sebahagian kecil
tinggal di Makkah. Mereka tidak meninggalkan Madinah
kecuali untuk keperluan jihad dan seumpamanya, kemudian
mereka kembali ke Madinah sehingga mudahlah untuk
menghimpunkannya dan tercapailah persepakatan dalam banyak
perkara.

6. Para qurrā’ dan fuqaha sama-sama menonjol seperti pemimpin
politik. Masing-masing mempunyai kedudukan yang tertentu,
tiada siapa yang dapat membantah, di samping setiap orang
mempunyai kemasyhuran tentang keahliannya dalam bidang
fiqh, dengan metode dan manhaj yang jelas dalam menetapkan
hukum, yang berfungsi sebagai persetujuan secara tidak
langsung antara mereka.

7. Pandangan mereka terhadap tanggapan sebahagian daripada
mereka terhadap pendapat yang lain adalah merupakan bantuan
terhadap saudaranya, bukan merupakan aib atau kritikan.

Perselisihan PendaPat Pada ZaMan Tābi‘īn dan
adabnya

Antara strategi yang dijalankan oleh Amīr al-Mu’minīn ‘Umar
raḍiyAllāhu ‘anhu ialah tidak membenarkan para sahabat daripada
kalangan Muhājirīn dan Anṣār tinggal menetap di luar kota
Madinah. Mereka yang berada di luar kota Madinah – kebiasannya
– dalam keadaan musafir dengan tugas berperang, mengajarkan
ilmu, menjalankan pemerintahan, menguruskan mahkamah atau
mengendalikan perkara-perkara penting yang lain. Selepas itu, mereka
kembali menetap di Madinah, kerana kota Madinah merupakan ibu
negara dan pusat pemerintahan, di mana mereka adalah pembawa
risalah Islam dan pengawal utamanya, yang sentiasa berdampingan
dengan khalifah untuk membantu melaksanakan tanggungjawab
serta bersama-sama menjalankan urusan ummah seluruhnya.

Namun, apabila tiba masa pemerintahan Khalifah ‘Uthmān
raḍiyAllāhu ‘anhu, beliau berpendapat tidak ada halangan bagi para
sahabat yang ingin meninggalkan Madinah untuk tinggal menetap
di mana-mana tempat yang dikehendakinya dalam negara Islam.

66

ADAB PERBEZAAN PENDAPAT DALAM ISLAM

Dengan demikian, para fuqaha dan qurrā’ dalam kalangan sahabat
telah bertebaran di beberapa bandar dan negeri yang telah dibuka. Di
Basrah dan Kufah telah menetap lebih daripada 300 orang sahabat,
manakala di Mesir dan Shām pula terdapat sejumlah lagi sahabat.

Diriwayatkan bahawa setelah selesai perang Ḥunayn, Rasūlullāh
ṣallAllāhu ‘alayhi wa sallam telah meninggalkan 12,000 ribu orang
sahabat di Madinah. Sewaktu Baginda wafat hanya tinggal 10,000
orang sahaja manakala baki 2,000 orang telah bertebaran di beberapa
negeri.50

Sesungguhnya, yang memikul tanggungjawab untuk menyebar
ilmu dan fiqh para fuqaha dan qurrā’ daripada kalangan sahabat
adalah para tābi‘īn yang telah mengambilnya daripada para sahabat
riḍwānullāh ‘alayhim, seperti; Sa‘īd bin al-Musayyab,51 yang
dianggap pembawa panji-panji fiqh ‘Umar raḍiyAllāhu ‘anhu di
Madinah, ‘Aṭā’ bin Abī Rubāh di Makkah, Ṭāwūs di Yaman, Yaḥyā
bin Abī Kathīr di Yamāmah, al-Ḥasan di Basrah, Makḥūl di Shām,
‘Aṭā’ di Khurasan, ‘Alqamah di Kufah dan lain-lain. Mereka banyak
sekali mempraktikkan fatwa dan ijtihad di hadapan para sahabat
Rasūlullāh ṣallAllāhu ‘alayhi wa sallam yang menjadi tempat
mereka memperoleh ilmu dan fiqh, menjalani tarbiyyah, mengambil
dan mengamalkan adab-adab mereka, dan terpengaruh dengan
manhaj-manhaj mereka dalam penetapan hukum. Apabila para
tābi‘īn berhadapan dengan masalah perselisihan pendapat, mereka
tidak keluar daripada adab-adab para sahabat riḍwānullāh ‘alayhim
dalam perbezaan pendapat. Mereka juga tidak melangkahi sīrah
yang luhur itu. Merekalah fuqahā’ al-Jumhūr yang paling berkesan
untuk diteladani oleh seluruh umat. Penjelasan yang demikian, ada
baiknya dikemukakan contoh dialog di sekitar diyat.

50 Al-Fikr al-Sāmī (1/311).
51 Beliau ialah ulama besar dan pemuka tābi‘īn. Dilahirkan pada tahun 1511,
wafat tahun 94 H. Riwayat hidupnya banyak diperkatakan, di antaranya: al-
Ṭabaqāt al-Kubrā Ibn Sa‘ad (5/119-123), Khulāṣah Tadhhīb al-Kamāl (121),
Tahdhīb al-Tahdhīb (4/84), Taqrīb al-Tahdhīb (1/305), al-Bidāyah (9/99).
Selain tu riwayat hidupnya ditulis tersendiri di dalam buku-buku tertentu
dahulu dan sekarang.

67

BAB KEDUA

‘Abd al-Razzāq52 telah meriwayatkan dari jalan al-Shi‘bī,
katanya, “Datang seorang lelaki kepada Shurayḥ bertanya tentang
diyat jari-jari, maka berkata Shurayḥ: ‘Tiap-tiap satu jari 10 unta.”
Lelaki itu berkata, “Subḥānallāh, ini dan ini sama (sambil menunjuk
ibu jari dari jari kelingking).” Lantas Shurayḥ berkata, “Celaka,
sesungguhnya sunnah melarang qiyās, ikut saja, jangan engkau
membuat bid‘ah.”

Imām Mālik telah meriwayatkan dalam kitab al-Muwaṭṭā’ dari
Rabī‘ah, katanya, “Aku telah bertanya kepada Sa‘īd bin al-Musayyab,
“Berapa diyat jari perempuan?” Jawabnya, “10 unta.” Aku bertanya
lagi, “Pada dua jari?” Jawabnya, “20 unta.” Aku bertanya lagi, “Pada
tiga jari?” Jawabnya, “30,” dan aku bertanya lagi, “Pada empat jari?”
Jawabnya, 20.” Lantas aku bertanya, “Bagaimana jika semakin
besar lukanya dan berat musibah, tetapi kurang diyatnya?” Lalu
Sa‘īd berkata, “Adakah engkau ini orang Iraq?” Berkata Rabī‘ah,
“Bahkan aku seorang alim yang mencari kepastian, atau seorang
jahil yang belajar.” Berkata Sa‘īd, “Demikianlah sunnah wahai
anak saudaraku.”53 Berakhirlah persoalan itu hingga di sini tanpa
meruncing dan menuduh saudaranya jahil, atau menyangka dirinya
benar dan pendapat kawannya batil.

Dalam hal ini pendapat Sa‘īd bin al-Musayyab dan ulama Ḥijāz
bahawa diyat perempuan adalah seperti diyat lelaki sehingga sampai
satu pertiga diyat lelaki. Apabila lebih daripada satu pertiga, diyat
perempuan adalah setengah diyat lelaki. Hal ini berdasarkan hadis
‘Amrū bin Shu‘ayb daripada bapanya daripada datuknya, “Diyat
perempuan sama dengan diyat lelaki sehingga sampai satu pertiga
dari diyatnya.54 Sedangkan pendapat para ulama Iraq bahawa diyat
perempuan setengah diyat lelaki dari mula lagi.

Al-Shi‘bī telah berbincang dengan ‘Āmir bin Sharāḥīl al-Kūfī
tentang seorang lelaki dalam perkara menggunakan qiyās. Al-Shi‘bī

52 Al-Muṣannaf wa al-Fikr Sāmī (1/391) dan telah diriwayatkan oleh Ibn
al-Mundhir dan sanadnya sahih.
53 Al-Muwaṭṭā’ dan syarahnya oleh al-Zamranī (4/188) dan Muṣannaf ‘Abd
al-Razzāq (9/349) dan Sunan al-Bayhaqī (8/96).
54 Diriwayatkan oleh al-Nasā’ī (8/54) dan al-Dāruquṭnī (4/364).

68

ADAB PERBEZAAN PENDAPAT DALAM ISLAM

berkata, “Apa pendapatmu sekiranya al-Aḥnaf bin Qays dibunuh
bersama-sama seorang kanak-kanak, adakah sama diyatnya? Atau
lebih diyat al-Ahnaf kerana kesempurnaan akal dan kedewasaannya?
Orang itu menjawab, “Bahkan sama.” Lalu al-Shi‘bī berkata, “Kalau
begitu qiyās tidak berperanan apa-apa.”

Imām al-Awzā‘ī bertemu dengan Imām Abū Ḥanīfah di Makkah.
Maka Imām al-Awzā‘ī berkata, “Mengapa kamu tidak mengangkat
tangan ketika rukuk dan bangkit dari rukuk?” Imām Abū Ḥanīfah
menjawab, “Tidak ada hadis yang sahih dari Rasūlullāh ṣallAllāhu
‘alayhi wa sallam mengenainya.” Maka Imām al-Awzā‘ī pun berkata,
“Kenapa tidak, kerana sesungguhnya telah sampai kepadaku hadis
dari al-Zuhrī daripada Salīm, dari bapanya daripada Rasūlullāh
ṣallAllāhu ‘alayhi wa sallam, bahawa Rasūlullāh ṣallAllāhu ‘alayhi
wa sallam mengangkat tangannya ketika memulai solat, ketika
rukuk dan ketika bangkit dari rukuk.”

Lalu Imām Abū Ḥanīfah berkata, “Telah sampai kepada kami
hadis oleh Ḥammād dari Ibrāhīm dari ‘Alqamah dan al-Aswad dari
Ibn Mas‘ūd, “Bahawa Rasūlullāh ṣallAllāhu ‘alayhi wa sallam tidak
mengangkat tangan kecuali ketika memulai solat dan tidak kembali
kepada perbuatan itu.”

Lantas Imām al-Awzā‘ī berkata, “Aku beritahu engkau hadis
yang aku terima daripada al-Zuhrī dari Salīm dari bapanya, dan
engkau katakan telah sampai kepadamu hadis oleh Ḥammād dari
Ibrāhīm.”

Berkata Imām Abū Ḥanīfah, “Sesungguhnya Ḥammād lebih
faham daripada al-Zuhrī, dan Ibrāhīm lebih faham dari Salīm,
dan ‘Alqamah bukan di bawah Ibn ‘Umar walaupun Ibn ‘Umar
mempunyai keutamaan sahabat, sedangkan al-Aswad mempunyai
banyak kelebihan, manakala ‘Abdullāh adalah ‘Abdullāh.” Maka
diamlah Imām al-Awzā‘ī.55

Diriwayatkan dari Abū Ḥanīfah bahawa beliau berkata,
“Pendapat kami ini tidak kami paksakan kepada seseorang, dan

55 Al-Fikr al-Sāmī (1/320).

69

BAB KEDUA

kami tidak berkata, wajib atas seseorang menerimanya dengan sikap
yang benci, sesiapa ada di sisinya pendapat yang lebih baik sila
kemukakan.”56

Semuanya mengikut, apabila sunnah telah sahih tidak ada
seorang pun yang menyalahinya, kalaupun terjadi perbezaan
pendapat hanya dalam memahaminya, selagi lafaz mempunyai
beberapa kemungkinan makna dan tidak ada dalil yang sahih yang
menentangnya di sisi kedua-dua golongan itu.

KesaN peRgeluTaN polITIK TeRhadap Perselisihan
aqidah dan fiqh

Antara perkara yang patut kami ingatkan mengenai apa yang kami
sebutkan tentang perbezaan-perbezaan pendapat, bahawa sikap yang
telah diambil oleh sebahagian besar umat ini tidak akan membiarkan
perselisihan pendapat yang berlaku dalam masalah-masalah fiqh itu
melebar dan berpanjangan, apabila ia dihadapkan kepada nas-nas
al-Qur’ān dan sunnah yang akan menghilangkan segala kekeliruan.
Semuanya tunduk menerima kebenaran di bawah naungan adab
kenabian yang mulia, kerana sebab perselisihan pendapat tidak lebih
dari apa yang kami katakan, sama ada tidak sampai tegakkan kepada
seseorang dalam satu perkara, tetapi sampai kepada yang lainnya,
atau perbezaannya dalam memahami nas atau lafaz. Namun, ada
persoalan lain yang muncul, iaitu pergelutan dan perselisihan politik
yang timbul ekoran pembunuhan khalifah yang ketiga Sayyidinā
‘Uthmān raḍiyAllāhu ‘anhu dan peralihan pusat khilafah ke Kufah,
kemudian ke Shām, dan akses-akses yang timbul daripada pergolakan
itu. Sesungguhnya, pergolakan itu telah membawa masuk ke dalam
lingkungan perselisihan pendapat persoalan lain yang berada di
luar dirinya dan membantu terjadinya pengelompokan penduduk
sesuatu negeri ataupun bandar terhadap apa yang sampai kepada
mereka daripada sunnah Rasūlullāh ṣallAllāhu ‘alayhi wa sallam
dan memandang pendapat penduduk di bandar-bandar yang lain
sebagai pandangan yang berbeza, yang kebanyakannya berdasarkan
pengaruh dukungan atau lawan politik. Ternyata Iraq dengan dua

56 Al-Intiqaq (140).

70

ADAB PERBEZAAN PENDAPAT DALAM ISLAM

bandar utamanya, iaitu Kufah dan Basrah adalah tempat yang subur
bagi pergelutan dan pertembungan pemikiran politik dan tersebar
ke pelbagai penjuru. Dari sinilah lahirnya al-tashayyu‘ (pemikiran
shī‘ah)57 dan munculnya al-Jahmiyyah,58

57 Shī‘ah adalah satu puak daripada puak-puak Islam. Dinamakan begitu
kerana mereka mengisytiharkan berpuak dan menjadi pengikut ‘Alī dan anak-
anaknya raḍiyAllāhu ‘anhum, dengan pendirian bahawa merekalah yang lebih
berhak ke atas jawatan Khalifah selepas Rasūlullāh ṣallAllāhu ‘alayhi wa sallam.
Mereka berpendapat bahawa imāmah adalah pangkat agama seperti kerasulan,
tidak diserahkan kepada manusia dan tidak akan dicapai dengan cara pilihan raya
atau seumpamanya, bahkan ia seperti kenabian, merupakan pilihan Allāh yang
dapat diungkapkan oleh nas yang jelas atau tersembunyi. Mereka mempercayai
dengan zahirnya mukjizat di tangan imam seperti zahirnya di tangan Nabi.
Mengikut mereka, para imam maksum daripada dosa-dosa kecil dan dosa-dosa
besar seperti para Nabi. Puak-puak mereka yang banyak dan paling utama ialah
al-Imāmiyyah dan al-Zaydiyyah. Walaupun mereka berbeza-beza pendapat,
namun mereka bersatu pendapat dalam hal kuasa pemerintahan iaitu di tangan
para Imām dari Ahl al-Bayt dan tidak mengakui orang yang menentangnya,
perkataan, perbuatan dan akad, melainkan dalam hal taqiyyah. Puak yang paling
hampir kepada Ahl al-Sunnah ialah al-Zaydiyyah, kemudian al-Imāmiyyah
dengan anggapan yang agak mudah. Rujuk pendapat mereka di dalam kitab Uṣūl
al-Kahfi dan syarahnya, dan pada kitab Aṣlu al-Shī‘ah wa Uṣūlihā.

Untuk menambah pengetahuan daripada hal pembicaraan mengenai mereka sila
rujuk: Al-Milal wa al-Niḥal oleh al-Shahrastānī (1/234), al-Faṣl oleh Ibn Ḥazm
(4/179-188), al-Firaq Bayn al-Firaq (29), I‘tiqādāt Firaq al-Muslimīn (77/95)
cetakan Maktabah al-Kulliyyāt al-Azhariyyah, al-Firaq al-Islāmiyyah (33), al-
Ḥūrr al-‘Ayn (178), al-Tabṣīr fī al-Dīn (27-43) cetakan ‘Alām al-Kutub.
58 Al-Jahmiyyah adalah satu puak yang dinisbahkan kepada Jaham bin
Ṣafwān yang dibunuh pada tahun 128 H. Antara pendapatnya yang penting
ialah tidak harus menyifatkan Allāh subḥānahu wa ta‘ālā dengan sebarang sifat
yang dikongsi oleh yang lainnya tetapi harus menyifatkan Allāh subḥānahu wa
ta‘ālā dengan sifat-sifat yang tidak dikongsi oleh yang lainnya kerana ia Khāliq.
Mereka berpendapat bahawa hamba dipaksa atas segala perbuatannya, tidak ada
sama sekali pilihan baginya, dan perbuatan-perbuatannya adalah disandarkan
kepada Allāh subḥānahu wa ta‘ālā sahaja, sedangkan penyandarannya kepada
hamba adalah majāz. Mereka juga mempercayai bahawa syurga dan neraka
akan binasa sesudah manusia masuk ke dalamnya seperti akan binasanya
segala makhluk.

Untuk menambah pengetahuan tentang pembicaraan mengenai mereka, sila
baca kitab: al-Zīnah fī al-Kalimāt al-Islāmiyyah al-‘Arabiyyah oleh Ibn Ḥātim
Aḥmad bin Ḥamdān al-Rāzī al-Shī‘ī (Q3/268), I‘tiqādāt Firaq al-Muslimīn
(103), dan al-Tabṣīr fī al-Dīn (107-108).

71

BAB KEDUA

Mu‘tazilah59 dan tersebarnya Khawārij60 dan sejumlah puak yang
berdasarkan hawa nafsu dan bid‘ah. Bermulalah rekaan hadis-hadis
palsu, dan penulisan kisah-kisah yang cenderung ke arah politik,
serta mencetus perselisihan dan pertembungan, sehingga Imām
Mālik berkata – mengenai bandar Kufah, “Sesungguhnya, ia adalah
bandar pergelutan.”61 Manakala al-Zuhrī berkata, “Keluar hadis dari
sisi kita sejengkal, lalu kembali di Iraq satu hasta.”62

Perkara-perkara inilah yang menyebabkan para fuqaha Iraq
sendiri terpaksa mengambil langkah yang lebih teliti dengan
membuat syarat-syarat tertentu untuk menerima tegakkan atau hadis
yang belum pernah diperhatikan sebelumnya. Hal yang demikian
merupakan suatu keinginan yang kuat daripada mereka agar tidak

59 Mu‘tazilah ialah puak yang dinamakan oleh kebanyakan orang Islam
sebagai Mu‘tazilah, tetapi puak ini manamakan dirinya sebagai Ahl ‘Adl wa
al-Tawḥīd. Mereka berpendapat bahawa tidak ada sesuatu yang qadīm selain
daripada Allāh subḥānahu wa ta‘ālā. Terkenal dengan pendapat mereka
tentang makhluknya al-Qur’ān al-Karīm, dan bahawa Allāh subḥānahu wa
ta‘ālā bersifat dengan sifat-sifat yang tidak dapat dibezakan baginya dan hanya
berdiri dengan Dhāt-Nya, dan wajib atas Allāh memilih perbuatan yang lebih
baik bagi hamba-Nya. Mereka mempunyai ajaran yang terkenal dengan asas-
asas ajaran yang lima, yang di atasnya ditegakkan pendapat-pendapat mereka.
Puak-puak mereka banyak.

Untuk lebih mengenali mereka dan perincian perbincangan mengenai mereka
boleh dirujuk pada kitab: I‘tiqādāt al-Firaq oleh al-Rāzī (23) dan berikut al-
Tabṣīr fī al-Dīn (63) dan berikutnya, Al-Milal wa al-Niḥal (1/61-32) cetakan
Azhar, dan al-Firaq Bayn al-Firaq (93/190).
60 Al-Khawārij, termasuk beberapa puak Islam, iaitu golongan yang keluar
menentang ‘Alī raḍiyAllāhu ‘anhu dan Mu‘āwiyah selepas peristiwa taḥkīm
yang terkenal. Mereka mempunyai pendapat-pendapat, mazhab-mazhab serta
perbincangan-perbincangan yang terperinci dalam pelbagai masalah. Antara
yang terpenting ialah pendapat mereka bahawa seorang itu akan menjadi kafir
semata-mata melakukan dosa besar. Oleh yang demikian mereka mengkafirkan
kebanyakan sahabat, seperti ‘Uthmān, ‘Alī, Ṭalḥah, Zubayr dan ‘Ā’ishah
raḍiyAllāhu ‘anhā.

Untuk lebih mengenali mereka dan perincian perbincangan mengenai mereka
sila lihat I‘tiqādāt al-Firaq oleh al-Rāzī (51) dan berikutnya, al-Tabṣīr fī al-
Dīn (45) dan berikutnya, Al-Milal wa al-Niḥal (1/195-256) cetakan Azhar, dan
al-Firaq Bayn al-Firaq (54/93).
61 Al-Fikr al-Sāmī (1/313).
62 Al-Intiqā’.

72

ADAB PERBEZAAN PENDAPAT DALAM ISLAM

masuk ke dalam kefahaman pemikiran golongan yang berdasarkan
hawa nafsu dan bid‘ah serta puak-puak yang saling bertarung yang
akan merosakkan agama. Kalau begitu halnya ulama Iraq, sudah
tentu para ulama bukan Iraq lebih berhati-hati lagi, malahan mereka
sangat takut mengambil sesuatu dari Iraq, sehingga orang-orang
Ḥijāz berpendapat bahawa hadis orang-orang Iraq atau Shām tidak
diterima sekiranya tidak ada asalnya di sisi orang-orang Ḥijāz.63

Pernah dikatakan salah seorang ulama Ḥijāz: hadis Sufyān al-
Thawrī, daripada Manṣūr al-Mu‘tamir, daripada Ibrāhīm al-Nakha‘ī,
daripada ‘Alqamah al-Nakha‘ī, daripada ‘Abdullāh bin Mas‘ūd…
yakni, apa pendapatmu tentang isnād silsilah hadis ini, iaitu isnād
yang paling ṣaḥīḥ di sisi orang-orang Iraq.” Jawabnya, “Jika ada
asalnya di Ḥijāz, maka tidak diterima.64

Khalifah ‘Abbāsiyyah telah mengambil Rabī‘ah bin Abī ‘Abd
al-Raḥman65 sebagai wazir dan penasihat. Kemudian dia bersara
dan kembali ke Madinah kerana dia orang Madinah. Lalu ditanya,
“Bagaimana pendapatmu tentang Iraq dan penduduknya?” Jawabnya,
“Aku melihat kaum yang halal bagi kita haram bagi mereka, dan yang
halal bagi kita haram bagi mereka. Dan aku tinggalkan di sana lebih
daripada 40,000 orang melakukan tipu daya terhadap agama ini!”
Diriwayatkan daripadanya bahawa dia berkata, “Seolah-olah Nabi
yang diutus kepada kita bukan Nabi yang diutus kepada mereka.”66

Pendapat-pendapat ini walaupun dimaksudkan terhadap
golongan yang bertindak atas kepentingan hawa nafsu dan ahli
bid‘ah, namun, ia menunjukkan dengan jelas betapa sesetengah

63 Al-Fikr al-Sāmī (1/312).
64 Ibid.
65 Rabī‘ah bin Abī ‘Abd al-Raḥman, iaitu Rabī‘ah bin Abī ‘Abd al-Raḥman
al-Taymī al-Madanī. Dipanggil juga dengan Farūkh dengan nama kunyah Abī
‘Uthmān dan digelar dengan Rabī‘ah al-Ra’y. Beliau seorang imam mujtahid,
antara guru Imām Mālik yang paling utama. Wafat di al-Hāshimiyyah dari
kawasan al-Anbar di Iraq tahun 136 atau 133 atau 142H. Riwayat hidupnya ada
dalam kitab al-Tahdhīb (3/285), Tārīkh Baghdād (8420), al-Ḥilyah (2/259),
Ṣafwah al-Ṣafwah (2/148) dan al-Shadharāt (1/94).
66 Al-Fikr al-Sāmī (1/312).

73

BAB KEDUA

perkara itu mempunyai kesan yang jauh terhadap perkembangan
fiqh dan pendirian para ulama antara dua negeri ini, juga terhadap
metode dan manhaj yang mereka gunakan dalam istinbāṭ.

Orang-orang Ḥijāz mempercayai bahawa mereka telah
meneliti dengan saksama sunnah dan tidak ada sesuatu yang
ganjil mengenainya yang terbit daripada mereka. Di Madinah ada
10,000 orang sahabat Rasūlullāh ṣallAllāhu ‘alayhi wa sallam yang
ditinggalkan oleh Baginda selepas peperangan Ḥunayn, di mana
mereka menetap sampai wafatnya Rasūlullāh ṣallAllāhu ‘alayhi
wa sallam. Sesungguhnya, ‘Umar bin ‘Abd al-Azīz telah menulis
surat kepada penduduk beberapa buah bandar untuk mengajar
mereka tegakkan dan fiqh, tetapi ketika dia telah menulis surat ke
Madinah dan bertanya kepada mereka tentang tegakkan yang ada
pada mereka supaya diberitahu kepadanya untuk dikirimkan ke
tempat-tempat yang lain. Adapun tokoh pendukung sunnah serta
fiqh dan āthār sahabat di Madinah ialah Sa‘īd bin al-Musayyab dan
sahabat-sahabatnya yang mengambil daripada mereka selepas itu,
iaitu al-Mālikiyyah, al-Shāfi‘iyyah, al-Ḥanābilah, al-Ẓāhiriyyah
dan selain daripada mereka. Sesungguhnya, para ulama Madinah
dalam kalangan tābi‘īn berpendapat bahawa ditegakkan dan āthār
yang ada pada mereka cukup untuk menyahut keperluan fiqh dan
tidak ada sebab yang mendesak mereka untuk mengambil pendapat
(al-Ra’y) dengan keseluruhannya. Namun, sesetengah orang
berpendapat sebaliknya, iaitu perlunya mengambil pendapat (al-
Ra’y) sehingga mereka dikenali dengan gelaran itu, seperti Rabī‘ah
bin ‘Abd al-Raḥman, guru Imām Mālik, yang digelar Rabī‘ah al-
Ra’y. Bagaimanapun, majoritinya berpegang kepada ulama-ulama
sunnah dan āthār.

Adapun orang-orang Iraq, seperti Ibrāhīm al-Nakha‘ī67 dan
sahabat-sahabatnya berpendapat bahawa habuan mereka daripada

67 Ibrāhīm al-Nakha‘ī ialah Ibrāhīm bin Yazīd al-Nakha‘ī al-Kūfī yang
digelar dengan Abū ‘Imrān. Beliau ialah pemimpin aliran yang mengutamakan
pemikiran. Beliau pewaris fiqh Ibn Mas‘ūd. Wafat tahun 92. Beliau adalah
antara ulama yang menyelaraskan antara fiqh dan hadis. Beliau adalah
ulama thiqah dan hujah dengan kesepakatan ulama. Berkata al-Shi‘bī ketika
mendengar berita kewafatan Ibrāhīm: “Ibrāhīm tidak meninggalkan orang
yang sepertinya selepasnya.” Riwayat hidupnya terdapat dalam Ṭabaqāt Ibn
Sa‘ad (6/71), Ṣafwah al-Ṣafwah (3/68) al-Tadhkirah (1/73), al-Ḥilyah (4/217)
dan Tahdhīb al-Tahdhīb (1/87).

74

ADAB PERBEZAAN PENDAPAT DALAM ISLAM

sunnah bukanlah sedikit, kerana telah hidup di tengah-tengah mereka
sejumlah besar sahabat melebihi 300 orang, dan ramai pula daripada
mereka terdiri daripada kalangan fuqaha. Antara yang terpenting
ialah ‘Abdullāh bin Mas‘ūd yang dianggap sahabat Rasūlullāh
yang paling tahu dengan al-Qur’ān. Demikian juga Sayyidinā ‘Alī
raḍiyAllāhu ‘anhu yang menetap di sana selama pemerintahannya,
Abū Mūsā al-Ash‘arī, ‘Ammār dan lain-lain.

Sesungguhnya, Ibrāhīm al-Nakha‘ī dan kebanyakan ulama
Iraq berpendapat bahawa hukum-hukum syarak boleh difikirkan
maknanya, merangkumi perkara-perkara yang mendatangkan
maṣlaḥah kepada manusia, dan bahawa ia diasaskan atas dasar-
dasar yang pasti dan ‘illah-‘illah yang dapat menjelaskan
maṣlaḥah dan kebijaksanaan itu, sebagaimana ia dapat difahami
daripada al-Qur’ān dan sunnah dan bahawa hukum-hukum furu‘
disyariatkan berdasarkan ‘illah-‘illah itu. Tugas seorang faqīh
ialah membahaskan ‘illah-‘illah hukum yang disyariatkan itu dan
memahami tujuan-tujuannya dengan menjadikan hukum-hukum itu
sentiasa berhubung kait dengan ‘illahnya dari sudut adanya hukum
atau tiadanya. Para ulama Iraq juga berpendapat bahawa nas-nas
syarak telah berakhir, namun kejadian-kejadian dan peristiwa
tidak berakhir. Nas-nas telah berhenti dengan wafatnya Rasūlullāh
ṣallAllāhu ‘alayhi wa sallam. Oleh yang demikian, seandainya
‘illah-‘illah hukum yang disyariatkan oleh al-Qur’ān dan sunnah
tidak diambil perhatian adalah suatu hal yang tidak mungkin untuk
menghadapi keperluan perundangan yang dihadapi manusia.

Daripada al-Ḥasan bin ‘Ubaydillāh al-Nakha‘ī, katanya, “Aku
berkata kepada Ibrāhīm al-Nakha‘ī, “Adakah setiap yang aku dengar
yang engkau fatwakan itu engkau telah mendengarnya (ada nasnya)?”
Jawabnya, “Tidak.” Lalu aku berkata, “Engkau berfatwa dengan apa
yang tidak engkau dengar?” Jawabnya, “Aku telah mendengarnya
dan sampai kepada aku apa yang aku tidak dengar, lalu aku qiyāskan
dengan apa yang aku dengar.”68 Demikian ciri khas aliran Iraq, iaitu
menggunakan pemikiran (al-Ra’y) sekiranya āthār tidak ada.

Adapun Sa‘īd bin al-Musayyab dan ulama-ulama Madinah tidak
mempedulikan ‘illah, kecuali apabila tidak berupaya sampai kepada

68 Al-Faqīh wa al-Mutafaqqih (1/203).

75

BAB KEDUA

nas atau āthār. Tetapi bagaimana ia tidak berupaya kerana beliau
sendiri menegaskan, “Tidak ada sesuatu hukum yang diputuskan
oleh Rasūlullāh ṣallAllāhu ‘alayhi wa sallam, Abū Bakar, ‘Umar,
‘Uthmān dan ‘Alī melainkan aku telah mengetahuinya.”69

Di samping itu, persekitaran Madinah tidak mengalami
perubahan dan pergolakan seperti yang terjadi pada persekitaran
Iraq. Oleh itu, kebanyakan ulama Madinah apabila ditanya tentang
sesuatu, sekiranya ada āthār di sisinya ia menjawab, kalau tidak,
ia menyatakan keuzurannya. Telah ditanya Masrūq tentang satu
masalah, lalu ia menjawab, “Aku tidak tahu,” lantas dikatakan
kepadanya, “Qiyāskanlah dengan pendapatmu?” Maka ia berkata,
“Aku takut tergelincir.”70

Antara perkara yang dapat menjelaskan kekhuatiran orang-orang
Madinah menggunakan pemikiran dalam perkara yang tidak ada
āthārnya ialah apa yang dikatakan oleh Ibn Wahab, Mālik berkata,
“Sesungguhnya, Rasūlullāh ṣallAllāhu ‘alayhi wa sallam adalah
Imām al-Muslimīn dan Sayyid al-‘Ālamīn, jika ditanya tentang
sesuatu, maka tidak dijawabnya sehingga datang wahyu dari langit.
Apabila Rasūlullāh ṣallAllāhu ‘alayhi wa sallam tidak menjawabnya
melainkan dengan wahyu, maka adalah suatu keberanian yang luar
biasa apabila Baginda memberi jawapan dengan pemikirannya, atau
dengan qiyās, atau mengikut apa yang disangkanya baik atau ‘urf,
atau ‘ādat, atau siyāsah atau perasaan, atau kashf, atau mimpi, atau
istiḥsān, atau dugaan, wallāh al-musta‘ān wa ‘alayhi al-tiklān.”71

Sesungguhnya, perbezaan pendapat agak nyata antara kedua-dua
aliran ini dan kritik-mengkritik pun sering berlaku, namun tidaklah
sampai merosakkan adab perselisihan pendapat,72 sebagaimana yang
telah kami jelaskan dalam perbincangan-perbincangan yang lalu,
ditambah lagi dengan dialog yang banyak berlaku antara dua aliran
ini, ternyata tidak membawa mereka keluar daripada sempadan-
sempadan adab perbezaan pendapat. Tegasnya tidak ada tindakan
mengkafirkan, atau memfasikkan, atau menuduh melakukan bid‘ah
munkar, atau tidak memperakui saudaranya.

69 Ṭabaqāt Ibn Sa‘ad.
70 I‘lām al-Muwaqqi‘īn. (1/257).
71 I‘lām al-Muwaqqi‘īn (1/256) cetakan Dār al-Jabal.
72 Dapat dilihat pada I‘lām al-Muwaqqi‘īn (1/130) dan berikutnya.

76

ADAB PERBEZAAN PENDAPAT DALAM ISLAM

Ibn Abī Shubramah berkata, “Aku bersama Abū Ḥanīfah
mengunjungi Ja‘far bin Muḥammad bin al-Ḥanafiyyah. Lalu
aku memberi salam, kerana ia adalah teman baikku. Kemudian
aku menemui Ja‘far dan kukatakan kepadanya, “Semoga Allāh
menyenangkan hatimu, kerana bersamaku ada seorang alim yang
bijak dari Iraq.” Lalu Ja‘far berkata kepadaku, “Barangkali dialah
yang mengqiyāskan agama dengan pemikirannya.” Lalu ia berkata,
“Bukankah dia al-Nu‘mān?” Abū Ḥanīfah berkata, “Ya, semoga
Allāh memberikan kebaikan kepadamu.” Maka Ja‘far berkata,
“Takutlah kepada Allāh, jangan engkau qiyāskan agama dengan
pemikiranmu, kerana yang mula-mula melakukan qiyās ialah Iblis
ketika ia diperintahkan oleh Allāh agar sujud kepada Ādam, lalu ia
berkata, “Aku lebih baik daripadanya kerana engkau jadikan aku
daripada api manakala engkau jadikan dia daripada tanah.”

Kemudian ia berkata kepada Abū Ḥanīfah, “Beritahu kepada
aku suatu kalimat yang awalnya syirik dan yang akhirnya iman!”
Jawab Abū Ḥanīfah, “Aku tidak tahu.”

Ja‘far berkata, “Itulah kalimat Lā ilāha illāllāh, kerana kalau ia
berkata, Lā ilāha kemudian diam, nescaya ia menjadi kafir. Inilah
dia kalimat yang awalnya syirik dan akhirnya iman.” Kemudian ia
bertanya lagi, “Manakah yang besar dosanya di sisi Allāh, antara
membunuh jiwa yang diharamkan Allāh, atau berzina?” Jawab
Abū Ḥanīfah, “Tentu membunuh jiwa itu.” Lalu Ja‘far berkata,
“Sesungguhnya, Allāh menerima dua saksi dalam hal pembunuhan,
sedangkan dalam perkara zina ia tidak menerima selain empat orang
saksi, bagaimana engkau hendak menegakkan qiyās?” Kemudian
ia bertanya lagi, “Manakah yang lebih besar di sisi Allāh antara
puasa dengan solat?” Jawab Abū Ḥanīfah, “Tentulah solat.” Lantas
ia berkata, “Bagaimana halnya dengan golongan perempuan, apabila
ia haid ia mesti mengqaḍā’ puasa tetapi tidak mengqaḍā’ solat?
Takutlah kepada Allāh wahai ‘Abdullāh (Abū Ḥanīfah) dan jangan
engkau mengqiyās kerana kita, aku dan engkau sama-sama berada di
hadapan Allāh nanti, lalu kita berkata, “Telah berfirman Allāh ‘azza
wa jalla yang telah bersabda Rasūlullāh ṣallAllāhu ‘alayhi wa sallam,
padahal engkau dan sahabatmu berkata, “Kita telah mengqiyās dan

77

BAB KEDUA

kita telah mempunyai pendapat, lalu Allāh melakukan sesuatu kepada
kami dan kamu apa yang dikehendaki-Nya.”73

Sebenarnya pertanyaan-pertanyaan Imām Abī Ja‘far bukan tidak
dapat dijawab oleh orang seperti Imām Abū Ḥanīfah, namun untuk
memelihara adab Ahl al-Bayt Rasūlullāh ṣallAllāhu ‘alayhi wa
sallam menyebabkan beliau mengambil sikap berdiam diri.

Kita dapat mengambil pengajaran daripada perbincangan-
perbincangan yang terdahulu bahawa al-Adab al-Nabawī yang luhur
itu telah membantu orang-orang yang melakukan perbincangan itu,
dan perbezaan pendapat tidaklah menjadi tembok pemisah yang
menyekat pertemuan antara jarak orang-orang yang bersaudara. Apa
yang disebut oleh ahli sejarah tentang keruncingan yang berlaku
pada masa itu adalah, kebanyakannya berlaku di antara puak-puak
ahli kalam yang membawa kepada perkara-perkara i‘tiqādiyyah,
sehingga timbullah tuduhan-tuduhan kufur, fasik atau bid‘ah, namun
begitu masih ada yang dapat dicatat adab perbezaan pendapat dalam
golongan ini.

dIalog aNTaRa IbN ‘abbās deNgaN KhaWāRIj

Daripada ‘Abdullāh bin al-Mubārak74 katanya, telah sampai hadis
kepada kami oleh ‘Ikrimah bin ‘Ammār, telah sampai kepada
kami oleh Sammāk al-Ḥanafī, katanya, aku mendengar Ibn ‘Abbās
berkata, ‘Alī berkata: “Jangan perangi Khawārij sehingga mereka
keluar, kerana mereka itu akan keluar.” Ibn ‘Abbās berkata,
aku berkata, “Ya Amīr al-Mu’minīn, bertenanglah dengan solat,
kerana aku bermaksud untuk mengunjungi mereka agar aku dapat
mendengar percakapan mereka dan aku juga dapat bercakap dengan
mereka.” Ibn ‘Abbās berkata, “Aku adalah orang yang berbudi dan

73 I‘lām al-Muwaqqi‘īn (1/255-256).
74 ‘Abdullāh bin al-Mubārak. Beliau ialah ‘Abdullāh bin al-Mubārak bin
Wāddiḥ al-Ḥanẓalī al-Tamīmī al-Marwazī yang digelar Abī ‘Abd al-Raḥman.
Beliau ahli fiqh, muḥaddith, ḥāfiẓ dan ḥujjah, yang menghimpun di antara ilmu
dan ibadah, jihād dan tijārah. Masyhur dengan sifat zuhud dan warak, wafat
di bandar Het di Iraq tahun 181H. Riwayat hidupnya terdapat dalam Ṭabaqāt
Ibn Sa‘ad (7/372), al-Shīrāzī (77) al-Jarḥ wa al-Ta‘dīl (202/179) al-Ḥilyah
(8/162) dan Tahdhīb al-Tahdhīb (5/382).

78

ADAB PERBEZAAN PENDAPAT DALAM ISLAM

tidak pernah menyakiti orang.” Dan seterusnya ia berkata, “Lalu aku
memakai pakaian paling cantik yang diperbuat di Yaman, dan aku
sikat rambut dengan baik lalu aku pergi menemui mereka.” Lantas
mereka bertanya, “Pakaian apa ini?” Maka, kubacakan kepada
mereka firman Allāh subḥānahu wa ta‘ālā:

“Katakanlah (wahai Muhammad): “Siapakah yang (berani)
mengharamkan perhiasan Allāh yang telah dikeluarkan-
Nya untuk hamba-hamba-Nya, ...” (al-A‘rāf, 32)

Ibn ‘Abbās berkata, “Aku telah melihat Rasūlullāh ṣallAllāhu
‘alayhi wa sallam memakai pakaian Yaman yang paling cantik.” Lalu
mereka berkata, “Kalau begitu tidak mengapa. Nah, apa maksudmu
datang?” Aku jawab, “Aku datang kepada kamu dari sisi sahabat
aku, iaitu anak bapa saudara Rasūlullāh ṣallAllāhu ‘alayhi wa
sallam dan sahabatnya, dan sahabat-sahabat Rasūlullāh ṣallAllāhu
‘alayhi wa sallam lebih tahu daripada kamu tentang wahyu, kerana
pada merekalah diturunkan al-Qur’ān, aku sampaikan kepada kamu
daripada pihak mereka dan aku sampaikan kepada mereka daripada
pihak kamu, apa sebabnya kamu menaruh harapan?” Sesetengah
mereka berkata, “Jangan bercakap dengan dia, kerana orang Quraysh
suka bertengkar.” Firman Allāh:

“…Bahkan mereka itu adalah kaum yang suka sekali
mengemukakan bantahan.” (al-Zukhruf, 58)

Tetapi, sesetengahnya berkata, “Ajaklah dia bercakap.” Lalu
datanglah kepadaku dua atau tiga orang, lantas mereka berkata,
“Jika engkau suka, engkau bercakap dan jika engkau suka, kami
bercakap.” Aku berkata, “Bercakaplah kamu.” Lalu mereka berkata:
“Tiga perkara yang kami menaruh dendam kepada ‘Alī, iaitu ia
menjadikan hukum kepada manusia,” padahal Allāh berfirman:

“…Hanya Allah jualah yang menetapkan hukum...”
(al-An‘ām, 57; Yūsuf, 40 dan 67)

79

BAB KEDUA

 Aku berkata, “Sesungguhnya Allāh telah menjadikan hukum
kepada manusia, dalam hal satu perempat dirham, dalam hal arnab75
dan dalam hal perempuan dengan suaminya, Allāh berfirman:

“…Maka lantiklah “orang tengah” (untuk mendamaikan
mereka, iaitu), seorang dari keluarga lelaki dan seorang
dari keluarga perempuan...” (al-Nisā’, 35)

Manakah lebih baik hukum tentang seorang lelaki dengan
isterinya dan hamba daripada hukum (keputusan) tentang umat
yang akan memelihara pertumpahan darahnya dan menyelesaikan
keputusannya?” Mereka menjawab, “Ya.”

Mereka berkata, “Perkara lain yang dipersoalkan ialah sama
ada Amīr al-Mu’minīn, atau Amīr al-Kāfirīn agaknya.” Aku berkata
kepada mereka, “Apa pendapat kamu sekiranya aku bacakan
kepada kamu daripada Kitab Allāh dan aku datangkan kepada kamu
daripada sunnah Rasūlullāh ṣallAllāhu ‘alayhi wa sallam, adakah
kamu akan rujuk kembali?” Mereka menjawab, “Ya.” Aku berkata,
“Sesungguhnya kamu telah mendengar atau aku kira telah sampai
kepada kamu bahawa tatkala berlaku Perjanjian Hudaybiyyah,
datang Suhayl bin ‘Amrū kepada Rasūlullāh ṣallAllāhu ‘alayhi wa
sallam, lalu Baginda ṣallAllāhu ‘alayhi wa sallam berkata kepada
‘Alī, “Tulis … Inilah perdamaian yang dibuat oleh Muḥammad
Rasūlullāh ṣallAllāhu ‘alayhi wa sallam”  Orang Quraysh berkata,
“Kalau kami mengakui bahawa engkau Rasul Allāh, tentu kami
tidak memerangimu. “Maka, Rasūlullāh ṣallAllāhu ‘alayhi wa
sallam berkata kepada ‘Alī, “Hapuslah wahai ‘Alī.” Apakah tidak
cukup alasan dengan ini?” Mereka menjawab, “Ya.”

Ibn ‘Abbās pun berkata, “Adapun kata-kata kamu bahawa ‘Alī
berperang, tetapi tidak menawan atau mengambil harta rampasan
(dalam Perang Jamal dan Siffin), adakah kamu akan menawan ibu

75 Merujuk kepada firman Allāh subḥānahu wa ta‘ālā yang bermaksud,
“...Maka dendanya ialah menggantikan dengan binatang ternak seimbang
dengan buruan yang dibunuhnya menurut keputusan (hukum) dua orang yang
adil di antara kamu sebagai hadnya...” (al-Mā’idah, 95). Demikian tentang
buruan orang yang ihram.

80

ADAB PERBEZAAN PENDAPAT DALAM ISLAM

kamu (maksudnya Umm al-Mu’minīn ‘Ā’ishah raḍiyAllāhu ‘anhā)
dan kamu halalkan daripadanya seperti menghalalkan yang lainnya?
Jika kamu katakan, ya, nescaya kamu telah kufur dengan Kitab Allāh
dan keluar daripada Islam dan kamu berada dalam dua kesesatan.”

Setiap aku kemukakan alasan dan keterangan daripadanya,
aku berkata tidakkah cukup alasan ini? Mereka berkata: “Ya.” Ibn
‘Abbās berkata, “Rujuk semula daripada mereka 2000 orang dan
kekal 6000 orang.”76

Mereka itu adalah golongan yang menghunus pedang untuk
berperang, dan mereka menghalalkan darah orang yang tidak
sependapat dengan mereka, akan tetapi bila didebat dengan kebenaran
ternyata menyahut sejumlah besar daripada mereka. Apabila mereka
diperingatkan dengan al-Qur’ān, mereka mengambil pengajaran.
Apabila diajak berbincang mereka menyahut dengan hati yang
terbuka, tetapi di manakah orang-orang Islam pada hari ini?

76 I‘lām al-Muwaqqi‘īn (1/214-215) dan ada jalan lain dengan lafaz yang
berbeza.

 PERBEZAAN MANHAJ
 PARA IMAM DALAM

MENETAPKAN HUKUM
Ba

B
KE

TI
Ga

82

ADAB PERBEZAAN PENDAPAT DALAM ISLAM

Mazhab-Mazhab Fiqh

Mazhab-mazhab fiqh yang lahir selepas zaman sahabat dan tābi‘īn
yang terkemuka mengikut sesetengah kalangan mereka ada 13
mazhab, dan semuanya dinisbahkan kepada Ahl al-Sunnah, yang
kekal menjadi mazhab sebahagian besar dalam kalangan umat
Islam. Namun, hasil karya penulisan fiqh yang sempat dibukukan
hanya antara lapan atau sembilan sahaja daripada imam-imam yang
berkenaan. Itu pun tidak sama, kerana ada antara hasil karya para
imam itu yang dapat dibukukan semuanya dan ada pula yang hanya
dapat dibukukan sebahagiannya. Dari sinilah dapat dikenali dasar-
dasar mazhab dan manhaj fiqh yang mereka gunakan. Mereka ialah:

1. Imām Abū Sa‘īd al-Ḥasan bin Yasār al-Baṣrī, wafat tahun 110H.

2. Imām Abū Ḥanīfah al-Nu‘mān bin Thābit bin Zuṭī, wafat tahun
150H.

3. Imām al-Awzā‘ī Abū ‘Amrū ‘Abd al-Raḥman bin ‘Amrū bin
Muḥammad, wafat tahun 157H.

4. Imām Sufyān bin Sa‘īd bin Masrūq al-Thawrī, wafat tahun
160H.

5. Imām al-Layth bin Sa‘ad, wafat tahun 175H.

6. Imām Mālik bin Anas al-Aṣbuḥī, wafat tahun 179H.

7. Imām Sufyān bin ‘Uyaynah, wafat tahun 198H.

8. Imām Muḥammad bin Idrīs al-Shāfī‘ī, wafat tahun 204H.

9. Imām Aḥmad bin Muḥammad bin Ḥanbal, wafat tahun 241H.

PERbEzaaN MaNhaJ PaRa
iMaM DaLaM MENETaPKaN

hUKUM

83

BAB ketigA

Terdapat juga Imām Dāwūd bin ‘Alī al-Aṣbahānī al-Baghdādī
yang terkenal dengan nama al-Ẓāhirī, kerana beliau berpegang
kepada zahir lafaz al-Qur’ān dan sunnah, wafat tahun 270H.

Adapun para imam yang telah berakar umbi mazhab mereka
dan kekal hingga ke hari ini, mempunyai ramai pengikut di seluruh
negara Islam, fiqh serta ‘uṣūl al-fiqh yang mereka perkenalkan
sentiasa menjadi bahan kajian serta sumber fatwa, mereka itulah
imam yang empat, iaitu: Abū Ḥanīfah, Mālik, Shāfi‘ī dan Aḥmad.

Selain mereka, ada ramai lagi, seperti Isḥāq bin Rāhawayh, wafat
tahun 238H, Abū Thawr Ibrāhīm bin Khālid al-Kalbī, wafat tahun
240H. Malahan masih banyak yang tidak tersebar mazhabnya dan
tidak ramai pengikutnya, atau dianggap menjadi pengikut kepada
mazhab-mazhab yang terkenal.

MaNhaJ PaRa iMaM yaNg MasyhUR

Imām Mālik, Imām Shāfi‘ī dan Imām Aḥmad dianggap sebagai
fuqaha hadis dan āthār, kerana merekalah yang menerima fiqh Ahl
al-Madīnah dan pendukung ilmunya. Sementara Imām Abū Ḥanīfah
adalah pewaris Ahl al-Ra’y dan pemimpin aliran mereka pada zaman
itu.

Sesungguhnya, perbezaan pendapat yang berlaku antara Sa‘īd
bin al-Musayyab yang menegakkan fiqh dan āthār sahabat dan diikuti
oleh al-Mālikiyyah, al-Shāfi‘iyyah dan al-Ḥanbaliyyah, dengan aliran
Ibrāhīm al-Nakha‘ī yang berpegang kepada al-ra’y, ketika ketiadaan
āthār, adalah suatu proses yang ṭabī‘ī, apabila perbezaan pendapat
itu berpindah pula kepada orang lain yang mengambil mazhab salah
satu aliran ini. Walau bagaimanapun, perbezaan pendapat ketika
itu sudah menurun disebabkan Bani ‘Abbasiyyah yang memegang
kuasa pemerintahan telah berusaha membawa ulama-ulama Ḥijāz
yang terkemuka ke Iraq untuk menyebarkan sunnah (tegakkan) di
sana. Antaranya ialah Rabī‘ah bin Abū ‘Abd Raḥman, Yaḥyā bin

84

ADAB PERBEZAAN PENDAPAT DALAM ISLAM

Sa‘īd,1 Hishām bin ‘Urwah,2 Muḥammad bin Isḥāq,3 dan lain-lain.
Sementara itu, ulama-ulama Iraq mengembara pula ke Madinah
untuk belajar daripada ulama-ulama Madinah seperti Abū Yūsuf
Ya‘qūb bin Ibrāhīm,4 dan Muḥammad al-Ḥasan,5 yang kedua-dua
mereka belajar daripada Imām Mālik.6 Dengan demikian, banyak
pendapat dan pemikiran Iraq berpindah ke Ḥijāz, sementara banyak
pula pemikiran Ḥijāz berpindah ke Iraq. Bagaimanapun, kita dapati

1 Yaḥyā bin Sa‘īd, ialah Yaḥyā bin Sa‘īd bin Farrūkh al-Qaṭṭān al-Tamīmī
al-Baṣrī, digelar Abū Sa‘īd. Beliau termasuk pemuka ḥuffāẓ al-ḥadīth, imam,
ḥujjah dan thiqah yang kukuh ilmunya. Beliau adalah rakan Imām Mālik. Beliau
adalah orang yang paling tahu rijāl ḥadīth dan mengenali hadis yang benar
dan salah pada masanya. Beliau sering berfatwa dengan pendapat-pendapat
Abū Ḥanīfah. Wafat tahun 198H. Riwayat hidupnya terdapat dalam Ṭabaqāt
Ibn Sa‘ad (7/293), al-Ḥilyah (8/382), al-Jarḥ wa al-Ta‘dīl (4Q2/152), Tārīkh
Baghdād (14/135), al-Tadhkirah (1/298) dan Tahdhīb al-Tahdhīb (11/216).
2 Hishām bin ‘Urwah, ialah Hishām bin ‘Urwah bin Zubayr bin al-
’Awwām Abū Mundhir Usdī dari kalangan tābi‘īn. Beliau thiqah, ḥāfiẓ dan
kukuh ilmunya, banyak hadis, faqīh dan termasuk pemuka ulama Madinah
pada masanya. Wafat tahun 145H, atau 146H, 147H. Riwayat hidupnya pada
Ṭabaqāt Ibn Sa‘ad (7/321), al-Jarḥ wa al-Ta‘dīl (4Q2/63), Tārīkh Baghdād
(14/37) dan Tahdhīb al-Tahdhīb (11/48).
3 Muḥammad bin Isḥāq, ialah Muḥammad bin Isḥāq bin Yasār al-Madanī.
Menetap di Iraq dan wafat di Baghdād tahun 151H. Imam dan ahli tentang
sejarah peperangan dan sirah. Riwayat hidupnya pada Tārīkh Baghdād
(1/214), Ṭabaqāt Ibn Sa‘ad (7/321), al-Tadhkirah (1/172), al-Jarḥ wa al-Ta‘dīl
(3Q2/191), al-Mīzān (3/468) dan Tahdhīb al-Tahdhīb (9/39).
4 Ya‘qūb bin Ibrāhīm, ialah Ya‘qūb bin Ibrāhīm bin Habīb al-Anṣārī al-
Kūfī al-Baghdādī. Beliau adalah murid dan sahabat Abū Ḥanīfah yang paling
terkemuka, Qāḍī al-Quḍāh al-Hādī, al-Mahdī wa al-Rashīd. Wafat di Baghdād
tahun 182H atau 181H. Riwayat hidupnya terdapat dalam Tārīkh Baghdād
(14/242), al-Tadhkirah (1/292), al-Jarḥ wa al-Ta‘dīl (4Q2/201), Ṭabaqāt Ibn
Sa‘ad (7/330) dan al-Jawāhir al-Muḍī’ah (2/220), malahan ada riwayat hidup
dan manāqibnya yang ditulis dengan kajian tersendiri.
5 Muḥammad bin al-Ḥasan, ialah sahabat dan penyebar fiqh Abū Ḥanīfah.
Digelar Abū ‘Abdullāh. Ketua mahkamah di al-Riqqah dan al-Ray pada zaman
al-Rashīd. Wafat pada tahun 189H di al-Ray. Riwayat hidupnya terdapat dalam
Ṭabaqāt Ibn Sa‘ad (7/336), al-Mīzān (3/513), Tārīkh Baghdād (2/172), al-
Shadharāt (1/321) dan al-Jawāhir al-Muḍī’ah (2/42).
6 Al-Fikr al-Sāmī (1/434-435).

85

BAB ketigA

bahawa tiga orang imam lain, iaitu Imām Mālik, Imām Shāfi‘ī dan
Imām Aḥmad membentuk manhaj yang hampir sama antara mereka,
walaupun ada perbezaan dalam dalam manhaj dan metode istinbāṭ,
sementara Imām Abū Ḥanīfah membentuk manhaj sendiri yang jauh
berbeza daripada manhaj mereka.

Manhaj IMāM abū Ḥanīfah

Manhaj yang dibawa oleh Abū Ḥanīfah adalah jelas berbeza
daripada manhaj yang digunakan oleh tiga orang imam lain. Kaedah-
kaedah mazhab yang diperkenalkannya dapat disimpulkan daripada
ucapannya, “Aku mengambil daripada al-Qur’ān apabila aku
mendapatinya. Apabila aku tidak menjumpainya, aku mengambil
dari sunnah Rasūlullāh ṣallAllāhu ‘alayhi wa sallam dan āthār
yang  sahih yang ada pada orang-orang thiqah. Apabila aku tidak
mendapatinya pada al-Qur’ān dan sunnah Rasūlullāh ṣallAllāhu
‘alayhi wa sallam aku mengambilnya daripada sesiapa yang aku
kehendaki, kemudian aku tidak akan meninggalkan pendapat orang
lain. Apabila persoalannya sampai kepada Ibrāhīm, al-Shi‘bī dan
Ibn al-Musayyab (dan menyebut beberapa orang lagi), maka aku
berijtihad sebagaimana mereka berijtihad.”

Inilah dasar-dasar utama mazhab Imām Abū Ḥanīfah. Di samping
itu, ada dasar furu‘ atau dasar sekunder yang merupakan perincian
dari dasar-dasar utama itu. Dasar-dasar inilah yang menampakkan ciri
perbezaan dengan dasar-dasar tiga orang imam yang lain, misalnya
pandangan mereka, ‘kepastian dilālah (indikasi) lafaz yang ‘ām
adalah sama seperti khāṣ’7, ‘mazhab (pendapat) al-Ṣaḥābī (sahabat)

7 Al-‘ām: ialah lafaz yang merangkumi semua makna diletakkan baginya
seperti lafaz kullu (seluruh) atau jamī‘u (semua) dan sebagainya. Al-khaṣ:
ialah lafaz yang menunjukkan sesuatu yang tertentu seperti nama-nama yang
tertentu dan seumpamanya.
Al-qaṭ‘ī: ialah kepastian atau kemutlakan. Kadang-kadang nasnya qaṭ‘ī
dilālahnya dan qaṭ‘ī thabitnya, seperti ayat-ayat al-Qur’ān yang ẓāhir, yang
mana nasnya ṣaḥīḥ dan muḥkam, yakni terang maksudnya. Kadang-kadang
nasnya qaṭ‘ī thabitnya, tetapi ẓannī dilālahnya, iaitu nas yang thabit dengan
jalan yang meyakinkan seperti ayat-ayat al-Qur’ān dan hadis mutawātir.
Apabila maknanya berkemungkinan lebih dari satu, maka dilālahnya adalah
ẓannī ke atas makna yang diandaikannya itu, seperti firman Allāh:

86

ADAB PERBEZAAN PENDAPAT DALAM ISLAM

adalah berfungsi untuk mengkhususkan makna lafaz yang umum
yang berlawanan dengannya’8, ‘ramai perawi tidak menjadikan
hadis itu kuat’, ‘tidak diambil kira mafhūm syarat dan sifat.’9,

“Hendaklah menunggu dengan menahan diri mereka
(dari berkahwin) selama tiga kali suci (daripada haid)...”
(al-Baqarah, 228)

Ini adalah nas yang qaṭ‘ī kerana ia merupakan nas al-Qur’ān yang dipindahkan
kepada kita dengan jalan mutawātir, akan tetapi dilālahnya ẓannī ke atas
makna al-ṭuhr (suci) atau makna haid, kerana ulama telah berbeza pendapat
tentang makna yang dimaksudkan dengan perkataan quru’ adakah maksudnya
haid atau suci. Masing-masing ada ulasan dan alasan.
8 Mazhab Sahabat berfungsi untuk mengkhususkan makna lafaz yang umum
yang berlawanan dengannya. Dalil-dalil yang umum dimasuki oleh sesuatu
yang mengkhususkannya seperti pengecualian dan seumpamanya. Antara
yang dianggap oleh sesetengah ulama berfungsi mengkhususkan dalil itu ialah
amalan sahabat Nabi atau mazhabnya yang berlawanan dengan keumuman
lafaz, maka mereka mengiranya sebagai mengkhususkan dalil itu, kerana
mereka mengandaikan bahawa para sahabat tidak akan berpendapat menyalahi
keumuman dalil yang diketahuinya andainya ia tidak mengetahui bahawa
Rasūlullāh ṣallAllāhu ‘alayhi wa sallam mengkhususkan keumuman itu.
9 Tidak diambil mafhūm syarat dan sifat: Dilālah al-Mafhūm ialah indikasi
lafaz ke atas hukum sesuatu yang tidak disebut di dalam perkataan itu, seperti
indikasi firman Allāh:

“Katakanlah (wahai Muhammad): “Aku tidak dapati
dalam apa yang telah diwahyukan kepadaku, sesuatu
yang diharamkan bagi orang yang hendak memakannya
melainkan kalau benda itu bangkai, atau darah yang
mengalir...” (al-An‘ām, 145)

Difahami daripada firman-Nya ‘mengalir’, maka halallah darah yang tidak
mengalir seperti hati dan limpa. Adapun mafhūm syarat ialah indikasi lafaz yang
memberitahu akan hukum yang dikaitkan dengan syarat bahawa thabitnya lawan
hukum itu ketika tiadanya syarat, misalnya firman Allāh subḥānahu wa ta‘ālā:

“…dan jika mereka berkeadaan sedang mengandung,
maka berikanlah kepada mereka nafkahnya sehingga
mereka melahirkan anak yang dikandungnya…”
(al-Ṭalāq, 6)

87

BAB ketigA

‘dalam perkara ‘umūm al-balwā tidak diterima hadis berdasarkan
riwayat orang perseorangan’10, ‘al-Amr (perintah) menghendaki
wajib secara pasti selagi tidak ada yang memalingkannya’, ‘apabila
perawi yang faqīh menyalahi riwayatnya, dengan mengamalkan apa
yang berlawanan dengan riwayatnya, maka yang diamalkan adalah
pendapatnya, bukan riwayatnya’, ‘mendahulukan qiyās yang nyata
di atas khabar wāḥid (riwayat perseorangan) yang bertentangan
dengannya’,  serta ‘mengambil istiḥsān11 dan meninggalkan qiyās
ketika ternyata adanya keperluan.’ Oleh yang demikian, ada
diriwayatkan dari Imām Abū Ḥanīfah yang berkata: “Kami tahu
bahawa ini adalah pendapat yang terbaik yang terdaya oleh kami,
sesiapa yang dapat membawa kepada kami pendapat yang lebih baik
daripadanya, kami akan menerimanya.”

Manhaj IMāM MālIk

Imām Mālik raḥimahullāhu ta‘ālā pula mempunyai manhaj yang
berbeza. Beliau berkata: “Apakah setiap kali datang kepada kami

Manṭūq (logik) ayat ini menunjukkan wajib memberi nafkah perempuan hamil
yang sedang dalam ‘iddah sehingga ia bersalin, tetapi dengan menggunakan
mafhūm syarat, ia menunjukkan bahawa tidak wajib memberi nafkah perempuan
yang dalam ‘iddah dan tidak hamil.
Adapun mafhūm sifat ialah indikasi lafaz yang disifatkan di atas thabitnya lawan
hukum yang difahamkan secara logik daripada susunan perkataan itu ketika
tiadanya sifat yang berkenaan, misalnya firman Allāh subḥānahu wa ta‘ālā:

“… Dan (haram juga kamu berkahwin dengan) bekas
isteri anak-anak kamu sendiri yang berasal daripada
benih kamu...” (al-Nisā’, 23)

Ayat ini memberi indikasi dengan lafaz atas haramnya isteri anak bagi bapanya
jika anak itu kandungannya, dan memberi indikasi dengan mafhūm sifat atas
tidak haramnya isteri anak angkatnya, kerana ia bukan anak kandung.
10 ‘Umūm al-Balwā, mengikut fuqaha ialah perkara-perkara yang diberi
keuzuran atau sangat sukar untuk memeliharanya, seperti tanah lumpur, jalan
raya atau air yang turun dari pancutan dan sebagainya.
11 Al-Istiḥsān ialah memilih untuk meninggalkan hukum yang sama dan
setanding dengannya dalam sesuatu masalah untuk mengambil hukum yang
berlawanan dengannya kerana sesuatu cara yang menghendaki keringanan.
Lihat kitab Raf‘ al-Ḥaraj oleh Dr. Ya‘qūb al-Bāḥasīn (396).

88

ADAB PERBEZAAN PENDAPAT DALAM ISLAM

seseorang, kami tinggalkan apa yang dibawa oleh Jibrīl kepada Nabi
Muhammmad ṣallAllāhu ‘alayhi wa sallam, nescaya perbuatan itu
membantah Nabi ṣallAllāhu ‘alayhi wa sallam.”12 Telah disebutkan
sebelum ini bahawa mazhab Imām Mālik adalah mazhab Ḥijāz,
pendukung aliran Imām Sa‘īd bin al-Musayyab raḥimahullāhu
ta‘ālā. Kaedah-kaedah mazhab Imām Mālik dapat disimpulkan
sebagai berikut:

• Berpegang kepada naṣ al-Qur’ān;

• Kemudian berpegang kepada ẓāhir al-Qur’ān, iaitu al-
‘umūm;

• Kemudian berpegang kepada dalīl al-Qur’ān, iaitu mafhūm
mukhālafah.

• Kemudian berpegang kepada mafhūm al-Qur’ān, (ia
maksudkan mafhūm muwāfaqah);

• Kemudian berpegang kepada tanbīh al-Qur’ān, iaitu
pemerhatian terhadap ‘illah, seperti firman Allāh:

“...kerana sesungguhnya ia adalah kotor -
atau, sesuatu yang dilakukan secara fasik, iaitu
binatang yang disembelih atas nama yang lain
daripada Allah...” (al-An‘ām, 145)

Semua dasar ini ada lima ditambah pula lima yang serupa
daripada sunnah menjadikan jumlahnya sepuluh.

• ijmā‘;

• qiyās;

• ‘amal Ahli Madīnah;

• istiḥsān;

12 Al-Fikr al-Sāmī (1/378).

89

BAB ketigA

• menghukum dengan sadd al-zarā’i‘;

• al-Maṣāliḥ al-Mursalah;13

• pendapat sahabat (jika sanadnya sahih dan hendaklah
sahabat yang terkenal);

• memerhati dan meneliti perbezaan pendapat (jika kuat dalil
pihak penentang);

• istiṣḥāb;

• syarak umat yang terdahulu.

Manhaj IMāM al-ShāfI‘ī

Kaedah-kaedah dan dasar-dasar mazhab Imām al-Shāfi‘ī
raḥimahullāhu ta‘ālā ialah seperti yang diringkaskannya dalam
kitab uṣūlnya al-Risālah, yang dianggap kitab 'uṣūl al-fiqh yang
julung kali disusun dalam sejarah Islam.

Imām al-Shāfi‘ī raḥimahullāhu ta‘ālā berkata, “Al-Qur’ān dan
sunnah adalah asas, jika tidak ada, maka diqiyāskan pada kedua-
duanya. Apabila bersambung sanad hadis kepada Rasūlullāh
ṣallAllāhu ‘alayhi wa sallam dan sahih isnādnya kepada Baginda,
maka itulah yang paling sempurna. Ijmā‘ lebih besar daripada
hadis riwayat perseorangan. Hadis terikat mengikut zahirnya, bila
mempunyai beberapa kemungkinan makna, maka makna yang

13 Al-Maṣāliḥ al-Mursalah: ialah setiap yang bermanfaat yang selaras
dengan tindakan Al-Shāri', sesuai dengan tujuannya, tidak dapat disaksikan asal
yang ditentukan sama ada jadi ataupun tidak. Contohnya akad tempahan iaitu
ada berakad dengan seseorang supaya ia membuat untuk anda sesuatu yang
belum wujud ketika berakad itu, padahal mengikut ketentuan Al-Shāri' akad
tidak dianggap sah melainkan akad dilakukan ke atas sesuatu yang diketahui
dan boleh berlaku penyerahan, sedang tempahan itu adalah sesuatu yang
belum wujud. Namun jelas di sini ada kepentingan dan maṣlaḥah manusia.
Sekiranya tidak dibolehkan hilanglah maṣlaḥah itu. Oleh yang demikian Al-
Shāri‘ memperakuinya. Begitu jugalah mengenai akad benda-benda yang
remeh-temeh yang biasa di antara manusia, di mana mereka memerlukannya
kerana keperntingan dan maṣlaḥah mereka, maka sesetengah ulama tidak
mensyaratkan ijab dan qabul padanya.

90

ADAB PERBEZAAN PENDAPAT DALAM ISLAM

lebih serupa dengan zahirnya adalah lebih utama. Bila hadis-hadis
bersamaan, maka isnād yang lebih ṣaḥīḥ adalah yang paling utama.
Hadis yang terputus sanadnya tidak diterima kecuali daripada Ibn
Musayyab. Tidak diqiyāskan asal kepada asal dan tidak dikatakan
kepada asal kenapa dan mengapa? Hanya dikatakan kepada fara‘
kenapa? Apabila sah qiyāsnya kepada asal, maka sahlah dia dan
berdirilah hujah dengannya.”14

Dengan demikian, Imām al-Shāfi‘ī raḥimahullāhu ta‘ālā
berpendapat bahawa al-Qur’ān dan sunnah adalah sama, sebagai
sumber undang-undang. Beliau tidak mensyaratkan apa-apa
melainkan ṣaḥīḥ dan bersambung sanadnya, kerana ia adalah asas,
sedang asas tidak dikatakan kepadanya, kenapa dan mengapa? Maka
tidak disyaratkan ḥadīth mashhūr,15 dalam menghadapi peristiwa
‘umūm al-balwā, sebagaimana disyaratkan oleh Imām Abū Ḥanīfah,
dan tidak mensyaratkan wujudnya percanggahan hadis amalan Ahli
Madinah, sebagaimana yang disyaratkan oleh Imām Mālik, namun
beliau tidak menerima ḥadīth mursal16 kecuali Mursal Sa‘īd bin
al-Musayyab, kerana mempunyai jalan-jalan yang bersambung di
sisinya. Dalam hal ini, beliau berbeza pendapat dengan Imām Mālik,
al-Thawrī dan orang yang sezaman dengannya daripada kalangan
Ahl al-Ḥadīth, di mana mereka menerima ḥadīth mursal itu sebagai
hujah.17 Imām al-Shāfi‘ī juga menolak hujah “istiḥsān”, berbeza
dengan pendirian al-Mālikiyyah dan al-Ḥanafiyyah mengenainya.
Beliau telah menolak istiḥsān dalam tulisannya Ibṭal al-Istiḥsān,
di mana beliau mengucapkan kata-katanya yang masyhur, “Barang
siapa yang melakukan istiḥsān, sesungguhnya ia telah menokok
tambah dalam syarak.” Beliau juga telah menolak al-Maṣāliḥ

14 Al-Minhāj, oleh al-Nawawī dan Fikr al-Sāmī (1/398).
15 Hadis mashhūr ialah hadis yang mempunyai jalan lebih dari dua, atau
hadis yang diriwayatkan pada setiap tingkatan oleh tiga ataupun lebih dan
tidak sampai bilangan mutawatir. Dinamakan demikian kerana masyhur dan
nyata. Lihat Sharḥ Nuzhah al-Naẓrī Nukhbah al-Fikrī (17) terbitan al-Jāmi‘ah
al-Salafiyyah, Benares, India.
16 Hadis mursal ialah hadis yang digugurkan dari akhir sanadnya perawi
selepas tābi‘īn, seperti seorang tābi‘īn berkata: “Telah bersabda Rasūlullāh
ṣallAllāhu ‘alayhi wa sallam seperti ini tanpa menyebut perawi yang
meriwayatkan ucapan Nabi ṣallAllāhu ‘alayhi wa sallam itu.
17 Al-Fikr al-Sāmī (1/399).

91

BAB ketigA

al-Mursalah dan mengingkari hujahnya. Beliau menolak untuk
berhujah dengan qiyās yang tidak diasaskan kepada ‘illah yang tepat
dan nyata. Beliau menolak berhujah dengan amalan Ahli Madinah,
sebagaimana beliau tidak dapat menerima pendirian al-Ḥanafiyyah
yang meninggalkan kebanyakan sunnah kerana tidak memenuhi
syarat-syarat yang mereka tetapkan seperti masyhur dan sebagainya,
dan beliau tidak membataskan diri untuk mengambil hadis-hadis
orang-orang Ḥijāz sebagaimana pendirian Imām Mālik.

Inilah dasar-dasar mazhab Imām al-Shāfi‘ī yang terpenting
secara ringkas, di samping perbezaan yang tidak terkira banyaknya
dengan dasar-dasar mazhab al-Ḥanafiyyah dan al-Mālikiyyah.

Manhaj IMāM aḤMad bIn Ḥanbal

Kaedah-kaedah mazhab Imām Aḥmad bin Ḥanbal, ternyata sangat
hampir dengan kaedah-kaedah mazhab Imām al-Shāfi‘ī yang telah
disebutkan, iaitu:

1. Berpegang kepada nas-nas al-Qur’ān dan sunnah, apabila beliau
menjumpainya dan tidak akan berpaling kepada yang selain
daripadanya. Beliau tidak mendahulukan amalan Ahli Madinah,
pemikiran, qiyās, pendapat sahabat, atau ijmā‘ yang tidak
diketahui pertikaiannya, daripada hadis sahih lagi marfū‘.

2. Apabila beliau tidak menjumpai nas dalam sesuatu masalah,
beliau beralih kepada fatwa sahabat. Apabila beliau menjumpai
pendapat sahabat dan tidak ada yang menentangnya daripada
kalangan sahabat, beliau tidak akan beralih kepada pendapat
yang lain, dan tidak akan mendahulukan sesuatu amalan,
pemikiran dan qiyās ke atasnya.

3. Apabila para sahabat berbeza pendapat, beliau memilih pendapat
yang lebih hampir kepada al-Qur’ān dan al-sunnah dan menepati
pendapat itu. Apabila tidak jelas pendapat yang lebih hampir
kepada al-Qur’ān dan al-sunnah, beliau menceritakan perbezaan
pendapat itu dan tidak memutuskan salah satu daripadanya.

4. Beliau mengambil hadis mursal dan hadis ḍa‘īf apabila tidak
mendapati āthār yang menolaknya, atau pendapat sahabat, atau
ijmā‘ yang menentangnya. Beliau mendahulukan hadis ḍa‘īf
daripada qiyās.

92

ADAB PERBEZAAN PENDAPAT DALAM ISLAM

5. Bagi beliau qiyās adalah dalil darurat yang digunakan ketika
tidak didapati dalil-dalil yang terdahulu.

6. Beliau mengambil sadd al-zarā’i‘.18

Manhaj IMāM al-ẒāhIrī

Barangkali ada baiknya dikemukakan juga kaedah-kaedah mazhab
Ẓāhirī dan dasar-dasarnya secara ringkas, kerana mazhab ini termasuk
antara mazhab-mazhab Islam yang berpengaruh dan mempunyai
pengikut dalam kalangan Ahli Sunnah. Sesungguhnya, telah terjadi
perbezaan pendapat yang hebat antara mazhab Ẓāhiriyyah dengan
Ḥanafiyyah, Mālikiyyah, Ḥanābilah dan Shāfi‘īyah. Bagaimanapun,
Imām Dāwūd al-Ẓāhirī mengiktiraf akan banyaknya kelebihan Imām
al-Shāfi‘ī.

Dasar mazhab Ẓāhirī yang paling utama ialah berpegang kepada
zahir ayat-ayat al-Qur’ān dan sunnah serta mendahulukan kepada
penelitian makna-makna, hikmah-hikmah dan maṣlaḥah-maṣlaḥah
yang mengikut anggapan menjadi punca ia disyariatkan. Qiyās19
tidak diamalkan selagi ‘illah ditegaskan pada tempat pertama (yang
diqiyāskan atasnya) dan pasti adanya pada tempat kedua (yang
diqiyāskan), di mana hukum menepati pasti wujud ‘illah (taḥqīq al-
manāṭ).20

18 Sadd al-zarā’ī‘: al-Zāri‘ah mengikut bahasa ialah jalan yang
menyampaikan kepada sesuatu yang lain sama ada nyata atau maknawi, baik
atau buruk. mengikut istilah ia bermakna yang menyampaikan kepada sesuatu
yang dilarang yang mengandungi kerosakan. Contohnya melihat perempuan
ajnabi, maka sesungguhnya ia menyampaikan kepada zina, lalu diharamkan
melihatnya, dengan anggapan dapat menutup jalan yang menyampaikan
kepada zina.

Boleh diteliti perkara-perkara yang diambil ataupun tidak oleh Imām Aḥmad
daripada dalil-dalil yang dipertikaikan dalam kitab-kitab seperti I‘lām al-
Muwaqqi‘īn, dan al-Madkhal wa Uṣūl Imām Aḥmad.
19 Al-Qiyās: boleh merujuknya dalam pembahasan yang berkaiatan dengan
kecederaan ‘illah dan soalan-soalan yang timbul atas qiyās.
20 Taḥqīq al-manāṭ: ialah mengenali bahawa keadaan sifat itu sebagai ‘illah
bagi hukum, maka para mujtahid melakukan ijtihad untuk mengenali perkara-
perkara yang diperoleh padanya ‘illah. Al-Manāṭ ialah ‘illah. Dinamakan

93

BAB ketigA

Beliau juga melarang penggunaan istiḥsān dan hanya berdalil
dengan ijmā‘ yang berlaku pada zaman sahabat sahaja, tidak beramal
dengan ḥadīth mursal dan munqaṭi‘, iaitu berbeza daripada pendirian
Mālikiyyah, Ḥanafiyyah dan Ḥanābilah, dan tidak mengamalkan
syariat orang yang terdahulu, dan tidak membenarkan seseorang
beramal dengan pendapat pemikiran, sepertimana firman Allāh:

“…tidak Kami tinggalkan sesuatu pun di dalam Kitab
al-Qur’ān ini…”  (al-An‘ām, 38)

Melaksanakan hukum yang ditetapkan untuk sesuatu perkara
yang lain adalah bertentangan dengan hukum Allāh subḥānahu wa
ta‘ālā, dan tidak dibenarkan bagi seseorang mengatakan pendapat
dengan mafhūm yang berlawanan.

Taklid adalah haram ke atas orang awam sebagaimana haramnya
ke atas orang alim. Tiap-tiap mukallaf wajib berijtihad mengikut
kadar kemampuannya.21

ULasaN KaMi

Sebenarnya kebanyakan dasar yang dinisbahkan kepada para imam
yang menjadi ikutan umat itu adalah dasar-dasar yang dihasilkan
daripada pendapat-pendapat mereka, yang tidak dapat dipastikan
kebenaran riwayat daripada mereka.

demikian kerana hukum itu dipertautkan dengannya. Apabila ditegaskan
bahawa ‘illah memotong tangan pencuri ialah perbuatan mencuri, iaitu
mengambil harta secara sembunyi dari gudangnya, maka mujtahid berusaha
mengenali perkara-perkara yang wujud padanya sifat mengambil harta orang
lain secara sembunyi dari tenpat penyimpanannya, lalu diqiyāskanlah penyeluk
saku atau pencuri barang-barang dalam kubur kepada pencuri, kerana masing-
masing sesuai perbuatannya itu atas sifat ini dan didapati ada ‘illah padanya.
21 Dasar-dasar ini kami ringkaskan dari kitab-kitab al-Nabdhu dan al-Iḥkām
oleh Ibn Ḥazm.

94

ADAB PERBEZAAN PENDAPAT DALAM ISLAM

Oleh itu, mengikat diri dengannya dan mempertahankannya serta
bersusah payah untuk menampilkan dan menjawab serta menolak
segala pendapat yang berbeza dengannya sehingga memalingkannya
daripada mempelajari al-Qur’ān dan sunnah adalah merupakan
faktor yang paling menonjol daripada perbezaan pendapat yang
buruk, yang tidak menjadi tujuan para imam itu sendiri.

Malangnya umat Islam pada zaman yang akhir ini telah jauh
daripada nilai-nilai yang mulia itu sehingga mereka terlibat dalam
persoalan-persoalan yang remeh-temeh, yang menyeret mereka ke
jurang kehancuran yang menimpa umat pada hari ini.

SEBAB-SEBAB
PERBEZAAN

PENDAPAT DAN
PERKEMBANGANNYA

Ba
B

ke
em

pa
t

96

ADAB PERBEZAAN PENDAPAT DALAM ISLAM

Sebab-Sebab perbezaan pendapat pada zaMan
KenabIan hIngga zaMan FUQaha

Apabila kita terima bahawa perbezaan pendapat dalam persoalan
pemikiran, termasuk dalamnya persoalan fiqh merupakan suatu
perkara yang ṭabī‘ī, berdasarkan fitrah manusia yang terdiri
daripada pelbagai pemikiran, fahaman dan pengetahuan, maka kita
mestilah mengakui bahawa perbezaan pendapat yang berlaku pada
zaman Nabi dan Khulafā’ al-Rāshidīn antara sebahagian sahabat,
merupakan suatu realiti yang telah dibuktikan oleh pelbagai peristiwa
dan kejadian. Usaha untuk menafikannya tidak membawa kebaikan
kepada agama ini, malahan kami berpendapat bahawa penjelasan
itu tidak membawa kesan buruk kepada dakwah Islāmiyyah, kerana
orang-orang yang berbeza pendapat itu mempunyai niat yang baik.

Namun, suatu kepastian yang meyakinkan ialah bahawa
perbezaan pendapat itu bukanlah muncul daripada sebab kelemahan
akidah, atau keraguan terhadap risalah yang dibawa oleh Rasūlullāh
ṣallAllāhu ‘alayhi wa sallam, tetapi semata-mata untuk mencari
kebenaran dan keinginan untuk mencapai ketepatan hukum-hukum
yang dimaksudkan oleh al-Shāri‘, adalah merupakan matlamat
daripada semua pihak yang berbeza pendapat.

Apabila Rasūlullāh ṣallAllāhu ‘alayhi wa sallam yang menjadi
sumber hukum-hukum itu, maka ternyata tempoh perbezaan pendapat
itu tidak berpanjangan dari jalan yang membawa kepada pertemuan
dan penyelesaian daripada Rasūlullāh ṣallAllāhu ‘alayhi wa sallam.
Sesungguhnya, kita telah melihat daripada peristiwa-peristiwa yang
telah berlalu bahawa perbezaan pendapat pada keseluruhannya terjadi
adalah disebabkan perbezaan dalam memahami nas dengan sebab-
sebab bahasa atau ijtihad, dalam mentafsirkan Kitab subḥānahu wa
ta‘ālā dan sunnah Rasul-Nya ṣallAllāhu ‘alayhi wa sallam yang ada
di hadapan mereka. Tidak ada di sebalik sebab-sebab ini niat buruk

Sebab-Sebab perbezaan
pendapat dan

perKeMbangannYa

97

BAB keempAt

untuk menyebabkan perselisihan yang sentiasa dinantikan oleh
golongan munāfiqīn.

Dengan demikian, perbezaan pendapat itu segera berakhir
dengan menemui Rasūlullāh ṣallAllāhu ‘alayhi wa sallam, atau
dengan menerima ketetapan nas yang diperolehi oleh sesetengah
mereka, kerana matlamat daripada fitrah yang sihat adalah untuk
menegakkan kebenaran di mana-mana sahaja.

Memang logik sekiranya sesetengah asas persoalan dalam
perbezaan pendapat itu beralih dari semasa ke semasa, kerana
amat sukar untuk membuat batasan pada setiap masa, namun satu
perkara baharu telah timbul dalam konteks perbicaraan mengenai
Islam, di mana ia telah menghasilkan sebab-sebab dan faktor-
faktor yang mempengaruhi perbezaan pendapat itu.

Maka, selepas pembunuhan Khalifah ‘Uthmān bin ‘Affān
raḍiyAllāhu ‘anhu, negara Islam menghadapi pergolakan yang hebat,
yang mana peristiwa-peristiwa yang terjadi telah menyebabkan
berlakunya perbezaan pendapat terhadap perkara-perkara baharu,
yang menyebabkan negara-negara Islam mengambil tindakan yang
berhati-hati untuk menerima hadis-hadis Rasūlullāh ṣallAllāhu
‘alayhi wa sallam, kerana takut terambil hadis-hadis palsu
yang direka-reka oleh golongan yang tidak bertanggungjawab,
sebagaimana yang kami sebut sebelum ini.

Maka, terbinalah Madrasah Kufah dan Basrah yang menyediakan
daerah persekitaran yang subur bagi pergelutan dan pertembungan
pemikiran politik, di mana lahirnya bermacam-macam fikrah
dan golongan, seperti Khawārij, Shī‘ah, Murji’ah,1 Mu‘tazilah,
Jahmiyyah dan sebagainya daripada golongan pendukung hawa
nafsu dan bid‘ah.

1 Murji’ah ialah golongan yang dinisbahkan kepada pendapat irjā’ di dalam
iman. Erti irjā’ mengikut bahasa ialah menta’khirkan. Manakala, mengikut
istilah ialah menta’khirkan amalan dari iman, kerana mereka berkata bahawa
maksiat bersama iman tidak merosakkan, sebagaimana tidak bermanfaat taat
bersama kufur, iaitu berbeza dari pendapat Ahl al-Kiblah. Mereka terbahagi
kepada lima golongan.

Untuk mengenali golongan-golongan mereka dan perbicaraan mengenainya,
lihat al-Tafsīr fī al-Dīn (97), I‘tiqādāt al-Firaq oleh al-Rāzī (107 dan
berikutnya) dan Mawāqif oleh ‘Aḍuddīn al-Ījī (427).

98

ADAB PERBEZAAN PENDAPAT DALAM ISLAM

Dari sini lahir pula bermacam sistem pemikiran sesuai
dengan pelbagai ragam fikrah dan golongan itu. Masing-masing
mempunyai prinsip dan kaedah sendiri dalam memahami nas-nas
syarak serta mentafsirkannya sebagai sumber perundangan Islam,
termasuk juga sikap dan pendirian mereka dalam menghadapi
pelbagai persoalan yang baharu. Disebabkan inilah perlunya untuk
membuat garis panduan serta menetapkan manhaj dan metode
untuk mengistinbāṭkan hukum daripada wahyu Ilahi terhadap
perkara-perkara yang berlaku, di samping menetapkan perkara-
perkara yang boleh berbeza pendapat, ataupun yang tidak boleh.

Barangkali ini adalah termasuk kurniaan Allāh subḥānahu wa
ta‘ālā, yang menjadikan lapangan fikrah berada dalam lingkungan
yang mengharuskan perbezaan pendapat mengenainya. Ini kerana
‘fiqh’ adalah merupakan pengetahuan seorang ahli fiqh tentang
ketetapan hukum bagi peristiwa yang berlaku berdasarkan satu
dalil daripada dalil-dalil syarak yang terperinci yang ditetapkan
oleh al-Shāri‘ bagi menunjukkan hukum-hukum-Nya berdasarkan
ayat-ayat al-Qur'an dan sunnah Rasūlullāh ṣallAllāhu ‘alayhi wa
sallam. Pendapat tersebut boleh jadi menepati hukum al-Shāri‘
ataupun mungkin juga tidak menepati. Namun, dalam dua keadaan
ini ia tidak dituntut lebih daripada berusaha sejauh yang dapat
dicapai oleh akal dan pemikirannya untuk sampai kepada hukum
itu. Seandainya ia tidak sampai, maka kepada yang paling hampir,
mengenai hakikat, tujuan dan kesan-kesannya.

Oleh yang demikian, perbezaan pendapat (االختالف) itu
merupakan perkara yang disyariatkan, tetapi dengan memenuhi
dua syarat:

Bahawa masing-masing yang berbeza pendapat mempunyai
dalil yang sah dijadikan hujah. Apabila tidak ada dalil yang sah
untuk dijadikan hujah, maka dengan sendirinya ia gugur dan tidak
dikira daripada asal lagi.

Bahawa pegangan dengan pendapat yang bertentangan itu
tidak membawa kepada perkara yang mustahil atau batil. Apabila
berlaku sedemikian, pendapat tersebut terbatal sejak pemulaan
lagi dan tidak dibenarkan sama sekali bagi sesiapa pun untuk
mengambil pendapat yang demikian. Apabila berlaku yang
demikian, berubahlah perbezaan pendapat (االختالف) menjadi
perselisihan (الخالف).

99

BAB keempAt

Perbezaan pendapat (االختالف) merujuk kepada keadaan yang
memenuhi dua syarat yang disebutkan. Ia merupakan satu
fenomena yang muncul berdasarkan pemikiran rasional dan ijtihad.
Manakala, sebab-sebabnya berdasarkan manhaj yang terarah
mengikut kebiasaannya.

Adapun perselisihan (الخالف) ialah keadaan yang tidak memenuhi
dua syarat atau salah satu daripada syarat tersebut. Ia merupakan
kecelaruan, hawa nafsu dan kedegilan, Ia juga tidak mempunyai
sebab yang dapat menyelesaikan sesuatu persoalan.

Sebab-Sebab perbezaan pendapat dalaM
lapangan FIQh pada zaMan FUQaha

Para fuqaha, yang telah disepakati oleh umat tentang pendapat-
pendapat mereka sangat mengambil berat terhadap dua syarat yang
telah disebutkan sebelum ini. Perbezaan pendapat pada bahagian
fiqh sangat banyak dibicarakan, namun dapat disimpulkan kepada
perkara-perkara berikut:

a. Sebab-Sebab Yang berpUnca darIpada
bahaSa (lUghah)

Hal ini disebabkan pada perkataan al-Shāri‘ ada lafaz mushtarak, iaitu
lafaz yang mengandungi banyak erti dan beragam. Contohnya, lafaz
( خ -boleh digunakan untuk erti mata, anak dara, emas murni, mata (ع�ي
mata, dan pelbagai makna yang lain.

Apabila lafaz itu bebas daripada qarīnah (tidak ada indikasi
bagi makna yang dimaksudkan), maka kemungkinan makna
yang dimaksudkan adalah sama di antara semua makna yang
berkongsi daripada lafaz mushtarak itu. Di sinilah terjadinya
perbezaan pendapat dalam kalangan para mujtahid, sama ada yang
dimaksudkan dengannya adalah salah satu daripada makna itu, atau
keseluruhannya.

Sesungguhnya, telah terjadi perbezaan pendapat dalam kalangan
fuqaha tentang apa yang dimaksudkan oleh al-Shāri‘ dengan lafaz القرء
dalam firman Allāh subḥānahu wa ta‘ālā:

100

ADAB PERBEZAAN PENDAPAT DALAM ISLAM

“Dan isteri-isteri yang diceraikan itu hendaklah
menunggu dengan menahan diri mereka (dari
berkahwin) selama tiga kali suci (dari haid)...”
(Al-Baqarah, 228)

Lafaz القرء berkongsi erti antara suci dan haid. Kerana itu para
fuqaha berbeza pendapat mengenai ‘iddah wanita yang ditalak sama
ada diukur dengan masa haid atau masa suci? Para ulama Ḥijāz
berpendapat bahawa ‘iddah wanita yang ditalak itu tiga kali suci,
manakala ulama Iraq berpendapat bahawa ‘iddahnya tiga kali haid.2

Kadang-kadang lafaz itu mempunyai dua penggunaan iaitu lafaz
ḥaqīqī dan majāzī. Di sini pun terjadi perbezaan pendapat, iaitu
untuk yang mana satukah penggunaan lafaz daripada nas-nas syarak
itu?

Dari awal lagi para ulama telah berbeza pendapat tentang harusnya
berlaku majāz pada lafaz syarak. Kebanyakan mengakuinya, namun
sebahagian lagi menafikannya, seperti Ustādh Abū Isḥāq al-Isfirāyīnī
dan Shaykh al-Islām Ibn Taymiyyah.

Golongan yang menafikan penggunaan majāz adalah kerana
lafaz tersebut bukan makna yang asal, seperti penggunaan lafaz
سد)

أ
-dengan makna singa atau seorang yang berani. Padahal nas (اال

nas al-Shāri‘ datang untuk menerangkan hukum-hukum syarak,
sedangkan penggunaan lafaz majāz itu memberi maksud yang lain
daripada makna yang asal. Sebenarnya persoalan ini bukanlah topik
perbincangan utama. Kebanyakan ulama berpendapat, berlakunya
majāz dalam lafaz al-Shāri' adalah terlalu berlebih-lebihan dalam
penafsiran ayat.3

Berdasarkan ini para ulama telah berpendapat dalam
memahamkan apa yang dimaksudkan dengan perkataan al-Shāri',
apabila ia terbit dalam susunan yang dapat diandaikan antara
ḥaqīqat dan majāz, atau lafaz mufrad yang dapat diandaikan kepada
dua perkara itu, sesetengah ulama mengandaikannya kepada makna

2 Pada Tafsīr al-Qurṭubī (3/113) dan Tafsīr al-Mughnī Ibn Qudāmah (9/77).
3 Lihat Rawḍah al-Nāẓir (35) cetakan al-Salafiyyah.

101

BAB keempAt

ḥaqīqī, manakala yang lain mengandaikannya kepada makna
majāzī. Contohnya, lafaz ان خ  mengikut hakikatnya ialah alat ,امل�ي
yang digunakan untuk menimbang sesuatu, dan digunakan dengan
makna ‘adil’ secara majāz. Firman Allāh subḥānahu wa ta‘ālā:

“Dan langit dijadikannya (bumbung) tinggi, serta Ia
mengadakan undang-undang dan peraturan neraca
keadilan, Supaya kamu tidak melampaui batas
dalam menjalankan keadilan; Dan betulkanlah cara
menimbang itu dengan adil, serta janganlah kamu
mengurangi barang yang ditimbang.” (al-Raḥman, 7-9)

Lafaz ان خ  pada yang pertama dan kedua digunakan dengan امل�ي
makna ‘adil’, sebagaimana firman Allāh subḥānahu wa ta‘ālā:

“Demi sesungguhnya! Kami telah mengutus
Rasul-rasul Kami dengan membawa bukti-bukti
dan mukjizat yang jelas nyata, dan Kami telah
menurunkan bersama-sama mereka Kitab Suci
dan keterangan yang menjadi neraca keadilan...”
(al-Ḥadīd, 25)

Dan pada yang ketiga dikehendaki dengan lafaz ان خ  itu makna م�ي
yang nyata, iaitu alat yang digunakan untuk menimbang sesuatu.4

Sebagaimana untuk ilmu ‘Arūḍ dikatakan ‘timbangan syair’ dan
untuk ilmu Naḥū dikatakan ‘timbangan al-kalam’. Demikian juga
halnya dengan lafaz السلسلة dan sebagainya.

Kadangkala majāz itu berlaku dalam susunan ayat, sebagaimana
firman Allāh subḥānahu wa ta‘ālā:

4 Tafsīr Ibn Kathīr (4/270)

TIDAK BOLEH DIJUAL102

ADAB PERBEZAAN PENDAPAT DALAM ISLAM

“Wahai anak-anak Adam! Sesungguhnya Kami telah
menurunkan kepada kamu (bahan-bahan untuk) pakaian
menutup aurat kamu, dan pakaian perhiasan…”
(al-A‘rāf, 26)

Seperti dimaklumi bahawa pakaian tidak turun dari langit, tetapi
Allāh subḥānahu wa ta‘ālā menurunkan hujan, lalu menumbuhkan
tumbuh-tumbuhan dan menjadikan haiwan dengan bermacam-
macam bulunya, menumbuhkan kapas untuk dijadikan pakaian.
Lantas dalam ayat itu disebut musabbab iaitu pakaian berbanding
menyebut sebab iaitu air yang Allāh subḥānahu wa ta‘ālā
menjadikan daripadanya segala sesuatu yang hidup.

Telah dimaklumi bahawa perkataan افعل adalah perintah, manakala
perkataan تفعل  adalah untuk melarang. Semata-mata perintah ال
menunjukkan wajib, dan semata-mata larangan menunjukkan haram.
Begitulah penggunaan yang hakiki bagi dua perkataan itu, namun
kadang-kadang digunakan bagi makna yang bukan diletakkan
baginya. Kadang-kadang perintah (مر

أ
 ,digunakan untuk sunat (اال

seperti firman Allāh subḥānahu wa ta‘ālā:

“…Hendaklah kamu melaksanakan perjanjian itu
dengan mereka jika kamu mengetahui ada sifat-sifat
yang baik pada diri mereka (yang melayakkannya
berbuat demikian)...”  (al-Nūr, 33)

Kadang-kadang digunakan untuk bimbingan, seperti firman
Allāh subḥānahu wa ta‘ālā:

“…Dan hendaklah kamu mengadakan dua orang saksi
lelaki dari kalangan kamu...” (al-Baqarah, 282)

Atau firman-Nya subḥānahu wa ta‘ālā:

103

BAB keempAt

“…Apabila kamu menjalankan sesuatu urusan
dengan hutang piutang yang diberi tempoh hingga
ke suatu masa yang tertentu maka hendaklah kamu
menulis (hutang dan masa bayarannya) itu…”
(al-Baqarah, 282)

Kadang-kadang digunakan untuk mengancam, seperti firman
Allāh subḥānahu wa ta‘ālā:

“…Buatlah apa yang kamu suka...”  (Fuṣṣilat, 40)

dan sebagainya.5

Demikian pula larangan ( ي
 kadang-kadang digunakan untuk ,(ال�خ

menunjukkan perkara selain daripada pengharaman seperti makruh
atau menunjukkan penghinaan misalnya dalam firman Allāh
subḥānahu wa ta‘ālā:

“Janganlah kamu sekali-kali menunjukkan
pandanganmu kepada kenikmatan hidup yang
telah Kami berikan kepada beberapa golongan
di antara mereka (orang-orang kafir itu)...”
(al-Ḥijr, 88)

Kadang-kadang digunakan untuk bimbingan seperti dalam
firman Allāh subḥānahu wa ta‘ālā:

“…Janganlah kamu menanyakan (kepada Nabimu)
hal-hal yang jika diterangkan kepadamu nescaya
menyusahkan kamu...” (al-Mā’idah, 101)

dan sebagainya.6

5 Rujuk al-Maḥṣūl dengan komentar kami (1/Q2/75 dan hlm. selepasnya).
Terdapat 15 makna yang ditunjukkan daripada sighah (افعل)
6 Ibid (469) dan al-Iḥkām oleh Amidī (2/187) cetakan Riyad.

104

ADAB PERBEZAAN PENDAPAT DALAM ISLAM

Sepertimana lafaz perintah, kadang-kadang ia digunakan
dalam bentuk berita, begitulah juga larangan digunakan dalam
bentuk berita dan penafian. Semuanya itu membawa kesan kepada
perbezaan pendapat, pada metode dan cara mengisbatkan hukum
syarak daripada nas. Kadang-kadang pendapat ulama berbeza
dalam memahamkan nas, kerana perbezaan keadaan kalimat yang
ada padanya, walaupun tidak berbeza maknanya, seperti perbezaan
mereka dalam firman Allāh subḥānahu wa ta‘ālā:

“…Dan janganlah penulis dan saksi menyulitkan dan
dipersulit...” (al-Baqarah, 282)

Sesetengah mereka berpendapat bahawa yang dimaksudkan
dengannya ialah terbitnya mudarat (kesulitan) daripada penulis dan
saksi, iaitu penulis menulis apa yang tidak dinyatakan kepadanya,
dan saksi menyaksikan apa yang berlainan dengan kenyataan. Dalil
mereka ialah qirā’at Ibn ‘Abbās raḍiyAllāhu ‘anhu:

“…Dan janganlah penulis dan saksi menyulitkan dan
dipersulit...” (al-Baqarah, 282)

Pihak lain berpendapat bahawa yang dimaksudkan dengannya
ialah berlakunya mudarat (kesulitan) itu ke atas keduanya (penulis
dan saksi) seperti dihalang keduanya menjalankan tugas, atau
dibebankan tulisan atau kesaksian yang tidak sesuai waktunya. Dalil
mereka ialah qirā’at Ibn Mas‘ūd raḍiyAllāhu ‘anhu:

“…Dan janganlah penulis dan saksi menyulitkan dan
dipersulit...” (al-Baqarah, 282)

Mengikut loghat Tamīm, lafaz yaḍarru adalah idgham, di mana
berkemungkinan kata kerja yang berkenaan berubah daripada aktif
kepada pasif, maka terjadilah perbezaan pendapat, sekalipun loghat
ahli Ḥijāz idghamnya itu terbuka.7

7 Rujuk al-Tanbīh ‘alā-Asbāb al-Ikhtilāf (32-33)

105

BAB keempAt

Orang yang meneliti sebab-sebab perbezaan pendapat ini
mendapati banyak contoh berlaku pada kalimat mufrad, pada susunan
kalimat yang pelbagai rupa dan jenis daripada bentuk-bentuk umum,
khusus, iṭlāq, taqyīd, ijmāl, bayān dan sebagainya. Barangkali
apa yang telah kita sebutkan, memperingatkan kita terhadap apa
yang tidak menjadi perhatian kita untuk mendapat penelitian
sewajarnya.8

b.  Sebab-Sebab Yang berpUnca darIpada
rIwaYat SUnnah

Sebab-sebab ini mempunyai banyak persoalan dan pelbagai kesan,
yang mana kebanyakan perbezaan pendapat fiqh yang terjadi dalam
kalangan ulama Salaf adalah berpunca daripadanya.

Kadangkala hadis tidak sampai kepada seorang mujtahid, lalu
ia berfatwa mengikut kehendak zahir ayat, atau hadis yang lain,
atau menggunakan qiyās kepada persoalan yang telah ada ketetapan
Rasūlullāh ṣallAllāhu ‘alayhi wa sallam padanya atau mengikut
kehendak istiṣḥāb bagi hal yang terdahulu,9 atau mengikut kehendak
bahawa pada asalnya bebas dan tidak ada apa-apa bebanan,10 atau
mengikut kehendak mana-mana cara yang telah diperakui daripada
cara-cara ijtihad.

Dalam pada itu, ada kemungkinan bahawa hadis telah sampai
kepada mujtahid yang lain dalam kes yang menjadi tajuk perbincangan,
lantas dia berfatwa mengikut kehendak hadis itu, maka terjadilah
perbezaan pendapat dalam fatwanya itu.

Kadangkala sampai hadis kepada seorang mujtahid, namun
dia berpendapat ada sebab yang menghalangnya untuk beramal
dengan kehendak hadis itu. Seperti dia mempercayai tidak sahih
isnādnya sampai kepada Rasūlullāh ṣallAllāhu ‘alayhi wa sallam
disebabkan ada perawi yang tidak diketahui keadaannya, atau masih

8 Rujuk kitab Ibn al-Sayyid al-Batlyūsī, al-Tanbīh ‘alā al-Asbāb Allatī
Awjabat al-Ikhtilāf Bayn al-Muslimīn.
9 Istiṣḥāb al-Ḥāl ialah menjadikan hukum yang telah thabit masa yang lalu
berkekalan hingga masa kini kerana tidak yakin ada yang mengubahnya, atau
mengekalkan apa yang ada atas apa yang telah ada.
10 Mengikut asal, tiada bebanan dan terlepas tangunggan seseorang dari
bebanan. Oleh itu tidak ada bebanan melainkan  dengan ada dalilnya.

106

ADAB PERBEZAAN PENDAPAT DALAM ISLAM

dipersoalkan, atau lemah hafalannya dalam rangkaian isnād hadis
itu, atau terputus sanadnya, atau Ḥadīth Mursal, ataupun kerana
dia mensyaratkan pada hadis riwayat perseorangan (khabar wāḥid)
mesti adil dan ḥāfiẓ syarat-syarat yang tidak disyaratkan oleh orang
yang lain. Kemudian, salah seorang beramal dengan hadis itu, kerana
dia berpendapat bahawa hadis itu mempunyai jalan yang sahih dan
bersambung sanadnya, manakala yang lain tidak beramal dengan
kehendak hadis itu, kerana mengandungi ‘illah daripada ‘illah-‘illah
yang disebutkan, maka terjadilah perbezaan pendapat.

Kadangkala terjadi perbezaan pendapat ulama disebabkan
perbezaan pendapat mereka mengenai makna-makna hadis dan
dilālahnya. Misalnya, perbezaan pendapat mereka tentang masalah-
masalah “al-muzābanah,”11 “al-mukhābarah,”12 “al-muḥāqalah,”13
“al-mulāmasah,”14 “al-munābadhah”15 dan “al-gharar”16 kerana
perbezaan pendapat mereka dalam menafsirkannya.

Kadangkala sampai hadis kepada sesetengah mereka daripada
satu susunan kata-kata, tetapi sampai pula kepada mujtahid lain
dengan susunan kata-kata yang berbeza, seperti menggugurkan salah
seorang daripada hadis itu kata-kata yang menyebabkan maknanya
tidak sempurna, atau berubah maknanya dengan sebab pengguguran
itu.

11 Al-muzābanah mengikut bahasa al-mudāfa‘ah. Manakala, mengikut
istilah ahli ilmu ialah menjual ruṭab (tamar tangkai) yang masih ada di
pokoknya dengan tamar, menjual anggur dengan zabīb, menjual biji-bijian
dengan gandum cara sukatan. Sesetengah ulama berpendapat bahawa al-
muzābanah adalah al-muzāra‘ah. Lihat Qāmūs al-Fiqhī (158).
12 Al-mukhābarah ialah tuan tanah memberi kepada petani sebidang tanah
untuk ditanami dengan mendapat separuh daripadanya hasilnya, atau bekerja
di atas sebidang tanah dengan separuh daripada hasilnya.
13 Al-muḥāqalah ialah menjual biji-bijian sebelum nyata matangnya.
14 Al-mulāmasah ialah jual beli pada zaman Jahiliyyah, bentuknya ialah
seseorang menyentuh barang yang berkenaan, maka dengan semata-mata
menyentuhnya dianggap perjanjian jual beli tanpa memeriksa barang itu.
Kebiasaannya barang pakaian.
15 Al-munābadhah ialah bahawa seseorang menjual kainnya dengan kain
orang lain atau dengan harganya dan dengan semata-mata melemparkan kain
itu sudah dianggap berlaku jual beli.
16 Al-gharar ialah menjual sesuatu yang tidak diketahui adanya atau
tiadanya, atau tidak diketahui sedikit atau banyaknya, atau tidak sanggup
menyerahkannya.

107

BAB keempAt

Kadangkala sampai hadis kepada salah seorang mujtahid lengkap
bersama-sama dengan sebab-sebab timbulnya hadis itu sehingga
sempurna fahamannya terhadap hadis itu, tetapi sampainya kepada
mujtahid lain tanpa disertai oleh sebab-sebab timbulnya hadis itu,
maka berbezalah pemahamannya.

Kadangkala perawi mendengar sebahagian hadis, manakala yang
lainnya mendengarnya secara lengkap, dan kadangkala dipindahkan
hadis daripada tulisan dengan lafaz yang ada kesilapan pada titik-
titik huruf atau perubahan, manakala yang lainnya memindahkan
dengan lafaz yang sejahtera, maka berlakulah perbezaan pendapat
berdasarkan yang demikian. Kadangkala hadis telah sahih di sisi
seorang mujtahid, namun dia percaya bahawa hadis itu berlawanan
dengan hadis yang lebih sahih atau lebih kuat daripadanya, lalu dia
utamakan yang lebih kuat atau tidak jelas baginya dalil yang lebih
kuat, lalu dia tawaquf (tidak bertindak) untuk mengambil masing-
masing daripadanya sehingga nyata baginya dalil yang menguatkan.

Kadangkala seorang mujtahid menemui sesuatu yang
menāsakhkan hadis, atau yang mentakhṣiṣkan ‘āmnya, atau
mengqayyadkan muṭlaqnya, manakala mujtahid yang lain tidak
berhasil menemui perkara-perkara itu semuanya, lalu berbezalah
kedua-dua mazhabnya.17

c.  Sebab-Sebab Yang berpUnca darIpada
Kaedah Uṣūl dan pandUan istinbĀṭ

Ilmu 'uṣūl al-fiqh ialah mengetahui dalil-dalil fiqh secara menyeluruh,
dan cara-cara mempergunakannya serta mengetahui keadaan
mujtahid.

Ilmu ini adalah merupakan sejumlah kaedah dan panduan
yang dicipta oleh mujtahid sebagai panduan cara kerja ijtihad dan
istinbāṭ hukum-hukum syarak yang bersifat furu‘ daripada dalil-
dalil yang terperinci. Para mujtahid menetapkan dalam manhaj
'uṣūl yang mereka menggunakan dalil-dalil yang menjadi sumber
hukum itu, yang mereka jadikan hujah, dan mereka menerangkan
semua perkara yang menjadi cabaran kepada dalil-dalil itu supaya
nyata cara-cara menghasilkan hukum syarak daripada setiap dalil

17 Lihat Raf‘ al-Malām (7) al-Maktab al-Islāmī.

108

ADAB PERBEZAAN PENDAPAT DALAM ISLAM

dan langkah-langkah yang mereka tempuh semenjak permulaan
hingga sampai kepada hukum syarak itu.

Berhubung dengan kaedah-kaedah dan garis panduan ini,
maka berbezalah pandangan para mujtahid. Perbezaan itu
disebabkan oleh perbezaan mazhab yang mereka ikuti. Sebahagian
imam berpendapat bahawa fatwa sahabat adalah menjadi hujah,
sekiranya ia masyhur dan tidak ada daripada kalangan sahabat
yang menentangnya, berdasarkan kepercayaan dengan keadilan
sahabat, dengan kesedaran bahawa sahabat tidak menfatwakan
sesuatu melainkan didasarkan kepada dalil, atau dia faham tentang
dalil, atau dia mendengar daripada Rasūlullāh ṣallAllāhu ‘alayhi
wa sallam yang tidak masyhur dan belum sampai kepada kita.

Sesetengah mereka mempunyai pendapat yang berbeza mengenai
mazhab sahabat ini, di mana mereka berpendapat bahawa yang
menjadi hujah ialah apa yang diriwayatkan oleh sahabat daripada
Rasūlullāh ṣallAllāhu ‘alayhi wa sallam bukan pendapat sahabat.
Dengan ini berbezalah mazhab fuqaha.

Sesetengah para mujtahid mengambil al-Maṣāliḥ al-Mursalah
iaitu perkara-perkara yang tidak dijumpai dalam syarak dalil-dalil
yang memperakuinya, sebagaimana tidak pula dijumpai dalil-
dalil yang tidak memperakuinya, dia bebas daripada pembatalan
dan pertimbangan (wahyu). Apabila seorang mujtahid mendapati
dalam perkara-perkara itu keadaan yang membuktikan adanya
maṣlaḥah, maka dia berpendapat mengikut kehendak maṣlaḥah itu
dengan kepercayaan bahawa al-Shāri‘ tidak mensyariatkan hukum
melainkan untuk mewujudkan maṣlaḥah kepada hamba-Nya.

Namun, pihak lain tidak mengambilnya dan tidak menganggapnya
satu perkara yang dapat menghasilkan hukum. Maka, berdasarkan
yang demikian berbezalah pendapat mereka dalam suatu persoalan
itu.

Ada lagi perkara-perkara lain daripada jenis ini yang
menyebabkan para mujtahid berbeza pendapat, yang dikenal
dalam kitab-kitab 'uṣūl al-fiqh dengan istilah-istilah: al-adillah al-
mukhtalif fīhā, sadd al-dharā’i‘, al-istiḥsān, al-istiṣḥāb, al-akhdhu
bi al-aḥwaṭ, al-akhdhu bi al-akhaf, al-akhdu bi al-athqal, al-‘urf,
al-‘ādah, dan sebagainya.

109

BAB keempAt

Demikian juga, berlaku perbezaan pendapat pada perkara yang
berkaitan dengan dilālah nas dan cara-cara dilālah itu serta apa-apa
yang dapat dijadikan hujah daripada dilālah itu. Daripada semua itu
terbitlah perbezaan pendapat fiqh dalam banyak perkara mengenai
furu‘.

Demikianlah sebab-sebab yang paling penting dan utama yang
menjadi punca perbezaan pendapat dalam lapangan fiqh yang
dapat kami utarakan secara ringkas. Sesiapa yang ingin mendalami
pengetahuan mengenai sebab-sebab itu secara lebih luas dengan
contoh-contohnya, silalah rujuk kitab-kitab yang ditulis untuk
menghurai dan menyelesaikan masalah ini pada masa dahulu dan
sekarang.18

18 Lihat Nuzḥat al-Awliyā’ (392) dan Dā’irah al-Ma‘ārif al-Qarn al-‘Ishrīn
(4/141).

 PANDUAN DAN ADAB
 PERBEZAAN PENDAPAT

 DALAM KALANGAN
IMAM MAZHAB

Ba
B

ke
li

m
a

112

ADAB PERBEZAAN PENDAPAT DALAM ISLAM

Sesungguhnya, telah berlaku perbezaan pendapat dalam kalangan
imam mazhab melalui pelbagai persoalan ijtihādiyyah, sebagaimana
berlakunya perbezaan pendapat dalam kalangan sahabat dan tābi‘īn
sebelumnya. Mereka sentiasa berada dalam sinaran petunjuk Allāh
subḥānahu wa ta‘ālā selagi perbezaan pendapat itu tidak berpunca
daripada hawa nafsu, atau didorong oleh keinginan untuk bertengkar
atau berseteru. Seseorang imam telah memberikan segala daya
dan upaya yang termampu olehnya semata-mata untuk mencari
kebenaran dan keredhaan Allāh subḥānahu wa ta‘ālā.

Oleh yang demikian, para ahli ilmu pada setiap zaman
menerima fatwa para mufti dalam masalah-masalah ijtihādiyyah
selagi mereka mempunyai kelayakan. Mereka membenarkan
mufti yang tepat ijtihadnya dan memohon ampun bagi mufti yang
tersalah pendapatnya, dengan meletakkan prasangka baik terhadap
semuanya. Mereka menerima keputusan yang dibuat oleh para hakim
walau apa pun mazhabnya. Sebaliknya para hakim mengamalkan
mazhab yang berbeza daripada mazhab mereka ketika diperlukan,
tanpa perasaan fanatik atau memihak kepada sesuatu mazhab
yang tertentu. Semuanya mengambil daripada sumber yang sama,
walaupun berbeza dalilnya.

Ramai yang menyatakan ungkapan-ungkapan yang menunjukkan
sejauh mana mereka telah membuat usaha dan pilihan. Misalnya,
mereka menyebut, “Inilah pendapat yang lebih teliti dan hati-hati,”
atau “Inilah pendapat yang lebih baik,” atau “Pendapat ini tidak
sepatutnya demikian,” atau “Aku tidak menyukai pendapat ini,”
atau “Pendapat ini tidak menarik perhatianku,” dengan mengambil
sikap toleransi yang besar dan tidak menaruh prasangka buruk
terhadap seseorang, di samping mereka mengamalkan pendapat
yang mempunyai sandaran nas. Sikap keterbukaan ini dilakukan
demi membuka jalan serta menyenangkan manusia menghadapi dan
menyelesaikan masalah-masalahnya.

Sesungguhnya, dalam kalangan sahabat, tābi‘īn dan generasi
selepasnya ada berbagai-bagai pendapat. Ada yang membaca
bismillāh (ketika membaca surah al-Fātiḥah), ada pula yang
tidak membacanya. Ada yang menjaharkannya, ada pula yang

PANDUAN DAN ADAB
PERBEZAAN PENDAPAT DALAM

KALANGAN IMAM MAZHAB

113

BAB kelimA

memperlahankannya. Ada yang membaca qunut sewaktu solat
Subuh, ada pula yang tidak membaca qunut. Ada yang berpendapat
wajib berwuduk disebabkan darah yang keluar daripada hidung,
atau disebabkan muntah dan berbekam, tetapi ada pula yang
berpendapat tidak wajib berwuduk disebabkan perkara-perkara
sedemikian. Ada yang berpendapat batal wuduk disebabkan
menyentuh perempuan, tetapi ada pula yang berpendapat tidak
batal. Ada yang berpendapat wajib berwuduk kerana memakan
daging unta atau makanan yang dibakar secara langsung, tetapi ada
pula yang berpendapat sebaliknya.

Kesemua perkara ini tidak menghalang mereka mengikut
sesetengah yang lain untuk menjadi makmum di dalam solat,
sebagaimana Imām Abū Ḥanīfah dan sahabat-sahabatnya serta
Imām al-Shāfi‘ī dan para imam yang lainnya, menjadi makmum
solat kepada orang-orang yang bermazhab Mālikī yang berpendapat
bahawa tidak wajib membaca bismillāh (ketika membaca surah al-
Fātiḥah) sama ada perlahan atau jahar. Imām Abū Yūsuf menjadi
makmum kepada Khalifah Hārūn al-Rashīd yang baru saja berbekam,
walaupun Abū Yūsuf berpendapat bahawa berbekam membatalkan
wuduk, tetapi beliau tidak mengulangi solatnya.

Imām Aḥmad bin Ḥanbal raḥimahullāhu ta‘ālā berpendapat
wajib berwuduk apabila darah keluar daripada hidung, atau kerana
berbekam. Namun, ketika beliau ditanya, “Adakah boleh bersolat
di belakang imam sekiranya keluar darah daripada tubuhnya dan
dia tidak berwuduk?” Lantas beliau membalas, “Kenapa saya tidak
boleh bersolat dan menjadi makmum kepada Imām Mālik dan Sa‘īd
bin al-Musayyab?”1

Imām al-Shāfi‘ī raḥimahullāhu ta‘ālā pernah solat Subuh
berhampiran makam Imām Abū Ḥanīfah raḥimahullāhu ta‘ālā.
Beliau (Imām al-Shāfi‘ī) tidak membaca qunut, padahal beliau
berpendapat bahawa qunut itu hukumnya sunat mu’akkad. Oleh
itu, beliau ditanya mengapa beliau berbuat demikian. Lantas beliau
menjawab, “Adakah patut aku menyalahinya (yakni Imām Abū
Ḥanīfah) padahal aku berada di hadapannya? Beliau juga berkata,
“Barangkali kami telah cenderung kepada mazhab ahli Iraq.”2

1 Imām Mālik dan Ibn Musayyab berpendapat tidak wajib berwuduk
disebabkan keluar darah.
2 Ḥujjah al-Bālighah (335).

114

ADAB PERBEZAAN PENDAPAT DALAM ISLAM

Imām Mālik raḥimahullāhu ta‘ālā adalah antara para imam
yang paling teguh dan dipercayai dalam hal sanad hadis yang
diriwayatkan oleh penduduk Madinah, selain daripada yang paling
tahu tentang keputusan-keputusan yang dibuat oleh Sayyidinā
‘Umar dan pendapat-pendapat ‘Abdullāh bin ‘Umar, ‘Ā’ishah
dan tujuh tokoh fuqaha yang terkenal raḍiyAllāhu ‘anhum, yang
memegang panji-panji fatwa dan riwayat.

Imām Mālik raḥimahullāhu ta‘ālā telah mengajar dan
menyampaikan hadis serta berfatwa dan mengarang kitabnya al-
Muwaṭṭā’ yang menjadi tumpuan dan sumber yang terpenting
daripada hadis-hadis ahli Madinah, di samping pendapat-pendapat
sahabat dan fatwa tābi‘īn. Beliau menyusun dalam kitab itu mengikut
susunan bab-bab fiqh dengan cara yang paling rapi, sehinggakan
kitab al-Muwaṭṭā’ dianggap karya hasil kesungguhan Imām Mālik
raḥimahullāhu ta‘ālā selama 40 tahun. Kitab al-Muwaṭṭā’ adalah
kitab hadis dan fiqh yang julung-julung kali dalam sejarah Islam dan
hadis-hadis yang ada di dalamnya telah disepakati oleh 70 ulama
Ḥijāz yang sezaman dengannya.

Apabila Khalifah al-Manṣūr ingin menyalin beberapa naskhah
untuk dibahagi-bahagikan ke seluruh negeri dengan tujuan untuk
menyeragamkan pendapat-pendapat fiqh yang pelbagai dan
menyelesaikan perbezaan pendapat yang berlaku, Imām Mālik
adalah orang yang pertama menolaknya. Diriwayatkan bahawa
beliau berkata, “Yā Amīrul Mu’minīn, jangan lakukan ini kerana
orang ramai telah mempunyai pelbagai pendapat sebelum ini
dan mendengar hadis dan meriwayatkannya, di mana setiap
golongan telah mengambil apa yang lebih dahulu sampai kepada
mereka, sehingga dengan itu terjadi perbezaan pendapat. Oleh itu,
biarkanlah mereka sendiri memilih apa yang dianggap baik untuk
dirinya.” Lalu khalifah berkata, “Semoga Allāh memberi taufiq
kepadamu wahai Abū ‘Abdullāh.”3

Alangkah tingginya peribadi Imām Mālik yang menolak
permintaan Khalifah al-Manṣūr agar kitabnya dijadikan satu-satunya
rujukan bagi menyelaras semua pendapat yang berbagai-bagai,
walaupun dipersetujui oleh semua ulama Madinah yang sezaman
dengannya.

3 Ḥujjah al-Bālighah (307) dan al-Fikr al-Sāmī (1/336).

115

BAB kelimA

Surat LaYth bin Sa‘ad kepada imām māLik

Mungkin termasuk antara contoh adab perbezaan pendapat yang
paling baik ialah surat ilmiah yang paling menarik yang ditulis oleh
imam, ulama dan ahli fiqh Mesir, Layth bin Sa‘ad kepada imam
Mālik raḥimahullāhu ta‘ālā di mana beliau telah mengutarakan
pandangannya dengan adab yang paling tinggi mengenai banyak
perkara tentang pendapatnya yang berbeza daripada pendapat Imām
Mālik. Memandangkan surat ini amat panjang, kita hanya memetik
beberapa perkara yang berkenaan dengan adab yang mulia para
Salaf al-Ṣālihīn, apabila berlaku perbezaan pendapat dalam kalangan
mereka. Layth bin Sa‘ad berkata,

“…Salam bahagia diucapkan kepadamu. Aku bersyukur
kepada Allāh, tiada Tuhan melainkan Dia. Amma ba‘du, semoga
Allāh memberi kesejahteraan kepada kita semua dengan sebaik-
baik kesejahteraan di dunia dan akhirat. Sesungguhnya, aku telah
menerima suratmu yang menyatakan perihalmu yang sangat
menggembirakan kami, semoga Allāh mengekalkannya dan
menambah ‘ināyah-Nya kepadamu kerana mensyukuri nikmat-Nya
dan menambah iḥsān-Nya.”

Kemudian Layth bin Sa‘ad berkata,

“Sesungguhnya, telah sampai kepadamu bahawa aku telah
berfatwa berbagai-bagai perkara yang berbeza daripada pendapat
orang-orang yang ada di sini. Sebenarnya aku sangat takut
mengenainya, mengingat pegangan orang-orang yang sebelum aku,
di mana mereka sentiasa mengikut pendapat orang-orang Madinah,
tempat hijrah dan turunnya al-Qur’ān. Sesungguhnya, apa yang
engkau tulis mengenainya benar, inshā’Allāh, namun aku percaya
orang yang penuh ilmu seperti engkau tidak membenci fatwa yang
berbeza. Sebenarnya, tidak ada orang yang lebih mengutamakan
ulama-ulama Madinah selain daripada aku, yang sentiasa mengambil
fatwa-fatwa yang mereka sepakati, dan untuk ini aku memuji Allāh,
Tuhan alam semesta, tiada sekutu bagi-Nya.”

Kemudian Imām Layth bin Sa‘ad menerangkan lebih
lanjut punca-punca perbezaan pendapat antara beliau dengan
Imām Mālik, iaitu mengenai perbahasan amal orang-
orang Madinah, dengan menerangkan bahawa kebanyakan

116

ADAB PERBEZAAN PENDAPAT DALAM ISLAM

generasi awal yang keluar dari madrasah nubuwwah telah
membawa dan menyebarkan ilmu ke timur dan barat.
Mereka memperjuangkan apa yang mereka pelajari daripada Kitab
Allāh subḥānahu wa ta‘ālā dan sunnah Rasūlullāh ṣallAllāhu ‘alayhi
wa sallam. Beliau menjelaskan bahawa para tābi‘īn telah berbeza
pendapat dalam beberapa perkara. Begitu pula orang-orang yang
selepas tābi‘īn seperti Rabī‘ah bin ‘Abd al-Raḥman, lalu menyebut
beberapa pendiriannya, kemudian berkata:

“Walau bagaimanapun, Rabī‘ah mempunyai banyak keutamaan,
akal yang bijak, petah bercakap, banyak kelebihan, sistem yang baik,
persaudaraan yang jujur, baik kepada teman-temannya mahupun
kepada kita. Semoga Allāh memberi rahmat kepadanya dengan
mengampuni dosa-dosanya dan memberi pembalasan sebaik-
baiknya terhadap segala amalannya.”

Kemudian beliau menyebut beberapa contoh perbezaan pendapat
antara beliau dengan Imām Mālik dalam beberapa persoalan, seperti
menjamak solat pada malam hari hujan, memutuskan hukum
berdasarkan seorang saksi dan sumpah, orang yang melewatkan
pemberian mahar dan tidak menerimanya melainkan waktu bercerai,
mendahulukan solat daripada khutbah pada solat meminta hujan dan
beberapa persoalan lain. Lalu beliau berkata pada akhir suratnya,

“…Sesungguhnya, aku telah meninggalkan banyak perkara
yang serupa dengan ini kerana aku mengharapkan ada manfaatnya
kepada manusia. Aku mengharapkan Allāh memberi taufiq kepadamu
dan melanjutkan usiamu, dan tidak ada yang aku takuti melainkan
hilangnya orang yang sepertimu. Aku merasa sentiasa bersama-
sama denganmu walaupun tempatku berada jauh. Demikianlah
kedudukanmu dalam pandanganku dan pendapatku mengenaimu,
yakinlah!

Janganlah engkau bosan menulis surat kepadaku memberitahu
akan halmu dan anak-anak serta keluargamu, demikian juga
sekiranya ada hajat daripadamu, atau hajat seseorang lain
disampaikan kepadamu, sesungguhnya aku sangat bergembira
menerimanya. Aku tulis surat ini kepadamu, kami berada dalam
sihat wal‘āfiat, Alḥamdulillāh. Kami mohon kepada Allāh supaya
sentiasa memberi kita semua taufiq untuk mensyukuri nikmat-Nya

117

BAB kelimA

seraya menyempurnakan lagi nikmat itu kepada kita, wassalāmu
‘alaykum waraḥmatullāh.”4

Sebenarnya, banyak sekali perbincangan ilmiah yang mendalam
penuh dengan adab perbezaan pendapat, sebagaimana dapat kita temui
pada buku-buku riwayat hidup, buku-buku sejarah dan buku-buku
yang membicarakan pertukaran pendapat dan yang seumpamanya.
Namun, ketandusan adab perbezaan pendapat dalam kalangan ahli
ilmu ini berlaku semenjak bermaharajalelanya sikap taklid, fanatik
dan merosotnya akhlak ahli ilmu dan pandangan mereka terhadap
ilmu itu sendiri, sementelah ketandusan tokoh-tokoh ulama seperti
yang digambarkan oleh Imām al-Ghazālī raḍiyAllāhu ‘anhu:

“Kiranya masih ada ulama-ulama seperti ulama-ulama tābi‘īn
generasi yang pertama, yang sentiasa memelihara kesucian agama
dan komited dengan ciri-ciri ulama Salaf, iaitu apabila mereka
diminta supaya memegang jawatan dalam pemerintahan, mereka
berusaha mengelakkan diri.”

Sehinggakan para khalifah berusaha keras meminta mereka
supaya memangku jabatan kehakiman dan pemerintahan. Malangnya
di tempat mereka itu duduklah ulama pencari dunia dengan agama,
iaitu orang-orang yang hina di tempat orang-orang yang baik itu,
sepertimana yang digambarkan oleh Imām al-Ghazālī:

“Orang-orang pada masa itu melihat betapa tingginya
martabat ulama sehingga pemerintah yang datang kepada mereka.
Lalu mereka melihat bahawa ilmu adalah jalan untuk mencapai
kemuliaan di samping untuk mendapat pangkat di sisi pemerintah.
Maka mereka menumpukan perhatian untuk mempelajari ilmu-ilmu
yang berkenaan dengan fatwa, dan kemudiannya mereka datang
menawarkan diri kepada pemerintah menuntut jawatan dan pangkat.
Antaranya, ada yang berjaya. Bagi yang berjaya bukan saja dia hina
kerana meminta-minta, tetapi malangnya kedudukan fuqaha menjadi
hina disebabkan mereka menjadi pengemis (jawatan), padahal
dahulunya mereka mulia dan tinggi martabatnya kerana mereka
yang dicari oleh pemerintah dan sikap mereka yang mengelakkan
diri daripada jawatan pemberian pemerintah, kecualilah orang-orang

4 Lihat selengkapnya surat ini dalam I‘lām al-Muwaqqi‘īn (3/83-88) dan al-
Fikr al-Sāmī (1/370-376).

118

ADAB PERBEZAAN PENDAPAT DALAM ISLAM

yang mendapat taufiq daripada Allāh dalam kalangan ulama pada
setiap masa.”5

Imām al-Ghazālī menggambarkan apa yang telah terjadi
kepada ulama setelah mereka menjadikan dunia sebagai matlamat
dan menjadikan agama sebagai alat untuk mencapai maksud di
sisi penguasa, dan keinginan itulah yang menjadi pendorong bagi
banyak pihak untuk berlagak sebagai ulama dengan berkedok ilmu
pengetahuan.

Sesungguhnya, Imām Mālik pernah berkata:

“Tidak boleh diambil ilmu daripada empat golongan, tetapi
boleh diambil ilmu daripada golongan selainnya. Tidak boleh
diambil ilmu daripada orang dungu, dan tidak boleh diambil ilmu
daripada hamba hawa nafsu yang menyeru orang kepada bid‘ah dan
tidak boleh diambil ilmu daripada pembohong yang suka berbohong
dengan manusia walaupun ia tidak mendustakan hadis Rasūlullāh
ṣallAllāhu ‘alayhi wa sallam, dan tidak boleh diambil ilmu daripada
seseorang yang mempunyai keutamaan, kebaikan dan ibadat, tetapi
ia tidak tahu untuk apa ia menerima dan menyampaikan hadis.”6

Imām Mālik juga berkata:

“Sesungguhnya, ilmu ini adalah agama. Oleh itu, perhatikanlah
daripada mana kamu mengambil agama kamu itu. Sesungguhnya,
aku telah berjumpa dengan 70 orang di antara tiang-tiang masjid
Rasūlullāh ini yang berkata, ‘Telah bersabda Rasūlullāh ṣallAllāhu
‘alayhi wa sallam.", tetapi tidak seorang pun antara mereka yang aku
ambil hadisnya. Andainya ada antara mereka yang boleh dipercayai
memelihara Baitulmal, nescaya bolehlah dipercayai, tetapi mereka
tidak layak untuk ini. Kemudian datang Ibn Shihāb, lalu kami
berebut-rebut mengambil ilmu daripadanya.”7

Sekiranya para ulama memiliki ciri-ciri peribadi yang mulia itu
nescaya tidak berlaku banyak perbezaan pendapat dalam kalangan
mereka. Kalaupun berlaku, hanya untuk mencari kebenaran

5 Iḥyā’ ‘Ulūm al-Dīn (1/41) dan halaman berikutnya bab 4 tentang sebab-
sebab orang beralih kepada ilmu khilaf.
6 Al-Intiqā’ (16).
7 Al-Intiqā’ (16).

119

BAB kelimA

dan mereka tidak membuka jalan bagi hawa nafsu memainkan
peranannya.

Semoga kita dapat mengikuti adab yang ditempuh oleh para
ulama kita yang mulia, di mana kita jadikan mereka teladan yang
sebaik-baiknya dengan mencontohi sifat-sifat mereka yang mulia itu.
Sekarang kita kemukakan contoh-contoh adab perbezaan pendapat
antara pemuka-pemuka Imām Salaf al-Ṣālihīn raḍiyAllāhu ‘anhum.

abū Ḥanīfah dan māLik

Ketika mengutarakan pendapat-pendapat para imam mazhab, kita
telah mengetahui perbezaan yang besar antara mazhab Imām Abū
Ḥanīfah dengan Imām Mālik raḥimahumāllāhu ta‘ālā dan perbezaan
asas-asas yang dianut oleh kedua-duanya dalam hal mengenai
mazhabnya, di samping perbezaan usia, serta tidak menghalang
mereka untuk menghormati antara satu sama lain dengan adab yang
tinggi, walaupun kedua-duanya berbeza aliran dalam fiqh.

Qāḍī ‘Iyāḍ meriwayatkan dalam kitab al-Madārik katanya,
Layth bin Sa‘ad berkata, aku bertemu dengan Mālik di Madinah, lalu
aku berkata, “Aku lihat engkau menyapu peluh di keningmu.” Imām
Mālik menjawab, “Aku berpeluh kerana Abū Ḥanīfah, sesungguhnya
dia adalah seorang yang faqīh, wahai orang Mesir.” Layth berkata,
“Kemudian aku menemui Abū Ḥanīfah, dan aku berkata kepadanya:
Sungguh baik ucapan orang ini terhadapmu (dengan menyebut
ucapan Imām Mālik).” Lantas Abū Ḥanīfah berkata, “Tidak pernah
aku melihat orang yang lebih cepat daripadanya memberi jawapan
yang benar dan kritikan yang tepat.”8

muḤammad bin aL-ḤaSan dan māLik

Muḥammad bin al-Ḥasan dianggap sahabat Abū Ḥanīfah yang paling
utama, kerana dialah yang menyusun dan membukukan mazhab
Imām Abū Ḥanīfah. Kemudian dia pergi menemui Imām Mālik dan
belajar dengannya selama tiga tahun termasuklah kitab al-Muwaṭṭā’.

8 Al-Intiqā’ (16).

120

ADAB PERBEZAAN PENDAPAT DALAM ISLAM

Pada suatu hari, Imām Muḥammad bin al-Ḥasan berbincang
dengan Imām al-Shāfi‘ī. Maka Muḥammad berkata, “Sahabat
kami (maksudnya Abū Ḥanīfah) lebih alim daripada sahabat kamu
(maksudnya Mālik), kerana sahabat kami tidak mahu diam sedangkan
sahabat kamu tidak mahu bercakap, seolah-olah ia memberitahu
Imām al-Shāfi‘ī hal yang demikian.” Lalu Imām al-Shāfi‘ī berkata,
“Aku mengajak engkau bersumpah dengan Allāh, siapakah yang
lebih alim mengenai sunnah Rasūlullāh ṣallAllāhu ‘alayhi wa sallam,
Mālik atau Abū Ḥanīfah?” Muḥammad berkata, “Mālik, tetapi
sahabat kami lebih pandai menguasai ilmu qiyās.” Shāfi‘ī berkata,
“Memang, tetapi Mālik lebih alim tentang Kitab Allāh berbanding
Abū Ḥanīfah. Dan sesiapa yang lebih alim tentang Kitab Allāh dan
Sunnah Rasul-Nya adalah lebih diutamakan pembicaraanya.” Lalu
diamlah Imām Muḥammad bin al-Ḥasan.”9

aL-Shāfi‘ī dan muḤammad bin aL-ḤaSan

Imām al-Shāfi‘ī berkata, “Pada suatu hari, aku berbincang dengan
Muḥammad bin al-Ḥasan, di mana antara kami telah berlaku
perbincangan dan perbezaan pendapat, sehingga aku lihat peluh
memancar di tengkuknya dan terputus butang bajunya.”10

Lalu Muḥammad bin al-Ḥasan berkata, “Jika ada orang
yang menyalahi pendapat kami, maka orang yang paling teguh
pendapatnya dalam pandangan kami ialah al-Shāfi‘ī.” “Kenapa
begitu?” Jawabnya, “Kerana keterangannya dan keteguhannya
dalam bersoal jawab dan teliti.”11

Demikianlah sebahagian contoh adab perbezaan pendapat yang
ditunjukkan para ulama pada zaman dahulu, di mana kita mengambil
kesimpulan bahawa kesinambungan adab-adab yang baik sentiasa
berterusan pada kurun yang baik itu, iaitu para ulama yang datang
kemudian sentiasa mengikut perilaku ulama Salaf, kerana semuanya
mengambil daripada Adab al-Nubuwwah.

9 Al-Intiqā’ (16).
10 Ibid.
11 Ibid, (38).

121

BAB kelimA

Adab para Salaf al-Ṣālihīn tidak terbatas dalam usaha menjauhkan
diri daripada memburukkan orang lain, bahkan adab yang hidup
berkembang dalam generasi para Salaf al-Ṣālihīn ialah kegigihan
mencari ilmu, tetapi menjauhkan diri daripada berbicara perkara-
perkara yang mereka tidak ada ilmu mengenainya dan sedapat
mungkin menghindarkan diri dari berfatwa kerana takut tersalah.

Pengarang kitab al-Qūt berkata dan diriwayatkan daripada ‘Abd
al-Raḥman bin Abī Laylā, katanya, “Aku telah menemui di masjid
ini (maksudnya masjid Rasūlullāh ṣallAllāhu ‘alayhi wa sallam) 120
orang sahabat Rasūlullāh ṣallAllāhu ‘alayhi wa sallam, tiada seorang
pun daripada mereka apabila ditanya mengenai hadis atau fatwa
melainkan dia mengharapkan saudaranya yang akan menjawabnya,”
dengan kata lain, “Ada suatu masalah dikemukakan kepada salah
seorang di antara mereka, lalu dia menolak kepada yang lain, dan
yang lain menolak pula kepada yang lainnya, sehingga kembali
kepada orang yang mula-mula bertanya.”12

Sesungguhnya, para ulama Salaf al-Ṣālihīn ini jauh daripada
perasaan kekurangan dan rendah diri, namun sangat berhati-hati
menghadapi sesuatu persoalan. Misalnya, seorang lelaki pernah
bertanya kepada Mālik bin Anas tentang suatu masalah, dengan
menyebut bahawa kaumnya telah mengutusnya untuk menanyakan
masalah itu setelah menempuh perjalanan enam bulan. Lalu Mālik
berkata, “Beritahulah kepada mereka yang mengutusmu bahawa
aku tidak mempunyai ilmu tentang masalah itu.” Lantas orang itu
berkata, “Kalau begitu siapa yang ada ilmu mengenainya?” Mālik
berkata, “Orang yang diberi ilmu oleh Allāh, sedangkan para
Malaikat pun berkata:

“...Kami tidak mempunyai pengetahuan selain dari apa
yang Engkau ajarkan kepada kami...” (al-Baqarah, 32)

Ada juga diriwayatkan daripada Imām Mālik bahawa beliau
pernah ditanya 48 masalah, maka dijawabnya pada 32 masalah
dengan jawapan, “Aku tidak tahu.”

12 Itḥāf al-Sādah al-Muttaqīn (1/279-280).

122

ADAB PERBEZAAN PENDAPAT DALAM ISLAM

Daripada Khālid bin Khidāsh, katanya: “Aku datang dari Iraq
menemui Imām Mālik dengan membawa 40 soalan, lalu aku bertanya
beliau mengenainya, maka tidak dijawabnya melainkan lima soalan
sahaja.”

Ibn ‘Ajlān berkata, “Apabila seorang alim tersalah dalam
masalah yang tidak diketahuinya, sesungguhnya binasalah ia.”

Mālik meriwayatkan bahawa, ‘Abdullāh bin Yazīd bin Hurmuz
berkata, “Seyogianya, bagi seorang alim mewariskan kepada orang
yang hadir majlisnya perkataan, "Aku tidak tahu" sehingga menjadi
dasar kepada mereka apabila ditanya seseorang tentang perkara
yang dia tidak tahu, maka hendaklah dia jawab, aku tidak tahu.”

Abū ‘Umar bin ‘Abd al-Barr (wafat tahun 463H) berkata, telah
sahih riwayat daripada Abū al-Dardā’, bahawa beliau berkata, “aku
tidak tahu, adalah separuh ilmu.”

māLik dan ibn ‘uYaYnah

Sesungguhnya, Ibn ‘Uyaynah13 adalah rakan dan sekutu Imām
Mālik. Imām al-Shāfi‘ī berkata, “Mālik dan Ibn ‘Uyaynah adalah dua
rakan karib. Andainya tidak ada Mālik dan Ibn ‘Uyaynah, nescaya
hilanglah ilmu orang Ḥijāz.”14 Namun demikian, ada diriwayatkan;
pernah satu kali Ibn ‘Uyaynah menyebut hadis, lalu dikatakan
kepadanya bahawa Mālik berbeza dengan engkau tentang hadis ini.
Maka, beliau berkata, “Adakah engkau samakan aku dengan Mālik.
Padahal aku dengan Mālik tiada ubahnya seperti kata Jarīr, “Anak
unta apabila dipadankan dalam pasangannya, nescaya tidak mampu
mengimbangi unta yang kuat.”

Ada diriwayatkan pendapat Sufyān bin ‘Uyaynah tentang sabda
Rasūlullāh ṣallAllāhu ‘alayhi wa sallam yang bermaksud, “Nanti
orang-orang akan mengembara mencari ilmu, tetapi tidak akan

13 Sufyān bin ‘Uyaynah ialah Sufyān bin Abī ‘Uyaynah bin Abī ‘Imrān
Maymūn al-Hilālī yang digelar Abū Muḥammad. Imām Kūfī, faqīh muḥaddith.
Lahir di Kufah, wafat di Makkah tahun 198H. Riwayat hidupnya terdapat
dalam Tārīkh Baghdād (9/174), al-Ḥilyah (7/270), Ṭabaqāt Ibn Sa‘ad (5/497),
al-Jarḥ wa al-Ta‘dīl (2Q1/55) dan Tahdhīb al-Tahdhīb (4/117).
14 Al-Intiqā’ (22).

123

BAB kelimA

dijumpai orang yang lebih alim daripada orang alim Madinah.” Lalu
ditanya kepada Sufyān, “Siapakah dia (alim Madinah) itu?” Lalu
jawabnya, “Sesungguhnya, dia ialah Mālik bin Anas raḥimahullāhu
ta‘ālā, kerana dia tidak mengambil hadis melainkan daripada orang-
orang yang thiqah. Aku berpendapat bahawa Madinah akan mundur
selepas matinya Mālik bin Anas.”15

māLik dan aL-Shāfi‘ī

Imām al-Shāfi‘ī berkata, “Mālik bin Anas adalah guruku, kerana
daripada beliaulah aku mengambil ilmu. Apabila disebut ulama,
maka Mālik adalah bintangnya. Tiada seorang pun yang lebih aku
percaya selain daripada Mālik bin Anas.”16

Beliau juga ada berkata, “Apabila engkau mendapat hadis
daripada Mālik, peganglah kuat-kuat, kerana apabila Mālik bin Anas
merasa ragu dalam satu hadis dia buang keseluruhannya.”17

aḤmad bin ḤanbaL dan māLik

Abū Zur‘ah al-Dimashqī berkata, “Aku mendengar Aḥmad bin
Ḥanbal ditanya tentang Sufyān dan Mālik apabila kedua-duanya
berbeza di dalam riwayat.” Jawabnya, “Mālik lebih besar dalam
hatiku.”

Lalu aku bertanya, “Bagaimana kalau Mālik dengan Awza‘ī
berbeza pendapat?” Jawabnya, Mālik lebih aku sukai, walaupun
Awza‘ī termasuk salah seorang imam.”

Ketika ditanya lagi, “Kalau dengan Ibrāhīm al-Nakha‘ī?”
Seolah-olah dia berpendapat bahawa Ibrāhīm tidak patut disamakan
dengan Mālik, kerana dia bukan ahli hadis, lalu – Aḥmad – berkata,
“Yang ini letakkan mengikut ahli sezamannya.”

Kemudian, dia ditanya tentang seseorang yang ingin menghafaz
hadis daripada seorang sahaja, siapakah pada pendapatnya? Lalu

15 Ibid (36).
16 Al-Intiqā’ (23).
17 Ibid

124

ADAB PERBEZAAN PENDAPAT DALAM ISLAM

Imām Aḥmad menjawab, “Hendaklah dia menghafaz hadis Imām
Mālik.”

pendapat Sebahagian uLama mengenai abū
Ḥanīfah

Shu‘bah bin al-Ḥajjāj merupakan Amīrul Mu’minīn dalam hadis,18
manakala Abū Ḥanīfah dikenali sebagai Ahl al-Ra’y yang dihormati,
sebagaimana yang telah kita ketahui. Meskipun berlainan manhaj
antara kedua-duanya, namun Shu‘bah sangat menghormati Abū
Ḥanīfah. Malah, terjalin hubungan kasih sayang antara kedua-
duanya dan mereka sering berutus surat.

Shu‘bah menganggap Abū Ḥanīfah thiqah dan menuntut hadis
daripadanya. Tatkala sampai kepadanya berita kematian Abū
Ḥanīfah, beliau berkata: “Sesungguhnya, telah pergi bersama Abū
Ḥanīfah fiqh Kufah, semoga Allāh mencucuri rahmat-Nya kepadanya
dan kepada kita semua.”19

Seorang lelaki bertanya kepada Yaḥyā bin Sa‘īd al-Qaṭṭān
tentang Abū Ḥanīfah. Lalu jawabnya: “Tidak dapat dinilai seseorang
di sisi Allāh selain daripada apa yang diketahui oleh Allāh ‘azza wa
jalla. Demi Allāh, sesungguhnya apabila kami menganggap baik
pendapatnya mengenai sesuatu perkara, maka kami ambil pendapat
itu.” Demikianlah perbezaan pendapat tidak menghalang seseorang
daripada mengambil pendapat yang dianggapnya baik pada
saudaranya dengan menyebutkan kelebihannya dan mengatakan
pendapat itu sebagai pendapat saudaranya.

Daripada ‘Abdullāh bin al-Mubārak, banyak sekali riwayat
memuji Imām Abū Ḥanīfah. Beliau hanya menyebut perkara-
perkara yang baik sahaja daripadanya, memberi sokongan
kepadanya, mengambil beberapa pendapatnya, dan memberi

18 Shu‘bah bin al-Ḥajjāj, ialah Shu‘bah bin al-Ḥajjāj bin al-Ward Abū
Busṭām yang digelar Amīrul Mu’minīn. Wafat tahun 160H. Riwayat hidupnya
terdapat dalam Tārīkh Baghdād (9/255) dan halaman selepasnya, Tahdhīb al-
Tahdhīb (4/338), dan selepasnya, al-Tadhkirah (193 dan  selepasnya), Tārīkh
al-Kabīr oleh al-Bukhārī (2Q2/244) dan selepasnya, Tārīkh al-Ṣaghīr oleh
al-Bukhārī (2/135) dan Ṭabaqāt ibn Sa‘ad (7/280).
19 Al-Intiqā’ (126).

125

BAB kelimA

sanjungan kepadanya. Beliau tidak membenarkan masjidnya
digunakan untuk memperkatakan perkara yang tidak baik terhadap
Abū Ḥanīfah. Suatu hari ada seorang yang cuba mencaci Abū
Ḥanīfah, lalu ‘Abdullāh bin al-Mubārak bangun dan berkata
kepada orang itu. “Diamlah, demi Allāh, sekiranya engkau melihat
Abū Ḥanīfah, nescaya engkau akan melihat seorang yang penuh
dengan akal dan kemuliaan.”

Imām al-Shāfī‘ī meriwayatkan bahawa beliau berkata, “Pada
suatu hari, Imām Mālik ditanya orang mengenai ‘Uthmān al-
Buttī. Jawabnya, “Sederhana.” Lalu ditanya pula mengenai Abū
Shubrumah. Jawabnya, “Sederhana.” Tetapi apabila ditanya
mengenai Abū Ḥanīfah, maka jawabnya, “Seandainya dia datang
dekat tiang-tiang masjid ini lalu dia beranalogi bahawa tiang-tiang ini
adalah kayu, nescaya kamu menyangka bahawa ia kayu,”20 sebagai
gambaran betapa pakarnya Abū Ḥanīfah dalam ilmu qiyās. Imām al-
Shāfi‘ī sendiri diriwayatkan sering menyatakan: “…penuntut ilmu
fiqh sangat berhajat kepada Abū Ḥanīfah.”21

Dalam majlis mereka ini tidak pernah disebut kecuali yang baik.
Sesiapa yang cuba melanggar adab yang patut dipelihara terhadap
para imam itu segera diperbetulkan agar jangan sampai menyentuh
peribadi seseorang. Al-Faḍl bin Mūsā al-Sīnānī22 pernah ditanya:
“Apa pendapat anda mengenai orang yang memperkatakan sesuatu
terhadap Abū Ḥanīfah?” Beliau menjawab, “Sesungguhnya, Abū
Ḥanīfah membawa kepada mereka ilmu yang telah mereka ketahui
dan ilmu yang belum mereka ketahui sehingga tiada suatu pun yang
tertinggal. Oleh sebab itu, mereka cemburu terhadapnya.”23

Inilah sebahagian ucapan dan kenyataan para imam hadis terhadap
Imām Abū Ḥanīfah yang berbeza pendapat dengan mereka dalam

20 Al-Intiqā’  (147).
21 Ibid (136).
22 Al-Faḍl bin Mūsā al-Sīnānī adalah seorang ulama thiqah, berasal dari
bandar Sinan di Khurasan. Beliau meriwayatkan hadis Ṣighār al-Tābi‘īn.
Wafat tahun 191H atau 192H. Riwayat hidupnya terdapat dalam kitab al-Mīzān
(3/360), al-Tarjamah (6754), al-Taqrīb (2/111) cetakan al-Maktabah ‘Ilmiyyah
al-Madinah al-Munawwarah, Tahdhīb al-Tahdhīb (8/286).
23 Ibid.

126

ADAB PERBEZAAN PENDAPAT DALAM ISLAM

kebanyakan pendapatnya. Namun, perbezaan itu tidak menghalang
mereka untuk memberi penghormatan dalam hal-hal yang memang
dia ahli mengenainya. Sikap demikian adalah disebabkan mereka
percaya bahawa perbezaan pendapat antara mereka dengan Imām Abū
Ḥanīfah bukanlah didorong oleh hawa nafsu atau keinginan untuk
menunjukkan kelebihan, tetapi semata-mata mencari kebenaran yang
menjadi matlamat bagi semua pihak. Semoga Allāh subḥānahu wa
ta‘ālā mencucuri rahmat ke atas mereka.

Andainya bukan kerana akhlak dan adab yang mulia, nescaya
sudah hilanglah kebanyakan ahli fiqh dalam kalangan ulama Salaf al-
Ṣālihīn. Pembelaan yang mereka lakukan terhadap seseorang imam
itu adalah untuk memelihara fiqh yang akan diwariskan kepada umat
bagi memimpin hidup mereka ke arah jalan yang benar.

pendapat SeSetengah uLama mengenai imām
aL-Shāfi‘ī

Imām Ibn ‘Uyaynah dalam kedudukan yang sudah dikenali
apabila menerima sesuatu pertanyaan mengenai tafsir dan fatwa
mengalihkan pandangannya kepada Imām al-Shāfi‘ī, lalu berkata,
“Tanyalah orang ini.” Apabila beliau melihat Imām al-Shāfi‘ī, beliau
sering berkata, “Orang inilah sebaik-baik pemuda pada zamannya.”

Ketika Imām Ibn ‘Uyaynah menerima berita wafatnya Imām al-
Shāfi‘ī, beliau berkata, “Jika benar Muḥammad bin Idrīs telah wafat,
maka bererti telah matilah sebaik-baik orang pada zamannya.”

Yaḥyā bin Sa‘īd al-Qaṭṭān berkata, “Aku sentiasa mendoakan al-
Shāfi‘ī hatta dalam solatku.”

‘Abdullāh bin ‘Abd al-Ḥakim dan anaknya menjadi pengikut
mazhab Mālik, namun tidak menghalang ‘Abdullāh bin ‘Abd al-
Ḥakim mewasiatkan anaknya Muḥammad supaya melazimi Imām
al-Shāfi‘ī dengan mengatakan kepadanya, “Lazimilah Shaykh ini
(maksudnya Imām al-Shāfi‘ī). Tidak pernah aku melihat seorang yang
lebih faham tentang uṣūl ilmu atau uṣūl al-fiqh selain daripadanya.”

Ternyata anaknya telah menuruti nasihat bapanya, di mana
beliau pernah menegaskan, “Andainya bukan Imām al-Shāfi‘ī
nescaya aku tidak tahu bagaimana menjawab soalan seseorang.

127

BAB kelimA

Melalui dialah aku dapat mengetahui ilmu yang ada padaku. Dialah
yang mengajari aku ilmu qiyās, semoga Allāh mencucuri rahmat
kepadanya. Sesungguhnya, beliaulah pemilik sunnah dan āthār,
keutamaan dan kebaikan, di samping lisan yang fasih dan akal yang
sihat dan kuat.”24

antara imām aḤmad dengan imām aL-Shāfi‘ī

‘Abdullāh bin Imām Aḥmad berkata bahawasanya aku bertanya
kepada bapaku, “Apakah kedudukan Imām al-Shāfi‘ī itu, kerana aku
mendengar engkau sering mendoakannya.” Maka, Imām Aḥmad
berkata, “Wahai anakku, sesungguhnya al-Shāfi‘ī raḥimahullāhu
ta‘ālā adalah laksana matahari bagi dunia ini dan laksana kesihatan
bagi manusia. Cuba anakanda perhatikan, adakah dapat dicari ganti?”

Ṣāliḥ bin Imām Aḥmad berkata, “Yaḥyā bin Ma‘īn menjumpai
aku dan berkata: Tidakkah bapamu malu tentang apa yang telah
dilakukannya?” Lalu aku berkata, “Apa yang dia telah lakukan?” Dia
berkata, “Aku lihat dia bersama-sama al-Shāfi‘ī, sedang al-Shāfi‘ī
menunggang kuda, manakala bapamu berjalan kaki sambil menarik
tali kekangnya.” Maka, aku sampaikan apa yang dikatakannya
itu kepada bapaku. Lantas bapaku berkata, “Katakan kepadanya,
bapaku berkata kepadamu: Sekiranya engkau ingin mendapat
fahaman yang baik, marilah bersama-sama Imām al-Shāfi‘ī dan
iringilah tunggangannya dari sebelah yang lain (kiri dan kanan
tunggangan).”25

Abū Ḥamīd Aḥmad bin Aḥmad al-Baṣrī berkata, “Aku berada
di sisi Aḥmad bin Ḥanbal membincangkan suatu masalah, lalu
seseorang berkata kepada Aḥmad," Wahai Abū ‘Abdullāh, tidak
ada hadis yang sahih mengenainya.” Maka, Aḥmad berkata,
“Jika tidak ada hadis yang sahih, tetapi ada kata-kata al-Shāfi‘ī
mengenainya dan hujahnya adalah paling kuat.” Kemudian Imām
Aḥmad berkata, “Aku berkata kepada al-Shāfi‘ī, “Apa pendapat
engkau tentang masalah ini dan ini?” Lalu dia menjawabnya.
Maka, aku berkata, “Dari mana engkau mendapatinya?” Adakah
hadis atau ayat al-Qur’ān mengenainya? Dia menjawab, “Ya, lalu

24 Al-Intiqā’ (73).
25 Al-Intiqā’ (73).

128

ADAB PERBEZAAN PENDAPAT DALAM ISLAM

dia mengeluarkan hadis Nabi ṣallAllāhu ‘alayhi wa sallam iaitu
hadis itu dalilnya.”26

Imām Aḥmad berkata, “Apabila aku ditanya mengenai suatu
masalah yang aku tidak tahu hadis mengenainya, lalu aku berkata
Imām al-Shāfi‘ī ada berkata mengenainya, kerana beliau adalah
imam yang alim daripada bangsa Quraysh.”27

Dāwūd bin ‘Alī al-Aṣbahānī berkata bahawasanya beliau mendengar
Isḥāq bin Rahawayh berkata, “Aku bertemu Aḥmad bin Ḥanbal di
Makkah, dan beliau berkata, Mari ke sini. Sehingga aku tunjukkan kau
seorang lelaki yang kau tidak pernah melihat dengan mata kau sendiri...
Maka, aku ditunjukkan Imām al-Shāfī‘ī.”

Demikianlah pendapat Imām Aḥmad terhadap Imām al-Shāfi‘ī.
Memanglah tidak menghairankan jika seseorang murid mengagumi
gurunya dan mengakui kelebihannya, namun Imām al-Shāfi‘ī sendiri
tidak segan-segan mengiktiraf kelebihan dan keilmuan mengenai
sunnah yang ada pada muridnya Imām Aḥmad, di mana beliau
pernah berkata kepada Imām Aḥmad, “Kamu lebih tahu daripada
aku mengenai hadis dan perawinya. Jika ada hadis yang sahih
beritahulah aku, sekalipun ia hadis dari Kūfah, atau dari Baṣrah atau
dari Shām, nescaya aku menerimanya sekiranya ia sahih.”28

Imām al-Shāfi‘ī apabila menyampaikan hadis daripada Aḥmad,
beliau tidak menyebut nama Imām Aḥmad kerana membesarkannya,
malahan menyebut, “Telah disampaikan kepada kami hadis oleh
thiqah daripada sahabat kami, atau telah memberitakan kepada kami
oleh thiqah, atau telah mengkhabarkan kepada kami oleh thiqah.”29

Demikianlah sekilas lalu30 keterangan yang menjelaskan kepada
kita sebahagian perilaku para Salaf al-Ṣāliḥīn tentang adab yang
mulia dan akhlak yang tinggi, tidak terjejas oleh sebab perbezaan
pendapat dan tidak tercabar oleh kerana berlainan ijtihad.

26 Ādāb al-Shāfi‘ī wa Manāqibuhu (86-87).
27 Hāmish Ādāb al-Shāfi‘ī wa Manāqibuhu (86).
28 Al-Intiqā’ (75).
29 Manāqib al-Imām Aḥmad oleh Ibn al-Jawzī (116).
30 Semoga Allāh ta‘ālā memberi peluang dan masa kepada kita untuk
mengumpulkan sedapat yang mungkin warisan pemimpin Islam di dalam
bidang ini.

129

BAB kelimA

Itulah adab tokoh-tokoh yang keluar daripada Madrasah al-
Muḥammadiyyah. Hawa nafsu tidak ada jalan untuk menguasai
mereka. Kitab-kitab riwayat hidup, ṭabaqāt, manāqib dan sejarah,
penuh dengan keterangan-keterangan yang menggambarkan
pendirian yang mulia, perbincangan-perbincangan yang indah
antara para imam yang terkemuka, bahawa adab menjadi jiwanya
dan akhlak Islam yang tinggi menjadi intinya.

Dalam suasana dan situasi kita hidup berpecah belah dan bertikai-
pangkai dalam setiap persoalan kita, seyogianyalah kita kembali
bernaung di bawah pohon rimbun yang penuh berkat itu, di mana
kita dapat berpadu pada adab yang mulia yang ditinggalkan oleh
para Salaf al-Ṣālihīn kepada kita, jika benar-benar kita bersungguh-
sungguh hendak memulai kehidupan Islam yang mulia.

Memang kita mengaku ada sesetengah pendirian yang tidak
komited dengan adab-adab ini, atau kosong sama sekali daripada ciri-
ciri ulama yang telah kita sebutkan. Tetapi, pendirian yang demikian
adalah pendirian pendukung taklid, atau kalangan muta’akhkhirīn
yang telah dipenuhi oleh jiwa fanatik dan terjebak dalam jerat taklid
dan tidak dapat menanggapi hakikat roh ilmiah yang tinggi yang
berada di sebalik sebab-sebab perbezaan pendapat dalam kalangan
fuqaha, dan tidak mendapat ilham daripada adab yang tinggi
yang bersumberkan niat yang benar untuk mencari kebenaran dan
ketetapan yang dimaksudkan oleh al-Shāri‘ yang Maha Bijaksana.
Nampaknya mereka ini termasuk dalam golongan yang disebutkan
oleh Imām al-Ghazālī:

“Maka, jadilah para fuqaha setelah mereka dicari dan diperlukan
tenaganya jatuh menjunam menjadi pengemis dan peminta jawatan,
dan selepas mereka berada dalam kedudukan yang mulia kerana
menjauhkan diri daripada penguasa jatuh menjadi hina-dina kerana
menjilat para penguasa.”

Orang yang dicari dan diperlukan tenaganya itu sentiasa
memimpin dirinya dan tidak akan keluar melainkan untuk
kepentingan kebenaran, manakala pengemis dan peminta jawatan
menjual dirinya untuk kepentingan dan kesenangan pembelinya.
Maka, perbezaan pendapat yang menjadi nikmat dan ciri ulama bagi
fiqh Islam serta mengukuhkan realiti yang berlaku dalam agama

130

ADAB PERBEZAAN PENDAPAT DALAM ISLAM

ini dan memeliharanya untuk maṣlaḥah manusia, mereka tukarkan
menjadi azab sengsara yang menjadi salah satu faktor perpecahan
dan persengketaan yang amat berbahaya dalam kalangan umat
Islam. Malahan, bertukar menjadi seksa yang menghabiskan tenaga
yang banyak daripada umat Islam kepada perkara-perkara yang
tidak perlu, di samping menghabiskan masa kepada kerja-kerja yang
tidak berguna.

Perbezaan pendapat yang telah kami huraikan pada halaman-
halaman yang lalu, yang berlaku pada peribadi-peribadi utama
yang dihiasi adab-adab yang mulia, merupakan perbezaan pendapat
yang menjadi tajuk buku-buku para penulis, iaitu: “Sebab-sebab
perbezaan pendapat para fuqaha, dahulu dan sekarang.” Namun
begitu, segala pertikaian yang timbul selepas kurun yang baik itu,
adalah perselisihan dalam bentuk yang lain, atas sebab-sebab yang
pelbagai.

 PERSELISIHAN
 PENDAPAT SELEPAS

 KURUN TERBAIK DAN
ADABNYA

Ba
B

ke
en

am

132

ADAB PERBEZAAN PENDAPAT DALAM ISLAM

Semenjak kurun keempat Hijrah terhentilah ijtihad dan ia digantikan
dengan taklid yang berleluasa di mana-mana. Penulisan dan
penyusunan buku-buku mengambil bentuk yang baru. Pendapat
dan fatwa berjalan mengikut aliran satu mazhab sahaja, yang harus
menjadi pegangan dan disebarluaskan. Malahan kegiatan fiqh hanya
berkisar dalam satu mazhab sahaja. Hal-hal ini tidak pernah wujud
dalam kurun pertama dan kurun kedua.1

Pada kurun ketiga pula, ijtihad masih bersemarak, walaupun
sesetengah ulama berusaha membuat keputusan mengikut kaedah
dan uṣūl ulama yang terdahulu, namun mereka tidak taklid dan tidak
bergantung sepenuhnya kepada pendapat-pendapat ulama yang
terdahulu itu.

Dalam kurun keempat, manusia terbahagi kepada dua, iaitu
ulama dan orang awam. Bagi orang awam, sesungguhnya mereka
telah menerima daripada ahli ilmu apa yang diriwayatkan daripada
Rasūlullāh ṣallAllāhu ‘alayhi wa sallam tentang masalah-masalah
yang tidak ada pertikaian antara jumhūr mujtahidīn, seperti
masalah-masalah ṭahārah, solat, puasa, zakat dan sebagainya. Lalu
mereka beramal mengikut apa yang diriwayatkan kepada mereka
mengenainya. Apabila berlaku sesuatu perkara yang memerlukan
penjelasan, mereka meminta fatwa kepada ahli ilmu tanpa
memandang kepada mazhab yang dipegang oleh ahli ilmu itu.

Para ulama dan golongan tertentu, sesungguhnya menumpukan
perhatian mereka kepada hadis, di mana mereka telah berjaya
mendapatkan hadis-hadis Rasūlullāh ṣallAllāhu ‘alayhi wa sallam
dan āthār para sahabat, yang mana dengan sesuatu hadis tersebut
mereka tidak memerlukan pendapat-pendapat lain untuk menghadapi
sesuatu masalah. Apabila seseorang berasa tidak puas hati terhadap
apa yang didapatinya disebabkan pertentangan riwayat, atau tidak

1 Qūt al-Qulūb oleh Abī Ṭālib al-Makkī dari Ḥujjat Allāh al-Bālighah (321).

PERSELISIHAN PENDAPAT
SELEPAS KURUN TERBAIK

DAN ADABNYA

133

BAB keenAm

jelas yang mana satu yang lebih kuat, maka dia merujuk pendapat
fuqaha yang terdahulu, dan apabila dia mendapati ada dua pendapat
mengenainya dia pilih pendapat yang lebih kuat dan meyakinkan,
sama ada daripada ulama Madinah atau ulama Kufah.

Manakala ahl al-takhrīj (kalangan yang berusaha untuk
menghasilkan sesuatu pendapat) dalam menghadapi perkara-perkara
yang tidak ada penegasan hukumnya, mereka berusaha mencari
hukumnya dengan melakukan ijtihad pada pendapat-pendapat
pelbagai mazhab yang ada, kemudian menegaskan pendapat itu
kepada mazhab yang berkenaan dengan mengatakan ini pendapat
al-Shāfi‘ī, atau ini pendapat Ḥanafī tanpa mengikat diri dengan
mazhab yang berkenaan sebagaimana yang berlaku selepasnya.
Adapun ahli hadis yang menisbahkan diri kepada mazhab adalah
kerana banyaknya persamaan, misalnya al-Nasā’ī, al-Bayhaqī, al-
Khaṭṭābī dinisbahkan kepada al-Shāfi‘ī. Urusan kehakiman mestilah
dipegang oleh seorang mujtahid dan seorang alim tidak dinamakan
faqīh kecuali dia seorang mujtahid.

SITUASI SELEPAS KURUN KEEmPAT

Selepas kurun keempat keadaan telah banyak berubah yang
mana Ḥujjatul Islām Imām al-Ghazālī (wafat tahun 505H) telah
memberikan pendapat beliau:

“Ketahuilah bahawa selepas Rasūlullāh ṣallAllāhu ‘alayhi wa
sallam wafat, jawatan khalifah telah dipegang oleh Khulafā’ al-
Rāshidīn yang mendapat petunjuk daripada Allah subḥānahu wa
ta‘ālā. Sesungguhnya, mereka yang selain daripada tokoh pemimpin
adalah juga tokoh ulama dan ahli fiqh yang cukup mahir dengan
hukum-hakam Allah subḥānahu wa ta‘ālā. Kerana itu, mereka
sendiri mampu memberi fatwa terhadap persoalan-persoalan yang
berlaku tanpa meminta bantuan fuqaha, kecuali dalam persoalan-
persoalan yang memerlukan mesyuarat. Dengan itu, para ulama
pada waktu itu lebih banyak menumpukan perhatiannya kepada
soal-soal akhirat untuk mendapatkan keredaan Allāh subḥānahu
wa ta‘ālā sebagaimana yang telah dicatatkan dalam riwayat hidup
mereka. Malangnya apabila jawatan khalifah beralih kepada
orang-orang yang tidak layak dan tidak mempunyai kemampuan

134

ADAB PERBEZAAN PENDAPAT DALAM ISLAM

tentang fatwa dan hukum-hakam Allah subḥānahu wa ta‘ālā
selepas Khulafā’ al-Rāshidīn, mereka terpaksa meminta bantuan
fuqaha untuk mendampingi mereka bagi memberi fatwa dalam
menyelesaikan pelbagai persoalan yang berlaku. Sesungguhnya,
masih ada ulama tābi‘īn daripada lapisan generasi awal yang tetap
setia memelihara kesucian agama dan tetap komited mengikuti
ciri-ciri ulama Salaf. Apabila diminta, mereka mengelakkan diri
dan menolak, sehingga para khalifah terpaksa berusaha dengan
gigih meminta mereka untuk menyandang jawatan kehakiman atau
pemerintahan. Jelaslah bahawa pada zaman itu tingginya kedudukan
ulama sehingga pemimpin yang mencari mereka sedangkan mereka
mengelakkan diri. Memandangkan hal inilah orang-orang pada
zaman itu berpendapat bahawa ilmu adalah jalan untuk mencapai
kemuliaan dan beroleh pangkat di sisi penguasa. Dengan itu, mereka
menumpukan perhatian untuk mencari ilmu-ilmu yang berkenaan
dengan fatwa, lalu mendekati penguasa dan menawarkan diri untuk
mendapatkan pangkat dan kedudukan. Ada antara mereka yang
berjaya, tetapi ada pula yang hampa. Manakala, bagi yang berjaya,
selain daripada dia menghinakan dirinya kerana mengemis kepada
penguasa, maka dia juga telah merendahkan martabat fuqaha
kerana menjadi pengemis dan peminta jawatan, padahal sebelumnya
penguasa sendiri yang datang kepada mereka. Mereka menjadi hina
kerana menjadi pengemis dan penjilat penguasa, padahal sebelumnya
mereka mulia dalam pandangan penguasa kerana sikap mereka yang
memelihara maruah ulama, kecuali orang-orang yang diberikan
ilmu-ilmu yang berkenaan dengan fatwa dan hukum-hakam demi
kepentingan jawatan dan pemerintahan.

Kemudian, timbul pula kecenderungan untuk mengadakan
polemik dalam bidang akidah dan perdebatan dalam ilmu kalam,
sehingga manusia menumpukan perhatiannya pula kepada ilmu
kalam.2 Untuk ini banyak buku ditulis dengan menampilkan metode-
metode perdebatan dan seni ilmu berpolemik dan berdebat, dengan
anggapan bahawa tujuan mereka ialah untuk mempertahankan
kesucian agama, membela sunnah Rasūlullāh ṣallAllāhu ‘alayhi wa
sallam dan menghapuskan bid‘ah. Tujuan mereka ini sama dengan

2 Ilmu kalam: ialah ilmu akidah dan tauhid. Dinamakan ilmu kalam
disebabkan keterlibatannya dalam perbahasan-perbahasan yang bersifat
perdebatan, yang mana para pembahas cenderung untuk memperlihatkan
kekeliruan dan menghancurkan pendapat pihak lawan.

135

BAB keenAm

tujuan orang-orang yang sebelumnya yang menyatakan bahawa
mereka sibuk mempelajari ilmu-ilmu fatwa demi kepentingan agama
bagi memelihara hukum-hakam Islam dan memenuhi keperluan
kaum Muslimin.

Kemudian, selepas itu timbul golongan yang tidak mempunyai
kelayakan untuk membicarakan ilmu kalam dengan membuka
pintu polemik dan perdebatan yang sengit, yang telah melahirkan
sikap fanatik yang sempit dan permusuhan yang dahsyat, sehingga
membawa kepada pertumpahan darah dan kehancuran negara.
Lantas kecenderungan ini merambat pula ke lapangan ilmu fiqh bagi
menyatakan pendapat-pendapat yang lebih baik daripada mazhab
Shāfi‘ī dan mazhab Ḥanafī secara khususnya. Lalu manusia beralih
daripada ilmu kalam kepada masalah-masalah khilāfiyyah antara
Shāfi‘ī dan Abū Ḥanīfah khasnya, dan kurang memberi perhatian
kepada Mālik, Sufyān dan Aḥmad,3 dan imam-imam yang lain.
Mereka menyangka bahawa cara ini bertujuan untuk menghasilkan
ketetapan hukum-hakam syarak yang lebih halus dan terperinci dan
penetapan ‘illah-‘illah yang digunakan oleh mazhab di samping
pengantar kepada dasar-dasar fatwa. Amat banyak buku ditulis untuk
merakamkan hasil-hasil istinbāṭ dan pelbagai rupa perbincangan.
Demikianlah berterusan sehingga sekarang dan kita tidak tahu
apa yang akan terjadi selepas kita. Inilah faktor yang mendorong
kepada perselisihan pendapat dan perdebatan. Andainya perselisihan
pendapat ini ditujukan kepada imam lain atau ilmu lain, nescaya
alasan yang digunakan adalah sama, iaitu untuk kepentingan agama
dan mendekatkan diri kepada Allāh Rabb al-‘ālamīn.”4

Berdasarkan penelitian terhadap asas pemikiran yang terkandung
dalam teks tersebut didapati:

PERTAMA
Imām al-Ghazālī raḥimahullāh telah melakukan diagnos terhadap
penyakit yang sebenarnya menimpa umat, iaitu pemisahan yang
tragis di antara kepimpinan fikrah dengan kuasa politik selepas

3 Imām al-Ghazālī berpendapat bahawa imam mujtahid yang mempunyai
pengikut ada lima orang, dan Sufyān al-Thawrī adalah yang kelima.
4 Iḥyā’ ‘Ulūm al-Dīn (1/41 dan halaman selepasnya), Bab 4 tentang
kecenderungan manusia kepada ilmu khilaf.

136

ADAB PERBEZAAN PENDAPAT DALAM ISLAM

pemerintahan Khulafā’ al-Rāshidīn. Sejarah umat penuh dengan
ciri-ciri sedemikian yang terus menjadi persoalan hingga ke hari
ini, iaitu praktik politik yang tidak Islamik, kerana para politikus
jahil terhadap siyāsah shar‘iyyah Islāmiyyah, sementara di hadapan
kita hanya ada fiqh yang bersifat teori andaian yang tidak menyentuh
secara hakiki persoalan-persoalan yang dihadapi oleh manusia dan
tidak menyelesaikan masalah-masalah harian dengan cara yang
praktis, sebagaimana yang pernah digunakan untuk menyelesaikan
persoalan-persoalan fiqh, dan masalah-masalah uṣūl hanyalah
perkara-perkara andaian yang dihasilkan oleh polemik, perdebatan
dan persoalan-persoalan khilāfiyyah.

KEDUA
Status fiqh selepas praktik-praktik yang salah itu berubah daripada
menjadi alat untuk melindungi manusia dan segala persoalannya
dengan peraturan syariat kepada alat untuk menghalalkan segala
kejadian yang berlaku, walau apa pun kejadiannya. Hal yang demikian
menyebabkan kehidupan perundangan Islam bagi kaum Muslimin
seperti tidak tentu arah, kerana sering terjadi suatu perkara kepada
seseorang pada masa dan tempat tertentu dihukumkan sebagai halal
oleh seorang ahli fiqh, tetapi haram bagi ahli fiqh yang lain (pada
perkara yang sama). Cukuplah untuk menggambarkan apa yang telah
menjadi suatu dasar daripada uṣūl al-fiqh dan merupakan bab yang
luas diperkatakan, iaitu yang dikenali dengan istilah ‘jalan keluar
dan hiyal’ ( ),5 di mana ketinggian ilmu dan kepakaran

5 Perkara ini merupakan salah satu daripada dasar Uṣūl al-Ḥanafiyyah,
kerana Imām Muḥammad bin al-Ḥasan telah menulis kitabnya al-Makhārij
wa al-Ḥiyal. Kemudian dibicarakan secara meluas. Sila rujuk Bab al-Ḥiyal
pada kitab I‘lām al-Muwaqqi‘īn dan kitab al-Ḥiyal fī al-Sharī‘at al-Islāmiyyah
oleh Muḥammad Buhairiy (tesis Ijazah Kedoktoran). Sebagaimana kitab-
kitab fiqh jarang sekali tidak membicarakan persoalan ini atau menyebut
sebahagian bentuknya dalam bab-bab fiqh seperti bab mu’amalat, nikah,
talak dan sebagainya. Ibn Qayyim telah membicarakan persoalan ini dengan
panjang lebar di dalam kitabnya I‘lām al-Muwaqqi‘īn ‘an Rabb al-‘Ālamīn,
satu bahagian daripada juzuk ketiga dan satu bahagian lagi daripada juzuk
keempat, yang mana beliau menjelaskan hakikat helah, jenis-jenisnya dan
hukum setiap jenisnya, serta mengemukakan contoh-contohnya, antaranya:
helah yang dimaksudkan oleh si pembunuh untuk menggugurkan hukum
qiyās daripada dirinya, helah mengatakan gugur hukum qiyās daripadanya
sebab tidak dikira membunuh. Ini termasuk helah yang batil dan ditolak.

137

BAB keenAm

mengenai bab ini dianggap sebagai bukti keluasan dan kedalaman
ilmu seorang ahli fiqh berbanding dengan yang lainnya. Keadaan
bertambah runcing apabila pengaruh agama semakin lemah, yang
mana orang semakin tidak peduli dan mengambil mudah terhadap
hukum-hakam syarak, sehingga sampai kepada satu keadaan yang
mana sesetengah orang yang bertanggungjawab terhadap fatwa
mengeluarkan fatwa yang tidak disandarkan kepada dalil dan
tidak meyakini kebenaran fatwanya, dengan andaian bahawa yang
demikian dapat meringankan hukum atas manusia ataupun untuk
memperketat tanpa melanggar batasan, seperti meringankan hukum
kepada sesetengah penguasa dalam satu perkara, tetapi hal yang
sama tidak boleh diringankan kepada orang ramai.6

Pernah mereka bertanya tentang hukum wuduk orang yang
menyentuh perempuan atau menyentuh kemaluan, lalu dijawabnya,
tidak membatalkan wuduk mengikut Abū Ḥanīfah.

Dan apabila ditanya mengenai hukum bermain catur dan
memakan daging kuda, lalu dijawabnya halal mengikut al-Shāfi‘ī.

Dan apabila ditanya mengenai hukum menyeksa orang yang
dituduh, atau melampaui batasan dalam perkara-perkara ta‘zīr, lalu
dijawabnya boleh mengikut Mālik.

Dan apabila ditanya mengenai hukum seseorang yang ingin
berbuat helah untuk menjual wakaf apabila harta wakaf itu telah

Demikian pula apabila seseorang ingin mengeluarkan isterinya daripada waris
ketika dia dalam kesakitan membawa matinya, ketimbang dia mentalaknya
pada waktu sakit seperti itu. Orang-orang yang berhelah berpendapat suami
boleh memperakui atas dirinya bahawa dia telah mentalaknya dengan talak
tiga. Ini juga adalah helah yang batil. Demikian juga helah sesetengah
orang kaya untuk menggugurkan kewajipan zakat dengan menghibahkan
hartanya, atau menjualnya sebelum cukup haulnya, atau dengan meletakkan
zakatnya pada karung atau bejana dan memberikannya kepada fakir miskin
seolah-olah dia telah membayar zakatnya, kemudian memintanya kembali
dengan membelinya. Ini semuanya adalah perkara-perkara yang diharamkan,
kerana manusia berhadapan dengan Allah subḥānahu wa ta‘ālā yang Maha
Mengetahui yang mengetahui apa yang tersembunyi daripada pemandangan
dan yang terselit dalam hati.
6 Lihat Manāhij al-Ijtihād fī al-Islām oleh Sallam Madkūr (4506451) Uṣūl
Aḥkām oleh Ḥamid al-Kabīsī (390).

138

ADAB PERBEZAAN PENDAPAT DALAM ISLAM

rosak dan tidak dapat dimanfaatkan lagi sedangkan orang yang
menguruskannya tidak ada belanja untuk membangunkannya, lalu
dijawabnya harus mengikut mazhab Aḥmad, sehingga akhirnya
harta-harta wakaf kaum Muslimin beralih daripada status wakaf
kepada milik-milik peribadi dari setahun ke setahun.7

Demikianlah hilang maksud dan tujuan syarak dengan sebab
hilangnya takwa kepada Allāh subḥānahu wa ta‘ālā dan diabaikan
kaedah-kaedah utamanya, sehingga sampai di kemuncaknya seorang
penyair yang sesat dan kegila-gilaan begitu berani mempermain-
mainkan hukum-hakam Allāh subḥānahu wa ta‘ālā, sebagaimana
yang diucapkan oleh Abū Nuwās dalam syairnya:

“Seorang Irāqī mengharuskan perahan anggur dan
meminumnya,

Dia berkata apa yang haram ialah arak dan mabuk,

Seorang Ḥijāzī berkata meminum kedua-duanya
adalah sama sahaja,

Maka dari celah-celah ucapan kedua-duanya,
halallah arak untuk kami,

Aku ambil pandangan di hujung ucapan kedua-
duanya,

Lalu aku meminumnya supaya aku bezakan antara
pelaku dosa akan dosanya.”

Sesungguhnya, mereka yang bertanggungjawab untuk
memelihara kehormatan agama menganggap enteng terhadap
kesuciannya dan memandang mudah terhadap hukum-hukumnya,
sehingga bertindak di luar batasan dengan alasan untuk melapangkan
manusia. Demikianlah perilaku sesetengah mufti yang tidak
memelihara kehormatan dirinya dengan fatwa yang selari dengan
kemahuan hawa nafsunya. Pihak yang berhadapan secara kontras
dengan pendirian mereka ialah golongan yang keras dan ekstrim,
yang sentiasa berusaha mencari-cari pendapat-pendapat yang keras
dan sempit untuk difatwakan dengan anggapan bahawa kerjanya
ini adalah merupakan khidmat yang baik kepada Islam, untuk

7 Al-Irtisāmāt al-Luṭāf: oleh Shakīb Arsalān.

139

BAB keenAm

mengembalikan manusia berpegang kepada hukum-hukum yang
asal sahaja. Namun, perkara itu tidaklah sedemikian, kerana hasilnya
tidak selamanya seperti yang mereka harapkan. Malah sering terjadi
sebaliknya, apabila orang ramai lari dan benci kepada hukum-
hukum syarak dan tidak mahu patuh kepadanya, kerana kesukaran
telah mengganti kemudahan. Sebagaimana kisah Raja Andalus yang
menanyakan mufti Mālikī, Yaḥyā bin Yaḥyā8 menjawab bahawa
wajib atasnya berpuasa dua bulan berturut-turut dan tidak boleh yang
lainnya. Padahal sepatutnya Yaḥyā menjawab dengan mengatakan
memerdekakan hamba terlebih dahulu. Dan apabila ditanya mengapa
demikian? Dia menjawab, “Bahawa – raja – mampu memerdekakan
beratus-ratus hamba. Oleh itu, mestilah diambil yang lebih sukar
iaitu berpuasa.” Jika kita perhatikan realiti Islam, kelapangan dan
keinginannya supaya hukum-hukumnya disahut oleh manusia sesuai
dengan keadaan fitrahnya tanpa meletihkan dan menyusahkan, dan
dalam masa yang sama dia tidak dibiarkan bebas mengikut kehendak
hawa nafsunya. Jika perkara itu berlaku, maka jelaslah kepada kita
bahawa kedua-dua golongan tadi adalah tersalah, kerana masing-
masing telah melampaui maksud dan tujuan Allah subḥānahu wa
ta‘ālā yang Maha Bijaksana.

Sesungguhnya, tugas seorang alim ialah menyampaikan risalah
Allāh subḥānahu wa ta‘ālā kepada manusia sebagaimana yang
diturunkan-Nya di dalam kitab-Nya dan sebagaimana Dia telah
mengutuskan Rasul-Nya, yang mana seseorang tidak mempunyai
kuasa untuk melebih-lebihkan atau meringan-ringankan (hukum
Allah subḥānahu wa ta‘ālā). Firman Allāh subḥānahu wa ta‘ālā:

“Katakanlah (kepada orang-orang A‘rāb itu
wahai Muḥammad): “Patutkah kamu hendak
memberitahu kepada Allāh tentang agama kamu
(dengan berkata: ‘kami telah beriman’)?...”
(al-Ḥujurāt, 16)

8 Yaḥyā bin Yaḥyā al-Laythī al-Andalūsī, yang meriwayatkan al-Muwaṭṭā’
Imam Mālik dan penyair mazhabnya di Maghribi. Wafat tahun 234H. Lihat
kitab al-Bidāyah (10/312).

140

ADAB PERBEZAAN PENDAPAT DALAM ISLAM

Dan firman Allāh subḥānahu wa ta‘ālā:

“…Katakanlah (wahai Muḥammad): “Adakah kamu yang
lebih mengetahui atau Allāh?...” (al-Baqarah, 140)

Pengajarannya, sesiapa yang melampaui batas ialah orang
yang mengada-adakan sesuatu (ibtidā‘), sama ada dengan melebih-
lebihkan atau meringan-ringankan.

TAKLID DAN AKIBATNYA

Berdasarkan keterangan yang lalu kita telah melihat mengenai
kedudukan dan keadaan ijtihad. Ramai yang mengkhuatiri bahawa
pintu ijtihad dimasuki oleh orang yang tidak layak memasukinya
sebagaimana orang yang memberi fatwa kepada para penguasa
dengan memperalat dan menundukkan nas demi kepentingan hawa
nafsu. Dalam hal ini pula mereka tidak sama kerana ada yang
meringan-ringankan dan ada pula yang melebih-lebihkan.

Memandangkan keadaan ini, kalangan ulama tertentu sangat
bimbang dengan nasib yang akan menimpa agama ini, lalu
mereka mencari jalan penyelesaiannya. Maka, mereka tidak
mendapati jalan keluarnya kecuali mewajibkan umat bertaklid.
Sungguh malang jika jalan keluar daripada krisis ini hanyalah
melalui pintu taklid.

Sesungguhnya, perselisihan pendapat dan perdebatan yang
sengit dalam kalangan fuqaha mengenai polemik dan pertentangan
yang tidak berkesudahan telah menemui satu-satunya jalan keluar
iaitu dengan kembali kepada pendapat-pendapat para ulama yang
terdahulu dalam masalah-masalah khilāfiyyah. Sementara di sisi
lain pula, orang ramai tidak menaruh kepercayaan lagi kepada para
qāḍī, kerana sikap mereka yang mendekati penguasa, mementingkan
dunia dan keterlanjuran mereka dalam pelbagai masalah hukum.
Orang ramai tidak percaya kepada hukum yang diputuskan oleh
qāḍī, kecuali yang sesuai dengan pendapat salah satu imam yang
empat.

141

BAB keenAm

Demikianlah berkuatkuasanya taklid kepada imam yang
empat dalam kalangan kebanyakan orang Islam, dengan mengikut
setiap pandangan mereka. Tindakan mengeluarkan pendapat yang
tiada penegasan imam mazhab mengenainya merupakan jaminan
yang paling kukuh daripada menerima ijtihad yang menyeleweng
yang terbit daripada orang yang tidak warak iaitu mereka yang
telah memperalat ilmu syarak untuk kepentingan dirinya. Oleh
yang demikian, Imām al-Ḥaramayn (wafat tahun 478H) mendakwa
bahawa telah berlaku ijmā‘ dalam kalangan muḥaqqiqīn yang tidak
membenarkan pendapat para sahabat, tetapi wajib mengikut pendapat-
pendapat para imam mazhab yang telah melakukan penelitian
mendalam serta menyusun bab-bab (fiqh) dan menyebut tema-tema
persoalan mazhab-mazhab terdahulu. Kemudian, beliau mengambil
kesimpulan dengan hukum dan pendapatnya yang ganjil itu, dengan
memerintahkan orang ramai mengikut mazhab.9

Berdasarkan pendapat Imām al-Ḥaramayn ini serta dakwaannya
bahawa adanya ijmā‘ para muḥaqqiqīn, maka Ibn Salah (wafat
tahun 643H) membuat dakwaannya pula atas wajibnya taklid kepada
imam yang empat, disebabkan jelasnya pendapat-pendapat mereka
yang telah dibukukan serta dihuraikan syarat-syaratnya, malah tidak
didapati pada mazhab-mazhab lain dalam kalangan sahabat dan
tābi‘īn,10 kemudian dipindahkan dalam kalangan muta’akhkhirīn.11

Semenjak ini bermulalah manusia mencuaikan al-Qur’ān
dengan segala ilmunya dan sunnah dengan segala cabang ilmu yang
berkaitan dengannya. Mereka telah merasa  puas dengan menukilkan
ilmu daripada pendapat-pendapat mazhab di samping menyokong,
mengukuhkan, berdebat, memperincikan, dan mengeluarkan
pendapat-pendapat mengikut teori mazhab dengan cara yang sebaik-
baiknya.

Kemunduran berpanjangan, pertikaian semakin sengit,
menyebabkan muncul kurun taklid semata-mata. Maka, berhentilah

9 Al-Burhān (2/1146, fiqh 1173), dan al-Taqrīr wa al-Taḥbīr (3/353).
10 Lihat al-Taqrīr wa al-Taḥbīr (3/353).
11 Lihat al-Taqrīr wa al-Taḥbīr dan Sharaḥ Jawharah al-Tawḥīd Tuḥfah al-
Murīd (152).

142

ADAB PERBEZAAN PENDAPAT DALAM ISLAM

gerakan berfikir dan layulah pohon ijtihad serta meratalah fitnah dan
kejahilan. Pada waktu itu seorang faqīh yang alim dalam pandangan
manusia ialah orang yang hafaz sejumlah pendapat fuqaha ditambah
pula dengan pelbagai pendapat lain tanpa dapat membezakan antara
pendapat yang kuat dengan pendapat yang lemah. Manakala, seorang
muḥaddith pula ialah seorang yang dapat menghafaz sejumlah hadis
tanpa dapat membezakan antara hadis yang sahih dengan yang
lemah.

Sungguh malang, keadaan umat semakin jatuh dan sukar
untuk bangkit, seolah-olah sinaran ilmu telah tenggelam dari
dunia kaum Muslimin, yang menyebabkan kebuntuan pemikiran.
Akibatnya bid‘ah dan penyelewengan berleluasa manakala muncul
perkara-perkara khurafat dalam pelbagai bentuk di mana-mana.
Sesungguhnya, fenomena ini membuka jalan bagi pihak musuh
untuk menghapuskan tamadun Islam dan menguasainya.

SITUASI UmAT PADA ZAmAN AKHIR

Demikianlah situasi umat Islam terbuai lena dalam ayunan taklid,
tidur lelap dalam mimpi yang indah pada masa lalu. Semenjak
terjadinya pemisahan yang tragis antara pemerintah dengan sumber
perundangan Islam, umat berada dalam keadaan yang tidak menentu,
dipermainkan oleh pelbagai kepentingan yang berdasarkan hawa
nafsu, sementara ulama tidak ambil tahu kerana ingin menyelamatkan
diri, sehingga yang memerhatikan hampir tidak percaya bahawa
generasi Khalaf yang beku ini adalah warisan daripada generasi
Salaf yang hidup bersemarak itu. Manakala, tamadun Eropah telah
bangkit melangkah cergas melalui zaman yang baharu, sedangkan
di hadapan mereka terdapat umat yang sedang jatuh daripada
kekuatannya yang sebenar iaitu kerapuhan akidah, kegoyahan iman,
kelemahan keyakinan, kerosakan akhlak, hilangnya istiqamah,
kebekuan pemikiran, kelayuan ijtihad, kelenyapan fahaman fiqh,
berleluasanya bid‘ah, pengabaian amalan sunnah dan hilangnya
kesedaran, seolah-olah dia bukan lagi umat Islam. Situasi seperti
ini memberi peluang kepada musuh yang memang mengintai

143

BAB keenAm

kesempatan untuk menakluki dan menguasai negara Islam dan
seterusnya menyapu bersih semua faktor keperibadian umat
sehingga berada pada situasi dan keadaan kita pada hari ini, iaitu
kehinaan dan kelemahan. Akibatnya urusan dan nasib kita berada
dalam tangan musuh, sehingga kita terpaksa mencari penyelesaian
daripada mereka ke atas masalah-masalah yang kita sendiri cipta.

Namun, dari celah-celah situasi yang merawankan itu, dengan
nafas yang masih tinggal, kita cuba berusaha untuk bangun daripada
kejatuhan. Tetapi, segera menemui kegagalan, kerana ia tersalah
jalan dan menyalahi sunnatullāh, iaitu menjadi pak turut kepada
orang asing dalam mencari penyelesaian. Hasilnya, menambahkan
masalah dan melahirkan situasi yang lebih buruk. Dalam situasi
yang sedemikian, lahirlah generasi baru daripada umat ini, yang
mengharapkan penyelesaian yang selamat, lalu mereka mencari
penawar yang mujarab, maka beberapa kelompok daripada generasi
umat ini mendapati:

“Sesungguhnya, pengakhiran umat ini tidak akan
menjadi baik melainkan umat terdahulu telah sedianya
baik.”

Lalu mereka menumpukan perhatian kepada Islam sebagai
sumber mata air jernih, maka lahirlah istilah apa yang dinamakan:
سالمية“ .(Kebangkitan Islam) ”الصحوة الإ

Namun, musuh-musuh Islam daripada pelbagai ideologi dan
sistem yang berlainan tidak membiarkan dakwah yang diberkati ini
bergerak. Segala macam rupa senjata digunakan untuk memeranginya
termasuklah memperalat generasi umat yang hidup di tengah-tengah
kita dengan merelakan dirinya menjadi alat kepada musuh bangsanya
sendiri. Pelbagai media komunikasi digunakan untuk menyekat
pemikiran dan dakwah ke arah pemulihan kehidupan Islāmiyyah,
di samping pelbagai komplot diatur untuk menghancurkan gerakan
kebangkitan ini.

Di tengah-tengah gerakan kebangkitan Islam ini kita menghadapi
pelbagai cabaran yang amat berbahaya, iaitu ‘perselisihan pendapat’

144

ADAB PERBEZAAN PENDAPAT DALAM ISLAM

( ) yang menghabiskan banyak tenaga yang sepatutnya
digunakan untuk menghadapi cabaran-cabaran berat yang datang
daripada pihak musuh.

Dalam arena perselisihan pendapat ini, kita melihat ada belia-
belia yang menggelarkan dirinya Salafiyyah, manakala yang lain
menyebut dirinya Ahl al-Ḥadīth, sementara satu golongan yang
menisbahkan dirinya kepada mazhab dan golongan yang lain pula
mendakwa tidak bermazhab. Terdapat dalam kalangan mereka saling
bertuduhan dengan kata-kata yang tidak layak disebut oleh seorang
Muslim terhadap saudaranya, seperti menuduh kafir, fasik, bid‘ah,
menyeleweng, agen musuh, perisik musuh dan sebagainya. Apatah
lagi untuk mengisytiharkan tuduhan ini kepada orang ramai dalam
pelbagai cara, sama ada secara sedar atau tidak sedangkan ancaman
musuh yang jauh lebih berbahaya daripada perselisihan pendapat
yang berlaku antara mereka.

Apabila para imam mujtahid mempunyai sebab-sebab yang
membolehkan mereka berbeza pendapat, yang mana terdapat
adanya kaedah dan peraturan perbezaan pendapat dalam kalangan
mereka, maka orang-orang terkemudian yang berselisih pendapat
seharusnya tidak diterima perselisihannya kerana mereka bukan
mujtahid. Mereka semuanya adalah orang-orang yang bertaklid,
termasuklah orang-orang yang melaungkan seruan membuang taklid,
atau menafikan dirinya bertaklid, atau mengambil hukum secara
langsung daripada al-Qur’ān dan sunnah tanpa taklid. Sebenarnya,
mereka adalah orang-orang yang mengkaji beberapa kitab hadis,
lalu bertaklid kepada pengarangnya dalam setiap apa yang dikatakan
mengenai hadis itu berhubung dengan darjatnya dan rijālnya, dan
mengikut apa yang telah ditetapkan hukumnya atau menukilkannya
daripada fuqaha. Ramai antara mereka yang mendakwa mempunyai
ilmu tentang rijāl ḥadīth dan mengetahui martabat-martabat al-jarḥ
wa al-ta‘dīl dan tārīkh rijāl, padahal tidak lebih daripada mengkaji
salah satu kitab dalam masalah ini, lalu dia menaiki mimbar ijtihad
untuk menyatakan kelebihannya kepada orang ramai. Sepatutnya
orang yang berilmu menjauhkan diri daripada sikap orang jahil
dan mengawal dirinya daripada melemparkan tuduhan kepada
orang lain. Dia harus menyedari betapa besarnya bahaya yang

145

BAB keenAm

mengancam akidah umat, yang meminta pengorbanan untuk
berjuang mempertahankannya, dengan mengutamakan perpaduan
daripada perselisihan pendapat. Selagi semuanya masih bertaklid
dan mengambil pendapat-pendapat para imam mereka mengikut
aliran masing-masing sekalipun mereka menyangka bukan begitu –
maka, sekurang-kurangnya mereka setia dan komited dengan adab-
adab perbezaan pendapat yang diamalkan oleh para imam dalam
kalangan ulama Salaf al-Ṣālihīn itu.

Orang-orang yang ikhlas memang sangat mengharapkan agar
kebangkitan ini berkembang terus untuk menghapuskan segala
gejala yang ditimbulkan oleh pemikiran kufur dan ideologi-ideologi
yang merosakkan mempengaruhi sebahagian anak muda kita dan
membersih pemikiran mereka daripada noda-noda pencemaran
pemikiran dan ideologi yang merosakkan itu, lalu mengukuhkan
aqīdah Islāmiyyah yang sahih untuk bergerak memperjuangkan
risalah Allah subḥānahu wa ta‘ālā di muka bumi ini.

Tetapi, sangat menyedihkan tindak-tanduk sesetengah orang
Islam mematahkan tunas kebangkitan ini dengan perbuatan mereka
menyemarakkan perselisihan pendapat yang tidak jelas dalam
beberapa perkara, yang menghabiskan banyak masa dan tenaga, yang
mana mereka tidak dapat membezakan antara perkara-perkara yang
penting dan remeh-temeh. Bagaimana mereka dapat menyelesaikan
masalah-masalah mereka mengikut kepentingannya dan menyusun
program yang teratur yang membolehkan mereka memulihkan
kehidupan Islāmiyyah?

Sesungguhnya, menyemarakkan perselisihan pendapat dalam
kalangan orang Islam atau memperbesar sebab-sebabnya adalah
khianat yang paling besar terhadap tujuan Islam, di samping
menghancurkan kebangkitan baharu yang menjadi harapan ini,
menyekat perjalanan Islam dan memporak-perandakan segala
kesungguhan dan perjuangan orang-orang yang ikhlas, yang sudah
tentu tidak diredai oleh Allāh subḥānahu wa ta‘ālā.

Oleh yang demikian, kewajipan yang paling penting bagi orang-
orang Islam hari ini amnya, – dan para du‘āt khasnya – selepas beriman
kepada Allāh subḥānahu wa ta‘ālā ialah menyatukan golongan
pendukung Islam dan para pendakwahnya serta menyelesaikan
segala faktor perselisihan antara mereka.

146

ADAB PERBEZAAN PENDAPAT DALAM ISLAM

Sekiranya tidak mungkin, sekurang-kurangnya dalam
batas-batas yang paling minimum, dengan menjamin terpeliharanya
adab-adab yang diamalkan oleh para al-Salaf al-Ṣālihīn.

Sebenarnya, perbezaan pendapat tidak menghalang perpaduan
jiwa untuk memulakan dan memulihkan kehidupan Islāmiyyah selagi
niatnya ikhlas untuk mencari keredaan Allāh ta‘ālā, dan mengharapkan
mendapat taufiq dan ‘ināyah Allah subḥānahu wa ta‘ālā.

SebAb-SebAb perSeLISIhAn penDApAt pADA hArI InI

Dapat diterima bahawa sebab-sebab perbezaan pendapat itu
berlainan dari semasa ke semasa, sekalipun sebab-sebab itu diwarisi
pada masa yang selepasnya. Antara sebab-sebab perbezaan pendapat
yang paling penting hari ini dalam kalangan kaum Muslimin ialah
kejahilan terhadap Islam, atau kekurangan ilmu mengenai Islam.

Keadaan ilmu pengetahuan di negara-negara Islam sebelum
datangnya penjajah kafir adalah seperti yang telah kita terangkan.
Adapun, setelah negara-negara Islam dijajah orang kafir,
keadaannya bertambah buruk kerana penjajah mengetahui rahsia
kekuatan umat ini, lalu mereka mengambil perhatian berat untuk
menyusun program pendidikan dan mendirikan institusi-institusi
pendidikan yang dapat mengubah akal dan pemikiran orang-
orang Islam, sehingga bersedia menerima pola-pola pemikiran
baru dan memberikan tindak balas kepadanya. Dengan demikian,
penjajah menyangka bahawa penerimaan orang-orang Islam
terhadap realiti baru akan menjadi pendorong kepada mereka untuk
maju sebagaimana halnya orang-orang Eropah melangkah maju
dengan cepat setelah mereka memberontak terhadap hukum-hukum
agama lalu membebaskan diri daripada ikatan gereja. Agama
mengikut pandangan mereka hanyalah belenggu yang menghalang
mereka mencapai kemajuan dan kesenangan.

Firman Allāh subḥānahu wa ta‘ālā:

“…Besar sungguh perkataan syirik yang keluar dari
mulut mereka; mereka hanya mengatakan perkara yang
dusta...”  (al-Kahfi, 5)

147

BAB keenAm

Apabila dakwaan ini benar berbanding dengan agama mereka
yang telah diubahsuai, maka hal yang demikian jauh sekali daripada
Islam yang menghendaki Allāh subḥānahu wa ta‘ālā memberi
kebahagian kepada manusia dan menjayakan segala harapannya
bergerak dengan petunjuk daripada Allāh subḥānahu wa ta‘ālā.

Untuk memutuskan umat daripada faktor-faktor kewujudan
dan kehidupan Islam, penjajah kafir berusaha menyekat dan
menghalang pengajaran Islam, terutamanya pengajaran bahasa
Arab. Untuk mencapai tujuan ini mereka mengabaikan pelajar-
pelajar yang belajar di sekolah-sekolah agama, dan menyebarkan
pemikiran yang memandang rendah terhadap pelajaran agama untuk
tidak melayakkan mereka menyandang jawatan pentadbiran dan
pemerintahan. Sebaliknya, pihak penjajah memberikan perhatian
khusus kepada pelajar-pelajar yang belajar di sekolah-sekolah
moden, dengan membuka peluang untuk mencapai masa depan yang
cerah, sehingga jawatan-jawatan yang penting dikuasai mereka.
Demikianlah sekatan-sekatan dibuat dan disempitkan jalan mereka
untuk mempelajari agama Islam dan bahasa Arab, sehingga amat
sedikit pelajar-pelajar yang bersedia mempelajarinya. Itu pun banyak
dilakukan tekanan-tekanan sehingga ramai antara mereka berhenti
setengah jalan. Manakala, yang meneruskan sekolahnya terpaksa
menghadapi pelbagai diskriminasi dalam pekerjaan, tugasan,
jawatan dan pangkat, yang mana berlakunya kezaliman, bahkan
mereka dianggap tidak bernilai. Hal yang demikian menyebabkan
pelajaran agama Islam dan jumlah sekolah agama di kebanyakan
negara-negara Islam tinggal sedikit pelajarnya dan dianggap rendah
martabatnya. Kebanyakan mereka yang memasuki sekolah ini adalah
laksana orang yang menanam tetapi tidak dapat memetik buahnya.

Ini kerana terdapat situasi tertentu yang memaksanya untuk
memasuki sekolah ini atas faktor tertentu yang dia tidak dapat
membebaskan diri daripada tekanan walaupun selepas tamat
persekolahan kerana menemui jalan buntu. Malah, dia tidak mampu
berperanan sebagai seorang alim di tengah-tengah masyarakat dalam
merealisasikan risalah yang dipertanggungjawabkan kepadanya.
Dalam kebuntuan itu, hilanglah kebebasannya dan peribadinya akan
menjadi kerdil sehingga akhirnya dia dibawa terlibat dengan institusi-
institusi keagamaan yang telah dibangunkan sebelumnya untuk

148

ADAB PERBEZAAN PENDAPAT DALAM ISLAM

kepentingan tertentu yang mana dia tidak mampu menguasainya,
sebaliknya menyekat daripada melaksanakan peranannya dalam
masyarakat, sehingga menyebabkan hilangnya kepercayaan
masyarakat kepadanya.

Dalam usaha untuk memperdalam jurang antara umat dengan
akidahnya, serta keinginan untuk memutuskan rantaian yang
menghubungkan umat dengan syariatnya penjajah kafir berusaha
meletakkan pengajian Islam dan pelajaran bahasa Arab di bawah
naungannya, dengan menyediakan idea-idea yang telah dipilih
untuk memikat dan mempengaruhi para belia. Para belia merasakan
bahawa usaha-usaha ini menambah getirnya pengalaman yang
harus mereka lalui, kerana mereka telah mencuba berbagai-bagai
pemikiran dan ideologi yang disalurkan kepada mereka seperti,
komunisme, sosialisme, radikalisme, nasionalisme, demokrasi dan
sebagainya, yang mereka lihat bahawa percubaan-percubaan ini
semuanya menambah kehinaan dan kehancuran kepada umat Islam.

Daripada pengalaman ini mereka yakin bahawa hanya Islam
satu-satunya fahaman yang mampu mengubati dan menyelesaikan
masalah umat, serta membangunkan umat daripada kemunduran dan
menyelesaikan sebab-sebab keterbelakangannya.

Daripada itu mereka menetapkan arah yang ditempuh menuju
Islam, dengan memastikan bahawa jalan yang dilalui untuk
mencapainya adalah jalan yang tepat dan selamat. Namun, mereka
terpaksa berhadapan dengan masalah untuk mendalami agama dan
mengetahui hukum-hukumnya. Untuk ini mereka mengkaji kitab-
kitab tanpa sistem yang teratur yang dapat menolong mereka untuk
mendapatkan fahaman yang betul, di samping ketiadaan guru yang
mampu membimbing mereka mempelajari pengetahuan yang baru
bagi mereka. Hasilnya muncullah para belia yang memahami Islam
dari celah-celah kitab yang mereka baca, yang hanya melihat satu
sudut tertentu daripada Islam yang tidak memberikan kepada mereka
fikrah yang komprehensif dan sempurna, dan tidak memungkinkan
mereka mengetahui maksud dan prinsip umum Islam dan tidak
memberi kepada mereka pandangan yang sihat mengenai tujuan-
tujuan Islam. Mereka bagaikan orang-orang buta yang menyentuh
bahagian-bahagian yang berlainan daripada tubuh seekor gajah,
masing-masing memberikan gambaran mengikut apa yang
dirasakannya. Demikianlah keadaan orang-orang Islam terhadap

149

BAB keenAm

Islam pada hari ini. Umat Islam telah berpecah kepada beberapa
golongan. Ada golongan yang membelakangkan Islam sehingga tidak
ada hubungannya dengan Islam melainkan nama dan warisan sahaja,
seandainya tidak malu, nescaya dia melepaskan diri sama sekali dari
Islam. Sementara golongan yang lain ingin kembali kepada naungan
pokok Islam yang rimbun, malangnya mereka merempuh jalan yang
berbeza-beza sehingga terjadi perselisihan yang memberi peluang
kepada musuh memasukkan jarumnya, di samping tekanan para
penguasa yang menutup segala peluang baginya dan mematahkan
tunasnya sebelum stabil perjalanannya.

JALAN YANg SELAmAT

Kita telah dapat menentukan penyakit yang menimpa umat. Semoga
perkara-perkara yang berikut ini termasuk di antara penyelesaiannya:

PERTAMA
Para Muslimin yang ikhlas dan bekerja di lapangan dakwah
Islāmiyyah serta hidup di tengah-tengah realiti penderitaan dan
persoalan yang dihadapi umat wajib memilih sekelompok generasi
umat yang paling cergas dan para belia yang cakna untuk dipersiapkan
mempelajari ilmu-ilmu syariat dengan cara yang paling baik dari
tangan sekelompok kecil yang masih tinggal daripada ulama-
ulama syariat yang dalam diri mereka terhimpun antara keilmuan
dan kepimpinan yang baik, antara takwa dan pemikiran yang sihat
yang mampu mengetahui dengan tepat tujuan-tujuan Islam, maksud-
maksud dan prinsip-prinsipnya serta kefahaman yang mendalam
tentang ilmu-ilmunya dan mereka mengambil uslub tarbiyyah al-
Nabawiyyah sebagai manhajnya.

Para belia itu dibantu dan disokong oleh kelompok lain yang
menguasai pelbagai ilmu moden yang memiliki keihklasan dan
ketakwaan yang tinggi. Semoga mereka inilah yang diharapkan
untuk membimbing kebangkitan, menentukan arah perjalanannya
serta membetulkan langkahnya.

Dengan itu akan dapat dikembalikan kekuatan umat untuk
memulakan peranannya memimpin manusia yang semakin
hampir kepada lembah (kesesatan), dan tidak ada yang dapat
menyelamatkannya melainkan Islam.

150

ADAB PERBEZAAN PENDAPAT DALAM ISLAM

KEDUA
Membetulkan jalan pemikiran kaum Muslimin, iaitu dengan
mengubati krisis pemikiran yang sedang dihadapi oleh kaum
Muslimin pada hari ini, yang tidak dapat mengetahui implikasinya
melainkan segolongan kecil sahaja.

Krisis ini menonjol selepas hancurnya badan-badan dan organisasi
umat, dan rendahnya taraf kesedaran, pengetahuan dan pendidikan
umat, renggangnya perhubungan antara umat, penyelewengan
kebanyakan pemimpinnya serta adanya usaha untuk menghapuskan
setiap usaha kebaikan yang dilakukan oleh orang-orang yang soleh
dalam kalangan umat ini.

Hal ini semua berlaku disebabkan Islam telah dijauhkan daripada
kehidupan umat sehingga terjadilah jurang yang dalam di antara
nilai-nilai Islam yang unggul dengan masyarakat manusia.

Masyarakat melihat Islam itu sebagai awan di langit yang tidak
akan menurunkan hujan dan tidak akan dapat menghidupkan bumi
yang mati, atau sebagai air di tanah tandus yang gersang yang tidak
akan dapat menumbuhkan tanaman dan rerumputan, kerana hatinya
sudah kesat ditutupi oleh karat kekotoran dan matanya kabur,
sehingga tidak dapat membezakan di antara yang baik dengan yang
buruk.

Institusi-institusi pendidikan yang pelbagai rupa gagal
melahirkan manusia Muslim yang sempurna kerana universiti-
universiti yang didirikan mengikut cara Barat di negara-negara
Islam tidak melihat peranannya untuk mempersiapkan sarjana
Muslim yang menguasai segala cabang ilmu pengetahuan yang dapat
menguatkan usaha untuk mengislamkan segala pengetahuan dan
ilmu. Tetapi, ia melihat bahawa peranannya ialah mempersiapkan
pelajar yang terpesona dengan ilmu-ilmu Barat dan seninya di mana
orang ini segera membelakangkan akidah umat serta matlamat dan
tujuannya di dalam kehidupan. Universiti-universiti itu hanya dapat
melahirkan generasi yang lemah dalam pertumbuhannya, kacau-
bilau dalam perhubungannya, goncang dalam pemikirannya dan
tidak mampu menggunakan ilmu pengetahuannya untuk berkhidmat
kepada umat.

151

BAB keenAm

Adapun institusi pendidikan yang bercorak syariat seperti al-
Azhar dan universiti-universiti yang serupa dengannya atau fakulti
dan akademi yang sama dengannya, sekalipun ia berjaya melahirkan
sarjana yang pakar dalam sesetengah ilmu syariat tetapi ia tidak
mampu melahirkan ulama, ahli pemikir, pemimpin dan mujaddid
yang mampu menonjolkan Islam yang unggul kepada umat dari
sudut prinsip-prinsip utamanya, tujuan-tujuan dan maksudnya,
di mana mereka mampu berhadapan dengan isu dan cabaran
kontemporari dan berjaya mengatasinya. Oleh yang demikian,
pemikiran Islam terdedah dan tidak dapat memelihara kehidupan dan
pemikiran kaum Muslimin sementara akal dan hati mereka terbuka
untuk menerima pelbagai corak pemikiran yang bertentangan
dengan Islam. Mereka hanya diam dan tidak mampu menyelesaikan
persoalan-persoalan mereka dalam bidang politik, ekonomi, sosial
dan sebagainya. Mereka hanya menjadi ‘pak turut’ dari setiap apa
yang mereka lihat pada orang lain. Akibatnya terjadilah pertarungan
yang hebat di kalangan orang terpelajar yang melibatkan setiap
faktor kekuatannya, yang pada keseluruhannya untuk kepentingan
golongan yang terpengaruh dengan Barat dan terpesona dengan
kebudayaannya. Malangnya kelompok Islam yang sepatutnya
berusaha menyatukan barisan untuk menghadapi cabaran-cabaran
ini, tetapi mereka terlibat pula dalam pertarungan masalah-masalah
khilāfiyyah. Yang demikian disebabkan kesamaran di antara perkara-
perkara juz’iyyāt dengan kulliyyāt dan antara maksud dengan prinsip
pada kebanyakan mereka.

Sesungguhnya, kita sangat berhajat kepada pemikiran Islam
yang sihat yang berdiri di atas kefahaman roh Islam, tujuan
dan kaedah-kaedah utamanya serta tingkatan martabat hukum-
hukumnya berdasarkan dua sumber utamanya, iaitu: al-Qur'an
al-Karim dan sunnah Rasūlullāh ṣallAllāhu ‘alayhi wa sallam, di
samping keperluan untuk mempelajari cara-cara yang ditempuh
oleh Salaf al-Salihin dalam berinteraksi dengan sumber-sumber
ini pada kurun-kurun yang terbaik itu dan metode-metode mereka
dalam memahami subḥānahu wa ta‘ālā dan sunnah Rasul-Nya
ṣallAllāhu ‘alayhi wa sallam agar kita dapat mengembalikan
persepsi dan alternatif Islam terhadap apa yang dihadapi oleh umat
dalam bentuk yang meyakinkan sepenuhnya bahawa Islamlah satu-
satunya jalan yang dapat menyelamatkan umat dan penyelesaian

152

ADAB PERBEZAAN PENDAPAT DALAM ISLAM

yang unggul akan segala masalahnya. Keyakinan ini mendorong
umat memberi perhatian sepenuhnya kepada asas-asas pemikiran
Islam dengan kesedaran yang secukupnya untuk menghalang
syaitan menyelewengkan pemikirannya. Apabila umat telah sedar
dan kukuh kedudukannya dan mulai mengubati lukanya dan telah
tahu penyakitnya, mestilah jelas langkah yang diambil menemui
penawarnya dan tercapai matlamat. Mudah-mudahan hal itu tidak
jauh lagi.

153

Dalam usaha mencapai dua tujuan yang terdahulu, para pelopor
Islam mestilah menyedari sejumlah perkara agar mereka terselamat
daripada batu penarung antaranya:

PERTAMA

Pentingnya disedari oleh para belia Islam bahawa walaupun Allāh
subḥānahu wa ta‘ālā memudahkan al-Qur’ān untuk dipelajari
dan menyediakan jalan bagi kita untuk mengetahui dengan luas
sunnah Rasūlullāh ṣallAllāhu ‘alayhi wa sallam melalui Kitab-kitab
hadis yang begitu banyak, namun mengambil fahaman daripada
sumber-sumber itu secara bersendirian dengan sikap agak tergesa-
gesa menimbulkan perkara-perkara yang harus diawasi. Oleh itu,
mereka mestilah mempersiapkan diri terlebih dahulu, kemudian
memperlengkapkan diri dengan ilmu-ilmu alat sebagaimana yang
diperincikan oleh Ahl al-Ikhtiṣāṣ dengan perkara-perkara berikut,
iaitu mengetahui garis panduan istinbāṭ dan kaedah-kaedahnya,
menguasai bahasa Arab dan gaya susunannya, mengetahui ilmu-
ilmu yang berkaitan dengan al-Qur’ān dan sunnah dan perkara-
perkara lain yang berkaitan dengannya. Sebarang pendapat yang
terbit daripada seseorang tanpa ada pengetahuan dengan perkara-
perkara itu adalah pendapat yang berdasarkan nafsu, agakan dan
tekaan, bukan pendapat yang berdasarkan cahaya petunjuk dan
ilmu. Barang siapa yang melakukannya bererti dia telah menempuh
jalan yang sukar yang akan membinasakan dirinya, semoga Allāh
subḥānahu wa ta‘ālā melindungi kita. Sesungguhnya Rasūlullāh
ṣallAllāhu ‘alayhi wa sallam telah bersabda:

“Barang siapa berkata tentang al-Qur’ān tanpa ilmu
bererti ia menempah tempatnya di dalam neraka.”1

1 Tirmidhī meriwayatkan daripada Ibn ‘Abbās dengan sanad yang
sahih mengikut al-Jāmi‘ al-Ṣaghīr  (2/309), al-Fatḥ al-Kabīr (3/219), dan

PENUTUP

154

ADAB PERBEZAAN PENDAPAT DALAM ISLAM

Pengetahuan seumpama ini tidak mungkin dihasilkan dengan
hanya membaca satu atau dua kitab sahaja, tetapi memerlukan
kajian yang sistematik dan rapi, yang meletakkan kunci-kunci ilmu
itu di tangan si pengkaji untuk membuka jalan memasuki lapangan
pemikiran Islam dan ilmu-ilmu Islam. Dan supaya pengkajian itu
membuahkan hasil mereka mestilah membuat penyelidikan yang
mendalam di bawah pimpinan seorang guru yang alim selaku
pembimbing yang dedikasi dan kritis yang tajam pandangannya di
bawah sinaran takwa kepada Allāh subḥānahu wa ta‘ālā yang hanya
mengharapkan balasan daripada-Nya.

KEDUA

Perlu diingat bahawa syariat ini diturunkan untuk memberi
kebahagiaan kepada manusia di dunia dan akhirat dan untuk
merealisasi maṣlaḥah yang serasi dengan kemampuan akal yang
dikurniakan Allāh subḥānahu wa ta‘ālā kepada hamba-Nya, maka
Allāh subḥānahu wa ta‘ālā memuliakan mereka daripada seluruh
makhluk-Nya, di mana syariat yang suci ini sama sekali tidak
mengandungi hal-hal yang tidak disanggupi oleh manusia untuk
melakukannya. Allāh subḥānahu wa ta‘ālā berfirman:

“…Dan Ia tidak menjadikan kamu menanggung sesuatu
keberatan dan susah payah dalam perkara agama...”
(al-Ḥajj, 78)

diriwayatkan oleh Abū Dāwūd, Tirmidhī dan Nasā’ī dengan lafaz:

“Barangsiapa berkata tentang al-Qur’ān dengan pendapatnya,
lalu ia benar maka sesungguhnya ia tersalah.” Dari riwayat
Jundub mengikut al-Fatḥ al-Kabīr (3/219).

155

penutup

Sesungguhnya, Allāh subḥānahu wa ta‘ālā telah memudahkan
agama ini kepada hamba-hamba-Nya agar mereka dapat
mengamalkannya dalam suasana kasih sayang, bukan kekerasan dan
paksaan. Allāh subḥānahu wa ta‘ālā berfirman:

“...(Dengan ketetapan yang demikian itu) Allah
menghendaki kamu beroleh kemudahan, dan Ia
tidak menghendaki kamu menanggung kesukaran...”
(al-Baqarah, 185)

Dan firman-Nya:

“Allah (sentiasa) hendak meringankan (beban
hukumnya) daripada kamu...”  (al-Nisā’, 28)

Kerana Dia mengetahui kelemahanmu sebagaimana firman-Nya:

“…kerana manusia itu dijadikan berkeadaan lemah.”
(al-Nisā’, 28)

Segala hukum syariat penuh mengandungi maṣlaḥah kepada
manusia serta ingin merealisasikan manfaat kepada mereka dan
sedikit pun tidak ada kepentingan Allāh subḥānahu wa ta‘ālā,
kerana sesungguhnya Dia Maha Kaya dan Maha Terpuji. Oleh yang
demikian, mestilah difahami juz’iyyah syariat itu dalam konteks
kulliyyahnya dan yang seumpamanya. Barangsiapa yang tidak
mempunyai ilmu yang cukup mengenai kulliyyah al-sharī‘at dan
tidak memahami maksud-maksudnya dan tidak mengetahui kaedah-
kaedahnya, sudah pasti ia tidak akan mampu menghubungkan furu‘
kepada uṣūl, atau juz’iyyah kepada kulliyyah.

156

ADAB PERBEZAAN PENDAPAT DALAM ISLAM

Dalam hubungan ini Imām Ibn Burhān2 berkata, “Sesungguhnya,
syariat adalah siasah yang dengannya Allāh subḥānahu wa
ta‘ālā mengatur hamba-Nya, sedangkan manusia berbeza-beza
mengenainya mengikut zaman yang berbeza. Bagi setiap zaman
ada acara yang tertentu untuk mengaturnya dengan ciri-ciri
toleransi dan maṣlaḥah masing-masing, sebagaimana setiap umat
mempunyai cara tersendiri untuk mengaturnya, yang baik dan
sesuai dengan mereka, walaupun hal itu tidak baik berbanding
dengan yang lainnya.”3

Para ulama sudah sepakat bahawa keseluruhan hukum syariat
adalah berdasarkan ‘illah untuk kepentingan hamba Allāh dan
kerananya ia disyariatkan, sama ada kita diberi petunjuk oleh Allāh
subḥānahu wa ta‘ālā untuk mengetahuinya, atau kerana sesuatu
hikmah yang Allāh subḥānahu wa ta‘ālā sahaja mengetahuinya.
Oleh yang demikian, banyak hukum yang bersifat ijtihad berubah
dengan sebab perubahan zaman dan berbeza dengan sebab berbeza
orang, kemampuan dan suasananya.

Demikian juga perlu diketahui bahawa nas-nas al-Qur’ān dan
sunnah ada qat‘ī (pasti) daripada segi periwayatnya, iaitu al-Qur’ān
al-‘Aẓīm dan sunnah mutawātir. Manakala sunnah ada yang ẓannī
(sangkaan yang kuat) daripada segi periwayatannya seperti hadis-
hadis āḥād (hadis-hadis yang diriwayatkan oleh orang perseorangan
yang bilangan perawinya tidak sampai bilangan perawi ḥadīth
mutawātir). Sedangkan dilālah (indikasi) yang ditunjuk oleh nas ada
yang bersifat ẓannī dan ada pula yang bersifat qat‘ī.

Dengan mengetahui semua perkara ini mempunyai pengaruh
dalam melakukan istinbāṭ, ijtihad dan memahami nas. Seseorang
tidak boleh mengingkari orang lain atas apa yang difahamkannya

2 Ibn Burhān ialah Aḥmad bin ‘Alī bin Burhān al-Baghdādī, wafat tahun
518H. Ahli 'uṣūl al-fiqh yang terkenal. Banyak karangannya mengenai 'uṣūl
al-fiqh, di antaranya al-Uṣūl ilā ‘Ilm al-Uṣūl, al-Awsaṭ, al-Wajīz. Pengikut
Mazhab Ḥanbalī, kemudian beralih kepada Mazhab al-Shāfi‘ī. Riwayat hidup
pada Ṭabaqāt al-Shāfi‘iyyah oleh al-Subkī (4/42), al-Wafayāt (1/199), al-
Bidāyah wa al-Nihāyah (12/196), Ṭabaqāt al-Ashnūdī (1/208), Al-Muntazam
oleh Ibn al-Jawzī (9/250). Gelarannya ialah Ibn Turkān.
3 Kitab al-Uṣūl ilā ‘Ilm al-Uṣūl: al-Mas’alah al-Rabī‘ah fī Masā’il al-
Nasakh (Manuskrip).

157

penutup

daripada nas yang berbeza daripada fahamannya selagi lafaz
memberi kemungkinan untuk itu dan dalil memberi ruang baginya,
sedang nas-nas syarak yang lain tidak ada yang menentang atau
melawannya. Kebanyakan hukum yang berkaitan dengan furu‘ dan
perlaksanaan daripada segi amalan adalah dari jenis yang thabitnya
dengan cara ẓannī, sebagai rahmat Allāh ta‘ālā kepada hamba-Nya
untuk memberi ruang kepada manusia melakukan ijtihad kepadanya.
Selagi al-Shāri‘ yang Maha Bijaksana membuka pintu kelapangan
kepada hamba-Nya dan memperakui maṣlaḥah dan kepentingan
manusia, maka tidak layak bagi seseorang menggunakan kata-
kata kafir, fasik atau bid‘ah terhadap orang yang berbeza pendapat
dengannya dalam sesuatu perkara, bahkan wajib atasnya mencari
keuzuran orang yang menyalahi pendapatnya itu, agar hubungan
kasih sayang terjalin terus antara mereka, di mana kejayaan akan
menyebelahinya dengan sebab mengasihi, menghormati, memelihara
persaudaraan dan mencintai saudaranya itu.

KETIGA

Kewajipan yang paling utama agar semua pihak menyedari
kepentingan persaudaraan Islam dan menyatukan serta memelihara
barisan Muslimin dan mukhliṣīn dan menghindarkan segala perkara
yang dapat merosakkan perpaduan ini adalah antara kewajipan
yang paling penting dan merupakan ibadat yang paling utama. Ini
kerana dengan ukhuwah ini kita dapat memperkuatkan usaha untuk
menghapuskan segala rintangan yang melambatkan usaha pemulihan
kehidupan Islam mengikut bentuk yang diredai Allāh subḥānahu wa
ta‘ālā dan Rasul-Nya. Memadailah kiranya apa yang diperingatkan
oleh Rasūlullāh ṣallAllāhu ‘alayhi wa sallam supaya kita menjauhi
perpecahan dengan dibolehkannya menumpahkan darah orang yang
memisahkan diri daripada jamā‘ah.4

4 Nota penyunting: Hadis yang dinukilkan oleh Shaykh Ṭāha di sini adalah
hadis yang terdapatnya khilāf. Shaykh Ṭāha di dalam buku terbaharunya,
Min Adab al-Ikhtilāf ilā Nabdh al-Khilāf, telah melakukan pembacaan dan
penelitian semula, dan menarik kembali beberapa pandangannya termasuklah
pegangannya terhadap hadis ini. Dalam karyanya terbaharu, Shaykh
menyatakan bahawa perbezaan tidak membawa kepada takfīr dan tidak
membawa kepada penumpahan darah dan pembunuhan.

158

ADAB PERBEZAAN PENDAPAT DALAM ISLAM

Oleh yang demikian, sikap cuai terhadap ukhuwah Islāmiyyah
atau menganggap remeh terhadapnya kerana semata-mata perbezaan
pendapat adalah perkara yang tidak dibolehkan kepada seorang
Muslim melakukannya atau tidak mahu mengambil bahagian untuk
menyertainya, terutama dalam situasi dan kondisi di mana umat
lain sedang berebut-rebut untuk memadamkan bara iman yang baru
menyala di dalam hati dan melenyapkan benih baik yang mula
tumbuh di bumi, walaupun tangan-tangan kotor sentiasa berusaha
untuk mencabutnya.

Sesungguhnya, ukhuwah fīllāh dan perpaduan hati dalam
kalangan Muslimin menempati martabat kewajipan yang pertama,
malahan yang paling utama, kerana ia merupakan sahabat dan
saudara kandung tauhid, sebagaimana ada martabat-martabat –
perkara-perkara yang dilarang kerana menjaga ukhuwah. Oleh
yang demikian, ulama-ulama Salaf sering melakukan yang kurang
afdal dan meninggalkan yang afdal kerana menjaga perpaduan dan
mengelakkan perselisihan. Kadang-kadang mereka meninggalkan
yang sunat dalam pandangan mereka dan membuat yang harus demi
memelihara ukhuwah tadi.

Shaykh al-Islām Ibn Taymiyyah berkata: “Kaum Muslimin
sepakat tentang harusnya solat sesetengah mereka di belakang
sesetengah yang lain sebagaimana yang dilakukan oleh para sahabat,
tābi‘īn dan orang-orang yang selepas mereka dalam kalangan imam
yang empat, yakni sesetengah mereka sembahyang di belakang
sesetengah yang lain. Barangsiapa yang mengingkarinya adalah
ahli bid‘ah dan sesat yang menyalahi al-Qur’ān, sunnah dan ijmā‘
kaum Muslimin. Sesungguhnya, antara sahabat, tābi‘īn dan ulama-
ulama yang selepas mereka, ada yang membaca bismillāh (sebelum
membaca Fātiḥah dalam solat) dan ada pula yang tidak membacanya.
Sungguhpun begitu, sesetengah mereka bersolat di belakang
sesetengah yang lain, seperti halnya Abū Ḥanīfah dan sahabat-
sahabatnya, al-Shāfi‘ī dan yang lain bersolat (sebagai makmum) di
belakang imam-imam Madinah yang bermazhab Mālikī, sekalipun
mereka yang bermazhab Mālikī tidak membaca bismillāh, sama ada
perlahan ataupun jahar. Abū Yūsuf bersolat di belakang al-Rashīd,
padahal al-Rashīd berbekam dan Mālik berfatwa tidak wajib wuduk,
maka Abū Yūsuf bersolat di belakangnya dan tidak mengulangi

159

penutup

solatnya. Imām Aḥmad yang berpendapat bahawa mesti berwuduk
kerana berbekam atau darah keluar dari hidung ketika ditanyakan
kepadanya, “Sekiranya imamku telah keluar darah dan dia tidak
berwuduk, adakah aku boleh bersolat di belakangnya?” Lantas
jawabnya, “Kenapa engkau tidak boleh bersolat di belakang Sa‘īd
bin al-Musayyab dan Mālik?”5

Walau bagaimanapun, janganlah terlintas dalam fikiran seseorang
disebabkan mengutamakan ukhuwah Islāmiyyah  dan perpaduan
Muslimin, lalu dia menganggap mudah persoalan-persoalan akidah
yang asas yang tidak mungkin ditakwilkan di samping ketentuan
kaedah-kaedah yang sudah pasti dalam hal akidah.

Kerana kepentingan barisan menghadapi musuh, kita berganding
bahu dengan orang-orang yang tidak ada kaitan dengan Islam selain
nama dengan alasan kepentingan ukhuwah. Adapun persoalan
perbezaan pendapat yang tidak dapat memecahkan kita ialah
perkara-perkara yang telah diiktiraf oleh para imam ulama Salaf al-
Ṣālihīn yang telah diamalkan oleh mereka di celah-celah adab yang
utama, di mana mereka mempunyai dalil-dalil yang mengharuskan
mereka beramal lebih daripada satu cara.

KEEMPAT

Sebagaimana yang sedia dimaklumi bahawa Allāh subḥānahu wa
ta‘ālā telah mensyariatkan ke atas manusia supaya menunaikan
ibadat dalam banyak perkara mengikut darjat-darjat yang terdiri
daripada yang afdal, ikhtiyār dan harus. Sungguhpun ketiga-tiganya
diterima di sisi Allāh subḥānahu wa ta‘ālā, namun martabatnya
tidak sama, kerana banyak perkara fardu dan wajib dengan pelbagai
rupa dan bentuknya termasuk dalam darjat yang tiga ini.

Seseorang boleh menunaikan ibadat dalam rupa yang paling
afdal mengikut syarak, maka ibadatnya akan diterima dengan pahala
yang lebih, seperti solat pada awal waktu dengan berjemaah dan
menunaikan segala solat sunat yang dituntut. Di samping itu, ada pula
martabat ikhtiyār, iaitu menunaikan ibadat yang berkenaan kurang
daripada martabat afdal seperti solat pada waktunya, tetapi bukan

5 Al-Fawākih al-‘Adīdah oleh Shaykh al-Manqūr (2/181).

160

ADAB PERBEZAAN PENDAPAT DALAM ISLAM

pada awal waktu, bahkan pada waktu ikhtiyār. Kemudian martabat
ketiga ialah martabat harus, iaitu martabat yang walaupun seseorang
menerima yang kurang itu untuk dirinya maka termasuklah dia ke
dalam golongan yang lemah.

Di dalam āthār ada disebut, “Apa-apa yang dianggap baik oleh
golongan Abrār, dianggap keburukan bagi golongan Muqarrabīn
(orang-orang yang hampir kepada Allah).” Sesiapa yang
mengharapkan semua orang yang berlainan situasi dan kondisinya
itu mesti dapat melaksanakan bentuk yang paling ideal daripada
Islam, sesungguhnya dia menginginkan satu perkara yang tidak
mudah hendak dicapai. Seandainya martabat ibadat dan taat itu tidak
sama, nescaya tidak akan sama pula darjat orang-orang Mukmin di
dalam syurga. Keupayaan dan kemampuan manusia berbeza. Setiap
sesuatu dipermudahkan mengikut apa yang diciptakan baginya.

Ibn Jarīr al-Ṭabarī telah meriwayatkan di dalam tafsirnya6
bahawa beberapa orang telah datang berjumpa ‘Abdullāh bin
‘Umar di Mesir, lalu mereka berkata, “Kami lihat beberapa perkara
daripada Kitab Allāh yang diperintahkan supaya diamalkan, tetapi
tidak diamalkan, maka kami ingin menemui Amīr al-Mu’minīn
untuk membincangkan perkara itu.

Lalu ‘Abdullāh datang bersama-sama mereka. Maka, ‘Umar
menemui ‘Abdullāh dan bertanya, “Bila engkau datang?” ‘Abdullāh
menjawab: “Sekian, sekian.”

‘Umar bertanya lagi: “Adakah engkau datang dengan keizinan?”
Al-Ḥasan (perawi hadis ini) berkata, “Aku tidak tahu bagaimana
‘Abdullāh menjawab.”

Kemudian ‘Abdullāh berkata, “Ya Amīr al-Mu’minīn, beberapa
orang menjumpai aku di Mesir lalu berkata, “Kami lihat beberapa
perkara daripada Kitab Allāh yang diperintahkan supaya diamalkan,
tetapi tidak dilaksanakan, maka mereka ingin menemui engkau
untuk membincangkannya.”

Lalu ‘Umar berkata, “Kumpulkan mereka menghadap
aku.” ‘Abdullāh berkata, “Maka, aku kumpulkan mereka untuk
menghadap ‘Umar.” …Lalu ‘Umar memegang orang yang paling

6 Tafsīr al-Ṭabarī (5/29).

161

penutup

dekat kepadanya lantas berkata, “Aku meminta engkau bersumpah
dengan nama Allāh dan hak Islam, adakah engkau telah membaca
al-Qur’ān seluruhnya?” Dia menjawab, “Ya.”

‘Umar bertanya, “Adakah engkau telah laksanakan seluruhnya
pada dirimu?” Dia menjawab, “Barangkali belum.”  (dan andai dia
menjawab ya, nescaya ‘Umar membantahnya).

‘Umar bertanya lagi, “Adakah engkau telah laksanakan pada
penglihatanmu? Adakah engkau telah laksanakan pada perkataanmu?
Adakah engkau telah laksanakan pada jejak langkahmu?” ‘Abdullāh
berkata, “Kemudian ‘Umar mempergilirkannya hingga orang
terakhir, lantas berkata: “‘Umar nescaya akan mati, adakah kamu
bebankan dia supaya orang mengamalkan Kitab Allāh, padahal
Tuhan kita telah tahu bahawa kita mempunyai kejahatan? Lalu
‘Umar membaca firman Allāh subḥānahu wa ta‘ālā:

“Jika kamu menjauhkan dosa-dosa besar yang dilarang
kamu melakukannya, Kami akan ampunkan kesalahan-
kesalahan (dosa kecil) kamu, dan kami akan masukkan
kamu ke tempat yang mulia (syurga).” (al-Nisā’, 31)

Kemudian ‘Umar berkata, “Adakah orang Madinah
mengetahuinya?” Atau dia bertanya, “Adakah seseorang tahu akan
kedatangan kamu ini?” Mereka menjawab, “Tidak.” ‘Umar berkata,
“Sekiranya mereka tahu, nescaya aku jadikan pengajaran dengan
kamu, ertinya aku ajar supaya jadi ibarat dan pengajaran kepada
yang lainnya.”

Peristiwa ini mengandungi pengajaran yang mendalam, yang
ingin dijelaskan oleh Sayyidinā ‘Umar raḍiyAllāhu ‘anhu bahawa
bentuk yang paling ideal yang digambarkan oleh al-Qur’ān al-‘Aẓīm
bagi seseorang Muslim adalah merupakan contoh yang sepatutnya
diusahakan oleh setiap Muslim. Akan tetapi, sekiranya dia tidak
mampu, maka dia boleh mendapatkan rahmat Allāh yang Maha Luas,
dan sekiranya dia telah menjauhi dosa-dosa besar, maka dia telah
mendapat kebaikan yang banyak, inshā’Allāh. Walau bagaimanapun,
dia hendaklah berusaha sejauh yang mungkin untuk melaksanakan

162

ADAB PERBEZAAN PENDAPAT DALAM ISLAM

bentuk yang paling ideal itu dan jangan dia berasa puas hati dengan
bentuk yang rendah, lalu dia berhenti setakat itu sahaja.

KELIMA

Barangkali antara perkara yang dapat membantu mengurangkan
sebab-sebab perselisihan pendapat pada waktu ini dan dapat
mendorong untuk memakai adab-adabnya ialah mengetahui sebab-
sebab perbezaan pendapat fuqaha dalam kalangan Salaf al-Ṣālihīn
riḍwānullāh ‘alayhim dan memahami sebab-sebab itu dan sejauh
mana objektifnya, di mana mereka semua adalah orang-orang
mujtahid. Tiap-tiap orang daripada mereka dalam mencari kebenaran
adalah seperti orang yang mencari barang yang hilang, tidak ada
beza baginya sama ada barang itu zahir di tangannya atau di tangan
orang yang lain.

KEENAM

Mungkin antara perkara yang berfaedah yang dapat mendorong
kaum Muslimin berpegang kepada adab-adab perbezaan pendapat
ialah mengetahui bahaya-bahaya yang menggerunkan, ancaman
yang amat berbahaya dan perancangan halus yang diatur oleh musuh-
musuh Islam untuk menghapuskan pelopor Islam yang mengibarkan
panji-panji dakwah Islam. Pihak musuh tidak kira walau golongan
manapun, nescaya dia akan bertindak untuk menghapuskannya,
jika dia dapat berbuat demikian. Apa yang penting bagi mereka
ialah menghapuskan penggerak Islam walaupun berbeza mazhab
dan aliran pemikiran mereka. Oleh itu, mementingkan perbezaan
pendapat dalam kalangan Muslimin, atau memperbesar sebab-
sebabnya, atau mengetepikan adab-adabnya adalah khianat yang
paling besar kepada matlamat umat dan jenayah yang paling dahsyat
kepada haknya, yang tidak mungkin dibiarkan atau dimaafkan walau
dalam keadaan apa sekalipun.

KETUJUH

Sebelum dan sesudahnya tidak terlepas daripada sikap komited
dan sentiasa bertakwa kepada Allāh subḥānahu wa ta‘ālā dan
mencari keredaan-Nya sama ada ketika bersepakat atau berselisih

163

penutup

pendapat, dengan mengutamakan kefahaman terhadap agama Allāh
subḥānahu wa ta‘ālā, menjauhkan diri daripada pengaruh hawa
nafsu dan godaan syaitan serta mengetahui jalan-jalan masuk iblis
dan mengawasi konco-konconya. Kiranya cukuplah apa yang telah
menimpa umat dan sudah tiba masanya untuk kembali kepada
kepimpinannya, mengambil cahaya daripada Kitab Tuhannya dan
memegang teguh sunnah Rasūlullāh ṣallAllāhu ‘alayhi wa sallam.
Mudah-mudahan Allāh subḥānahu wa ta‘ālā takdirkan penyelamat
umat ini di tangan generasi yang baik ini, sekiranya niatnya benar
kepada Allāh subḥānahu wa ta‘ālā dan ia menempuh jalan yang
menjamin keselamatan untuk memimpin bahtera menuju pantai
yang aman setelah sekian lama terapung-apung di lautan kesesatan.
Semoga orang-orang soleh dalam kalangan umat ini tidak bakhil
mendoakan kelompok Islam yang kecil ini untuk mendapat pimpinan
dan taufiq Allāh.

Kami memohon kepada Allāh ta‘ālā semoga Dia mengajar
kami apa yang bermanfaat supaya dapat kami gunakan
apa yang telah diajarkannya dan sentiasa menambah
ilmu kami dan menyatukan kami pada kebenaran dan
mengilhamkan kepada kami pemimpin dan kebenaran
pada setiap urusan kami dan memelihara kami daripada
kejahatan diri kami dan keburukan amalan kami dan
jangan menjadikan kami seperti seorang perempuan yang
menguraikan benangnya yang sudah dipintal dengan
kuat, menjadi cerai-berai kembali. Sesungguhnya, hanya
Allāh subḥānahu wa ta‘ālā yang layak dan berkuasa ke
atasnya. Dan akhirnya kami menyeru bahawa segala
puji-pujian itu hanyalah bagi Allāh, Tuhan semesta alam.

TIDAK BOLEH DIJUAL164

CATATAN

Kami telah tertinggal memberi catatan dan komentar mengenai tujuh
orang tokoh fuqaha. Mereka ialah:

1. Sa‘īd bin al-Musayyab.

2. ‘Urwah bin al-Zubayr.

3. Al-Qāsim bin Muḥammad.

4. Khārijah bin Zayd.

5. Abū Bakar bin ‘Abd al-Raḥman bin al-Ḥārith bin Hishām.

6. Sulaymān bin Yasār.

7. ‘Abdullāh bin ‘Abdullāh bin ‘Utbah bin Mas‘ūd.

Nama-nama mereka disebutkan dalam syair:

Apabila ditanya siapakan tujuh tokoh yang ilmunya laksana samudera,

Riwayat mereka tidak pernah terkeluar dari dasar ilmu,

Sudah tentu jawabnya, mereka ialah ‘Abdullāh, ‘Urwah dan Qāsim,

Sa‘īd, Abū Bakar, Sulaymān dan Khārijah.

Semuanya adalah generasi tābi‘īn.

[lihat I‘lām al-Muwaqqi‘īn (1/23)].

Blank Page